
A szerzőről 


Osman Nuri Topba? 1942-ben született az isztanbu- 
li Erenköyben, Törökországban, Musa Topba? és Fatma Feride 
Flanim gyermekeként, aki H. Fahri Kigili lánya volt. Az erenköyi 
Zihni Pasa általános iskolába járt, majd 1953-ban az isztanbuli 
Imám Hatip középiskolába, az egyik legjobb középoktatási in¬ 
tézménybe, ahol olyan köztiszteletben álló tanároktól tanult, mint 
M. Celaleddin Ökten, Mahir Íz, és Nureddin Top?u. Ez idő alatt 
M. Zekai Konrapa, Yaman Dede (Abdükadir Ke?oglu), Ahmet 
Davutoglu, Mahmud Bayram, és Ali Riza Sagman. Megismerke¬ 
dett a híres költővel és gondolkodóval, Necip Fazillal is. Csatla¬ 
kozott baráti köréhez, látogatta előadásait, és figyelemmel kísérte 
folyóiratát, a Büyük Dogut. És gondolatainak lelkes támogatójává 
vált. Osman és a nagybátyja, Abidin Topba? is 1960-ban fejezte be 
a középiskolát. 

Vizsgái után egy ideig a kereskedelem és ipar területén dol¬ 
gozott. 1962-ben teljesítette katonai szolgálatát a Siirt-i Tillo-ban, 
tiszti oktatóként. Szeretett tanítani és emberekkel foglalkozni, amíg 
a hadseregben volt. A katonai szolgálat teljesítése után Topba? is¬ 
mét kereskedelemmel kezdett foglalkozni, de soha nem távolodott 
el a tanulástól és az emberekkel való foglalkozástól. Az ílim Yayma 
Cemiyeti (Szövetség a tudás terjesztéséért) aktív tagja volt. Vállal¬ 
kozásának központja jótékonysági szervezetként és alapítványként 
is működött - olyan hely volt, ahol ösztöndíjakat biztosítottak a 
diákoknak, és segítséget a szegényeknek. 0 irányította családjának 
emberbarát tevékenységét is. 1985-ös megalapítási után a Flüdayi 

alapítványon keresztül folytatta jótékonysági tevékenységét. En¬ 
nek nemcsak megalapításában vállalt meghatározó szerepet, ha¬ 
nem abban is, hogy szolgálatait a szomszédos országok diákjaihoz 
is eljuttassák. 

Topba? az 1990-es évek elején kezdett írni, a vallási oktatás a 
kötészet iránti érdeklődéséből fakadóan. Többek között az alábbi 
müvei jelentek meg Isztanbulban: 


1. Bir Testi Su (1996), magyarul: A szív könnyei 

2. Rahmet Esintileri (1997), magyarul: A Kegyelem Prófétája 

3. Islam, imán, ibadet (2002), magyarul: Iszlám, hit, istenszol¬ 
gálat 

4. Nebiler Silsilesi I- IV{\ 997-1998). 

5. Tarihten Günümüze Ibret I§iklari (1998). 

6. Abide §ahsiyetleri ve Müessesleriyle Osmanli (1999). 

7. íslam íman ibadet (2000), translated intő English as 

Islam: Spirit and Fönn. 

8. Muhabbetteki Sir (2001). Ez a jelenlegi fordítás a 2001-es 
kiadásán alapszik 

9. Imandan Ihsana Tasavvuf (2002). 

10. Vakif-infak-Hizmet (2002). 

11. Són Nefes (2003). 

Topba? könyveit több nyelvre is lefordították. Eszméit szeminá¬ 
riumokon tanítva, konferenciákon felszólalva és elnökölve is meg¬ 
osztotta számos különböző országban. Nős, és négy gyenneke van. 






Előszó 


Dicsőség és hála Allahnak, a Magasztosnak, Aki megáldott 
minket, tehetetlen szolgáit az igaz hit örömével és békéjével. Áldás 
és béke legyen a Világ Büszkeségén, Mohammed Prófétán (s.a.w.), 
aki a sötétségből a határtalan fényre vezette az emberiséget. 

A Mindenható Allah egy különleges titokkal áldotta meg a lé¬ 
tezést: szeretetből teremtette meg. Emiatt a szeretet létezése nélkül 
minden hanyatlásnak indul, és a tökéletesség nyilvánul meg min¬ 
denben, ha létezik. Ahogy Rúmi mondja a Meszneviben: 

Allah titkot súgott egy felhő fülébe, és vízkönnyek zuhogtak 
abból. Titkot súgott egy rózsa fülébe, és színekkel és illattal éke¬ 
sítette fel. Titkot súgott egy kőnek, és a föld mélyén ragyogó gyé¬ 
mánttá változtatta. Titkot bízott az emberekre, és felemelte azokat, 
akik megőrzik azt, az örökkévalóságig. 

Ez a titok a szeretet titka. Ezért van az, hogy az ember szá¬ 
mára az egyetlen módja annak, hogy elérje a Mindenható Allah 
megelégedését, és Allah Küldötte (s.a.w.) közbenjárását - és ebből 
következően a sikert ezen a világon és a következőn - egy egyszerű 
igazság, amely a szeretet titkában rejtőzik. Akik ismerik ezt a tit¬ 
kot, és a szerint viselkednek, azok elsöprő érzelmeket és boldogsá¬ 
got tapasztalnak meg szívükben, akárcsak a síró pálmatörzs, amely 
zokogott a Mohammed Próféta (s.a.w.) iránti szeretettől. Mert az 
ilyen szintű szeretet megélése a tökéletesség szintjére emeli az em¬ 
bert, és a teremtés csúcsára. 




ELŐSZÓ uiSMstetj 


Azonban az egyenes úton megmaradni csak a jóravaló és igaz 
hívők társaságát keresve lehetséges. Az ilyen társaság felépíti a test 
és a lélek egyensúlyát, míg végül az uralkodó lélek diadalmaskodik 
a rabszolga-test felett. A szív, az a hely, ahol az isteni megnyilvá¬ 
nulások megjelennek, eléri a béke és nyugalom állapotát, mert el 
tudja érni az igazságot. 

A szolga a spirituális tökéletesedés útján halad, és különbö¬ 
ző próbatételek érik a hitében. Az örökkévalóság felé vezető útján 
mindig az őszinteségének megfelelően bánnak vele. Allah kegyel¬ 
mének és áldásainak kulcsa abban rejlik, hogy az ember egyensúlyt 
találjon a félelem és a remény között — ami nagyon fontos eszköz 
az irigység és büszkeség ellen folytatott harcban, és az elégedett¬ 
ség elérésében. Az a szolga, aki elérte ezt az állapotot, elővigyáza¬ 
tos marad, nem esik a nemtörődömség hibájába, és tudatos és ép 
szívvel szolgálja Urát. Féken tartja az alsóbb énjét, és megerősíti 
szívét, hogy uralkodni tudjon a haragján. 

így azok akik az „igazán erősek”, ahogy Allah Küldötte 
(s.a.w.) mondásában olvashatjuk 1 , megértik az élet és halál mögött 
rejlő isteni bölcsességet. Nem hajszolják az evilági élet múlandó 
örömeit, próbálnak jótetteket cselekedni, és tudással, megértéssel, 
szolgálattal és istenszolgálattal ékesített életet élni. Mivel az ilyen 
élet az Igazság szeretetével tölti meg a szívet, a szolga rádöbben a 
halál komolyságára és szépségére. A halált a Szeretettel való talál¬ 
kozásnak tekinti, és örömmel várja. 

A hívő azért munkálkodik, hogy napközben megélhetését tör¬ 
vényes módon keresse meg, az éjszaka közepén pedig spirituális 
táplálékot és erőt merítsen imáiból. Ezért nem foglalja le a megél¬ 
hetés hajszolása, és nem merítik ki az evilági aggodalmak. A lelke 
olyan, mint egy felhő, amely kegyelmet terjeszt maga körül. Az ál- 



1. Szahih Bukhari és Szahih Muszlim 

dás és nyugalom forrásaivá válnak közösségük számára, otthonuk 
pedig evilági Paradicsommá változik. 

A próbatételeknek ebben a világában, ahol a fény és a sötétség 
könyörtelenül harcol egymással, azok, akik az ilyen földi Paradi¬ 
csomban nevelkednek, mindig a jó és az igazság oldalára állnak 
- az egyenes útra, amelyet az isteni parancsok jelöltek ki. Elragad¬ 
tatással teljesítik kötelességeiket a Kegyes Korán felé. És megpró¬ 
bálják olvasni a világmindenség néma és szavak nélküli könyvét is, 
és megfejteni bölcsességét, titkait és igazságait. így tükörré válnak, 
amely a nekik megadatott spirituális bőséget és áldást tükrözi. Ez 
a kiemelkedő állapot az eleven Korán állapota. Bizony, az igazak 
mindig is azért küzdöttek, a badri csatától az ottomán ősök csatáin 
át, hogy ezt az állapotot elérjék és megőrizzék. 

Ez tehát a lényege ennek a szerény könyvnek, amelynek „A 
szív kertjéből - Allah szeretetének titka” címet adtam. 

Urunk adja meg nekünk a bőség és spiritualitás megnyilvánu¬ 
lásait. A Mindenható Allah adja meg nekünk a hit mindent elsöprő 
örömét. Világosítsa meg szívünket a Korán fényével, és fakassza 
nekünk a bölcsesség forrásait. Áldjon meg minket Urunk az 0 
szereiével, kegyelmével és irgalmával. 


Amin. 







Felelősségünk gyermekeinkért 


Ez a világ, minden áldásával, vágyaival, álmaival, illúzióival 
együtt nem más számunkra, mint próbatétel. Minden tulajdonunk, 
ingó és ingatlan vagyonunk, de még a gyermekeink is azért adat¬ 
tak nekünk, hogy tőkeként használjuk a Túlvilágra. Ezért mindezt 
az értékes tőkét úgy kell felhasználnunk, hogy hasznunkra váljon 
a Túlvilágon. A Kegyes Korán azt mondja erről: „A vagyon és a 
gyermekek az evilági élet ékességei, de a jótettek, amelyek mara¬ 
dandók, jobbak Urad előtt jutalmukat tekintve, és több reményre 
jogosítanak” (Korán, 18:46). 

A vagyon és a gyermekek akkor ékességek, ha Allah útján 
használjuk. Ha nem Allah útján vesszük hasznukat, akkor inkább a 
baj forrásává válnak. 

Egy muszlim közvetlen örökösei kétségkívül a gyermekei. A 
legértékesebb örökség, amelyet gyermekeinkre hagyhatunk, nem 
az evilági, hanem az örökkévaló vagyon. Nem csak evilági, hanem 
örökkévaló értékeket is kell gyermekeinkre hagynunk. Az örökké¬ 
való értékek pedig a Kegyes Korán és Mohammed Próféta (s.a.w.) 
szunnája. Ha ezeket az értékeket hagyjuk gyermekeinkre, az a leg¬ 
nagyobb, örökké tartó adománynak számít. Ha pedig nem ezt tesz- 
szük, azzal rengeteget ártunk nekik. 

„ Ti hívők! Védjétek magatokat és a családotokat egy fűztől, 
amelynek tüzelőanyaga az emberek és a kövek...” (Korán, 66:6) 



Allah Küldötte (s.a.w.) azt mondta: „Valamennyien pásztorok 
vagytok, és felelősek vagytok azért, ami rátok bízatott. A férj pász- 

tora a családjának, és felelős értük, mert rábízattak. A feleség pedig 
pásztora az otthonának, és felelős azért, ami rá bízatott.” 2 Ebből a 
hadíszból is láthatjuk, hogy az apa és az anya egyaránt felelősek a 
gyerekek neveléséért és oktatásáért. 

Mohammed Próféta (s.a.w.) azt is mondta: „Bánjatok kedve¬ 
sen a gyermekeitekkel, és adjatok nekik megfelelő nevelést!” 3 

Egyes hadíszokban Mohammed Próféta (s.a.w.) nagyobb fon¬ 
tosságot tulajdonított a nevelésnek, mint a harcnak Allah útján, ami 
pedig az egyik legjobb cselekedet. Amikor egy társa azt kérte, hogy 
csatlakozhasson a muszlim sereghez, elutasította őt, mert a jelent¬ 
kező idős szülei ellátásáért és gyermekei neveléséért volt felelős - 
ha a sereggel tartana, nem lenne, aki ezt a feladatot átvegye tőle 4 . 

Egy napon egy erős és egészséges fiatalember jött el Allah 
Küldöttéhez (s.a.w.). Amikor a társai meglátták, azt mondták: „0, 
Allah Küldötte, jó lenne, ha ez az erős ember is velünk harcolhatna 
Allah útján!” Mohammed Próféta (s.a.w.) azt felelte nekik: „Ela ez 
az ifjú idős szüleiről gondoskodik, azzal is Allah útján harcol. Ela 
dolgozik azért, hogy eltartsa a családját, azzal is Allah útján harcol. 
Ela azonban mindezt saját büszkésége miatt teszi, azzal a Sátánnak 
dolgozik” 5 . 

Allah Küldötte (s.a.w.) több hadíszban is a gyerekek megfele¬ 
lő nevelésére hívja fel figyelmünket: 

„Egy apa nem adhat a gyermekéknek jobb ajándékot, mint ha 
megfelelő viselkedésre neveli.” 

2. al-Bukhari, Wasaya, 9 

3. Ibn al-Maja, al-Adab, 3 

4. al-Bukhari, Jihad, 138; Adhan, 17; Adab, 3; al-Muslim, Birr, 5; Abu 

Dawud, Jihad, 31; -al-Dhirmizi, Jihad, 2; al-Nasai, Jihad, 5 
al-Hathami, VIII, 144; ali al-Muttaqi, IV, 12/9252 


5. 

„Az apa egyik felelőssége a gyermeke iránt az, hogy adjon 
neki jó nevet, és nevelje jól.” 

Az apának és az anyának is nagyon kell ügyelnie arra, hogy 
megfelelő példát mutasson gyermekeinek azzal, hogy állhatatosan 
teljesíti vallási kötelességeit, megfelelő kapcsolatot alakít ki má¬ 
sokkal, és betartja az erkölcsi szabályokat. A következő történet jól 
illusztrálja, hogy mindez milyen fontos: 

Abdullah ibn Anasz (r.a.) még kisgyermekként kezdte utánoz¬ 
ni Mohammed Prófétát (s.a.w.), aki előtte imádkozott. így beszélte 
el: „Egy éjszakát a nagynéném, Majmuna házában töltöttem, aki 
Mohammed Próféta (s.a.w.) felesége volt. Mohammed Próféta 
(s.a.w.) is ott volt velünk. Azután érkezett, hogy az esti imát vezette 
a mecsetben. Mikor belépett Majmuna szobájába, még négy rakát 
imádkozott. Aztán aludt egy keveset. Mikor felébredt, azt monda: 
Lám, ez a gyermek elaludt, rólam beszélve. Aztán felállt imára, én 
pedig követtem őt. A bal oldalára álltam, de ő megfogta a vállam, 
és a jobbjára állított. Öt rakát imádkozott, aztán még kettőt.. ,” 6 . 

Köztudott, hogy Abdullah ibn Abbasz temetési és ünnepi 
imákban is csatlakozott Mohammed Prófétához (s.a.w.). 7 

Allah Küldötte (s.a.w.) játszott a gyerekekkel, nézte, ahogy 
játszanak, és néha kedves szavakkal közbeavatkozott, hogy kija¬ 
vítsa tetteiket vagy beszédjüket. Omár ibn Abu Szalama (r.a.) a kö¬ 
vetkező történetet beszélte el erről: „A Próféta (s.a.w.) felügyelete 
alatt nőttem fel. Ő nevelt és ő tanított. Mikor ettünk, a kezemmel 
össze-vissza turkáltam a tálban. Egyszer Allah Küldötte (s.a.w.) azt 
mondta nekem: „Fiam! Említsd Allah nevét, mielőtt enni kezdenél, 


6. al-Bukhari, al-ilm, 41 

7. al-Bukhari, al-Janaiz, 60; idain, 16 

egyél a jobb kezeddel, és azt vedd el, ami előtted van a tálban”. 
Attól kezdve mindig úgy tettem, ahogy tőle tanultam.” 8 

Egy másik elbeszélésben azt is megemlíti, hogy milyen kedves 
szavakkal hívta őt Allah Küldötte (s.a.w.) az asztalhoz. Láthatjuk, 
milyen gyengédséggel tanította meg a kisfiút az evés illemszabá¬ 
lyaira. 9 

Röviden, a jó modorra és szép viselkedésre való nevelést a 
szülőknek a saját példájukkal kell kezdeniük. Ezért mondta azt Al¬ 
lah Küldötte (s.a.w.): „Viselkedjetek tisztelettel az asszonyaitokkal 
szemben, hogy ők is tisztelettel viselkedjenek veletek. Legyetek 
jók a szüléitekhez, hogy a gyermekeitek is jók legyenek hozzátok. 
Fogadjátok el a bocsánatkérést attól, aki bocsánatot kér tőletek, 
akár igaza volt, akár nem.” 10 

Arra is ügyelnünk kell viszont, hogy kedvesen beszéljünk és 
bánjunk gyermekeinkkel, ne mondjunk rosszat róluk és ne átkoz¬ 
zuk őket. Egyszer Abdullah ibn Mubarakhoz eljött egy ember, és 
arra panaszkodott, hogy a gyereke nem fogad neki szót. Abdullah 
ibn Mubarak megkérdezte: „Előfordult, hogy megátkoztad a gyere¬ 
kedet?”, és amikor a kérdező igennel válaszolt, így folytatta: „Ak¬ 
kor a te hibád. Miattad viselkedik ilyen rosszul”. 

Az is fontos, hogy egy szülőnek sohasem szabad megtévesz¬ 
tenie a gyermekét, ezáltal is az erkölcsös viselkedésre mutatva pél¬ 
dát. Abdullah ibn Amir (r.a.) beszélte el a következő történetet: 

„Egy nap, mikor Allah Küldötte (s.a.w.) a házunkban volt, 
anyám odahívott engem. Azt mondta: „Gyere ide, fiam, adok vala¬ 
mit”. Mohammed Próféta (s.a.w.) megkérdezte: „Mit adsz neki?” 

8. al-Bukhari, At’imah, 2; al-Muslim, Ashribah, 108 

9. Ibn Hajar, al-Isabah, II, 519 

10. al-Hákim, IV, 170/7258 

Anyám azt felelte: „Csak egy datolyát”. Mohammed Próféta (s.a.w.) 
azt mondta erre: „Ha úgy hívtad volna, hogy nem áll szándékodban 
semmit adni, bűnt követtél volna el” 11 . 

Egy másik hadísz szerint Allah Küldötte (s.a.w.) azt mondta: 
„Segítsétek a gyermekeiteket abban, hogy szívességet tegyenek 
másoknak. Ha erre segítitek őket, elkerülhetitek, hogy engedetle¬ 
nek legyenek veletek” 12 . 

Amellett, hogy minden erőfeszítést megteszünk azért, hogy 
gyermekeink Allah jó szolgái legyenek, fohászkodnunk is kell ér¬ 
tük. A fizikai erőfeszítéseknek és a fohászkodásnak kéz a kézben 
kell járniuk. Ibn Abbasz (r.a.) azt mondta: „Mohammed Próféta 
(s.a.w.) átölelt engem, és így fohászkodott: 0, Uram, adj bölcsessé¬ 
get ennek a gyermeknek!” 13 Ennek a fohásznak köszönhetően Ibn 
Abbasz a muszlim közösség egyik legnagyobb tudósa lett, akit az 
egyik legnagyobb Korán-magyarázóként tisztelünk. 

A muszlimok közösségének kiemelkedő személyiségeitől is 
számos hasznos tanácsot említhetünk. 

Abu Zakarija al-Anbari azt mondta: „A tudás erkölcs nélkül 
olyan, mit a tűz tüzelő nélkül, az erkölcs tudás nélkül pedig olyan, 
mint a lélek test nélkül.” 

Ali (r.a.) pedig ezt a tanácsot adta fiának: 

„Fiam! Féld Allahot úgy, ahogy Őt félned kell. Ez a legelső 

kötelességed. Engedelmeskedj minden parancsának! Hozz 

fényt a szívedbe azzal, hogy mindig megemlékezel Róla. Ra¬ 
gaszkodj a Koránhoz! Ha szilárdan ragaszkodsz a Koránhoz, 

11. Abu Dawud, al-Adab, 80; Ahmad, III, 447 

12. al-Haitharai, VIII, 146 

13. al-Bukhari, al-Ashab al-Nabi, 24 

nem lesz erősebb kötelék az életedben, mint az, ami Uradhoz 
fűz. 

Emlékezz a halálra, és éleszd fel a szíved. Ne feledd, hogy 
minden el fog tűnni, és emlékeztesd a szíved, hogy a halálba 
fog távozni. 

Figyelj jól, és értsd meg a tanácsot, amit adok neked. A Min¬ 
denható Allah irányítja minden létezőnek az életét, és O hatá¬ 
rozza meg a halálát is. 0 kelt életre, és 0 küld a halálba is. 0 
szegényíti el a gazdagokat, és 0 teszi gazdaggá a szegényeket. 
0 az, aki szerencsétlenséget küld, és 0 az, aki eltávolítja a 
szerencsétlenséget. 

Mindig lesz olyasmi, amit nem tudsz, bármilyen okos vagy 
tanult legyél is a tudományokban, mert a valóság felülmúlja 
tudásunkat. Megkaphatod azt az áldást, hogy tudd azt is, ami 
túl van a tudáson, de soha ne feledd el, hogy ez nem a saját 
érdemed, hanem a Mindenható Allah ajándéka. Ezért Allahnál 
kell menedéket keresned. Csak Allahhoz fohászkodj, csak Al- 
lahot szeresd, csak Allahot féld! 

Ez a világ és az evilági vágyak múlandók, de a bűnök és a 
büntetés a Túlvilágon örökké tartanak. Soha ne feledd, hogy 
a legnagyobb rossz, ami az embert uralja, az evilági vagyon 
és hírnév szeretete. Ne hagyd, hogy ezek utat találjanak a szí¬ 
vedhez. Kötelezd el magad szilárdan Allahnak. Ne győzzenek 
le az evilági vágyak. És ha csak teheted, adj adományt Allah 
megelégedéséért.” 

Sejkh Edebali, a nagy szúfi tanító, akit az ottomán birodalom 
spirituális megalapozójának tekinthetünk, ezeket a tanácsokat adta 
Oszmán szultánnak, az ottomán birodalom megalapítójának: 

„Fiam! Legyél őszinte. Ne sértődj meg minden szón, amit hal¬ 
lasz. Ne beszélj mindenről, amit látsz. Ne látogasd gyakran 
azokat a helyeket, ahol az emberek szeretnek, mert a szerete- 
tük és tiszteletük megfakulhat, ha túl sokat látnak. 

Flárom embert sajnálj: a tanult embert, aki a tudatlanok között 
marad, a gazdagot, aki elszegényedik, és a becsületes embert, 
aki elveszíti a becsületét. És ne feledd, hogy akiknek a rang¬ 
juk magas, azok nincsenek nagyobb biztonságban, mint azok, 
akiknek alacsony. 

A legnagyobb győzelem az, amit az alsóbb éned felett aratsz. 
A legnagyobb ellenség nem más, mint az alsóbb én.” 

Oszmán szultán, aki ezek szerint a tanácsok szerint élte életét, 
szintén adott tanácsot a fiának, Orhan szultánnak: 


„Nagyon figyelj oda a vallás dolgaira! Fia lehetővé teszed egy 
kötelező vallási cselekedet végrehajtását, azzal megerősíted a 
vallást és az államot is. Ezért mindig támogasd a tudósokat, és 
tartsd tiszteletben a jogaikat. 

Fiam! Aki az én örököseim közül elhagyja az igazságot, fosz¬ 
tasson az meg Mohammed Próféta (s.a.w.) közbenjárásától az 
Utolsó Napon. 


Ne légy büszke pénzedre és hadseregedre. Tanulj az én mos¬ 
tani állapotomból - olyan gyenge lettem, mint egy törékeny 
hangya. A Mindenható Allah számtalan áldást ajándékozott 
nekem, bár nem érdemeltem meg őket. Kövesd azt az utat, 
amit én is követtem. Tartsd tiszteletben Allah és a teremtmé¬ 
nyek jogait. Az utánad jövő generációk kétségkívül példakép¬ 
pé fognak választani. Allahnál keress menedéket a cselekede¬ 
teidtől, Tőle kérj segítséget, Flozzá fordulj bűnbánattal!” 

Orhan szultán megfogadta apja tanácsait, a fiának, Murát szul¬ 
tánnak pedig azt tanácsolta: 

„Fiam! Ne nyűgözzön le birodalmad nagysága. Soha ne feledd 
el, hogy még Salamon prófétának is el kellett hagynia ezt a 
világot. Az ő trónja sem maradt meg örökké, mert az evilági 
uralkodók uralma szükségszerűen véget ér. De az élet, amelyet 
élünk, hatalmas lehetőség mindenki számára. Flasználd hát fel 
életedet és a lehetőséget Allah útján, úgy hogy Mohammed 
Próféta (s.a.w.) közbenjárását érdemeld az Utolsó Napon.” 

Imám Ghazali pedig azt írta tanítványának: 

„0, fiam! Az istenszolgálat és a tudás kéz a kézben járnak. Az 
egyik nem lehet meg a másik nélkül. Tudd, hogy az a tudás, 
ami eltávolít a bűnöktől, és közelebb visz az istenszolgálat¬ 
hoz, kétségkívül távol fog tartani majd a Pokol tüzétől is.” 

Omár ibn Abdul Aziz, az Iszlám történelmének egyik legta¬ 
nul tabb és legelkötelezettebb vezetője, akit az ötödik igaz úton járó 
kalifának is tartanak, megváltoztatta viselkedését gyermekeivel, 
miután kalifának választották. Az első napon, a megválasztásához 
gratulálok tumultusában a fia, Abdul Malik ruhája elszakadt, ő pe¬ 
dig így szólt hozzá: „Fiam, menj, és varrd meg a ruhádat. Könnyen 
lehet, hogy nem kapsz ennél jobb ruhát, és szükséged lehet rá”. 

Omár ibn Abdul Aziz minden este meglátogatta lányait. Egy 
este úgy nyitottak ajtót nekik, hogy szájukat eltakarták a kezükkel. 
Amikor az apa megkérdezte a tanítónőjüket, hogy mi történt velük, 
az így felelt: „Nem volt semmi más ennivalójuk, csak lencse és 
hagyma. Azért takarták el a szájukat, mert nem akarnak zavarni té¬ 
ged a hagyma szagával”. Omár ibn Abdul Aziz meghatódva mond¬ 
ta: „O, leányaim, ha ti is jobban akarnátok a pompás ételeket, lehet, 
hogy felelősségre vonnának engem ezért az ítélet Napján”. 

Amikor Omár ibn Abdul Aziz magára hagyta lányait, a roko¬ 
nai megkérdezték tőle: „Miért nem adsz valamit a gyermekeidnek 
az államkincstárból?” Azt felelte: „A gyermekeim előtt két út áll: 
vagy jó muszlimok lesznek, vagy rosszak. Hajó muszlimok lesz¬ 
nek, nincs szükségük ilyen vagyonra. Ha pedig rosszak, akkor nem 
kell semmit kapniuk az államkincstárból, nem adok hát nekik sem¬ 
mit.” 

Muadh ibn Dzsabal (r.a.) azt tanácsolta fiának: „Fiam! Ha 
imádkozol, gondold azt, hogy ez az utolsó imád ezen a világon, és 
nem éred meg a következő imaidőt. Fiam! Egy hívőnek két jócse¬ 
lekedet között kell meghalnia. Ez azt jelenti, hogy ha egy jótettet 
végrehajtottál, akkor gondolkodj el azon, hogy mi lehetne a kö¬ 
vetkező, és ne kövess el egyetlen rossztettet sem két jócselekedet 
között.” 

Mindezek a tanácsok és figyelmeztetések alapelvként szol¬ 
gálhatnak, amelyek segítségével Allah útján vezethetjük gyerme¬ 
keinket. Ezeket az elveket követve kell felkészülnünk a Túlvilág¬ 
ra. Ezért igencsak oda kell figyelnünk arra, hogy hogyan és mire 
áldozzuk időnket és pénzünket, és mennyi erőfeszítést áldozunk 
gyermekeink erkölcsi nevelésére - és általában, nagyon oda kell 
figyelnünk valamennyi tettünkre és szavunkra. A Kegyes Korán azt 
mondja: „Es tudjátok, hogy a vagy önötök és gyermekeitek próba¬ 
tétel nektek, és Allah, Nála van a hatalmas jutalom ” (Korán, 8:28). 

Allah Küldötte (s.a.w.) szerint ha egy gyermek megfelelően 
felkészül a Túlvilágra, az spirituális kincs neki és a szüleinek is. 
Azt mondta: „Miután egy szolga meghalt, a rangja magasabbra 
emelkedik. Megkérdezi majd: „0, Uram, mitől emelkedett a ran¬ 
gom?” A Mindenható Allah pedig azt feleli: „A gyermeked, akit a 
világon hagytál, fohászkodott érted” 14 . 


14. Ibn al-Maja, Adab, 1; Ahmad, II, 509 

Ibn Abbasz (r.a.) elbeszélése szerint Allah Küldötte (s.a.w.) azt 
mondta: „A sírban fekvő holttest olyan, mint a fuldokló, aki segít¬ 
ségért kiált. Fohászokra vár a szüleitől, gyennekeitől, közeli bará¬ 
taitól. Fia valaki csak egyszer fohászkodik érte, az többet ér neki, 
mint az egész világ és minden, ami benne van. Fia egy fohászt kap 
erről a világról, a Mindenható Allah annyi áldást küld neki, mint 
egy hatalmas hegy. A legértékesebb ajándék, amit a halottaknak 
küldhetünk, a fohász és az adakozás a nevükben.” 15 

Ami segítségünkre siethet ilyen esetben, az az adomány, amit 
ebben a világban adtunk. Az boldoggá teheti az embert a sírban és a 
Túlvilágon is. És az egyik legfontosabb adomány egy őszinte hívő 
gyermek. Ashiq Pashazadah, az al-Gharib al-Namah című könyv 
szerzője, azt írja, hogy az ember négyféleképpen hagyhat hátra 
örökséget ezen a világon: 

1. Biológiai örökség: vagyis az ember gyennekeiben. Ez pe¬ 
dig, előbb vagy utóbb, véget fog érni. Semmi befolyásunk 
rá, egyedül a nekünk rendelt sorstól függ. És azt sem tud¬ 
hatjuk, hogy vajon jó vagy rossz örököseink lesznek-e. 

2. Anyagi örökség: amit az ember életében adományba adott, 
akár pénz, akár tárgyi adomány formájában. Amíg az ado¬ 
mányból valakinek haszna származik, addig az adakozó 
jutalmat kap érte, még a halála után is. 

3. Tanító örökösök: azok a gyermekek vagy tanítványok, 
akiket az ember megfelelően nevelt. Amíg ők megfelelően 
tanítanak, nevelnek, vezetnek másokat, addig az eredeti 
tanítónak is jár ajutalom. 

15. al-Dailami, al-Musnad, IV, 103/6323; Ali al-Muttaqi, XV, 694/42783; 
XV, 749/42971 

4. Tudományos örökség: azok a hasznos könyvek vagy más 
anyagok, amiket az embert írt, és amelyek megvilágítják 
másoknak a Mindenható Allahhoz vezető utat. Az ilyen 
könyv olyan, mint egy vezetést tartalmazó levél, amely¬ 
nek címzettje minden ember egészen az ítélet Napjáig. 

A következő pontokat különösen a gyermekeink nevelésében 
kell szem előtt tartani: 


Igazságosnak kell lennünk a gyermekeink között, hogy ne le¬ 
gyenek féltékenyek egymásra. Ha eljön az idő a házasságra, segí¬ 
tenünk kell nekik vőlegényt vagy menyasszonyt választani, hite és 
erkölcse, nem pedig gazdagsága vagy evilági rangja alapján, mert 
az a házasság, ami nem a hiten és jó erkölcsön alapul, többnyire 
válással végződik, vagy folyamatos szenvedéssel, amely egészen 
halálig tart. 

Meg kell védelmeznünk gyermekeinket az olyan rossz szoká¬ 
soktól, hogy például a házon kívül, haszontalan szórakozásra fe¬ 
cséreljék minden idejüket, vagy a rossz barátok társaságától. Arra 
kell nevelnünk őket, hogy tiszteljék az idősebbeket, szomszédokat, 
rokonokat, tudósokat, és segítsék a szegényeket és szükséget lá¬ 
tókat. Folyamatosan, állandóan fohászkodnunk kell értük, szoká¬ 
sukká kell tennünk, hogy a betegeket látogassák, és adakozzanak, 
hogy megízlelhessék és megszerethessék az adakozás édes ízét. 
Történeteket kell mesélnünk nekik Mohammed Próféta (s.a.w.), 
társai és a muszlim történelem nagy alakjainak bátorságáról, elkö¬ 
telezettségéről, lelkesedéséről és igazságosságáról, hogy a történe¬ 
teken keresztül ezek a tulajdonságok jellemük részévé váljanak. 


Azok a gyermekek, akiket szüleik így neveltek, az egész tár¬ 
sadalom kincsei. Allah barátai, az Iszlám nagy harcosai és vezérei 
mind ilyen szülők gyennekei voltak. 

Milyen boldog is az az anya, akinek a Paradicsom kertje van 
a lába alatt! És milyen boldog az az apa, akinek a fohásza a fiáért 
olyan, mint a próféták fohásza a népükért! Milyen boldogok azok 
a szülők, akik úgy nevelik gyermeküket, hogy azok állhatatosak 
maradjanak a jótettekben még akkor is, ha szüleik már meghaltak! 

A Mindenható Allah adja meg nekünk, hogy gyermekeink 
a társadalom és a vallás hasznára váljanak. A Mindenható Allah 
mentse őket korunk világának veszélyeitől és betegségeitől! És 
a Mindenható Allah adja, hogy spirituális jutalmat küldjenek lel¬ 
künkre, még halálunk után is. Amin. 






Boldog családi élet 


A Mindenható Allah az Egyedül valóság tulajdonságát kizáró¬ 
lag saját magának tartotta meg, és minden teremtményt párokban 
teremtett. Az ellentétes nemek tagjai között vonzódást teremtett, 
hogy a házasságban egyesítse őket, amely által elérhetik az anya¬ 
gi és spirituális tökéletességet. És kétségtelen, hogy a férfi és nő 
közötti evilági szeretet az isteni szeretethez vezető lépcsőfokként 
is szolgál, ezért tette szükségessé a Legmagasztosabb Allah a há¬ 
zasságot és a családi életet az embereknek, hogy megőrizze azt a 
tökéletességet, amelyet az embereknek ajándékozott, és megőrizze 
az ember áldott és tiszta természetét. 


A házasság feladata az, hogy megőrizze a legszebb formára 
teremtett ember becsületét és méltóságát, és a társadalmi és spiri¬ 
tuális menedék szerepét töltse be. Ennek a feladatnak a teljesítésé¬ 
ben a házasság a családalapítás leglényegesebb feltétele, vagyis a 
család épületének legelső oszlopa. Ennek az ájának a beteljesítése: 
„Bizony, az embert a legszebb alakra teremtettük” (Korán, 95:4) 
csak a megfelelő házasságon keresztül lehetséges. 


A jó házasságban az emberi lélek békét és elégedettséget ta¬ 
lál, a test egyensúlyt és rendet, az erkölcs tökéletesedik és fejlődik, 
és megvalósul a társadalom jóléte és biztonsága. A házasság hiá¬ 
nyában ez a kényes egyensúly felborul. A házasság azt is lehetővé 
teszi, hogy a házasfelek rejtett képességei kifejlődjenek. A gyerme¬ 
két szerető és vele törődő nő képessége a szeretetre és irgalomra 
még inkább erősödik, és a számtalan, munkával töltött óra során 
megtanulja, hogy hogyan legyen jó anya, tanító és döntőbíró. A 

család vezetésén keresztül a férfi megtanulja, hogy mit jelent a fe¬ 
lelősségvállalás, és valódi érettségre tesz szert. A család a társada¬ 
lom legkisebb egysége, de a legfontosabb is bármely társadalom 
számára. Ezért minden próféta, kivéve Jézus prófétát, aki az égbe 
emeltetett, házas volt. És ez igaz Allah barátaira is, akik a próféták 
lábnyomában j árnak. 

Az istenfélelem ajándéka után a Mindenható Allah legna¬ 
gyobb kegye szolgája iránt az, hajó házastársat ad neki. Az emberi 
boldogság legfontosabb része a megfelelő házastárs. Egy nemzet 
erőssége a családi kötelékek erősségének függvénye. A Kegyes 
Koránban azt olvashatjuk, hogy a házasság intézménye is Allah 
jelei közé tartozik: 

„És az Ő jelei közé tartozik az, hogy társakat teremtett nektek 
saját magatok közül, hogy nyugalmat találjatok bennük, és 
szeretetet és kegyelmet teremtett közietek: bizony, ebben jelek 
vannak azoknak, akik gondolkodnak. ” (Korán, 30:21) 

Ez az áj a arra figyelmeztet minket, hogy a házasság elsődleges 
célja a szeretet és kegyelem állapotának elérése a Mindenható Allah 
megelégedését keresve. Ezért Mohammed Próféta (s.a.w.) mindig 
arra intette a házasulandókat, hogy olyan jövendőbelit válasszanak 
maguknak, akiknek a szívében jóság és irgalom van. 

Egy hadíszban Allah Küldötte (s.a.w.) azt tanácsolta a háza¬ 
sodni kívánó férfiaknak: „Négy dologért vesznek el egy nőt: a va¬ 
gyonáért, a származásáért, a szépségéért vagy a vallásosságáért. Ti 
válasszatok vallásos asszonyt, különben vesztesek lesztek .” 16 

A házasság intézménye játssza a legnagyobb szerepet a tár¬ 
sadalom tiszta erkölcsének megőrzésében -nélküle a társadalom 
romlottá válik, és lerombolja a nemtörődömség és az önzés. Ezért 


16. Bukhari, Nikah, V. 7. 62/27. 

a családnak és a társadalomnak is lehetővé kell tennie a házasságot 
a fiataloknak, amikor azok elérték a megfelelő kort, és a házasság¬ 
hoz szükséges alapvető dolgok megszerzését a lehető legkönnyeb¬ 
bé kell tenni. 

Ezért Mohammed Próféta (s.a.w.) azt mondta, hogy a legjobb 
házasság az, amely nem jár túlzott költekezéssel. Ha a házasság¬ 
hoz túl sok anyagi eszköz szükséges, akkor a fiatalok esetleg nem 
tudnak időben házasodni, mert nem képesek a pénzügyi teher 
felvállalására. így pedig természetes vágyaikat csak erkölcstelen 
és törvénytelen szexuális kapcsolatokban elégíthetik ki, és ezzel 
veszélybe kerül a harmonikus családi élet kialakítása. Ez pedig a 
társadalom öngyilkosságát jelentheti. Ezeket a negatív hatásokat 
csak úgy előzhetjük meg, ha mind lelkileg, mind anyagilag teljes 
mértékben támogatjuk azokat, akik meg akarnak házasodni. 

Elődeink számos alapítványt hoztak létre annak érdekében, 
hogy segítség a szegényeket és szükséget látókat. Az ottomán biro¬ 
dalom idején is sok ilyen alapítvány jött létre. Mivel megértették, 
hogy milyen fontos szerepet tölt be a házasság a társadalomban, 
külön alapítványok születtek a házasságok elősegítésére. Például 
a Kosam Suhan (egy híres ottomán-kori királyné) által létrehozott 
alapítvány főként az árvák és özvegyek házasságának költségeit 
vállalta át. 


fbn Arabi azt tanácsolta a gazdag muszlimoknak, hogy segítsék 
a házasulandó párokat, mert a legjobb folyamatos adomány az, ha 
hozzájárulnak egy házasság létrejöttéhez. Akik segítik a házasság 
létrejöttét, azok részesednek a házaspár utódainak jótetteiből is. 


A házasság elősegítésében az első lépés az, hogy a házaso- 
dás költségeit az abszolút minimumra szorítjuk vissza, azzal, hogy 
minden lehetséges módon megelőzzük a pazarlást. Például egyes 
esküvőkön alkoholos italokat szolgálnak fel a vendégeknek - ez 

nemcsak tilos az Iszlámban, hanem pénzkidobás is. Ha egy házas¬ 
ság első lépéseit olyan cselekedetek közepette tesszük meg, ame¬ 
lyeket a Mindenható Allah megtiltott, hogyan várhatnánk, hogy a 
későbbiekben ez a család boldog lesz? A Mindenható Allah azokat 
az esküvőket áldja meg, amelyeket az Iszlám által megszabott ha¬ 
tárok között bonyolítanak le, és az ilyenkor elhangzó fohászokat 
fogadja el. 

Ha a pár nem fogja fel a házasság jelentőségét, és csak for¬ 
malitásnak tekinti, akkor nagy a veszélye annak, hogy a házas¬ 
ság felbomlik. Az Iszlámban minden olyan tett közül, amit Allah 
nem tiltott meg kifejezetten, a legkevésbé kívánatos dolog a válás. 
Mohammed Próféta (s.a.w.) azt mondta: „Házasodjatok meg, és ne 
váljatok el. A válás miatt Allah Trónja remeg .” 17 

Különösképpen igaz ez, ha az egyik fél csak az örömök ke¬ 
resése miatt akarja felbontani a házasság áldott kötelékét, anélkül, 
hogy a házastársak között igazi probléma lenne. Olyan bűn ez, amit 
Allah nem bocsát meg, hiszen az egyik házastárs nemtörődöm mó¬ 
don visszaélt a másik bizalmával és megsértette annak jogait. 


A házasfelek kötelességei és jogai 

Az Iszlám szerint a család feje a férj, ahogy ebből az ájából is 
megérthetjük: „A férfiak a nők gondviselői, mert Allah egyiküket 
egy fokozattal a másik fölé helyezte, és mert ők költenek rájuk a 
tulajdonukból. ” (Korán, 4:34) 

Az Iszlám szerint a férfi felelős a házaspár minden költségé¬ 
nek fedezéséért, és övé a család vezetésének joga. Ez azonban nem 
azt jelenti, hogy joga lenne zsarnokoskodni a nővel, vagy elnyomni 


17. Muhtár al-ahádith al-Nabawiyya, 228 

őt. A család ügyeiben hozott végső döntés joga illeti meg, hiszen 
a ő képviseli a családot a külső világ felé. A nők pedig felelősek a 
család belső rendjéért és szervezéséért. 

A férfi feladata az, hogy megkeresse a megélhetéshez szüksé¬ 
ges pénzt, és fedezze a családi otthon megteremtésének és fenntar¬ 
tásának költségeit. Neki van meg a fizikai ereje arra, hogy a csa¬ 
ládját megvédelmezze, illetve szükség esetén katonai szolgálattal 
a hazáját is megvédje. A férfinak van joga arra is, hogy az imát 
vezesse. Tehát neki adatott a vezető pozíciók felelőssége. 

A férfiaknak ez a szerepe megnyilvánul a teremtés sorrendjé¬ 
ben is: a Mindenható Allah először Adámot teremtette meg, utána 
pedig Évát. Adám és Éva azonban ugyanabból a lélekből lettek 
teremtve, ez magyarázza a férfiak és nők között lévő erős vonzó¬ 
dást. 

Egy hadísz qudsziban a Mindenható Allah azt mondja: „Rej¬ 
tett kincs voltam. Azt akartam, hogy megismerjenek, ezért teremtet¬ 
tem a teremtést. ” IS 

Mint ebből a hadíszból is láthatjuk, a teremtés oka az iste¬ 
ni szeretet. Az evilági szeretet az első lépés e felé a szeretet felé, 
és jellemzői bele vannak vésve az egész teremtés természetébe. A 
szeretetet azonban az isteni vezetésnek megfelelően, vagyis a há¬ 
zasság útján kell megvalósítani. Ezért az Iszlám a családi életet a 
szeretet, tiszta erkölcs, erény, jámborság, jó kapcsolat, együttérzés, 
hűség és türelem alapjaira építi. 

A család életet, ami Adámmal és Évával kezdődött a Para¬ 
dicsomban, az ő leszármazottaik folytatták ebben a világban, és 
az Iszlám tette örökkévalóvá. Az Iszlám által elhozott törvények 
a házasságot Paradicsommá, a kegyelem állandó forrásává tették. 



18. Ismail Hakki Bursevi, Kenz-i Mahfi 

Ha ezt a boldogságot el akarjuk érni, akkor meg kell testesítenünk 
őseink, Ádám és Éva jó tulajdonságait, a házastársaknak szeretni¬ 
ük kell egymást, és együtt kell működniük a jótettekben. Röviden, 
olyanoknak kell lenniük, mintha egyetlen lélek lennének két test¬ 
ben. 

A boldog családi élet csak a nő jogainak tiszteletben tartásával 
és kiteljesítésével lehetséges. A történelem során azok a társadal¬ 
mak, amelyek a nők jogait tiszteletben tartották, földi Paradicsom¬ 
ban élhettek. Viszont azok a társadalmak, amelyek nem tisztelték 
a nők jogait, pokollá tették saját életüket. Mohammed Próféta 
(s.a.w.) utolsó zarándoklata során is intette közösségét a nők joga¬ 
ival kapcsolatban: 

„Ti férfiak! Tartsátok tiszteletben a nők jogait. Bánjatok velük 
szeretettel és kegyelemmel. Féljétek Allahot a jogaikkal kap¬ 
csolatban! Feleségül vettétek őket, és ők olyan letét nálatok, 
amit Allah bízott rátok, és azért lettek törvényes feleségeitek, 
mert megesküdtetek Allahnak, hogy megvéditek a becsületü¬ 
ket és erényüket .” 19 

A nőket rá kell vezetni, hogy vegyenek részt a család életében 
azokon a területeken, amelyek legjobban illenek természetükhöz, 
mint például a jellemes és tiszta erkölcsű gyermekek nevelése, a 
ház életének megszervezése, és más hasonló területek. Ha olyan 
tevékenységekkel foglalkoznak, amelyek ellentétesek a természe¬ 
tükkel, akkor megsérül a társadalom családszerkezete. A boldog 
családi élet csak akkor lehetséges, ha a férj és a feleség is megfele¬ 
lően, az Iszlám szerint használja fel vele született képességeit. 

Azt is meg kell jegyeznünk, hogy napjainkban a mestersége¬ 
sen szított versengés a férfiak és nők közötti egyenlőségért olyan 


19. Sahih-i Buhari, Muhtasan, X, 398 

dolgokra kényszeríti a nőket, amelyek ellentétesek természetükkel. 
Ez a versengés főként a nők valódi nőiességét teszi tönkre, és azt, 
hogy büszkék legyenek az anyaságra. Jó példa erre a születésszabá¬ 
lyozásnak tekintett, tetszés szerinti abortusz, ami az Iszlám előtti, 
tudatlanságban élő arab társadalomban oly elterjedt gyermekgyil¬ 
kosság modem kori megfelelője. Az olyan abortusz, amelyet nem 
egészségügyi okból hajtanak végre, a nem kívánt gyermekek kiir¬ 
tásának modem megfelelője. Az ilyen modem nő és a Tudatlanság 
Korának arab asszonya között nincs más különbség, csak az öltöz¬ 
ködésük. Az abortusz a modem generációknak adott lélektelen és 
materialista nevelés eredménye, ami csak az azonnali és személyes 
élvezetet helyezi előtérbe. 

Ez az ája nagyon komoly figyelmeztetés azoknak, akik az 
abortuszon gondolkodnak: „Amikor az elevenen eltemetett leány- 
gyermek megkérdezi majd, hogy milyen bűnért ölték meg” (Korán, 
81:8-9). 


Ha valaki nem tartja kívánatosnak, hogy gyennekek is részei 
legyenek a családi életének, az a Mindenható Allah kegyei iránti 
hálátlanság jele. A házasság természetének elámlása, és érzéketlen¬ 
ség a társadalmi, erkölcsi és spirituális értékek iránt. A Mindenható 
Allah minden teremtényének megadta a biológiai és pszichológi¬ 
ai erőt, ami ahhoz szükséges, hogy saját természetét védelmezze, 
és Allah isteni tervét is szolgálja. Ezért az Iszlám, ami tökéletes 
összhangban van az emberi természettel, azt parancsolja az em¬ 
bereknek, hogy engedelmeskedjenek a teremtésüket meghatározó 
törvényeknek. 


A boldog családi élet legszebb példáját Mohammed Prófétától 
(s.a.w.) láthatjuk. Nemcsak gyakorolta a boldogság szabályait saját 
életében, hanem erre tanította társait és saját gyermekeit is. Amikor 
szeretett lányát, Fatimát (r.a.) feleségül adta Alihoz (r.a.), Fatimát 

bízta meg a ház belső ügyeinek szervezésével, Alit pedig a külsők¬ 
kel. így alapozta meg az igazságnak és a házastársak természetének 
megfelelően a felelősség felosztását. 

Egy napon Fatima elment az apjához, és megkérte őt, hogy 
adjon mellé egy szolgát, aki segíti a háztartási teendők elvégzésé¬ 
ben, mert neki kisgyermekei voltak, akik miatt nem tudott túl sok 
munkát végezni. Bár nagyon szerette lányát, Mohammed Próféta 
(s.a.w.) elutasította kérését, és azt tanácsolta neki, hogy személye¬ 
sen végezze a házban adódó munkát. Mohammed Próféta (s.a.w.) 
természetesen nem tiltotta meg azt, hogy egy háztartásban segí¬ 
tőket alkalmazzanak, de azt nem javasolta, hogy minden munkát 
szolgákra bízzanak. 

Mohammed Próféta (s.a.w.) lányának példájából azt tanulhat¬ 
juk, hogy a nőknek nem szabad felhagyniuk a felelősség rájuk eső 
részének felvállalásával, kiváltképp ami a gyermekek nevelését il¬ 
leti. Ettől nem válnak alacsonyabb rendüekké, épp ellenkezőleg, 
ez csak emeli rangjukat, és a legnagyobb megtiszteltetést hozza el 
nekik. 


Az apa szerepe 

Az apa felelős a család jólétéért és boldogulásáért. A Minden¬ 
ható Allah fizikailag erősebbekké tette a férfiakat, hiszen az ő fel¬ 
adatuk a család megélhetésének előteremtése. Kétségtelen, hogy a 
család boldogsága az érett, megfontolt vezetésben rejlik. Azonban 
a családtagoknak, különösen a feleségnek, nem szabad az anya¬ 
gi lehetőségeiken felüli terhek vállalására kényszeríteni az apát. 
Az apa felelőssége az, hogy elegendő pénzt költsön a családjukra, 
anélkül, hogy túlzásba vagy pazarlásba esne. Még ha gazdag is va¬ 
laki, akkor sem szabad pazarolnia, mert végső soron minden gaz- 

dagság Allahé. Csak ideiglenes letétként adta a vagyont az ember¬ 
nek, azért, hogy a megfelelőképpen költse el. A Mindenható Allah 
el fog minket számoltatni az elköltött pénzzel, és felelősségre fog 
vonni miatta, különösen mikor olyan sok ember van a világon, aki 
éhezik. Az ember gyomra veszélyes üreg, és ha túlzottan költeke¬ 
zik az érdekében, azzal komolyan árthat magának. 

A családnak költenie kell a vendégeire is, az Iszlámnak és a 
család anyagi helyzetének megfelelően. A ruházkodásra is szerény 
összeget kell fordítani. Sokan csak azért költenek vagyonokat ru¬ 
háikra, hogy anyagi helyzetükkel vagy rangjukkal büszkélkedje¬ 
nek. Egy jó muszlim sosem használja a ruháit büszkesége vagy 
rangja fitogtatására. A Mindenható Allah azt mondja a Koránban: 
„Es ne fordítsd el az arcodat megvetően az emberektől, és ne járj 
fennhéjázva a földön, mert Allah nem szereti a fennhéjázó kevé- 
lyeket” (Korán, 31:18). 

Az apának minden tőle telhetőt meg kell tennie, hogy háza né¬ 
pében érettséget, magas szintű erkölcsi és vallási tulajdonságokat 
fejlesszen ki. Nincs fontosabb feladat egy apa számára, mint hogy 
családjának tagjait boldogságra vezesse ezen a világon és a Túlvi¬ 
lágon is. Az az apa, aki nem tesz erőfeszítéseket azért, hogy betel¬ 
jesítse a családja iránti kötelességét, és ezzel veszteségüket okozza 
a Túlvilágon, a legszerencsétlenebb teremtmények közé tartozik. 
Az apának és az anyának egyaránt kötelessége, hogy gyermekeiket 
- sőt, ha vannak, akkor szolgálóikat vagy alkalmazottaikat is - vé¬ 
delmezzék a rossz barátoktól, a rossz szokásoktól, és a haszontalan 
és erkölcstelen televíziós műsoroktól is. Helyette hasznos beszélge¬ 
tésekre és vallási szempontból előnyös tevékenységekre kell őket 
ösztönözniük. A Mindenható Allah azt parancsolja a Koránban: 


„Ti hívők! Védj étek magatokat és a családotokat egy olyan 
fűztől, amelynek tüzelője az emberek és a kövek, erős és ko- 

mór angyalok állnak felette, és nem engedetlenek Állatinak a 
parancsaiban, hanem azt teszik, amit parancsol. ” (Korán, 66:6) 

Az a jó apa, aki minden ártalmastól megvédelmezi a családját, 
és az örök boldogságra vezeti őket. Önfeláldozónak kell lennie, és 
az ilyen ember nagyon értékes Allah szemében, ahogy a következő 
hadíszból is láthatjuk: „Allah megelégedése az apa megelégedésé¬ 
ben rejlik, Allah haragja pedig az apa haragjában” 20 . 


Az anya szerepe 

Az anya szerepe az, hogy szeretetével és az otthon ügyeiben 
gyakorolt vezetéssel egyesítse a család tagjait. Tanítania és nevelnie 
kell a gyerekeket, ezért a Mindenható Allah számos nemes tulajdon¬ 
sággal ruházta fel a nőket, mint a mély érzések, az önfeláldozás, ud¬ 
variasság, szeretettelj esség, és az ösztönös vágy, hogy a gyermekek¬ 
ről gondoskodjék a család fennmaradásának érdekében. 

Az anya a második vezető a család ügyeiben. Szeretettelj essé¬ 
gével a spirituális elégedettség megteremtője a családban. Szeretet- 
ben és irgalomban senki nem hasonlítható az édesanyákhoz. Elő¬ 
ször a testükben hordoztak minket, aztán a karjaikban, végül pedig 
egészen a halálukig a szívükben hordanak bennünket. Az anyák, 
akik a család érdekében áldozzák életüket, a legnagyobb tiszteletet 
és élethosszig tartó hálát érdemelnek. Az édesanya gyengéd, szere¬ 
tő szívében van meg az a képesség, hogy eloszlassa a férj fáradtsá¬ 
gát vagy megjavítsa a gyerekek csintalanságát. Ezt hangsúlyozza a 
Mindenható Allah is a Koránban: 

„Es jóságot parancsoltunk az embernek a szüleivel kapcso¬ 
latban - az anyja nagy nehézségek közepette hordta őt, és az 


20. Jamu’l-Fawaid, IV, 307 

elválasztása két év - legyetek hálásak Nekem és a szüléitek¬ 
nek. Es Hozzánk fogtok visszatérni. ” (Korán, 31:14) 

Ugyanezt hangsúlyozza Dzselaleddin Rúmi, mikor azt mond¬ 
ja: „Tiszteljétek az anyák jogait, hordozzátok őket a fejeteken. Ha 
nem viselnék el a szülés görcseit, hogyan is jöttetek volna erre a 
világra?” 

A szeretet és irgalom legmagasabb foka ezen a világon az 
édesanyák szívében található meg. Az emberi anyaság messze fe¬ 
lette áll bármely más teremtmény anyaságának, és valóban nincs 
párja. Az édesanyák nemcsak anyagi ételt adnak a gyermekeiknek, 
hanem a legszükségesebbet, a spirituális táplálékot is. Megszülik 
azokat az emberi lényeket, akiknek megvan a lehetőségük arra, 
hogy közel kerülhessenek a Világmindenség Teremtőjéhez. A pró¬ 
fétáktól a közönséges emberekig, mindenki az édesanyjától tanulja 
spirituális jellemzőit. 

Nem minden anya egyenlő azonban abban, hogy milyen meny- 
nyiségü szeretetet és törődést ad gyennekeinek. Még olyan anyák 
is vannak, akik a szemetesben vagy idegenek kapujában hagyják 
gyermeküket. Másrészt viszont ott vannak azok az anyák is, akik 
egyetlen panaszos szó nélkül egész életükben gondoskodnak beteg 
vagy fogyatékos gyermekükről. Ezért az édesanyák rangja erénye¬ 
iktől és szeretettelj ességüktől függ. 

Nem szabad elfeledkeznünk arról, hogy az édesanyák az is¬ 
teni kegyelmet tükrözik, az ar-Rahman (Kegyelmes) és ar-Rahím 
(Irgalmas) nevek megnyilvánulásai. Mohammed Próféta (s.a.w.) 
következő mondása is jól mutatja az anyák magas rangját: „A Pa¬ 
radicsom az anyák lába alatt van” 21 . 



21. Daylami, Musnad, 2611 

A szülőknek különleges helyük van az Iszlámban. Az irántuk 
való engedelmesség a második helyen következik a Mindenható 
Allahnak való engedelmesség után. Bár a szülők tisztelete egy kü¬ 
lön téma, mégis álljanak itt azok az áják, amelyek azt parancsolják 
a gyermekeknek, hogy tiszteljék szüleiket, miután azok egész éle¬ 
tükben az ő javukért fáradoztak: 

„És Urad azt parancsolta, hogy ne imádj mást Rajta kívül, és 
jóságot a szülők iránt. Ha egyikük vagy mindketten megélik 
veled az öregkort, ne mondj nekik lenéző szavakat, és ne űzd 
el őket, hanem szólj hozzájuk tisztelettel. És kedvességgel 
ereszd le előttük az alázat szárnyát, és mondd: „ Uram, légy 
kegyelmes hozzájuk, ahogy ők is felnevellek engem, mikor 
kicsi voltam. ” (Korán, 17:23-24) 

Tehát a Korán jutalmat ígér a szülőknek nemcsak a Túlvilá¬ 
gon, hanem ezen a világon is. Röviden, a Kegyes Koránban leírt 
boldog családi élet alapja a szeretet, a kölcsönös tisztelet és áldo¬ 
zat. A Mindenható Allah tegye a családjainkat boldog családokká, 
és otthonainkat a Paradicsom kertjeivé. A Mindenható Allah adja 
meg nekünk, hogy képesek legyünk családunkat a boldogságra ve¬ 
zetni ebben a világban és a következőben is. Amin. 







Szeretet 


A szeretet ennek a múlandó életnek az öröme, nyugalma, leg¬ 
édesebb íze. A szeretet az élesztő a létezés tésztájában. A szeretetre 
való képesség Allah egyik legnagyobb ajándéka szolgáinak. Ezért 
a szeretetet azok felé kell irányítani, akik valóban megérdemlik, 
azokra a szívekre kell felhasználni, akik valóban értik, mi az a 
barátság. Az emberek és evilági teremtmények szeretete az egyik 
lépcsőfok az isteni szeretet elérésében. Sajnos azonban a legtöbb 
ember anyagi és önző vágyaira pazarolja a szeretetet, ezt az isteni 
ajándékot. 

Az a szeretet, ami nem jut el azokhoz, akik megérdemlik, az 
élet elvesztegetett értékei közé tartozik. Az alantas, evilági érdekek 
csapdájába szorult ember olyan, mint az út repedésében növekvő 
virág: előbb-utóbb letapossa valaki. Milyen kár azért a gyémántért, 
amely az utca sarába esett! Micsoda veszteség, ha kincsünk illeték¬ 
telen kezekbe kerül! 


A nagy tanító, Dzselaleddin Rúmi a következő példával mu¬ 
tatja be azokat, akik megfosztják magukat az isteni szeretettől az¬ 
által, hogy szeretetük tőkéjét múlandó és értéktelen lényekre paza¬ 
rolják: 


„Akik ezt a világot szeretik, és neki szentelik magukat, olya¬ 
nok, mint a vadász, aki a vad árnyékát akarja eltalálni nyilával. 
Hogy is lehetne az övé az árnyék? Az ostoba vadász össze¬ 
keveri a madár árnyékát a madárral, és azt próbálja elejteni. 
Pedig még az ágon ülő madár is csodálkozik azon, amit az 
árnyékra vadászó ostoba tesz!” 

Az a szív, amelyben nem csírázik ki a szeretet magja, pusztu¬ 
lásra van ítélve. Önző vágyainak rabszolgája lesz, és a valódi érzé¬ 
seknek csak a teteme található meg benne. Az a szeretet azonban, 
amelyet a szív földjén isteni források táplálnak, olyan, mint a Para¬ 
dicsom ezer illattal illatozó virágai. Még ha a virág el is hervad, ha 
a levelek le is hullnak, elegendő a tavasz egyetlen mosolya, hogy 
újra életre keltse őket. 

Akik elérik az isteni szeretetet, ami minden szeretet forrása, 
azoknak más teremtmények is barátai lesznek. Allah barátai, akik 
elérik ezt a szintet, megtisztulnak minden önző vágytól, és azzal a 
tudattal élnek, hogy az igazi öröm az, ha valaki ismeri és szereti a 
Mindenható Allahot. Egy hadísz qudszi szerint: „A legkedvesebb 
számomra, amivel a szolgám közelebb kerülhet Hozzám, az, amit 
kötelezően megparancsoltam neki. Szolgám tovább közeledhet 
Hozzám azzal, hogy önkéntes istenszolgálatot végez, és akkor sze¬ 
retni fogom. És ha megszeretem, akkor Én leszek a szeme, amivel 
lát, és Én leszek a föle, amivel hall, és Én leszek a keze, amivel fog, 
és Én leszek a lába, amin jár” 22 . 

Ezek a spirituális magaslatok olyan ritkák, mint a hófödte 
hegycsúcsok. Akik személyiségük részévé teszik ezt az áldást, 
megmenekülnek attól, hogy evilági dolgok rabszolgái legyenek. 
Az ilyen emberek kivételes módon képesek beszélni a többi te¬ 
remtményhez. Ismerik a teremtmények szívének nyelvét. 

Akiknek van fülük a hallásra, azok számtalan különböző dalt 
hallanak ki a virágok illatából, a csalogány énekéből, a patak cso¬ 
bogásából. Az éjszaka sok történetet mesél nekik. Akiknek a szíve 
él, azoknak a hajnali szellő is híreket hoz. 


22. Bukhari, Riqaq, 38 

Azok az igazi hívők, akiknek a szíve tele van szeretettel és 
szenvedéllyel. Mélyebb megértéssel szemlélik az isteni titkok és 
bölcsesség áramlását ebben a világban. Lehetséges lenne-e, hogy 
az élő szívet ne érintsék meg az isteni szeretet lángoló dalai, mi¬ 
után tanújává vált mindezeknek az isteni titkoknak, és tökéletes 
alkotásoknak? 


A szeretet értéke arányos a szeretett fontosságával és tökéle¬ 
tességével. Ezért az emberi szeretet csúcspontja a Mohammed Pró¬ 
féta (s.a.w.) iránt érzett szeretet. Lehetetlen olyan emberi lényt még 
csak elképzelni is, aki nála jobban megérdemli a szeretetet. 

Azonban még ő sem lehet a végső célja a szeretetnek. Az em¬ 
ber számára a szeretet végső célja a Mindenható Allah, a világ¬ 
mindenség Teremtője. S legutolsó fázis és a végső cél az, hogy az 
embert a szeretet Allah felé hajtsa. A szú tik ezt a szintet a fen ab 11 ah 
vagy baqabillah névvel illetik. Olyan ez, mint amikor a folyó eléri 
a tengert, és teljesen elkeveredik benne. 

Allah egy nagy barátja így ír versének lángoló soraiban a fena 
firraszul és a fen ab II ah állapotáról: 

0, Szeretettem! Szépséged megnyilvánulásától fellángol a 
tavasz. A rózsa lángol, a csalogány lángol, a jácint lángol, a 
bokrok és a föld lángolnak! A Te fényed, amely ragyog, akár 
a Nap, égeti el a szeretőket. A szív lángol, a kebel lángol, a 
szeretetedtől síró szemek is lángolnak. Megmoshatjuk-e a sze¬ 
retet mártírjának testét ilyen lángokban? Hiszen lángol a teste, 
lángol a lepel, lángol még a hús víz is... 


A Mindenható Allah szeretetének elnyeréséhez arra van szük¬ 
ség, hogy teljes szívünkkel szeressük az 0 Küldöttét (s.a.w.). Ezért 
akik nem képesek megtapasztalni Mohammed Próféta (s.a.w.) sze- 
retetét, azok nem fogják megtapasztalni a Mindenható Allah sze- 

retetét sem. Tudnunk kell, hogy az egyetlen olyan folyó, amely 
az isteni szeretet óceánjához vezet, Mohammed Próféta (s.a.w.) 
szeretete. Az iránta érzett szeretet része a Mindenható Allah sze- 
retetének, a neki való engedelmesség része az Allahnak való enge¬ 
delmességnek, és az ellene való lázadás olyan, mint a Mindenható 
Allah ellen való. Ahogy a Koránban is olvashatjuk: „Mondd: Ha 
szeretitek Allahot, kövessetek engem, akkor Allah is szeretni fog 
benneteket, és megbocsátja a bűneiteket” (Korán, 3:31). 

Kétségtelen, hogy a Mindenható Allah szeretetének legna¬ 
gyobb jele a Neki való alávetettség, és a Szeretett kedvéért hozott 
áldozat. A szerető olyan mértékben veti magát alá a Szeretettnek, 
amilyen mértékű a szeretet a szívében. Ha a szívben van szeretet, 
akkor van őszinteség, tiszta szándék és isteni áldás is. Az emberi 
cselekedetek értékesebbek, ha szeretetből hajtják végre őket. Azok 
a tettek viszont, amelyeket nem szeretetből végeznek, képmutató- 
ak, hiányzik belőlük az őszinteség, és csak az alsóbb ént erősítik. 

Még egy apró cselekedet is, ha szeretetből végzik, értékesebb 
lehet, mint a látszólag hatalmas jótettek, amelyek mögött nincs tisz¬ 
ta szándék. Ennek legfontosabb megnyilvánulása az isteni szeretet- 
ben figyelhető meg, amely minden szeretet csúcsa. A legmagasabb 
és legtökéletesebb szint, amit az ember elérhet, az az isteni szeretet 
áldásának elnyerése. Azonban ahhoz kétség sem férhet, hogy mivel 
mindennek a Teremtője Allah, O teremtette a szeretetet is. Ezért 
Allah engedélye nélkül a szolga sosem érheti el ezt a szintet. Ezért 
a szolgának folyamatosan fohászkodnia kell Allahhoz, és Nála kell 
menedéket keresnie. A Korán azt mondja: „Mondd: Uram csak a 
fohászaitok miatt törődik veletek. Most azonban megtagadtátok 
Őt, ezért eljön hozzátok az elkerülhetetlen” (Korán, 25:77). 

Allah szeretetének jele, és annak módja, hogy szolgája is meg¬ 
szerettesse magát Vele az, ha a szolga őszinte hittel és elkötelezett- 

séggel végzi az istenszolgálat kötelező cselekedeteit, és próbálja 
ezeket önkéntes jócselekedetekkel is követni, még akkor is, ha ezek 
nem kötelezőek - Allah szeretetének szenvedélyétől hajtva, tiszte¬ 
lettel, jó modorral és örömmel. Ennek az állapotnak a fenntartása, 
amíg az ember eléri az isteni szeretetet, az emberiség teremtésé¬ 
nek célja. Az Iszlámban minden vallásos kötelesség végső célja az, 
hogy az ember elnyerje a Mindenható Allah megelégedését. Ennek 
legfontosabb eszköze a Mindenható Allah szeretete. Minden egyéb 
cselekedet voltaképpen ennek a szeretetnek a megnyilvánulása. 

Ahogy Allah szeretete növekszik a hívő szívében, egyre több 
jótettet hajt végre Allah megelégedését keresve. Ezért akik Allahot 
szeretik, azok nem elégszenek meg csupán a kötelező cselekedetek 
elvégzésével, hanem önkéntes tetteket is akarnak végezni, ugyan¬ 
olyan kedvvel és lelkesedéssel, mint a kötelezőket. Úgy vágynak 
a jótettekre, ahogy a sivatagban vágyik az ember a vízre. Szívük 
semmitől nem nyugszik meg, csak attól, ha visszatérnek Allah- 
hoz. Ahogy a Korán mondja: „ 0 , te megelégedett lélek! Térj visz- 
sza Uradhoz, elégedetten, és úgy, hogy Ő elégedett veled” (Korán, 
89:27-28). 


Az a hívő, aki el akarja érni az isteni szeretetnek ezt a fokát, 
rengeteg erőfeszítéssel fohászkodik Allahhoz, egész életét és min¬ 
den lélegzetvételét istenszolgálattá alakítja azzal a céllal, hogy ezt 
a kivételes állapotot elérje, távol az emberek dicséretétől, eldugott 
zugokban, az éjszaka sötétjében. Szolgaságuknak állandóan tuda¬ 
tában léve az ihszan hajlékában oltják szomjukat a szeretet italával. 
Ezen az úton, ha kell, feláldozzák vagyonukat, rangjukat, minden 
evilági tulajdonukat, ha kell, még az életüket is. És ami a legfon¬ 
tosabb, szívükben folyamatosan fohászkodnak, Allah szeretetét és 
megelégedését kérve. 

A következő történet Ammar ibn Yaszír (r.a.) életéből jól ér¬ 
zékelteti, hogy a társai mennyire szerették Mohammed Prófétát 
(s.a.w.) és a Mindenható Allahot. Mikor egyszer az Eufrátesz part¬ 
ján sétált egy csata előtt, Ammar így fejezte ki érzelmeit: 

„Uram! Ha tudnám, hogy elégedettebb lennél velem, ha a leg¬ 
magasabb hegycsúcsról vetném magam a mélybe, azonnal meg¬ 
tenném. Ha tudnám, hogy elégedettebb lennél velem, ha elevenen 
égetném el magam, azonnal megtenném. Uram! Ha tudnám, hogy 
elégedettebb lennél velem, ha a tengerbe ugranék, azonnal meg¬ 
tenném. 0, Uram! Egyetlen céllal harcolok: hogy elnyerjem a Te 
megelégedésedet. Téged kérlek, hogy vezess engem a sikerre. A Te 
megelégedésedet akarom!” 23 

A Mindenható Allah és a Küldött (s.a.w.) szeretete vallásunk 
lényege és az Allahhoz vezető legáldottabb út. Ez az egyetlen út 
a Mindenható Allah bensőséges barátságához és kegyelméhez. Az 
isteni jelenlét kapuját nem nyitja más, csak a szeretet kulcsa. A sze¬ 
retet azonban nem maradhat meg elméleti szinten. Az üres beszéd¬ 
nek, amelynek nincs nyoma a szívben és a cselekedeteken, semmi 
köze Allah szeretetéhez. Ehelyett csak az alsóbb én táplálja. 

Mohammed Próféta (s.a.w.) társai egész életükben a szeretet 
legjobb példáit mutatták. A Mindenható Allah és a Küldött (s.a.w.) 
szeretetének élő példái voltak életükben és tanításaikban. 

Mohammed Próféta (s.a.w.) egyszer tanítókat küldött a Medi¬ 
na környéki törzsekhez. Körülbelül tízen keltek útra a társai közül, 
de útközben megtámadták őket, kettejüket foglyul ejtették, a töb¬ 
bieket pedig lemészárolták. A két foglyul ejtett muszlimot, Zaidot 
és Hubaibot, átadták a mekkai hitetleneknek, akik kivégezték őket. 
De mielőtt megölték volna őket, megkérdezték Zaidot: „Nem sze- 


23. Ibn Sa’d, III, 258 

retnétek-e, ha inkább Mohammed lenne a helyetekben, ti pedig 
megmenekülnétek?” 

Zaid sajnálkozva nézett Abu Szufianra, a kérdezőre, és azt 
mondta: „Nem. Azt sem tudnám elviselni, hogy Allah Küldötte 
(s.a.w.) akárcsak egy tüske szúrását szenvedje el azért cserébe, 
hogy én megmeneküljek, és békében élhessek a családommal és 
gyermekeimmel!” 

Abu Szufian megdöbbent a válasz hallatán: „Nem láttam még 
olyan embereket a világon, akik jobban szeretik egymást, mint 
Mohammedet a társai”. 

Ezután a hitetlenek Hubaibhoz fordultak, és azt mondták neki, 
hogy ha megtagadja a hitét, megkímélik az életét. Hubaib azonban 
biztos volt válaszában: „Akkor sem tagadnám meg a hitemet, ha 
nekem adnátok az egész világot!” Egyetlen kívánsága volt halá¬ 
la előtt: szerette volna üdvözletét küldeni Mohammed Prófétának 
(s.a.w.). De ki is adhatta volna át az üzenetet? Tehetetlenül hunyta 
le szemét, és teljes szívéből fohászkodott: „0, Uram, nincs senki, 
akivel elküldhetném az üdvözletemet a Te Küldöttednek, add hát át 
neki Te a nevemben!” 

Ebben a percben Mohammed Próféta (s.a.w.) a medinai me¬ 
csetben ült társai körében. Egyszer csak megszólalt: „Béke legyen 
veled is, és Allah kegyelme, és az O áldásai”. A társai megkérdez¬ 
ték, hogy kinek az üdvözlésére válaszolt. „A testvéretek, Hubaib 
köszöntésére” - felelte. 

A mekkai hitetlenek kegyetlen kínzásokkal ölték meg a két 
elfogott muszlimot. Hubaib utolsó szavai azonban ezek voltak: 
„Amíg muszlimként halok meg, nem érdekel, hogy milyen a ha¬ 
lálom!” 24 



24. Bukhari, Maghazi, 10, Waqidi, Maghazi, pp. 280-281 

Az iránta érzett szeretetből a fiatal társak versengtek a meg¬ 
tiszteltetésért, hogy Allah Küldöttének (s.a.w.) követei legyenek, 
és elvihessék leveleit, amelyekben az Iszlámot magyarázta. Azzal 
a szándékkal, hogy akárcsak egyetlen kívánságát is teljesíthessék, 
felajánlották szolgálataikat, még ha ez komoly erőfeszítést követelt 
is tőlük. Egyértelmű jele volt a Mohammed Próféta (s.a.w.) iránt 
érzett végtelen szeretetüknek, hogy miután átkeltek a végtelen si¬ 
vatagokon és magas hegycsúcsokon, bátran olvasták fel a leveleit 
idegen királyok előtt, akik mellett ott álltak a katonáik és hóhéraik. 

Jó példát láthatunk erre a szeretetre és tiszteletre Khalid ibn 
Walid (r.a.) történetében. Egyszer egy sivatagi törzs vezetője meg¬ 
kérte, hogy írja le neki, milyen volt Mohammed Próféta (s.a.w.) 
külseje. Khalid azonban azt felelte, hogy nem tudja. A törzsfő 
azonban ragaszkodott ahhoz, hogy akkor legalább mondjon annyit, 
amennyit tud. Khalid azt mondta: „Csak annyit mondhatok, hogy 
a Küldött tulajdonságai illenek ahhoz, aki elküldte őt. Mivel a Vi¬ 
lágmindenség Teremtője küldte el őt, ehhez mérten képzeljétek el, 
hogy milyen lehetett az 0 Küldötte!” 

A társak közül egy másik, Amr ibn al-Asz így válaszolt ugyan¬ 
erre a kérdésre: „A tiszteletem miatt soha nem néztem meg alapo¬ 
san Allah Küldöttét (s.a.w.). Ha azt kéritek, hogy írjam le a külse¬ 
jét, nem leszek rá képes.” 

A Mohammed Próféta (s.a.w.) iránti szeretet megnyilvánulása 
az is, ahogy a társai engedelmeskedtek a parancsainak és maguké¬ 
vá tették jellemét és erkölcsét, példaképül választva őt mindenben. 
A szerető olyan mértékben követi azt, akit szeret, amilyen mértékű 
a szeretete iránta. Allah Küldötte (s.a.w.) a Világok Kegyelmeként 
küldetett el, és az egész teremtésre szeretettel és kegyelemmel te¬ 
kintett. 

Ennek a szeretetnek a megnyilvánulását egy olyan társának 
viselkedésében, aki igazán mélyen kötődött Allah Küldöttéhez 
(s.a.w.), megfigyelhetjük az Abu Abdurrahman al-Dzsabali által 
elbeszélt történetben is: 

Egyszer a Bizánc elleni hadjáratban együtt voltunk Abu Ajjub 
al-Anszarival egy hajón. A vezetőnk Abdullah ibn Qaisz volt. Ami¬ 
kor a hadizsákmányt elosztották, Abu Ajjub a hajón látott egy asz- 
szonyt, aki a hadifoglyok között volt, és keservesen sírt. Megkér¬ 
dezte, hogy miért sír, és azt felelték neki: „Ennek az asszonynak 
van egy gyermeke, akivel együtt estek fogságba, de elszakították 
tőle, ezért sír ilyen keservesen”. Abu Ajjub azonnal megkereste a 
gyermeket, és visszavitte az anyjához. Az asszony megvigasztaló¬ 
dott, és abba hagyta a sírást. 

Azonban az a tiszt, aki felelős volt a hadizsákmány elosztá¬ 
sáért, elment a sereg vezéréhez, és elmondta neki, amit Abu Ajjub 
tett. Abdullah ibn Qaisz megkérdezte Abu Ajjubot, aki azt felel¬ 
te: „Bizony, azt hallottam Allah Küldöttétől (s.a.w.), hogy aki egy 
anyától elszakítja a gyermekét, azt az ítélet Napján a Mindenható 
Allah elszakítja mindenkitől, akit valaha is szeretett” 25 . 

Mint láthatjuk, a Mindenható Allah és Mohammed Próféta 
(s.a.w.) szeretete megköveteli, hogy az egész teremtéshez szeretet¬ 
tel, kedvességgel és irgalommal közeledjünk. Eíiszen a hit legszebb 
gyümölcsei a szeretettelj esség és irgalom. A következő történetből 
is láthatjuk, hogy a teremtmények iránti irgalom és szeretet milyen 
áldásokat rejt magában, és hogyan vezetheti el az embert a hit for¬ 
rásához. 

Mohammed Próféta (s.a.w.) idején, a Boldogság Korában élt 
egy Eíakim ibn Elizám nevű ember. Mohammed Próféta (s.a.w.) 


25. Ahmad bin Hanbal, Musnad, V, 422; Tirmidhi, Buyu\ 52; no: 1283 

feleségének, Khadidzsának (r.a.) volt a rokona. Nagylelkű volt, 
együttérző és kedves. Az Iszlám előtt, a Tudatlanság Korában meg¬ 
vásárolta a leánycsecsemőket azoktól az apáktól, akik szégyellték, 
hogy lányuk született, és ezért el akarták pusztítani őket. Megmen¬ 
tette ezeknek a kislányoknak az életét, felnevelte, gondozta és vé¬ 
delmezte őket. 

Miután az Iszlámot felvette, megkérdezte Mohammed Prófé¬ 
tát (s.a.w.), hogy fog-e jutalmat kapni azokért a jótettekért, amelye¬ 
ket még azelőtt végzett, hogy muszlim lett volna. Allah Küldötte 
(s.a.w.) azt felelte, hogy éppen ezek miatt a jótettek miatt tisztelte 
meg őt a Mindenható Allah az Iszlámmal. 

Ha azoknak, akik távol vannak az igaz vallástól, előnyük szár¬ 
mazik abból, ha szeretettelj ességgel és együttérzéssel közelednek a 
teremtményekhez, mennyire igaz ez azokra, akik már hívők! 

Az igaz hit a legnagyobb ajándék, amit Allah ad szolgájának. 
Urunk azt parancsolja nekünk, hogy egész életünkön át gondosan 
őrizzük ezt az ajándékot, és utolsó lélegzetünkig hívők maradjunk. 
A Korán azt mondja: „Ti hívők! Féljétek Allahot az Őt megillető 
félelemmel, és ne halljatok meg, csak úgy, hogy muszlimok vagy¬ 
tok!” {Korán,3:102) 

A hit legnagyobb gyümölcse az, ha a teremtést a Teremtő 
szemszögéből szemléljük, és szeretetteljesen közeledünk hozzá. Ez 
magasabb szintre emeli a szolga életét - beléphet a megbocsátás, 
kegyelem és szeretet világába. Ezekkel a tulajdonságokkal felsze¬ 
relve adhatj a tovább a szeretetet az egész teremtésnek. Dzselaleddin 
Rúmi, a nagy tanító remek példát mutat erre. Egyszer egy részeg 
ember jött el az iskolába, ahol Rúmi a tanítványainak beszélt. A 
többi tanítvány ki akarta űzni a részeget. Rúmi azonban, aki úgy 
közeledett a részeghez, mintha az igaz hitről jött volna tanulni, azt 

mondta nekik: „Bár ez az ember itta a bort, olyanok vagytok, mint¬ 
ha ti lennétek részegek!” 

Ez a történet jól illusztrálja, hogy nem szabad általánosítani a 
bűn felett érzett viszolygást, hanem inkább úgy kell tekinteni ma¬ 
gára a bűnösre, mintha egy sebesült magár lenne, amelynek ápo¬ 
lásra és törődésre van szüksége. Szívünkbe kell fogadnunk őket, 
útmutatást és nevelést kell nyújtanunk nekik. 

Ahmet Yasavi nagyon szépen fejezi ki: „Ha látsz egy megtört 
szívű embert, légy az orvosa! Ha a csüggedt ember nem képes fel¬ 
állni, érezz együtt vele!” 

Nem szabad elfelejtenünk, hogy a hívők közössége, amely- 
lyel ma megáldattunk, a Boldogság Korának áldott gyümölcse. 
Mohammed Próféta (s.a.w.) társai és később Allah barátai minden 
erőfeszítést megtettek azért, hogy a következő generációknak átad¬ 
ják a rájuk bízott üzenetet. Allah szeretete körül keringtek. Csilla¬ 
gokká váltak hitünk egén, tanítókká gondolataink iskolájában, ál¬ 
dássá és kegyelemmé mindennapi életünkben, fénnyé napjainkban, 
és a Mindenható Allah tanúivá ezen a földön. 


Azok a kiemelkedő áldozatok, amelyeket Mohammed Próféta 
(s.a.w.), a társai, Allah barátai és az igaz hívők hoztak Allah val¬ 
lásának útján, a Mindenható Allah iránti szeretettől hajtva, szol¬ 
gáljanak példaként valamennyiünknek. Soha nem veszítették el 
a rájuk bízott isteni üzenetet, és eredeti tisztaságában adták át az 
utánuk jövőknek — olyan felelősség ez, amelynek a jutalma örök 
boldogság lesz a Túlvilágon. A hívők szívének folyamatosan meg 
kell tapasztalnia ezt az örömet, ami a hitből és az isteni szeretetből 
származik. A valódi boldogság akkor kezdődik, amikor az ember 
túllép a múlandó szeretet korlátain. 

Az örök boldogság elnyerésének előfeltétele, hogy megsza¬ 
baduljunk a múlandó szeretet rabságából. Szívünkből csak akkor 
üríthetjük ki a múlandó, evilági dolgok szeretetét, ha a végső cé¬ 
lunk minden szeretetünkkel Allahhoz kötődni. Minden jótettünk, 
a szülőföldünk, családunk, gyermekeink iránt érzett szeretetünk, 
a testvériség, imádság, adakozás akkor vezet a Mindenható Allah 
szeretetéhez és megelégedéséhez, ha alapja az Allah iránt érzett 
szeretet. 

Például szolgál számunkra a társak szeretete Mohammed Pró¬ 
féta (s.a.w.) és a Mindenható Allah iránt. Egész létezésüket felál¬ 
dozták Allah szeretetéért. Még azok a társak is, akiknek nem volt 
földi vagyonuk, készek voltak bármit feláldozni,hogy ne kelljen 
elszakadniuk Allahtól és a Küldöttétől (s.a.w.). 

A költő, Fuzuli így írja le azt, hogy a szeretet központja a szív, 
és hogy hogyan veszhet el valaki teljesen a szeretetben: 

„Mikor Medzsnún céltalanul bolyongott Lejla falujában, 
egy idegennel találkozott, aki azt tudakolta, merre van Lejla 
háza. „Ne keresd Lejla házát, ne fáradj feleslegesen!” — szólt 
Medzsnún, s a szívére mutatott: „Itt van Lejla otthona, nem 
máshol!” 

El kell gondolkodnunk ezen a példán, és fel kell tennünk ma¬ 
gunknak a kérdést, hogy mit talál a Mindenható Allah, ha a szí¬ 
vünkbe néz. Más szavakkal szólva, mennyire van tele a szívünk 
a Mindenható Allah és Küldöttének (s.a.w.) szeretetével? És a hit 
öröme tükröződik-e imáinkban és viselkedésünkön? Vagy a szerete¬ 
tünk csak szavakban létezik, nem jut túl a nyelvünkön, és soha nem 
ér el a szívünkig? Viselkedésünk, cselekedeteink, szívünk minden 
dobbanása mennyire van összhangban a Koránnal és a szunnával? 
Ennek a múlandó világnak a kincseit milyen mértékben használjuk 
arra, hogy a Mindenható Allah szeretetét elnyerhessük? 

A nagy kalifa, Omár (r.a.) azt mondta: „Számolj el magaddal, 
mielőtt elszámolásra hívnak az Utolsó Napon!” 26 Viselkedésünket 
ezzel az alapelvvel kell összevetnünk. Milyen boldogok is azok, 
akik osztoznak Mohammed Próféta (s.a.w.) kiemelkedő személyi¬ 
ségében és jellemében, és ezáltal elérik a szeretet igazságát. 

Urunk! Ékesítsd fel szívünket a hit áldásaival! Add, hogy fel¬ 
ismerjük a hitetlenség és lázadás csúfságát, és távol maradhassuk 
tőle! Add, hogy szeressük azokat, akiket Te szeretsz! Add, hogy ne 
szeressük azokat, akiket Te nem szeretsz! Add, hogy a Te szerete- 
teddel távozzunk erről a világról, és a Te Küldötted (s.a.w.) szere- 
tetével, és azok szeretetével, akiket Te szeretsz. Amin. 




26. Ibn Kathir, Tafsir, I, 27 






Félelem és remény 


„Uram! El fogsz-e pusztítani minket azért, amit az ostobák 
tettek közülünk?” (Korán, 7:155) 

Az ember élete félelem és remény között telik. Elengedhetet¬ 
len, hogy a hívő egyensúlyt találjon e két érzelem között, hiszen 
az egyik véglet, a túlzott félelem a reményvesztettséget és kétség- 
beesést jelenti, a másik pedig az elbizakodottságot. Ezért van az, 
hogy az Iszlámban tilos feladni a reményt, és azt gondolni, hogy 
Allah egész biztosan meg fog büntetni valakit — soha nem szabad 
feladnunk a reményt a Mindenható Allah kegyelmében. Az a tö¬ 
kéletes hívő, aki fenntartja az egyensúlyt a félelem és a remény 
között, ahogy a Kegyes Koránban is olvashatjuk: 

„Akik felkelnek az ágyukból, és Urukhoz fohászkodnak féle¬ 
lemmel és reménnyel, és akik adakoznak abból, amivel ellát¬ 
tuk Őket. ” (Korán, 32:16) 

A teljes kétségbeesés, a lemondás Allah kegyelméről az 0 
nagylelkűségének, irgalmának, fenségének, mindenhatóságának 
tagadását jelenti. Az ellenkező véglet viszont, amikor valaki tel¬ 
jesen biztos a megbocsátásban, és abban, hogy őt nem érheti bün¬ 
tetés, szintén a Mindenható Allah egyik tulajdonságának tagadását 
jelenti, hiszen ő az al-Qahhar, aki megbünteti majd azokat, akik azt 
érdemlik. 

Röviden, az embernek félnie kell Allahot, de nem annyi¬ 
ra, hogy teljesen kétségbeessen, és feladjon minden reményt, és 
reménykednie kell, de nem annyira, hogy emiatt elhanyagolja a 

kötelességeit. A súlyos katasztrófák, például az embereket sújtó 
földrengések néha nagyon nehézzé tehetik ennek az állapotnak a 
fenntartását. 

A hívőnek olyan lelkiállapotban kell lennie, hogy ha azt mon¬ 
danák neki, hogy csak egyetlen ember léphet a Paradicsomba, azt 
kérdezze: „És vajon én leszek az?”, ha pedig azt hallaná, hogy csak 
egyetlen ember fog a Pokolra jutni, az jusson eszébe: „Én leszek 
az?” 


A Mindenható Allah égi és földi katasztrófákkal figyelmezteti 
és tanítja az embereket, hogy tudatosságot és istenfélelmet ébresz- 
szen a szívükben, és megvédelmezze őket attól, hogy a saját vá¬ 
gyaikat kövessék. Ostobaság lenne azt hinni, hogy ezek a kataszt¬ 
rófák véletlenül vagy céltalanul történnek. Ezrek halála és a túlélők 
fájdalma, félelme és hontalansága nem értelmetlen és felesleges. 
Ezek a katasztrófák az isteni nagyság, Allah mindenhatóságának 
megnyilvánulásai. Dzselaleddin Rúmi azt mondja erről: 

„A világ, amelyben élünk, korlátozott és múlandó. Ami fontos, 
az az örökkévaló és végtelen világ. Gondolkodj olyan mélyen, 
hogy szívedet ne tévesszék meg a homályos képek, múlandó 
formák, az evilág pusztulásra ítélt jelenségei bár ez a világ 
nagyon fontos neked, gondolj csak bele: az isteni hatalomhoz 
képest annyi sincs, mint egyetlen porszem. Nézz csak körül, 
és lásd meg, hogy pusztítja el egy földrengés, szélvihar vagy 
árvíz ezt a világot” 


Az ilyen szörnyű események pedig csak néhány kiragadott 
példát jelentenek a számtalanból, gondoljunk csak a felgyújtott 
épületekre, a tömeghalálra, amelyről Mohammed Próféta (s.a.w.) 
azt mondta, hogy az Utolsó Idők jele lesz. Tehát ezeket a katasztró¬ 
fákat inkább metafizikai szempontból kell megvizsgálni, nem pe¬ 
dig egyszerű külső okoknak tulajdonítani őket. Nem szabad hibába 

esnünk - a katasztrófákat az isteni rendelés szempontjából nézzük, 
és ne materialista filozófia, hanem az Iszlám alapelvei szerint vizs¬ 
gáljuk őket. 

A világmindenség, a mikrokozmosztól a makrokozmoszig, de 
még az örökkévaló világ is, isteni rendben és részleteiben van meg¬ 
tervezve. A Nap és az égitestek mozgásától az atom legkisebb ré¬ 
szecskéinek keringéséig minden olyan pályát követ, ami felülmúlja 
a mi megértésünket. Minden részese az átfogó isteni programnak. 
Még egy hitetlen ember sem gondolná, hogy a Nap lelassul vagy 
felgyorsul, vagy hogy egy nap néha több, néha pedig kevesebb 
mint 24 órából áll. A hitetlenek szíve is felismeri az isteni akarat 
végtelen hatalmát. Ők azonban behódolnak saját vágyaiknak, és az 
isteni rendet a „természet törvényeinek” tartják, feltételezve, hogy 
saját magukban aktív hatalommal bírnak. Ezek a törvények azon¬ 
ban isteni eredetű szabályok és előírások ( adatullah ), amelyek a 
világmindenséget irányítják. 

Bizony, ez a világ az okok világa. A Mindenható Allah, Aki a 
legelső az okok közül, mindent bizonyos okhoz kötött. Mert ha az 
isteni akarat ok nélkül nyilvánulna meg, nem lenne értelme annak, 
hogy ez a világ a próbatételek helye legyen. Ezért van az, hogy az 
isteni tudás emberei a valódi okot nézik, és nem az alsóbbrendű, 
látszólagos okokat. Akikben nincs meg ez a látásmód, azok céltala¬ 
nul bolyonganak a világban, fizikai magyarázatot keresve. 

Azért, hogy a hitetleneket megbüntesse, a Mindenható Allah 
természeti jelenségeket idéz elő, a természetüknek megfelelően. 
Más szavakkal szólva, a természeti elemeket, mint a tűz, a víz vagy 
a szél pusztító erőkké teszi, a saját természetüknek megfelelően. 
Egyfajta vakság az, ha valaki nem látja az isteni akaratot, amely 
a természet jelenségeiben nyilvánul meg. Dzselaleddin Rúmi azt 
mondja: 

„Ne feledd, ez a világ az isteni hatalommal szemben csak 
olyan, mint egy szalmaszál. Az isteni akarat néha magasra 
emeli, néha a mélybe taszítja, meghagyja erősnek vagy össze¬ 
zúzza, jobbra vagy balra veti. Néha rózsakertté alakítja, néha 
tüskebokorrá.” 


A Mindenható Allah akarata az, hogy ezt a világot a próbaté¬ 
telek helyévé tegye, ezért megteremtette a pusztító erőt és a gyen¬ 
gédségét, mint két, egymást kiegészítő dolgot. A gyengédség akkor 
nyilvánulhat meg az életünkben, ha az őszinte imákon, adakozá¬ 
son és jócselekedeteken keresztül törekszünk erre. A Mindenható 
Allah haragjának megnyilvánulását a tiltott dolgok cselekvése, az 
igazságtalanság és másokkal való zsarnokoskodás vívhatja ki. Ettől 
függetlenül is előfordulhat azonban, azért, hogy próbára tegye az 
ember türelmét, alázatát, és a Mindenható Allah iránti elkötelezett¬ 
ségét. A Kegyes Korán azt mondja: 

„Es biztosan próbára teszünk benneteket némi félelemmel, 
éhséggel, és a javaitok, életetek és gyümölcseitek elvesztésé¬ 
vel. De mondj jó hírt a türelmeseknek!” (Korán, 2:155) 

Bizony, azok a megpróbáltatások, amelyekben az emberiség¬ 
nek a közelmúltban része volt, mind az ebben az ájában említet¬ 
tek közé tartoznak. A Mindenható Allah vegyen minket azok közé, 
akiknek jó hírt fognak mondani. 


Még a próféták is, annak ellenére, hogy büntelenek voltak, 
szenvedtek el kemény próbatételeket. Jób próféta (a.s.) próbatétele 
igencsak elgondolkodtató volt. A Mindenható Allah ezt a prófétáját 
úgy tette próbára, hogy először elvette tőle mindenét. Nyájait ára¬ 
dás pusztította el, termését szélvihar. Gyennekei mind meghaltak 
egy földrengésben. És mindezek után a Mindenható Allah szörnyű 
betegséget küldött rá, Jób próféta (a.s.) azonban állhatatos és nyu¬ 
godt maradt mindeme próbatételek közepette, és Allahba vetette 

bizalmát. Nem panaszkodott veszteségei vagy fájdalmas betegsége 
miatt, hanem átadta magát Allahnak. 

Türelme és elkötelezettsége jutalmául a Mindenható Allah el¬ 
távolított tőle minden bajt és betegséget, és visszaadta neki a csa¬ 
ládját, és egy olyan életet, ami még jobb volt, mint a próbatételek 
előtt. 

Ez a példa is mutatja, hogy a katasztrófákban lehetnek már¬ 
tírhalált halt, ártatlan gyermekek, igaz hívők, és olyanok is, akik¬ 
nek bűnei a katasztrófa által bocsátatnak meg. Mohammed Próféta 
(s.a.w.) azt mondta ezzel kapcsolatban: 

„Ha Allah saját Maga mellett rendelt egy helyet a szolgájá¬ 
nak, és a szolga nem képes azt saját erejéből elérni, akkor a 
Mindenható Allah nehézségeket és megpróbáltatásokat küld 
rá. És türelmet ad szolgájának, hogy képes legyen mindezeket 
elviselni.” 

„A Mindenható Allah jelenlétében a szolgának olyan rangja 
van, amit nem képes pusztán az istenszolgálattal elérni. Amíg 
ezt a rangot el nem éri, Allah olyat küld a szolgájára, amit az 
nem szeret.” 

Mózes próféta (a.s.) találkozott egy emberrel a Sínai hegyen. 
Az ember azt mondta neki: „0, Kalimullah 27 ! Kérnék tőled vala¬ 
mit: fohászkodj értem a Sínai hegyen”. „És mit szeretnél? Mondd 
el nekem, hogy kérhessem számodra Allahtól”- kérdezte Mózes 
próféta (a.s.). „Ez maradjon titok, köztem és Uram között” - felelte 
az ember. 

Mózes próféta (a.s.) elérte a Sínai hegyet. Beszélt Allahhal, 
és fohászkodott ennek az embernek a kéréséért is. Allah pedig azt 


27. Aki Allahhal beszélt, Mózes próféta egyik neve 

mondta neki, hogy a kérés teljesült. A hegyről lefelé menet Mózes 
próféta (a.s.) el akarta mondani az embernek a jó hírt, de látta, hogy 
amíg ö távol volt, vadállatok szaggatták szét. Nem értette, hogy mi 
történt, és azt kérdezte Allahtól: „0, Uram! Mi az értelme annak, 
ami történt? Hogyan teljesítetted ennek az embernek a kérését?” A 
Mindenható Allah pedig azt mondta: „Mózes, ez a szolgám olyan 
magas rangot kért tőlem, amit saját erőfeszítéseivel nem lett volna 
képes elérni. Én felemeltem őt arra a rangra, amit kért, az Én je¬ 
lenlétemben”. 

Mohammed Próféta (s.a.w.) azt mondta: „Ha Allah nehézsége¬ 
ket küld egy szolgájára, azt azért küldi, hogy a bűneit megbocsát¬ 
hassa, vagy magasabb rangra emelhesse”. 

Ezért a Mindenható Allah hatalmának megnyilvánulása ne ta¬ 
szítson senkit reményvesztettségbe, de ajándékai miatt se bízza el 
magát senki. 

Másrészt viszont Allah szokásos eljárásai, a földrengés, tűz¬ 
vész, áradás, járványok, vagy éppen ellenkezőleg, az 0 kegyeleme 
és ajándékai, megfelelnek szolgái többségének állapotának és vi¬ 
selkedésének. Ha egy adott helyen vagy népben a legtöbb ember 
a helyes úton jár és Allahot szolgálja, akkor az eső kegyelemmel 
és áldással öntözi azt a földet, és boldogság jár a nyomában. Ha 
viszont a közösség nagy része evilági vágyainak rabszolgája, akkor 
az egész nép sem kerülheti el a csapásokat. Ezek a katasztrófák a 
népek bűnei és lázadása miatt következnek be. Más szavakkal szól¬ 
va, a fizikai csapások csak követik az emberek szívében lezajlott 
spirituális katasztrófákat. A Mindenható Allah azt mondja a Korán¬ 
ban: „Bizony, Allah nem változtat egy nép állapotán, amíg ők meg 
nem változtatják azt, ami bennük van” (Korán, 13:14). 



Teljesen bizonyos, hogy Allah nem igazságtalan zsarnok. 
Tény, hogy a katasztrófák éppen az emberek lázadása és igazság- 

talansága miatt következnek be. Elkerülhetetlen, hogy azok, akik 
ellenkeznek az isteni renddel és alapelvekkel, szembe találják ma¬ 
gukat Allah büntetésével. Allah azt mondja a Koránban: „Es egy 
levél sem hull le úgy, hogy Ő ne tudna róla, én nincs egyetlen 
mag sem a föld sötétségében, és nincs semmi nedves vagy száraz, 
hogy ne lenne az egy nyilvánvaló feljegyzésben” (Korán, 6:59). 

Nem lenne logikus dolog azt állítani, hogy egy egész országot 
véletlenszerűen sújthat valami, mikor még egy falevél sem hullhat 
le Allah tudomása nélkül. 

Bizony, ezek a katasztrófák nyilvánvaló okkal történnek. Ter¬ 
mészetesen szerepet játszanak az olyan fizikai tényezők is, mint 
az épületek nem megfelelő alapozása, vagy a mentőmunkálatok 
elégtelensége. Azonban az emberek mentális beállítottságából és 
cselekedeteiből levezethető tényezők jelentős szereppel bírnak 
az esemény bekövetkeztében. Ezért naiv dolog lenne, ha csak az 
esemény egyik oldalát néznénk. És mindenképpen kiábrándító azt 
látni, hogy az események bekövetkeztekor az emberek még tovább 
engednek lázadó természetüknek, ahelyett, hogy megbánnák a bű¬ 
neiket - amik voltaképp az események kiváltó okát adták. 

Dzselaleddin Rúmi azt mondja az ilyen emberekről: 

„Milyen kár azokért, akik, ahelyett hogy a bajuk orvossága¬ 
ként hasznosítanák ezeket a figyelmeztetéseket, inkább saját 
mérgükké teszik! Ezért lesz nagyobb Allah haragja sötét tekin¬ 
tetükben. Nem látják, hogy a Pokol tüze várja, hogy elpusztít¬ 
sa őket! Jaj nekik!” 

Természetesen mindent meg kell tenni annak érdekében, hogy 
felkészüljünk a jövőbeli katasztrófákra. A megfelelő lépések után 
pedig Allahra kell bízni magunkat. 

Egyszer Omár kalifa (r.a.) gyorsan elhúzódott egy ledőlni 
készülő fal közeléből. Akik látták, megkérdezték tőle: „0, Hívők 
Vezére, talán Allah végzetétől próbálsz elmenekülni?” Omár azt 
felelte: „Egyik végzetbe menekülök a másiktól”. 

A materialista gondolkodású emberek azonban eltúlozzák az 
ilyen cselekedetek jelentőségét, és azt mondják: „ha olyan épüle¬ 
teket építenénk, amelyek elég erősek, semmilyen földrengés nem 
tudná ledönteni őket”. 

De amikor a dolgok az isteni akarattól függnek, az aktív ok 
legyőz mindenféle óvintézkedést, az isteni akarat mindenképpen 
megnyilvánul. Jó példa erre a Kobe-i földrengés. Ott az épületek 
rendkívül erősek voltak. De amikor a földrengés bekövetkezett, 
felrobbantak a gázcsövek, a tűz elterjedt, és mintegy hatezer em¬ 
ber halt tűzhalált. A földrengés nem tartott tovább húsz percnél, 
de elegendő volt ahhoz, hogy az emberek hosszú éveken keresztül 
felhalmozott tulajdonát elpusztítsa. 

Allah szolgái vagyunk, ezért kötelességünk megtenni a szük¬ 
séges lépéseket, és felkészülni a jövőbeli katasztrófákra. De tud¬ 
nunk kell, hogy ezek a lépések semmiféle garanciát nem jelentenek 
a végzet ellen. Csak annyiban hozhatnak eredményt, amennyiben 
egybeesnek az isteni rendeléssel. Ha másként viselkednénk, az 
olyan lenne, mint ahogy Thamúd népe viselkedett Ad népével kap¬ 
csolatban. 


Thamúd népe nemtörődöm módon nem tulajdonította Allah 
haragjának Ad pusztulását, mert lázadók voltak Allah ellen. Azt 
mondták: „Ad törzse azért pusztult el mert nem emeltek elég erős 
épületeket, hanem a puha homokra építkeztek. Mi sziklára építet¬ 
tük a házainkat, ezért minket nem sújthat semmilyen katasztrófa”. 
És valóban, sziklás fennsíkra épített, nagyon erős kőházakban lak¬ 
tak. Azonban mégis elpusztultak, mert letévelyedtek a helyes útról. 

Szörnyű zaj támadt a föld alól, és elpusztította őket. A Mindenható 
Allah azt mondja: 

„Es a Kiáltás legyőzte a bűnösöket, és élettelenül feküdtek 
otthonaikban a földön, mintha sosem éltek volna ott. Bizony, 
Thamúd népe nem hitt Urukban. El hát Thamúddal!” (Korán, 
11:67-68) 

Egyértelmű, hogy az erős épületek emelése önmagában nem 
véd a természeti katasztrófák ellen. Mert az olyan viselkedés, ami 
magára vonja Allah haragját, mint például a bűn, lázadás, hálátlan¬ 
ság, elkerülhetetlenül Allah büntetéséhez vezet. Amikor a föld és a 
tengerek rendjét felborítják, a katasztrófák egymást követik. Ezt az 
igazságot a Kegyes Korán is hangsúlyozza: 

„Romlás terjedt a földön és a tengeren amiatt, amit az embe¬ 
rek keze tett, hogy Allah megízleltesse velük egy részét annak, 
amit cselekedtek, hogy visszatérhessenek” (Korán, 30:41) 

Az ájában említett büntetés csak részleges, utal arra, hogy a fő, 
teljes büntetés majd a Túlvilágon fog bekövetkezni. Azt is mondja, 
hogy ez a büntetés figyelmeztetés. 

Ezért manapság az embernek a Mindenható Allahnál kell me¬ 
nedéket keresnie, még jobban, mint eddig bármikor, és az 0 bo¬ 
csánatát kell kérnie. Mert Allah azt mondja a Koránban: „Allah 
nem fogja megbüntetni őket, amíg az Ő bocsánatát kérik” (Korán, 
8:33). 

Amellett, hogy két raka önkéntes ima után Allah bocsánatáért 
fohászkodunk, az O kegyelmében és Irgalmában kell menedéket 
keresnünk, mert 0 azt mondja: „Ti hívők! Keressetek segítséget 
a türelemben és az imában! Bizony, Allah a türelmesekkel van. ” 

(Korán, 2:153). 

Mohammed Próféta (s.a.w.) azt mondta: „Aki megsegít vala¬ 
kit, akit katasztrófa sújtott, azt Allah kétszeresen fogja jutalmazni”. 
Nem szabad elfelejtenünk, hogy éppen mi is lehetnénk a károsultak 
helyében, ők pedig a mi helyünkben. Ezért bőkezűnek kell lennünk 
velük, hogy ezzel is kimutassuk az Allah iránti hálánkat. Segíte¬ 
nünk kell a katasztrófa sújtotta, sebesült, csüggedt embereknek, 
amennyire csak tudjuk, enyhíteni fájdalmukat és szomorúságukat. 

Másrészt viszont arra is ügyelnünk kell, hogy a katasztrófa 
után még több jótettet cselekedjünk, ahogy Dzselaleddin Rúmi 
mondja: „Ilyen esetben fohászkodj Allahhoz! Sírj, magasztald Al- 
lahot, és cselekedj még több jót!”. 

Mert egy ilyen szörnyű katasztrófa után, amely emberek ezreit 
ölte vagy sebesítette meg, mi vagyunk azok, akik ezen a világon 
maradhattak, hogy növeljék jótetteik számát. Bizonyos értelem¬ 
ben visszaadatott nekünk az életünk. Megvan a lehetőségünk arra, 
amire már nem lesz az Utolsó Napon, amikor annyian kérik majd: 
„Urunk! Küldj minket vissza a világba, hogy jókat cselekedhes¬ 
sünk”. Ezért ezektől a katasztrófáktól fel kell ébrednünk. Ki kell 
használnunk a lehetőséget, meg kell változtatnunk az életünket, és 
gyakran el kell gondolkodnunk a halálról ennek a tanácsnak a szel¬ 
lemében: „Halj meg még a halálod előtt”. Türelemmel, önátadás¬ 
sal, állhatatossággal és imákkal kell edzeni szívünket a Mindenha¬ 
tó Allahnak való nyugodt alávetettségben. 


A következő ájában, amelyben Mózes próféta (a.s.) a Minden¬ 
ható Allahnál keres menedéket, amikor a Sínai hegyet földrengés 
rázza meg, fontos lecke van számunkra: 


„Es Mózes kiválasztott a népéből hetven férfit, hogy jöjjenek 
vele az általunk kijelölt időben, és elérte őket a földrengés, és 
Mózes azt mondta: „ Uram, ha úgy akartad volna, elpusztítot¬ 
tad volna őket, és engem. Uram! El fogsz-e pusztítani min- 

két azért, ami az ostobák tettek közülünk? Nem más ez, mint 
próbatétel Tőled, amivel tévelygésbe viszed azt, akit akarsz, 
és vezeted azt, akit akarsz. Közel vagy Te hozzánk, add meg 
hát nekünk a Te megbocsátásodat, és irgalmazzak nekünk, 
bizony, Te vagy a legjobb Megbocsátó.” (Korán, 7:155) 

Láthattuk tehát, hogy maguk a próféták sem kerülhették el a 
próbatételeket. Rettenetes nehézségekkel tétetett próbára az Allah 
iránti hálájuk, elkötelezettségük, félelmük és reményük. Végül 
azonban mindig fenntartották a félelem és remény egyensúlyát, 
és ők lettek az emberiség kiválasztott vezetői, akik kiérdemelték 
Allah megelégedését. Nekünk is valamennyiünknek arra kell tö¬ 
rekednünk, hogy a Mindenható Allah parancsainak megfelelően 
éljünk, és a könnyebbségek és nehézségek közepette is fenntartsuk 
szívünkben a félelem és remény egyensúlyát. 

Urunk! Védelmezd meg a muszlimok közösségét minden baj¬ 
tól, katasztrófától és szenvedéstől, és a Te haragodtól. Vegyél min¬ 
ket azok közé, akik elnyerik a Te kegyelmedet a félelem és remény 
közepette mutatott türelemmel, nehézségben és könnyebbségben 
is. Árassz szívünkre nyugalmat és békességet. Add, hogy a szenve¬ 
dés és fájdalom sötét éjszakáiból áldott és boldog hajnalra ébred¬ 
jünk. Ámin. 








Az ima 


Az emberi élet a világ Teremtőjéhez vezető út keresésének 
megnyilvánulása. Ez természetes következménye annak, hogy az 
ember természetében benne van a vallásosság és az istenszolgálat. 
Azok, akik megfosztják magukat az isteni igazságtól, irracionális 
és logikátlan viselkedésbe bonyolódnak: véges, anyagi dolgokat, 
embereket vagy akár állatokat imádnak. 

Ahogy azt ez a Korán-ája is kijelenti, az embernek minden¬ 
képpen szüksége van arra, hogy a Mindenható Allah szolgálatában 
éljen: “Nem másért teremtettem a dzsinneket és az embereket, 
mint hogy engem szolgáljanak”. 

Ezért a lelki békét és nyugalmat csak akkor érhetjük el, ha 
ezt a természetes hajlamot az emberi becsületnek és méltóságnak 
megfelelően használjuk ki. Mert az ember azért lett erre a világ¬ 
ra teremtve, hogy az isteni művészet megnyilvánulása legyen, és 
megbízatott az istenszolgálat feladataival, és azzal, hogy tisztel¬ 
je és imádja Allahot. Olyannyira igaz ez, hogy minden tiszteletre 
méltó tulajdonság, ami az embereknek adatott, annak a függvénye, 
hogy mennyire teljesítik ezeket a kötelességeiket. 

A Korán egy másik ájája azt mondja: „Mondd: Uram nem 
törődne veletek, ha a fohászotok nem volna” (Korán, 25:77). 


A Mindenható Allah újra és újra kijelenti, hogy az örök vesz¬ 
teségtől csak az menekülhet meg, aki amellett, hogy hisz, jótetteket 
is végez. Ezért azok a hívők, akik ép szívvel kívánnak Uruk jelen¬ 
létébe lépni, átadják magukat az istenszolgálat virágzó tavaszának, 

a jótettek cselekvésének, és ezáltal haladnak az Urukkal való talál¬ 
kozás felé. És bizony, a legnagyobb és legfontosabb istenszolgálat, 
ami a legközelebb viszi a szolgát Urához, az az ima. Mert az ima, 
lényegét és általánosságát tekintve, minden istenszolgálat magja. 

A világmindenségben minden teremtmény, a Nap, a fák, a 
növények, az állatok, mind folyamatosan Allahot magasztalják. A 
szárnyaló madarak, a hegyek és a sziklák a maguk titkos módján 
imádkoznak. A növények állva imádkoznak, az állatok meghajo- 
lásban, az élettelen dolgok leborulásban. A mennyei teremtmények 
mindeme formákban imádkoznak: vannak angyalok, akik állva, 
vannak, akik meghajolva, vannak, akik leborulva imádkoznak. 
Az emberiség imája mindezeket magába foglalja. Ezért azok, akik 
tiszta szándékkal, őszinte szívvel imádkoznak, végtelen jutalmat és 
spirituális fejlődést nyernek az ima által - amely magába foglalja 
az égi és a földi teremtmények mindegyikének imádságát. 

Ezért van az, hogy az ima az Allahhal való találkozást jelenti a 
hívőnek. Ahogy Allah mondja a Koránban: „Borulj le, és közeledj 
(Általihoz)!” (Korán, 96:19). 

Az igazi imában az imádkozó maga mögött hagy mindent, Al- 
lahon kívül - kitöröl szívéből minden evilági dolgot. A szolga és 
Ura találkoznak. A napi öt ima akkor tétetett kötelezővé, amikor a 
Mindenható Allah felvitte magához Mohammed Prófétát (s.a.w.) a 
legfelső égbe, hogy személyesen találkozzék Urával. Allah Küldöt¬ 
te (s.a.w.) azt mondta: „A szemem fénye az ima”. A tökéletesség, 
a lelki béke és Allah közelsége csak az ima által érhető el. Az ima 
rangja olyan ezen a világon, mint Allahot látni a Túlvilágon. Mert 
ezen a világon az imában lehetünk legközelebb Allahhoz. A legma¬ 
gasabb spirituális szint, a legédesebb ízű istenszolgálat az ima. Azt 
is mondhatnánk, hogy minden egyéb istenszolgálat voltaképpen 
az imára való felkészülés. Ezért mondta azt Mohammed Próféta 

(s.a.w.) az imáról: „Az i ma a vallás oszlopa, a hit és a szív fénye, és 
siker kulcsa, és a hívő felmenetele Allah színe elé.” 

Az ima titka talán ebben az ájában nyilvánul meg legjobban: 
„Emlékezzetek meg Rólam, hogy Én is megemlékezzem rólatok” 

(Korán, 2:152). 

Annak a feltétele azonban, hogy ennek a titoknak minden je¬ 
lentését előnyünkre fordítsuk, az ihszan, amiről egy hadíszban azt 
olvashatjuk: „Az ihszan azt jelenti, hogy úgy szolgálod Allahot, 
mintha látnád Őt. Mert ha te nem is látod, Ő bizony lát téged.” 

Nincs az imához fogható istenszolgálat. Aki imádkozik, az 
nem foglalkozhat közben semmivel. Az ima kedvéért fel kell adnia 
minden mást. Az Igazsággal való találkozást jelenti. A többi isten¬ 
szolgálat esetében ez nem így van. Például, attól, hogy valaki böj¬ 
töl, még árulhat vagy vásárolhat a piacon. Az imádkozó azonban 
kizárólag imádkozik. A teste és a lelke is az isteni jelenlétben van. 

Egy ájában azt olvashatjuk: „És ha az imát befejeztétek, em¬ 
lékezzetek meg Allahról állva, és ülve és az oldalatokon fekve, de 
ha biztonságban vagytok, tartsátok meg az imát. Bizony, az ima 
kötelesség a hívőknek a maga idejében.” (Korán, 4:103). Az igazi 
hívők a napi öt ima elvégzésével szerzik meg Allah örökkévaló 
kegyeit és ajándékait, és önkéntes imákkal emelik még magasabb¬ 
ra rangjukat. Az igazakhoz csatlakozhatnak majd, akik a bizton¬ 
ság és elégedettség földjére fognak lépni, ahogy a Korán mondja: 
„Térj vissza Uradhoz!” Az állhatatos ima megmenti a hívőt attól, 
hogy saját vágyainak örvényébe zuhanjon. Ahogy a Korán mondja: 
„ Tartsátok meg az imát! Bizony, az ima távol tart a rossztól és 
erkölcstelentől” (Korán, 29:45) 



Az ima elvonja a hívőt a rossztettektől mielőtt imádkozna, az 
ima alatt és az ima után is. Ha valaki nem hagy fel a rossztettekkel, 

annak az imája nem igazi ima. Mohammed Próféta (s.a.w.) így írta 
le ezeknek az embereknek az imáját: „Ha valaki imádkozik, de az 
imája nem távolítja el a rejtett és nyilvánvaló bűnöktől, az csak 
távolabb kerül Allahtól”. 

Ezért ima közben a legfontosabb dolog a teljes alávetettség 
Allahnak, a tiszteletteljes áhítat (khusú). Az Iszlám törvényei sza¬ 
bályozzák az ima külsőségeit. Az az ima azonban, amelyet nem 
tudatos szívvel és tiszteletteljes áhítattal végzünk, nem igazi ima. 
Ezért a tökéletes ima csak akkor lehetséges, ha az Iszlám által elő¬ 
írt külső szabályokat a szívre vonatkozó, spirituális szabályokkal 
együtt alkalmazzuk. 

Bahauddin Naqsiband-et egyszer megkérdezték: „Hogyan ér¬ 
heti el a szolga a tiszteletteljes áhítatot az imában?” 

0 azt felelte: „Négy dolog által: 

1. Megengedett (helal) ételt eszik, 

2. Tudatos odafigyeléssel végzi el a rituális mosdást, 

3. Amikor kimondja az ima kezdetét jelző első tekbirt (Allahu 
Akbar), Allah jelenlétében érzi magát, 

4. Az imán kívül sem feledkezik el Allahról.” 

Az az ima, amelyet a feltételeinek teljesítése nélkül vagy nem¬ 
törődöm szívvel végeznek, csak szégyen az imádkozónak. A Korán 
azt mondja erről: „Jaj az imádkozóknak, akik imájukban hanya¬ 
gok! Akik azért cselekszenek, hogy mások lássák őket. ” (Korán, 
107:4-6) 

Tehát aki nem úgy imádkozik, hogy betartja az ima elenged¬ 
hetetlen feltételeit, vagy nincs tudatában annak, hogy az isteni je¬ 
lenlétben van, és az ima alatt is az evilági dolgok foglalkoztatják, 

az nem igazi imádkozó. Imája ebben a világban marad, és nem kap 
érte fizetséget a Túlvilágon. 

Akik megértik az ima lényegét, azoknak valóban az ima a 
szemük fénye. Amikor felállnak az imához, megszabadulnak az 
evilágtól, és úgy érzik, mintha már a túlvilági összegyűjtés helyén 
lennének. Az evilág képei vagy a képzeletük nem homályosítják el 
az imát. Megízlelik az igazi spiritualitás ízét. 

Aisa (r.a.) azt monda: „Néha, mikor a Próféta (s.a.w.) felállt 
imához, olyan hangot hallottunk a mellkasából, mint az edényben 
forró víz. Amikor az imára hívást olvasták, teljesen megfeledkezett 
a környező világról, mert arra gondolt, hogy Allah jelenlétébe in¬ 
dul.” 28 


Mohammed Próféta (s.a.w.) imája a példa számunkra. Ami¬ 
lyen mértékben meg tudjuk közelíteni, olyan mértékben leszünk 
sikeresek. Akik azonban még nem érték el a tökéletességet az imá¬ 
jukban, azoknak sem szabad feladniuk a reményt, hanem tovább 
kell küzdeniük. Ahogy egyetlen arany kimosásához több tonna 
agyagot kell megmozgatni, ugyanolyan türelemmel és állhatatos¬ 
sággal kell javítani az imáinkon. 

Ezért kell a gyakorlatban is megvalósítanunk ezt a hadíszt: 

„Úgy végezd minden imádat, mintha az lenne az utolsó imád! 
Ne mondj semmit, amit holnap sajnálnod kellene, és hagyd magad 
mögött mindazt, amire az emberek vágyakoznak!” 29 

Ali (r.a.) egészen elsápadt, mikor felállt az imához. Egyszer 
megsebesült egy nyíltól a lábán. Arra kérte a társait, hogy akkor 
húzzák ki a nyilat a sebből, amikor imádkozik. Annyira elmerült az 
imában, hogy észre sem vette, mikor a nyilat kihúzták. 



28. Abu Dawud, Salat, 157; Naszai, Sahw, 18 

29. Ibn Majah, Zuhd, 15. 

Khatam-i Asszam azt mondta: „Készülj fel imádra a lehető 
legjobban. Aztán tedd a Kábát a két szemed közé, a Szirat hídját 
a lábad alá, a Paradicsomot a jobb oldaladra és a Poklot a bal ol¬ 
daladra! Félelemmel és reménnyel telten lépj a Mindenható Allah 
jelenlétébe, és képzeld azt, hogy Azráel hamarosan eljön az élete¬ 
dért, és hogy ez az utolsó imád a világon! Tudatosan és átéléssel 
mond ki a Mindenható Allah magasztalását: Allahu Akbar! Lassan 
kezdd a Korán ájáit olvasni, és gondolkodj a jelentésükön! A lelked 
is hajoljon meg áhítattal, és boruljon le teljes alázatban. Tested kö¬ 
vesse az ima kötelező mozdulatait, de a szíved maradjon leborulva 
a Mindenható Allah előtt, s egy pillanatra se szakadj ki a közeliét 
állapotából.” 

Dzselaleddin Rúmi azt tanácsolja az imádkozónak: 

„Tudatosan keresd az imából származó előnyöket, ne csak kül¬ 
sőleg, hanem spirituálisán is! Ne legyél olyan, mint a csipege¬ 
tő madár - ne úgy tedd homlokod a földre és ne úgy emeld fel, 
hogy nem vagy tudatában Allah fenségének! 

Annak az imája, aki őszintén fohászkodik, és sír a vágytól, 
hogy Allahhal találkozzék, olyan értékes, hogy maga Allah 
köszönti őt: örömmel látlak, ó szolgám!” 

Egy másik hadíszban azt olvashatjuk: „Aki megfelelően el¬ 
végzi a rituális mosdást, tökéletesen végrehajtja a meghajlást és 
lebomlást, és áhítatos alávetettséggel áll Allah előtt, annak imája 
fehér fényként emelkedik fel. Aki viszont hanyagul végzi a mosa¬ 
kodást, és nem imádkozza az imát a maga idejében, annak az imája 
úgy emelkedik fel, mint egy sötét lepel. Addig emelkedik, amíg 
Allah engedi, aztán pedig felgöngyölik, mint egy szőnyeget, és az 
imádkozó arcába hajítják.” 

És Mohammed Próféta (s.a.w.) azt is mondta: „Két ember 
imádkozik egy időben ugyanazon a helyen, de a különbség akkora 
köztük, mint az ég és a föld között.” 

Ezért mondja a Korán, hogy azok az igazi hívők, akik őrzik 
az imát, és állhatatosak a megtartásában: „Ők azok, akik őrzik az 

imájukat” (Korán, 70:34) 

Szintén a 70. szúrában olvashatjuk, a 23. ájában: „Akik állha¬ 
tatosak az imában 

Dzselaleddin Rúmi így magyarázza ezt az áját: 

„A szolga fenntartja az ima állapotát az imában és az ima után 
is. így az egész életét tiszteletteljes áhítatban és erkölcsi tisztaság¬ 
ban tölti, őrzi a szavait és a szívét. Ilyen azoknak a viselkedése, 
akik a Mindenható Allahot szeretik. Az imát, ami a bűntől távol 
tart, naponta ötször végezzük. De azok, akik a Mindenható Allahot 
szeretik, mindig az ima állapotában maradnak, mert a szeretetnek 
az a szikrája, ami a szívüket és legbelső énüket lángba borította, 
nem nyugszik meg a napi öt imától. Akik a Mindenható Allahot 
szeretik, azoknak az ima olyan, mint a halnak a víz. Ahogy a hal 
nem élhet víz nélkül, úgy a szerető lelke sem találhat békét az ál¬ 
landó ima nélkül. Aki a Mindenható Allahot szereti, annak nem 
jönnek az ajkára ezek a szavak: ne látogass meg túl gyakran! Aki 
szeret, annak a lelke mindig szomjazik. Ha valaki szeret, annak 
ezer évnek tűnik az is, ha csak egy pillanatra van távol a szeretet¬ 
től. És ha ezer évet tölt szeretettjével, az is csak annyi számára, 
mint egy pillanat. Ezért marad mindig az ima állapotában az, aki 
a Mindenható Allahot szereti, mert ilyen módon lehet az 0 közel¬ 
ségében. Ha csak egyetlen rakát elmulaszt is, úgy érzi, ezer imát 
hagyott ki.” 

Az ima voltaképpen a rituális mosdás, a wudú elvégzésével 
kezdődik. Annak a jelképe ez, hogy az imának vannak fizikai és 
spirituális vonatkozásai is: a hívő megtisztul testileg és lelkileg is. 

Röviden, az ima külső és belső cselekedetek végrehajtását is 
jelenti, és eszköze az idő megfelelő beosztásának és életünk meg¬ 
szervezésének is. 

A spiritualitás bőséget és jólétet kínál azáltal, hogy az isteni 
jelenlétben vagyunk, mély gondolkodást és megnyugvást nehéz 
időkben, még több örömet a könnyebbségben, támogatást és vé¬ 
delmező hitet. 

A társadalom szempontjából az ima az egység, szilárdság, 
testvériség és barátság eszköze. 

A szív és a lélek szempontjából a szív tavaszát hozza el az 
őszinte hit, érzelmi teljesség, szeretet és szerénység szépségeivel, 
amiket az isteni jelenlétbe való emelkedés által nyerhetünk. 

Azt is meg kell említenünk, hogy az ima elhagyására semmi¬ 
féle indok nem elegendő. A harcosoknak még a csata hevében is 
imádkozniuk kell, egymást váltva. 

Az egyik legfontosabb dolog az imával kapcsolatban az, hogy 
a megfelelő időben végezzük el. Allah Küldötte (s.a.w.) azt mondta: 
„Allah elégedett azokkal, akik az imaidő elején elvégzik az imát, és 
megbocsát azoknak, akik az imaidő végéig elvégzik”. 

Az ima alávetettséget jelent, ezért alsóbb énünk nem szereti. 
Ez önmagában is elegendő bizonyíték lenne arra, hogy az Iszlám 
igazság, és hogy az ima az istenszolgálat legmagasabb foka. És 
az ima az, ami a hívőket a hitetlenektől megkülönbözteti, és ez a 
vallás oszlopa. Ezért a legkomolyabban az imával kell majd elszá¬ 
molnia a hívőnek. Allah Küldötte (s.a.w.) azt mondta: „A legelső 

dolog, amit az ítélet Napján számon fognak kérni, az ima lesz. Aki¬ 
nek ez az elszámolása jól sikerül, az megmenekül, akinek nem, az 
büntetést fog kapni.” 

Amikor eljött az imaidő, Abu Bakr (r.a.) azt mondta a társai¬ 
nak: „0, emberek, álljatok fel az imához! Oltsuk ki a Pokol tüzét, 
amit a bűneitekkel gyújtottatok meg.” 

A kötelező imákat a férfiaknak közösségben kell végezniük. 
A közösségi ima megtartása a muszlim közösség fő tartóoszlopa. 
Allah Küldötte (s.a.w.) soha nem mulasztotta el a közösségi imát, 
kivéve élete utolsó napjaiban, súlyos betegsége alatt. A következő 
történet jól megvilágítja a közösségi ima fontosságát. 

Egyszer Abdullah ibn Umm Makthum, Mohammed Próféta 
(s.a.w.) egyik társa, aki vak volt, engedélyt kért a Prófétától (s.a.w.), 
hogy távol maradhasson a közös imától: „Allah Küldötte, ismered 
a helyzetemet, vak vagyok, és az úton fák, sziklák és veszélyes 
állatok vannak. Nem tudok mindig találni valakit, hogy elvezessen 
a mecsetbe.” 

Allah Küldötte (s.a.w.) megkérdezte: „A házadban hallod-e az 
imára hívást?” 

Amikor Abdullah igennel válaszolt, azt mondta neki: „Akik 
hallják az imára hívást, azoknak el kell jönniük, még ha térden 
csúszva is!” 30 

Az ima pajzs az evilági bajok és katasztrófák, és a Pokol tüze 
ellen is. A Mindenható Allah azt mondja: „Ti hívők! Keressetek 
segítséget a türelemben és az imában. Bizony, Allah a türelme¬ 
sekkel van. ” (Korán, 2:153) 



30. I. Canan, Kutub-u Sitté VIII, 256 

Ezért vannak a kötelező imákon kívül ajánlott, szorgalmi és 
önkéntes imák is. Az őszinte hívők imádkoznak, ha félnek, ha 
szükséget látnak, és éjszakánként is. A Korán így írja le őket: „A 

jelük az arcukon van a lebomlás nyomától” (Korán, 48:29). 

Az ima öröm nekik. Ezért végeznek önkéntes imákat, hogy 
fenntartsák ezt az állapotot. Mohammed Próféta (s.a.w.) addig 
imádkozott éjszakánként, míg a lábai egészen bedagadtak, és addig 
olvasta a Koránt, amíg teljesen ki nem fáradt, pedig nem is voltak 
bűnei. Ezért a kötelező imáknak nem szabad visszatartani minket 
attól, hogy önkéntes imát is végezzünk - ahogy az önkéntes imákat 
sem végezhetjük a kötelezők rovására. 

Aisa (r.a.) arról számolt be: „Egész életemben csak egyszer 
láttam Allah Küldöttét (s.a.w.) a duha (délelőtti) imát imádkozni, 
mégsem hagytam fel vele egész életemben”. 

A legértékesebb az az önkéntes ima, amit éjszaka végzünk, 
vagyis a tahadzsud. Mohammed Próféta (s.a.w.) azt mondta: 

„A legjobb ima a kötelező imák után két raka az éjszaka kö¬ 
zepén.” 

„Két raka ima éjszaka jobb nektek, mint az egész világ és ami 
benne van. Ha nem tudnám, hogy nehézséget okozok ezzel a né¬ 
pemnek, kötelezővé tenném nekik a két raka imát éjszaka.” 

A Mindenható Allah így írja le azokat az embereket, akiknek 
a Kert lesz majd az osztályrészük: „Éjszaka csak keveset aludtak, 
a hajnal előtti órákban Uruk bocsánatáért könyörögtek” (Korán, 
51:17-18). 

Shaqiq Balkhi azt mondja: 

„Öt dolgot kerestünk, és másik öt dologban találtuk meg: 

1. A bőséges ételt a délelőtti imában, 

2. a fényt a sírban az éjszakai imában, 

3. a választ Munkar és Nakir kérdéseire a Korán olvasásában, 

4. a gyors áthaladást a Szirat hídján a böjtölésben és az ada¬ 
kozásban, 

5. a Trón árnyékát abban, hogy titokban emlékezünk meg 
Urunkról.” 

Egy hadísz qudsziban Allah azt mondja: 

„A legkedvesebb számomra, amivel a szolgám közelebb kerül¬ 
het Hozzám, az, amit kötelezően megparancsoltam neki. Szolgám 
tovább közeledhet Hozzám azzal, hogy önkéntes istenszolgálatot 
végez, és akkor szeretni fogom.. ,” 31 

Ramadán hónapja, a kegyelem, megbocsátás és áldások ideje 
a jótettek hónapja is, amelyekkel a hívő elnyerheti Allah szerete- 
tét. Aisa (r.a.) azt mondta: „A Próféta több istenszolgálatot végzett 
Ramadánban, mint bánnikor máskor. És a hónap utolsó napjaiban 
az erőfeszítései még inkább növekedtek.” 

Egy hadísz szerint: „Aki Ramadánban imádkozik éjszakán¬ 
ként, őszinte szándékkal és Allah jutalmát várva, annak a korábbi 
bűnei megbocsátatnak.” 

Atarawih ima a Ramadán-éjszakák feldíszítésének egy módja. 
Arra azonban ügyeljünk, hogy a tarawih során, mint bármely más 
imában, tartsuk be az ima feltételeit és oszlopait. 

Urunk! Add, hogy imáink valódi tartalommal és jelentéssel 
bírjanak, és elfogadásra találjanak Előtted! Add, hogy az ima le¬ 
gyen a szemünk fénye és a szívünk öröme mindkét világban. 


Urunk! Add, hogy az utolsó időnk ebben a múlandó világban 
az ünnep hajnala legyen. Amin. 



31. Bukhari, Riqaq, 38 






A Próféta (s.a.w.) szeretete 


Mohammed (s.a.w.) fénye (Nur al-Mohammadiyya ) az uni¬ 
verzum alapja, amely az isteni szeretet által teremtetett. És ennek 
az uviverzumnak a lényege az emberi lény. 

A mohammedi valóság (Haqiqat al-Muhammadiyyá) a szere¬ 
tet megnyilvánulásának tükre. Az ég és a föld a Szeretet fényén 
keresztül teremtetett. 0 az egész teremtés központi oszlopa. A Min¬ 
denható Allah a saját Nevével együtt említi a Próféta (s.a.w.) nevét, 
és a múlt általunk ismeretlen mélységeiben írta fel e Nála lévő jól 
őrzött táblára: Nincs más istenség, csak Allah, és Mohammed az 0 
küldötte (La ilaha ill’Allah, Muhammad raszulullah). 

Adám próféta (a.s.) Mohammed Próféta (s.a.w.) kedvéért kérte 
a Legmagasztosabb Allah bocsánatát, akinek a nevét látta a menny¬ 
ben, mielőtt a földre küldetett volna. Allah megbocsátott neki, és 
azt mondta: 

„0, Adám! 0 az, akit legjobban szeretek. Ha kérsz tőlem, az 
ő nevéért kérj. Mert az ő kedvéért bocsátottam meg neked. Bizony, 
ha Mohammed nem lenne, téged sem teremtettelek volna.” (Hakim, 
Mustadrak, II; Beyhaki, Delil, V, 488-489) 

Ahogy a tanúságtételben is kijelentjük, Mohammed Próféta 
(s.a.w.) szolga. De ezt a „szolgát” nem a közönséges emberek mér¬ 
céje szerint kell néznünk. A mi felfogásunk a mohammedi valóság¬ 
gal kapcsolatban nem különbözik egy gyermek felfogásától a me¬ 
tafizikai kérdésekkel kapcsolatban. A Próféta (s.a.w.) kiválasztott 
küldött a szolgák között, és ő a föld koronája. Olyan nagy, hogy az 

összes küldött neve az ő neve alatt lett összegyűjtve. És az Iszlám, 
az általa elhozott vallás az, ami által a saría elérte a tökéletességet. 

Az evilág királyait mindig is kísérték a hatalom bizonyos jelei. 
Beszédekben és prédikációkban említették őket. Nevüket és kép¬ 
másukat pénzérmékre nyomták. Egy idő után azonban ők maguk és 
hatalmuk is elenyészett. De a próféták nevét hordozó prédikációk 
soha nem semmisülnek meg. A próféták, és örököseik — Allah ba¬ 
rátai — hatása örökké tart. Maradandóvá váltak a Mindenható Allah 
színe előtt és a hívők szívében is. A királyok és államfők hatalma 
véges, ideiglenes - sőt, nagyon is hamar elmúlik. A próféták és 
Allah barátai azonban a Mindenható Allah által kiválasztott, ma¬ 
gas spirituális rangú vezetők. Kivételes lelkek, akik feláldozták a 
végest a végtelenért, és megmenekültek a megsemmisüléstől. A 
lelkek szultánjai ők, akik vezetése a Túlvilágon is megmarad. A 
mi vezetőn, Mohammed Próféta (s.a.w.), a Kiválasztott a legelső 
mindezeknek a vezetőknek a sorában. 


Míg a királyok neve feledésbe merül, a Próféta (s.a.w.) neve 
örökké fennmarad a földön, az égben és a szívekben. Ezért evilági 
királyok és uralkodók neve helyett az ő nevét kell szívünkbe írnunk 
a szeretet kitörölhetetlen tintájával. 

A Kegyes Korán azt mondja: 

„Allah nem bünteti meg őket, amíg te közöttük vagy. ” (Korán, 

8:33) 


Ez az áj a, amely a mekkai hitetlenekkel kapcsolatban külde¬ 
tett le, azt is jelenti, hogy azok a hívők, akik szívükben szeretetet 
éreznek a Világok Kegyelme, Mohammed Próféta (s.a.w.) iránt, 
sokszoros jutalomra számíthatnak. Más szavakkal szólva, minél in¬ 
kább tele van a hívő szíve szeretettel Allah Küldötte (s.a.w.) iránt, 
annál inkább megmenekül az isteni haragtól és büntetéstől. Ez a 

Legmagasztosabb Allah ígérete. A Mindenható Allah nem büntet 
meg és nem pusztít el minket, ha a szívünkben ott az őszinte szere¬ 
tet az 0 Küldötte (s.a.w.) iránt. 

Allah barátai és az igazi hívők a Próféta (s.a.w.) szeretetével 
fényesítik a szívüket, amíg a legtisztább és legfinomabb vésetek is 
láthatóvá válnak szívük tiszta tükrében. A fizikai tükrökben csak 
kézzelfogható, anyagi dolgok, formák, színek tükröződhetnek. Al¬ 
lah barátainak és az őszinte hívőknek azonban isteni fény ragyog 
szívük tükrében. 

Akik szépek, szívesen látják magukat a tükörben. Szemeket 
és szíveket keresnek, amelyekben szépségük tükröződik. Ez a kí¬ 
vánság a világmindenség és az emberi lények teremtésének oka. A 
Mindenható Allah azt mondja egy hadísz kudsziban: 

,, Rejtett kincs voltam. Azt akartam, hogy megismerjenek, ezért 

teremtettem a teremtést. ” 

Mivel a teremtés az 0 Fényével kezdődött, a világon minden 
próféta, Adámtól (a.s.) kezdve, az 0 Fényének szépségét és kiára¬ 
dását hordozta. 

Minden szépség Allahé. Minden szépséget 0 teremtett. Ami¬ 
ben szépség van, az az 0 szépségének visszfénye. Nincs olyan vi¬ 
rág a földön, amely ne az 0 Fényét tükrözné. A Legmagasztosabb 
Allah nélkül semmi nem létezhetne. O létezik, és ezért létezünk mi 
is. Az 0 isteni Fénye soha nem halványul el. 

Dzselaleddin Rúmi így írja le ezt a szépséget a Meszneviben: 

„Mikor Gábriel kitárta egyik szárnyát, az átfogta a Keletet és 
a Nyugatot. Amikor a Próféta (s.a.w.) látta őt, csaknem elalélt 
Annak a Nagyságától, aki ezt a szépséget adta Gábrielnek. 

Am ha a Próféta (s.a.w.) kitárta volna lényegének elképzel¬ 
hetetlen szárnyait, Gábriel áléit volna el, és nem tért volna 
magához soha többé. 

Mert mikor a Küldött (s.a.w.) a végső határt jelző tüskefához 
ért, Gábrielnek meg kellett állnia, és nem kísérhette tovább. ” 

Allah Küldötte (s.a.w.) a legszeretettebb minden lény közül, 
felettük áll különleges személyiségével. A legcsodálatosabb és leg¬ 
kiemelkedőbb jellemű a múltban és a jövőben, a legirgalmasabb 
az emberek között, az egyetlen vezető és tanító. Abból a szívtelen 
népből, amelynek tagjai elevenen temették el saját lányaikat, olyan 
embereket nevelt, akik sírtak Allah szeretetétől, és megtanította 
nekik a Könyvet, a titkokat és a bölcsességet. Jobban kell őt sze¬ 
retnünk mindennél és mindenkinél a teremtésből, hogy a tökéletes 
hitet elérhessük. 

,,Egyikőtök sem igazi hívő, amíg nem szeret engem jobban, 
mint a szüleit, a családját, és minden emberi lényt. ” 

Ez a hadísz figyelmeztet arra, hogy a tökéletes hitet a Próféta 
(s.a.w.) szeretetén keresztül érhetjük el. Az elégedettség és jóság 
kapui zárva vannak azok előtt, akik távol vannak ettől a szeretettől. 
Minden más szeretet magvai csak az ö szeretetének földjében csí¬ 
rázhatnak ki. 0 a szívek elégedettségének és jóságának forrása. Az 
ő szeretete számos kőszívet változtatott gyémánttá, tett aranyhoz 
vagy ezüsthöz hasonlóvá. 

Társai, akik az elsők voltak azok közül, akik az ő szeretetében 
nőttek fel, semmi máshoz nem hasonlítható légkörben éltek. A kö¬ 
vetkező történetek jó betekintés nyújtanak ebbe: 



Kab lánya, Nasziba más muszlimokkal együtt részt vett az 
uhudi csatában. Miközben ő vizet hordott a sebesült harcosoknak, 
a muszlimokat visszavonulásra kényszerítette és szétszórta az el- 

lenséges sereg. Ekkor Nasziba a Prófétához (s.a.w.) futott, és bát¬ 
ran védelmezte őt az ellenség nyilaitól és köveitől, bár közben 12 
helyen is megsebesült. Mohammed Próféta (s.a.w.) így dicsérte őt: 
„Nasziba ma felülmúlta a többi hőst”. Bátorsága és eltökéltsége 
miatt Allah Küldötte (s.a.w.) szerette és dicsérte Naszibát, aki az 
Iszlám későbbi századaiban is a muszlim nők példaképe volt. 

Más példákkal is találkozhatunk a Próféta (s.a.w.) szeretetére. 
Egyszer, mikor Allah Küldötte (s.a.w.) összehívta a muszlimokat, 
az egyik társa, Szawban, folyamatosan őt nézte, és látszott rajta, 
hogy nagyon szomorú. Ez felkeltette Mohammed Próféta (s.a.w.) 
figyelmét, és megkérdezte: „Mi a baj veled, Szawban?” 

Szawban azt felelte: „0, Allah Küldötte! annyira szomorú va¬ 
gyok, ha nem láthatlak téged. Ez így van ezen a világon, és mi 
lesz vajon a Túlvilágon? Ott te majd a többi prófétával leszel. És 
honnan is tudhatnám, hogy hol leszek én akkor! És, ha nem kerülök 
a Paradicsomba, akkor soha többé nem láthatlak téged. Ez a gon¬ 
dolat megrémít és elszomorít.” Az áldott Próféta (s.a.w.) ezekkel 
a szavakkal nyugtatta meg őt és a hozzá hasonlókat: „Az ember 
azokkal lesz, akiket szeret...” 

Amikor Allah Küldötte (s.a.w.) meghalt, a társai mélyen meg¬ 
rendültek. Úgy érezték, hogy soha többé nem fognak találkoz¬ 
ni vele. Abdullah ibn Zaid (r.a.) így fohászkodott Allahhoz: „0, 
Uram, vedd el a látásomat, hogy ne kelljen senki mást látnom ezen 
a világon a Te Küldötted (s.a.w.) után, akit szerettem!” És fohásza 
után valóban meg is vakult. 

Lehetetlen pontosan leírni a társak szeretetét Mohammed Pró¬ 
féta (s.a.w.) iránt. A számtalan példa közül egy: 

Anasz (r.a.) azt beszélte el: „A Próféta (s.a.w.) haját vágtam le 
éppen. A társai egymással versenyezve próbáltak elkapni minden 
egyes hajszálat, mielőtt a földre hullott volna.” 

A Próféta (s.a.w.) társai azért őrizték meg hajszálait és más 
tulajdonát, hogy áldást nyerhessenek. Ez az érzés még harc közben 
is megmaradt szívükben. Khalid ibn Walid (r.a.) Allah Küldötte 
(s.a.w.) néhány hajszálát rejtette el a turbánja belsejében. Ajarmuki 
csatában elvesztette ezt a turbánt. Megparancsolta a katonáinak, 
hogy keressék meg. A katonák keresték, de nem találták meg. 
Khalid azonban visszaküldte őket, hogy keressék tovább. Amikor 
megtalálták, látták, hogy egy régi, kopott turbánról van szó. Nem 
értették, hogy miért ragaszkodik hozzá annyira Khalid. 0 így ma¬ 
gyarázta el: „Egyszer, mikor Allah Küldötte (s.a.w.) levágta a haját, 
a társai azon versengtek, hogy hozzájuthassanak egy-két szálhoz. 
Én is szereztem néhány szálat, és a turbánomba rejtettem. Azóta 
is áldást jelent számomra. Minden csatát megnyertem, amiben ez 
a turbán volt rajtam. A győzelmem igazi titka az Allah Küldötte 
(s.a.w.) iránti szeretetem.” 

Ez az az áldás, ami miatt Moh amin ed Próféta (s.a.w.) hajá¬ 
nak és szakállának szálait a mecsetekben őrzik, emlékeztetőül arra, 
hogy Mohammed Próféta (s.a.w.) szeretete az áldás forrása az ő 
népének évszázadok óta. 


Mint a fenti példákból láthatjuk, az Allah Küldötte (s.a.w.) sze- 
retetéből származó áldások nem csak a spirituális világban nyilvá¬ 
nulnak meg. A külső, anyagi világban is vannak vonatkozásai. En¬ 
nek egyik legjobb példája az ottomán birodalom. Államukat davlat 
al-Muhammadiyya, vagyis mohammedi állam néven nevezték. Az 
ottomán katonákat is „Mehmetcik” (kis Mehmed) néven illették, 
arra utalva, hogy ennek a nagy egyéniségnek a kis modelljeként te¬ 
kintenek rájuk. Az ottomán birodalom azért maradt fenn hosszabb 

ideig, mint bármilyen más Iszlám állam, mert Mohammed Próféta 
(s.a.w.) iránti szeretetük és tiszteletük példa nélkül való volt. 

Erre jó példát láthatunk a következő történetekben: 

Második Abdulhamid szultán építette a Hidzsaz felé veze¬ 
tő vasútvonalat, hogy a muszlimok könnyebben utazhassanak a 
Két Sérthetetlen Mecset földjére, és, Mohammed Próféta (s.a.w.) 
szunnája iránti tiszteletből, azokon a helyeken alakította ki a vas¬ 
útállomásokat, ahol Allah Küldötte (s.a.w.) is megállt pihenni uta¬ 
zásai során. Még egy vasútvonal építésében is igyekezett kimutatni 
Allah Küldötte (s.a.w.) iránti tiszteletét és szeretetét. 

Egy ottomán tábornok, Fahreddin pasa, Medina városának 
védője, felújítatta a medinai mecset Rawda nevű részét. Azt paran¬ 
csolta a munkásoknak, hogy fakalapácsokat és műanyag alátéteket 
használjanak, hogy ne csapjanak nagy zajt. A következő Korán-ája 
miatt parancsolta ezt: 

„Ti hívők! Ne emeljétek a hangotokat a Próféta hangja fölé, és 

ne beszéljetek vele olyan hangosan, ahogy egymással beszél¬ 
tek, nehogy hiábavalóak legyenek a cselekedeteitek, anélkül, 

hogy tudnátok.” (Korán, 9:2) 

Ahogy a Hold a Nap létezésének nyilvánvaló bizonyítéka, úgy 
tanúskodik Mohammed Prófétáról (s.a.w.) a többi próféta és Allah 
barátai, akiket a mohammedi fény ragyog be. Azok, aki teljes szí¬ 
vükből tanúsítják, hogy Mohammed Próféta (s.a.w.) Allah küldöt¬ 
te, mind az isteni fénytől ragyognak. 

Bilál (r.a.) azok közé tartozik, akik megtapasztalták ezt az örö¬ 
met. 

Bilál (r.a.) egyszerű rabszolga volt, akinek nem volt sem roko¬ 
na, sem barátja, senkije. De a Mindenható Allah megajándékozta őt 

a hit fényével. És ezután Bilál olyan kitartással ragaszkodott hité¬ 
hez, hogy azóta is példa minden muszlim számára a hitért folytatott 
küzdelemben. 

Bilál megismerte a Prófétát (s.a.w.), és a szíve szeretettel telt 
meg iránta. Úgy érezte, mintha teljes létezése a Próféta (s.a.w.) lé¬ 
tezésének részévé vált volna. De a gazdái, akik nem ismerték a 
hit édességét, kínzásoknak vetették alá, és a tűző napra fektették 
a sivatag homokjában. A gazdája megkorbácsolta meztelen testét, 
hogy a vére folyt. És az összegyűlt emberek így kiáltottak neki: 

„Te mocskos rabszolga! Fordulj vissza hozzánk, és megme¬ 
nekülsz!” 

De Bilál (r.a.) csak egyre a tanúságtételt kiáltozta nekik. 

A feldühödött tömeg ütlegelni kezdte, és túláradó dühükben 
a nyakába vetett szíjon vonszolták végig Mekka utcáin. De Bilál 
(r.a.) a Mindenható Allah magasztalásában és a Próféta (s.a.w.) sze- 
retetében keresett menedéket. Ez töltötte meg a szívét, és hatalma¬ 
sabb volt minden fájdalomnál. A szívébe belefért a világ minden 
kincse. Pedig az anyagi világban nem volt semmije, és a legnyo¬ 
morúságosabb helyzetben volt. Még csak egy kis kunyhója sem 
volt, ahol meghúzhatta volna magát. 

A szeretet, amelyet Bilál (r.a.) érzett, egyszerű rabszolgából 
a legmagasabb rangra emelte őt. O lett a Próféta (s.a.w.) müezzin- 
je, aki az imára hívta a muszlimokat. Amikor meghalt, a Próféta 
(s.a.w.) iránti szeretetből fakadt legutolsó szava is, amikor így szólt 
a körülötte állókhoz: 

„Örvendjetek! A Prófétához (s.a.w.) megyek...” 



Ha valaki Mohammed Próféta (s.a.w.) fényét és valóságát 
Allah egy barátjától kapja meg, az olyannak tekinthető, mintha 







A SZÍV KERTJÉBŐL AZ ISTENI SZERETET TITKA 


közvetlenül a Prófétától (s.a.w.) kapta volna meg - ahogy egyik 
gyertyát meggyújtják a másikról. Az a fény, amely lángra gyújtja 
a gyertyákat és bevilágítja környezetüket, ugyanabból a fényből 
származik. Ha valaki az utolsó gyertyáról kapja meg a fényt, az 
ugyanaz a fény, mint amellyel az első gyertya világított. Ha valaki 
teljesen elmerül az isteni szépségben, ami valaki máson tükröző¬ 
dik, akkor a szépség, amit szeret, nem más, mint a Mindenható 
Allah szépsége, amely teremtményeiben tükröződik. És ennek a 
tükröződésnek legnagyobb megnyilvánulása maga Mohammed 
Próféta (s.a.w.). Ezért ő az egyetlen híd, amely az emberiséget a 
Valóságra vezetheti. 

A Próféta (s.a.w.) iránti szeretet elsősorban a követésében nyil¬ 
vánul meg. Minél inkább szereti őt valaki, annál jobban igyekszik 
követni és engedelmeskedni neki. Ahogy a Fény című szúrában 
olvashatjuk: 

„Es tartsátok meg az imát, és adjátok meg a zakátot, és enge¬ 
delmeskedjetek a Küldöttnek, hogy kegyelmet nyerhessetek. ” 

(Korán, 24:56) 

Az ima mélysége, a cselekedetek jósága, az erkölcs tisztasá¬ 
ga, a szív érzékenysége, az arcok fénye és minden más szépség 
Mohammed Próféta (s.a.w.) szeretetének tükröződő fénye. 

Dzselaleddin Rúmi így fejezi ki: 

„Jöjj, ó, lélek! Az igazi ünnepnap az, mikor megvalósul a 

Mohammeddel (s.a.w.) való egyesülés. Mert az evilágfénye az 

ő szépségének fényéből származik. ” 


Urunk! Add meg nekünk az áldott napok és éjszakák jutalmát. 
Add meg nekünk, hogy Mohammed Próféta (s.a.w.) szeretetével a 
szívünkben tudjuk böjtölni Ramadán hónapját! 






A legmagasabb rang: 
az emberiséget szolgálni 


A jellem a vallás lényege. Ahhoz, hogy valaki jó muszlim 
lehessen, rendelkeznie kell az Iszlám jellemzőivel, amelyeket a 
Kegyes Korán dicsér, mivel az ember jellemét és viselkedését a 
Legmagasztosabb Allah teszi teljessé és tökéletessé az 0 Köny¬ 
vében. Az Iszlám leglényegesebb alapelve az, hogy szeretettel és 
őszinte hittel forduljunk Allahhoz. Az Allahhoz való fordulás egy 
módja az emberiség szolgálata. Ajó erkölcs és szép viselkedés nem 
utópia, hanem gyakorlati életstílus. Eszerint az alapelv szerint az 
emberiség szolgálatával elnyerhetjük a Mindenható Allah megelé¬ 
gedését. Ebből következően, akik másokat szolgálnak, azokat szol¬ 
gálni fogják akkor, mikor segítségre lesz szükségük. A szolgálat a 
feltétel nélküli és elengedhetetlen lépés a Legmagasztosabb Allah 
felé, amit a próféták és Allah barátai is gyakoroltak és tanácsoltak. 
Elő példái lettek Mohammed Próféta (s.a.w.) mondásának: „Az a 
legjobb az emberek közül, aki szolgálja az embereket”. Az örök 
élet csúcsaira az út az emberiség elkötelezett szolgálatán át vezet. 
Ezért az Iszlám szerint az embereket szolgálni jobb, mint az isten¬ 
szolgálat önkéntes cselekedetei. 


A következő példa a Próféta (s.a.w.) életéből megvilágítja, 
hogy mire gondoltunk: „Egy rendkívül forró napon Allah Küldötte 
(s.a.w.) úton volt a társaival. Útközben megálltak pihenni. A társai 
között voltak, akik böjtöltek, és voltak, akik nem. A böjtölők el¬ 
aludtak az éhségtől és fáradtságtól. Akik nem böjtöltek, azok vizet 
hordtak, és felállították a sátrakat, hogy társaik szolgálatára legye- 

nek. Amikor eljött a böjt megtörésének ideje, a Próféta (s.a.w.) azt 
mondta: Akik nem böjtöltek, azok több jutalmat szereztek ma, mint 
akik böjtöltek.” 

Maga Allah Küldötte (s.a.w.) is a legszebb példát mutatta 
az emberiség szolgálatára. Nemcsak az első mecset építésében 
Qubában (egy Medinához közeli kis városban), hanem a medinai 
mecset építésében is ugyanúgy dolgozott, mint az összes többi társa, 
pedig azok ragaszkodtak hozzá, hogy ne végezzen fizikai munkát. 
A Próféta (s.a.w.) szerénysége és mások iránti készséges szolgálata 
a legkiemelkedőbb példát állította az emberiség elé. Egész életét az 
emberiség és Allah egész teremtésének szolgálatában töltötte. 

Hasonlóképpen, azoknak a szerencsés embereknek az életé¬ 
ben, akik Mohammed Prófétát (s.a.w.) választották példaképüknek, 
a legfontosabb példa az emberiség szolgálata volt. Nélkülözhetet¬ 
len tulajdonsága ez mindazoknak, akik a Mindenható Allahot és 
az 0 Küldöttét (s.a.w.) szeretik. Mások szolgálatában olyanok ők, 
mint a Nap és a Hold: fényt hoznak az egész emberiségnek, amely 
elér még a világ legsötétebb sarkába is. És bár folyamatosan fényt 
adnak másoknak, ez semmivel sem csökkenti saját fényüket, épp 
ellenkezőleg, csak még fényesebben ragyognak tőle. Nem árt nekik 
sem a tavasz, sem az ősz. Olyanok, mint a hatalmas, bőven áradó 
folyók, amelyek a végtelen óceánig vezető hosszú útjukon az élet 
vizével öntözik a virágokat, fákat, itatják az állatokat. A szolgá¬ 
lat emberei segítenek a betegeknek, a szegényeknek, még a törött 
szárnyú madaraknak is. 

Azok a muszlimok, akik megértik a szolgálat lényegét, az em¬ 
beriség szolgáiként tekintenek saját magukra, még akkor is, ha a 
legmagasabb uralkodói rangot töltik be. A régi időkben a pénteki 
beszédben megemlítették az uralkodó nevét, és fohászkodtak érte. 
Amikor a nagy ottomán szultán, Szelim vette át az Iszlám áldott 

földjei felett az uralkodást, az imám az ő nevét olvasta a pénteki 
beszédben, és a „Két Sérthetetlen Mecset uralkodója” megtisztelő 
címmel említette. A szultán így utasította vissza ezt a dicséretet: 
„Nem vagyok a Két Sérthetetlen Mecset uralkodója. Épp ellenke¬ 
zőleg, a Két Sérthetetlen Mecset szolgája vagyok”. 

Ez a történet jó példaként szolgál azokra az uralkodókra, akik 
rangjukat nem a zsarnokság és hatalmaskodás eszközének tekintet¬ 
ték, hanem lehetőségnek arra, hogy népüket szolgálják. 

A teremtmények szolgálata alapvető része a Mindenható Ál¬ 
latihoz vezető szúfi útnak is. Khwajah Udaidullah al-Ahrar (d. 
1490), a híres naksibendi szúfi, annak tulajdonította a szúfizmusban 
elért magas szintjét, hogy a teremtményeket szolgálta: „Ezeket a 
szinteken nem azzal értük el, hogy szúfi könyveket olvastunk, ha¬ 
nem azzal, hogy a gyakorlatban is megvalósítottuk mindazt, ami a 
könyvekben áll”. 

Vagyis a könyvek olvasása nem vezet a Mindenható Allahhoz, 
hacsak a megszerzett tudást fel nem használjuk az emberek szol¬ 
gálatában. 

Ahhoz, hogy a Mindenható Allah elfogadja valakinek a szol¬ 
gálatát, meg kell felelnie bizonyos feltételeknek. Ela egy hívő jó 
szolgálatot végez, azt őszinte, tiszta szándékkal és az emberiség 
iránti szeretettelj ességgel telt szívvel kell végeznie. Más szavakkal 
szólva, nem szabad semmit várnia az emberektől, akiket szolgál, 
hanem csak a Legmagasztosabb Allah jutalmát a Túlvilágon. Ela ez 
a feltétel teljesül, akkor akár egy fél datolya is megmenthet minket 
a Pokol tüzétől. 

Ubaidullah Ahrar (q.s.) a következő történetet beszélte el: 

Egyszer a piacon jártam, és odajött hozzám egy éhes ember. 

Azt mondta: „Éhes vagyok, kérlek, adj valami ennivalót Allah ne- ék 

véért”. Nekem nem volt semmi pénzem, sem bármilyen értékes 
holmim, amiért emiivalót szerezhettem volna ennek az embernek, 
csak a régi turbánom, amit a fejemen viseltem. Elmentem egy ven¬ 
déglőbe, és azt mondtam a szakácsnak: „Nézd, vedd el a turbánom. 
Régi, de tiszta - törölgetheted vele az edényeket. Cserébe adj vala¬ 
mit enni ennek a szegény embernek”. 

A szakács enni adott a szegénynek, és a turbánomat is vissza 
akarta adni, de én ragaszkodtam hozzá, hogy tartsa meg az ételért 
cserébe. És bár én magam is éhes voltam, megvártam, míg a sze¬ 
gény ember jóllakik az ennivalóból. 

Ubaidullah Ahrar (q.s.) később a Mindenható Allah áldásával 
nagyon gazdag ember lett. Földjein munkások ezrei dolgoztak. 
Ettől függetlenül sohasem hagyott fel azzal, hogy az embereket 
szolgálja. Elmesélt egy másik történetet is, ami már élete gazdag 
napjaiban esett meg: 

„Szamarkandban négy beteg diákot ápoltam a Qutbuddin is¬ 
kolában. Annyira betegek voltak, hogy az ágyukba piszkítottak. A 
saját kezemmel mostam ki az ágyneműiket és a ruháikat. Annyi 
időt töltöttem velük, hogy végül én is elkaptam tőlük a betegséget, 
és ágynak dőltem. De még ekkor is összeszedtem minden erőmet, 
és felkeltem, hogy vizet hozzak nekik és mossak rájuk.” 

Allah barátainak példaértékű nagylelkűségéből és önfeláldo¬ 
zásából meríthetünk mi is erőt és ihletet. Bármilyen gazdag is va¬ 
laki, a Mindenható Allah ajándékait csak azzal tudja viszonozni, 
ha szolgálja az emberiséget és istenfélelmen és a Túlvilágra való 
felkészülésen alapuló spirituális életet él. Az ilyen embereket az 
evilági vagyon nem akadályozza meg abban, hogy szerények és 
alázatosak legyenek, mint például Udaidullah Ahrar. 

Az önfeláldozás másik kiemelkedő példája Ma’ruf al-Karhi. 
Egyszer egy öreg, beteg embernek adott szállást a házában. Az 
ember tényleg nagyon beteg volt: a haja hullott, az arca sápadt, 
mintha lelke már elhagyni készülne testét, akár a kalitkából kiröp¬ 
penő madár. Ma’ruf minden megtett, hogy a beteget kényelembe 
helyezze, de az egész éjjel sírt fájdalmában. 0 maga sem aludt, 
és másokat sem hagyott aludni. Dühösen kiabált a ház népével. A 
házban lakók mind elmenekültek előle és eltűntek a ház különböző 
sarkaiban. Senki nem maradt a szobában, csak Ma’ruf és a beteg. 
Ma’ruf egész éjszakákat nem aludt, hogy a rosszkedvű öregember 
kívánságait teljesíthesse. Nagyon elfáradt hát. Az egyik rákövetke¬ 
ző éjszakán a fáradtság erőt vett rajta, és elszundított. Az öregem¬ 
ber pedig, amikor látta, hogy Ma’ruf elalszik, ahelyett, hogy meg¬ 
köszönte volna kedvességét, panaszkodni kezdett, és megrovóan 
mondta neki: 


„Miféle tanítvány vagy te? Képmutató vagy csak. A külsőd 
tisztának tűnik, de a belsőd szennyes. Ajót tanácsolod másoknak, 
de te magad nem cselekszed. Elalszol, ahelyett, hogy velem törőd¬ 
nél. Persze, ha valakinek tele a gyomra, nyugodtan alszik reggelig, 
és nem érti meg a magamfajta szerencsétlen öreg szenvedéseit!” 

Ma’ruf al-Karhi végtelen türelemmel fogadta ezeket a durva 
szavakat, úgy tett, mintha nem is hallotta volna őket. A felesége 
viszont kijött a sodrából, és csendesen így szólt hozzá: 


„Nem hallod, mit mond ez a rossz természetű ember? Nem 
láthatjuk tovább vendégül a házunkban. Nem hagyhatjuk, hogy to¬ 
vább zavarjon és vádoljon minket. Mondd meg neki, hogy menjen 
innen, és keressen másik lakhelyet. Azokkal kell jónak lenni, akik 
értékelik a jóságot. A hálátlanok iránti jóság voltaképpen helytelen. 
A gonoszok feje alá nem kell párnát adni, az ilyen ember tegye a 
fejét a kövekre.” 

Ma’ruf csendes mosollyal válaszolt a feleségének: 

„Miért zavarnak a szavai? Nekem mondja őket, nem neked. 
És engem nem zavar, amit mond, sőt, inkább szeretem hallgatni. 
Nézd csak, mennyi fájdalmat visel el. Egy percet sem tud aludni. 
Az az igazi türelem és jóság, amit az ilyen emberek viselkedésével 
szemben mutatunk.” 

Sejkh Szádi ezt a megjegyzést fűzi a történethez: 

„Az a legjobb szolgálat, ha erősnek és egészségesnek érzed 
magad, és magadra veszed a szegények és gyengék terheit.” 

És ezzel a tanáccsal folytatja: 

„A szeretettel teli szív szeret megbocsátani másoknak. Ha 
csak fizikai létezésed van, akkor haláloddal meghal a neved is. Ha 
jó és nagylelkű ember vagy, akkor a neved tovább él halálod után 
is, olyan mértékben, amennyire képes voltál megnyerni az emberek 
szívét. Hát nem látod, mennyi sír van Karh városában, de Ma’ruf 
Karhi sírja körül mindig tolonganak az emberek.” 

Allah barátai azt mondják: 

„A taszavvuf azt jelenti, hogy viseled mások terheit, de nem 
vagy teher másoknak.” 

A szeretetteljesség és önfeláldozás megnyitja előttünk az iste¬ 
ni kegyelem ajtaját. A szolgálat értéke az áldozat mértékétől függ, 
és attól, hogy mennyire tekintjük istenszolgálatnak. Mások szolgá¬ 
latával az legyen a célunk, hogy a Legmagasztosabb Allah megelé¬ 
gedését elnyerjük, és úgy kell szolgálnunk, hogy ne bántsuk meg 
azoknak az érzéseit, akiket szolgálunk. 

Ezt a gondolatot gyönyörűen fogalmazza meg Mewlana 
Rumi: 

Az evilági tőke az arany, a Túlvilágé pedig a szeretet, és a 
könnyek a szemedben. Aki tőke nélkül megy a piacra, annak 
hiába múlt el az élete, és kiábrándultán tér haza. 

A Teremtő megelégedéséért szolgálj - mit érdekel téged, hogy 
az emberek elutasítanak vagy elfogadnak-e? 

Vagyis Rumi azt tanácsolja nekünk, hogy Allahtól várjuk a ju¬ 
talmat, ne pedig a szolgáitól. Az O ajándékaihoz viszonyítva min¬ 
den más ajándék semmi. 

Abu Huraira (r.a.) arról számolt be, hogy Allah Küldötte 
(s.a.w.) azt mondta: „Allah, a Mindenható, a Dicsőséges meg fog¬ 
ja kérdezni a Feltámadás Napján: 0, Adám fia, beteg voltam, és 
te nem látogattál meg. Az ember azt feleli majd: Uram, hogyan 
látogathattalak volna meg, hiszen Te vagy a Világok Ura? A Min¬ 
denható Allah azt mondja erre: Egy szolgám beteg volt, és te nem 
látogattad meg, nem tudtad talán, hogy ha meglátogattad volna, en¬ 
gem is ott találtál volna mellette? 0, Adám fia, enni kértem tőled, 
és te nem adtál. Az ember pedig azt feleli: Uram, hogy adhattam 
volna enni Neked, mikor Te vagy a Világok Ura? A Legmagaszto- 
sabb Allah azt mondja: Egy szolgám enni kért tőled, és te nem adtál 
neki, nem tudtad talán, hogy ha enni adtál volna neki, engem is ott 
találtál volna mellette? 0, Adám fia, inni kértem tőled, és te nem 
adtál. Az ember pedig azt feleli: Uram, hogy adhattam volna inni 
Neked, mikor Te vagy a Világok Ura? A Legmagasztosabb Allah 
azt mondja: Egy szolgám inni kért tőled, és te nem adtál neki, nem 
tudtad talán, hogy ha imii adtál volna neki, engem is ott találtál 
volna mellette?” 32 


Ez az emberiség szolgálatának az a magas szintje, amire a 
taszavvuf tanítja követőit. A szúfinak az emberiség szolgálatával 



32. Muszlim, Birr, 32. 6232 

kell keresnie a Mindenható Allah megelégedését. A nagy tanító, 
Amir Qulal azt tanácsolta tanítványának, Bahauddin Naqshband- 
nek: 

„Próbáld meggyógyítani az összetört szíveket. Szolgáld a 
gyengéket! Védelmezd a szegényeket és megtört szívűeket. Ők 
azok, akik nem kapnak semmit senkitől. Mégis, tökéletes nyuga¬ 
lomban, alázatban és önzetlenségben élnek. Menj, és keresd meg 
őket!” 

Ennek a parancsnak megfelelően Bahauddin Naqshband spi¬ 
rituális képzésének elején sokféle szolgálatot végzett, hogy büsz¬ 
keség és fennhéjázás helyett megtapasztalja azt az érzést, hogy 
valójában semmi. Hét évig beteg állatok sebeit ápolta és gondos¬ 
kodott róluk. A következő hét évben a szegényeket és betegeket 
szolgálta, aztán hét évig az utcákat takarította. Összesen huszonegy 
évig olyan körülmények között végzett szolgálatokat, amelyek szá¬ 
munkra elképzelhetetlenek. 

így számolt be a tapasztalatairól: 

„Végrehajtottam ezt a szolgálatot is. Pontosan követtem a pa¬ 
rancsait. Akkoriban alsóbb énem olyan szintet ért el, hogy ha egy 
kutyával találkoztam, megtorpantam, és előreengedtem. Eszem¬ 
be sem jutott, hogy elébe vágjak. Ennek eredményeként kezdtem 
megérteni, ahogy a saját nyelvükön Allahot dicsérik.” 

Ilyen az, amikor valaki a Teremtő megelégedéséért szolgálja 
a teremtményeket. A Mindenható Allah azt mondja a Kegyes Ko¬ 
ránban: „és versengenek egymással a jócselekedetekben” (3:114). 
Ezek a jó muszlimok jótékonysági szervezeteket hoztak létre, hogy 
a jótettek végzését elősegítsék. Olyan muszlimok alapították eze¬ 
ket a szervezeteket, akik elérték az önfeláldozás csúcsát azáltal, 
hogy Mohammed Próféta (s.a.w.) és Allah barátainak útját követ- 

ték. A világ minden sarkába eljuttatták az Iszlámot az emberiség 
szükségleteit szolgáló jótékonyságukkal. Ma a legtöbb muszlim or¬ 
szágban azoknak az adományoknak az áldásait élvezzük, amelye¬ 
ket ezek az őseink adtak: iskolák, kutak, utak, kórházak, mecsetek 
születtek jótékonyságukból. A vallási alapítványok (waqf) a lehető 
legjobban szolgálták a közösséget, amikor maga az állam rosszul 
működött és meggyengült a hosszú háborúk vagy politikai krízi¬ 
sek miatt. Önkéntes hozzájárulásként az állami tevékenységeket is 
kiegészítették azok az emberek, akik folyamatos jutalmat akartak 
szerezni, ami már ebben az életben elkezdődik, és a haláluk után is 
megmarad és gyarapodik, egészen az ítélet Napjáig. 

Szeretettelj ességgel és irgalommal fordultak a szegények és 
nincstelenek felé, és megalapozták a társadalmi egyenlőséget és 
igazságosságot. 

A közösséget sokféleképpen lehet szolgálni. Mindenkinek ki 
kell választania a szolgálatnak azt a formáját, amely a képessége¬ 
inek és lehetőségeinek legjobban megfelel. A Mindenható Allah 
mindenkit másféle képességekkel teremtett, és másféle spirituális 
és anyagi erővel ruházott fel. Az a fontos, hogy ezeket az erőket 
mindenki a Mindenható Allah megelégedését keresve használja 
fel, és a lehető legjobban járuljon hozzá a társadalom jólétéhez. 

Érdekes belegondolni, hogy a Próféta (s.a.w.) utolsó zarán¬ 
doklatának idejére már körülbelül 120 ezer muszlim volt. Mekka 
és Medina áldott városában azonban csak körülbelül húszezren 
vannak eltemetve. A többi százezer beutazta az egész világot, hogy 
a népeknek átadják az Iszlám üzenetét, és Allahhoz vezessék őket. 
Oszmán (r.a.) és Abbasz (r.a.) fiainak a sírja Szamarkandban van, 
és Isztanbulban is a Próféta (s.a.w.) számos társa nyugszik. 



AbuAjjub al-Anszari (r.a.), a Próféta (s.a.w.) egyik kiváló tár¬ 
sa, aki Allah Küldöttét (s.a.w.) vendégül látta a házában, amikor 

Medinába érkezett, nyolcvanéves korában kétszer ment el Kons¬ 
tantinápoly falaihoz, hogy az Iszlámra hívja lakóit. Ott is halt meg, 
és sírja a mai Isztanbulban van. Haláláig azon fáradozott, hogy az 
Iszlámot terjessze, és az evilági és túlvilági sikerre hívja az embe¬ 
reket. Hasonlóképpen, a Próféta (s.a.w.) társait elkötelezettségük 
és emberszeretetük a világ legtávolabbi tájaira is elvezette. 

Az emberiség iránti végtelen szeretet és szolgálat egyik leg¬ 
szebb példája Wahab ibn Kabsza. A sírja Kínában van. Mohammed 
Próféta (s.a.w.) azzal bízta meg, hogy az Iszlám üzenetét elvigye 
Kínába. Akkoriban Kínába egy teljes évig tartott az út. Miután 
odaérkezett, sokáig hívta az embereket az Iszlámra, de a Próféta 
(s.a.w.) iránti szeretete annyira erős volt, hogy visszatért Mediná¬ 
ba, hogy láthassa őt. Mire azonban egy év kimerítő utazás után 
Medinába érkezett, Allah Küldötte (s.a.w.) már meghalt. így hát a 
nehézségek ellenére Wahab ibn Kabsza visszatért Kínába, hogy tel¬ 
jesítse küldetését, mert megértette, hogy az emberiséget szolgálni 
mennyire fontos feladat. 

Ilyen nehéz feladatokat csak erős hittel lehet teljesíteni. És bár 
sok év telt el azóta, ezeknek az embereknek a fénye még mindig 
csillagként világítja meg Allah szolgálatának útját. 

Akik az emberiség szolgálatában fáradoznak, ma is magas 
rangot érhetnek el, ha követik ezeket az alapelveket: 

1. Allahot szolgálni azt jelenti, hogy készségesen teljesítjülc 
parancsait és távol maradunk mindattól, amit megtilt. 

2. A Prófétát (s.a.w.) úgy szolgálhatjuk, hogy életünket telje¬ 
sen az ő példája szerint éljük. 

3. Az Iszlám kiemelkedő tudósainak úgy tehetünk szolgála¬ 
tot, hogy szeretetet, tiszteletet és hűséget mutatunk irán¬ 
tuk. 

4. A szüleinket úgy szolgálhatjuk, hogy próbálunk kedvük 
szerint cselekedni, kiváltképp időskorukban, anélkül, hogy 
türelmetlen vagy rossz szavakat szólnánk hozzájuk. 

5. A gyermekeinknek azzal tehetjük a legnagyobb szolgála¬ 
tot, ha úgy neveljük őket, hogy jó muszlimok legyenek. 

6. A rokonainknak úgy tehetünk szolgálatot, hogy rendszere¬ 
sen látogatjuk őket, és segítünk, ha szükséget látnak. 

7. A többi hívőnek úgy tehetünk szolgálatot, ha osztozunk 
örömükben és bánatukban is. 

8. Az egész emberiségnek úgy tehetünk szolgálatot, hogy a 
javukat szem előtt tartva jótetteket tanácsolunk nekik, és 
ehhez aktívan hozzájárulunk személyes erőfeszítéseink¬ 
kel, és ha tehetjük, anyagilag is. 

9. Az egész teremtést úgy szolgálhatjuk, hogy szeretettelje¬ 
sen és irgalommal bánunk minden teremtménnyel. 

A néhai Musa Efendi azt mondta az emberiség szolgálatával 
kapcsolatban: „Sokan vannak, akik szolgálatukért hálát várnak el 
az emberektől, de kevesen vannak azok, akik hálásak azért, hogy 
megadatott nekik a lehetőség a szolgálatra. Ha hálás vagy Allahnak 
és az embereknek is azért, mert lehetőséged van a szolgálatra, ak¬ 
kor mindenki szeretni fog, és senki nem fog panaszkodni rád.” 

Akár tudatában vagyunk, akár nem, valamennyien lelki béké¬ 
re és boldog spirituális életre vágyunk. Ezt úgy valósíthatjuk meg, 
ha készségesen és boldogan szolgáljuk az emberiséget, a Minden¬ 
ható Allah szolgálatának jegyében. Akik megértik, hogy mekkora 
jutalmuk származik abból, ha másokat szolgálnak, azok mindig ke¬ 
resni fogják a lehetőséget a szolgálatra, legalább annyira, mint akik 
a saját érdekeikért munkálkodnak. Ha az emberiség szolgálatának 





A SZÍV KERTJÉBŐL AZ ISTENI SZERETET TITKA 


szeretete gyökeret ver egy hívő szívében, akkor az ember az örök 
boldogság felé vezető úton járó utazóvá válik. A Mindenható Allah 
növelje ezeknek a nemes lelkű embereknek a számát. És micsoda 
veszteség azoké, akik életüket az önzés jegyében élik le, anélkül, 
hogy szívüket megtisztítanák! 

Uram! Töltsd meg a szívünket a Te megelégedésed szereteté- 
vel és a Te szereteteddel. Add meg nekünk, hogy részesedhessünk 
a próféták és Allah barátainak jó példájából, akik életüket az embe¬ 
riség szolgálatának útján töltötték el. Amin. 






A szolgálat feltételei és alapelvei 


„Azok szolgálata, akik Allahot szeretik, és a jutalom, amit érte 
kapnak nem más, mint Allah kegyelme és áldásai.” 

Dzselaleddin Rümi 


A szolgálat társadalmi szükségszerűség, amit Allah követel 
meg szolgáitól. A hívő élete akkor válik értékessé és jelentéssel bí¬ 
róvá, ha Allah teremtményeit szolgálja. A szolgálat, ami az Iszlám 
erkölcsének fontos része, azt jelenti, hogy Allah megelégedését 
keressük azzal, hogy szeretetteljes módon közeledünk teremtmé¬ 
nyeihez. Az őszinte szándékú, önérdektől mentes szolgálat a Min¬ 
denható Allah közelségébe vezeti a hívőt. 

Ezért hát minden szolgálatot a lehető legtökéletesebben kell 
végrehajtanunk, ehhez pedig szükség van bizonyos viselkedés és 
alapelvek tiszteletben tartására. Vagyis nagyon fontos az, hogy a 
szolgálatot, legyen az anyagi vagy spirituális, milyen módon vé¬ 
gezzük el — őszinte, tiszta szívvel, és a tőlünk telhető legnagyobb 
erőfeszítéssel kell megtennünk. Ezek a legfontosabb feltételek, 
amelyekkel elnyerhetjük a Mindenható Allah megelégedését. 


A bölcsek azt mondják, hogy a szolgálat nagyon fontos fel¬ 
adat, de még fontosabb, hogy milyen modorral hajtjuk végre. Ezért 
annak, aki szolgálatot akar végezni, rendkívül fontos a tiszta szán¬ 
dék és megfelelő modor. 

Ahhoz, hogy a szolgálat sikeres legyen, elengedhetetlen, hogy 
a szolgálatot végző embernek legyen tudása, bölcsessége, meg¬ 
felelő képzettsége, őszintesége, és egészséges személyisége. Ko¬ 
molytalan és gondatlan szolgálattal nem segítünk senkinek, és nem 
várhatunk tőle jó eredményt. 

Ezért azok, akik a szolgálatot végzik, nem gondolhatják azt 
magukról, hogy ők különleges emberek. Önfeláldozó hívőknek 
kell lenniük, akik készek lemondani nemcsak büszkeségükről és 
hírnevükről, hanem anyagi és spirituális tulajdonukról is. Ők azok, 
akik a szükséget látókért áldozzák magukat. Ők a remény és biza¬ 
lom forrásai, akik önként vállalják fel szerepüket. 

A szolgálat embereinek a következő viselkedésformának és 
alapelveknek kell megfelelniük: 


1. Felfogni a szolgálat jelentőségét 

Aki a szolgálatot végzi, annak meg kell értenie, hogy a szol¬ 
gálat Allah kegyelme és ajándéka. Soha nem szabad elfeledkezni ük 
arról, hogy hálásak legyenek Allahnak a lehetőségért, hogy máso¬ 
kat szolgálhatnak. 

Allah szavát terjeszteni és az Iszlám alapelveinek megfelelő 
életet élni áldott küldetés és szolgálat. A Korán és a szunna az a két 
örökség, amelyet Mohammed Próféta (s.a.w.) ránk bízott. A Próféta 
társai és az utánuk következő generációk továbbadták nekünk ezt 
az örökséget, a mi feladatunk pedig az, hogy ugyanígy továbbadj ulc 
az utánunk jövő generációknak. A Mindenható Allah engedelmével 
és kegyelmével az ilyen szolgálat jutalma maga a Paradicsom. 

A néhai Musa Topbas, aki Allah teremtményei szolgálatának 
szentelte magát, így fogalmazta meg a szolgálat fontosságát: 

„A hívőnek meg kell ragadnia minden alkalmat a szolgálatra, 
még a legkisebbeket is. Vannak, akik azt gondolják maguk¬ 
ról, hogy nagy és fontos szolgálatot végeznek, ezért a kiseb¬ 
beket elhanyagolják. Pedig nem tudhatjuk, hogy melyik fogja 
elnyerni Allah megelégedését. Mindig észben kell tartanunk, 
hogy nem mindenkinek van meg a lehetősége arra, hogy szol¬ 
gálatot végezzen. Sokan vannak, akiknek, bár a képességük 
meglenne rá, nincs lehetőségük. Aki szolgálatot végez, annak 
tudnia kell, hogy Allah kegyelméből végezheti, és köszönetét 
kell mondania azoknak, akiket szolgál, hogy elfogadják tőle a 
szolgálatát.” 

Imám Rabbani is azt mondta, hogy a szolgálatot végzőnek kell 
köszönetét mondania azoknak, akiket szolgál: 

„Ahogy egy ember sokakat juttathat el a tökéletességhez, 
úgy sok ember is eljuttathat egyet. Egyetlen mester számos 
tanítványt vezethet a tökéletességre, és a tanítványok is elve¬ 
zethetik őt a tökéletességhez, mivel tanításával a mester őket 
szolgálja.” 

A kötelezően adandó adomány összegét a Mindenható Allah 
egyértelműen meghatározta a muszlimok számára. Ezért az, aki 
elvégzi ezt az istenszolgálatot, voltaképpen a többieket szolgálja a 
vagyonával. Azonban a tőlünk telhető legnagyobb erőfeszítéseket 
kell tennünk Allah útján - a maximális mértéke annak, hogy mit 
adunk azokból az ajándékokból, képességekből és lehetőségekből, 
amelyeket a Mindenható Allahtól kaptunk, nincs meghatározva. 
Ezért a tőlünk telhető legtöbbet kell nyújtanunk a szolgálatban. 
Soha nem szabad azt gondolnunk, hogy amit éppen teszünk, az 
elegendő. Inkább még többet és többet kell megpróbálnunk. Jó 
példa erre Mohammed Próféta (s.a.w.) egyik társa, Abdullah ibn 
Umm Makthum (r.a.), aki vak volt, és ezért felmentést kapott az 

alól, hogy a többi muszlimmal harcoljon. 0 azonban önként jelent¬ 
kezett, hogy velük tart, és ha harcolni nem is tud, zászlóvivő lesz. 

A hívőnek meg kell értenie, milyen következményekkel jár az, 
ha megpróbálja kivonni magát a szolgálatból. Ha ebben a világban 
próbálja kivonni magát a felelősség alól, annak súlyos következ¬ 
ményei lesznek majd a Túlvilágon. 


2. A szív feldíszítése dicséretes tulajdonságokkal 

Az a szolgálat, amelyet nem őszinte szívvel végeznek, olyan 
haszontalan, mint a sivatagba öntött víz. Az ilyen magot terméket¬ 
len földbe vetik, és felfalják a kártevők. De a szolgálat őszinte szí¬ 
vek tiszta talajába vetett magjai kivirágzanak. Ezért van az, hogy 
ha valaki szolgálatot végez, annak nagyon oda kell figyelnie saját 
életének spirituális dimenzióira. Érettséget kell tanúsítania azzal, 
hogy különösen odafigyel imáinak jelentésére és lelki tartalmára, 
és szeretetteljesen és udvariasan bánik másokkal. 

A szolgálatot végző ember szíve olyan legyen, mint a termé¬ 
keny föld. A teremtmények a lábukkal tapossák a földet, és mégis, 
a föld számtalan növényt terem, és táplálja a teremtményeket. A 
szolgálatot végzők szíve is olyan, mint a termékeny föld, és szép¬ 
sége tükröződik azokon, akiket szolgálnak. Ahhoz, hogy ezt az ál¬ 
lapotot elérjük, a következő négy dolgot kell szem előtt tartanunk: 

- Minden pillanatban tudatosítani magunkban, hogy a Min¬ 
denható Allah jelenlétében vagyunk. 

- Szívünket meg kell töltenie a Mindenható Allah és 
Mohammed Próféta (s.a.w.) iránt érzett szeretetnek. 

- Szívünket meg kell töltenie a többi hívő iránti szeretetnek. 

- Szívünket meg kell töltenie az egész teremtés iránti szeretet¬ 
nek — hiszen mindent a Mindenható Allah teremtett. 

Csak azok végezhetnek szolgálatot, akik őszinte, tiszta életet 
élnek, csak így lesz erőfeszítéseiknek gyümölcse. És a szeretet által 
elvetett mag örök életű. Ezért életünket, szívünket, tetteinket fel 
kell ékesítenünk a Mindenható Allah szeretetével. 


3. Igaz embernek kell lenni, és állhatatosan kitartani az 
egyenes úton 

Annak, aki szolgálatot akar végezni, két elengedhetetlen tu¬ 
lajdonsága, hogy hite és szándékai tiszták, és a helyes úton jár. A 
Mindenható Allah ajándéka az, ha valaki igaz ember, és szolgá¬ 
latot végez. Ezt a kegyet értékelni kell, és őszintén, becsületesen 
kell viselkedni. Tudnunk kell, hogy különben a Mindenható Allah 
azonnal visszaveszi tőlünk az 0 ajándékát. Akik a hegyek csúcsa¬ 
in járnak, azoknak különösen vigyázniuk kell, hogy hová lépnek, 
vagy mibe kapaszkodnak, mert ebben a magasságban minden rossz 
mozdulat sokkal veszélyesebb. Ezt a tényt Mohammed Próféta 
(s.a.w.) egyik mondása is hangsúlyozza: „az igaz emberek nagy 
veszélybe sodródnak” 33 . 

Az őszinte, tiszta hit és szándék minden szolgálat előzetes fel¬ 
tétele — ezzel győzhető le az önzés, az egyéni ambíció. így távolít¬ 
hatók el a szolgálat útjában álló akadályok. 

A szolgálatot végző embernek ép, egészséges személyisége 
legyen, mert az emberek az ilyeneket követik és utánozzák. Te¬ 
hát, aki szolgálatot végez, tudnia kell, hogy Mohammed Próféta 
(s.a.w.) nyomában jár, aki becsületességéről és megbízhatóságáról 


33. Bayhaki, Shuab al-Iman, V, 345 

volt ismert, ezért neki is megbízhatónak kell lennie. Ezt pedig úgy 
érheti el, ha Allah őszinte és hűséges szolgája. Ezért annak, aki 
szolgálatot akar végezni, különösen ügyelnie kell nyilvános és ma¬ 
gánéletére is. 


4. Szeretetteljesnek és megbocsátónak lenni 

Az igazi hívő a szív embere. Alaptermészete a szeretettelj es¬ 
ség és jóakarat. A szeretettelj esség olyan a hívő szívében, mint egy 
kiolthatatlan láng. A szeretettelj ességen és szolgálaton keresztül 
vezet az út a valódi érettséghez. A szeretettelj esség isteni lényeg, 
ami tanúságot tesz hitünkről, és közelebb visz Urunkhoz. 

Aki szolgálatot végez, annak szeretetteljesen kell közelednie 
azokhoz, akiket szolgál, a Mindenható Allah Rahman (kegyelmes) 
és Rahím (irgalmas) neveit véve példának. Jócselekedeteket csak 
szeretetteljességgel, kegyelemmel és alázattal lehet végezni. A sze¬ 
retettelj esség egyik legfontosabb ismérve pedig az, hogy az ember 
mindig kész adni. Ezért a szolgálatot végző ember legyen nagy¬ 
lelkű. A magas szintű erkölcsi tulajdonságok kapcsolatban állnak 
egymással. A szeretetteljes ember nagylelkű, a nagylelkű ember 
alázatos, és aki alázatos, az szeret másokat szolgálni. Mohammed 
Próféta (s.a.w.) azt mondta erről: „Allah kegyelmes és bőkezű, és 
szereti a bőkezűséget és jó jellemet” 34 . 

A rossz jellem és nemkívánatos tulajdonságok is kapcsolatban 
állnak egymással. Akiben nincs szeretettelj esség, az szűkmarkú, és 
a szűkmarkú ember arrogáns, és akinek a szívében arrogáns büsz¬ 
keség van, az nem szeret másokat szolgálni. 


34. Suyuti, al-Jami al-Sagir, I, 60 

Ezért nem várhatjuk azt, hogy a durván, udvariatlanul, nem 
megfelelő modorral végzett szolgálatnak eredménye legyen. Ez 
különösen fontos a tanításban, nevelésben és az Iszlám jó híré¬ 
nek terjesztésében. Ezért a Mindenható Allah így szól Küldöttén 
(s.a.w.) keresztül minden hívőhöz: „Allah kegyeleme miatt voltál 
képes kedvesen bánni velük. Ha durva, kemény szívű leltél volna, 
már rég szétszóródtak volna körülötted” (Korán, 3:159). 

A vallás külső elemeit intellektusunkon keresztül fogjuk fel 
és tanuljuk meg, a belsőket pedig a szívünkkel. A szeretetteljesség 
kiemelkedő eredményeket hoz az emberek nevelésében és vezeté¬ 
sében - a szeretet és kedvesség az, ami az embereket igazán meg¬ 
hódítja. 

A tanár szeretete diákja iránt növeli a diák érdeklődését és kö¬ 
tődését. A tanár szeretettelj essége nemcsak az intellektusát, hanem 
a szívét is megnyitja. Ezért a tanítás olyan formában hoz majd ered¬ 
ményeket, amelyek közelebb állnak a tanár spirituális beállítottsá¬ 
gához. Ezért fontos annyira a szolgálatban a szeretettelj esség és 
kedvesség. Az igazi hódítók azok, akik a szíveket hódítják meg. 

Azok a vezetők, akik önzők, és hiányzik belőlük a szeretet és 
kedvesség, erővel kényszerítik behódolásra az embereket, mert a 
szívüket nem képesek megnyerni. Emiatt vannak végül kudarcra 
ítélve. Ugyanez vonatkozik a gyermeküket nevelő szülőkre is. 

Az önzést és arroganciát szeretettel és kedvességgel kell he¬ 
lyettesítenünk. Akiknek viselkedése és szeretete érett, azok keresik 
a szükséget látókat, hogy segíthessenek rajtuk, mert saját szívük¬ 
ben érzik a szerencsétlenek szenvedését. 

A Mindenható Allah egyik neve a Megbocsátó. Ezért a szol¬ 
gálatot végző embereknek is megbocsátónak kell lenniük. Ez a 
Mindenható Allah szeretetének természetes következménye. Akik 

közel akarnak kerülni Allahhoz, azoknak a szívében ott van a meg¬ 
bocsátás fénye. Meg kell bocsátanunk azért, hogy mi is bocsánatot 
nyerjünk. Akik nem szeretik a megbocsátást, azok a saját végzetük¬ 
höz vezető utat kövezik ki. 

A szolgálatot végző embernek nem szabad mások hibáit ke¬ 
resnie, épp ellenkezőleg: inkább meg kell próbálnia elfedni azokat. 
Mohammed Próféta (s.a.w.) azt mondta erről: „Ha valaki elfedi egy 
testvére hibáit, annak a hibáit a Mindenható Allah is elfedi majd az 
Utolsó Napon. Ha valaki nyilvánosságra hozza egy testvére hibáit, 
annak a hibáit a Mindenható Allah is nyilvánosságra hozza az Utol¬ 
só Napon.” 35 Egy másik hadíszban pedig: „Aki gyanúsítja egy test¬ 
vérét valamivel, ő maga is el fogja követni azt, mielőtt meghal.” 36 


5. Tanácskozás alapján cselekedni 

A tanácskozás alapján való cselekvés olyan szabály, amelyet 
a Mindenható Allah hozott, és ami a Mohammed Próféta (s.a.w.) 
által követett gyakorlat is volt. A Mindenható Allah felhívja erre 
a figyelmünket, amikor azt mondja a Koránban: „és tanácskozz 
velük az ügyben, és ha döntöttetek, vesd Allahba a bizalmadat! 
Bizony, Allah szereti azokat, akik Benne bíznak” (Korán, 3:159). 

A Korán kijelenti, hogy a hívőknek tanácskozniuk kell egy¬ 
mással fontos kérdésekben: „és a szabályuk az, hogy egymás kö¬ 
zött tanácskoznak” (Korán, 42:38). 

Mohammed Próféta (s.a.w.) tanácskozott társaival azokban az 
ügyekben, amelyeket fontosnak tartott. Azért választotta a tanács¬ 
kozást, hogy ezzel is példát mutasson a közösségének, még ha őt 
a kinyilatkoztatások erősítették is meg. Ezért tanácskozott a társa- 


35. ibn Maja, Hudud, 5 

36. Tirmidhi, Kiyama, 53 

ival, hogy hol és hogyan szálljanak szembe az ellenséggel a Badri 
csatában, vagy az árok csatájában. Az uhudi csata előtt a társai által 
felhozott érvek hatására úgy döntött, hogy Medinán kívül szállnak 
szembe az ellenséggel, pedig ő személy szerint más véleményen 
volt. 

Az emberi lények nem képesek kizárni gondolataikból és dön¬ 
téseikből az érzelmeiket. A tanácskozáson alapuló döntés biztosít¬ 
ja, hogy a szolgálat valóban gyümölcsöt hozzon. 

Azonban azokban, akikkel tanácskozunk, mindenképpen le¬ 
gyenek meg bizonyos tulajdonságok: bölcsesség, tudás, elkötele¬ 
zettség és együttműködési képesség. Általános szabály, hogy több 
fej többet ér, mint egy. Ezért mondta Mohammed Próféta (s.a.w.): 
„Aki tanácskozik, nem hoz rossz döntést, aki takarékos, nem fog 
elszegényedni” 37 . 

A tanácskozással hozott döntéseket a gyakorlatban is meg kell 
valósítani. A komolytalan tanácskozás nem hoz gyümölcsöt, sőt, 
inkább csak ártalmas. A tanácskozást arra képes emberekkel kell 
végezni, akiknek lehetőséget kell nyújtani arra, hogy szabadon ki¬ 
fejezzék a véleményüket, hogy meg lehessen találni a megfelelő 
döntést. Ha a tanácskozás tagjai nem értenek a szóban forgó terü¬ 
lethez, akkor nem várható megfelelő döntés. Például nem az ügy¬ 
véddel kell tanácskozni orvosi kérdésekben. 

A szolgálatot végző ember szeresse jobban megosztani a szol¬ 
gálat örömét testvéreivel, mint egyedül végezni azt. Akik teljesen 
egyedül próbálnak szolgálatot végezni, azok hamarosan kifáradnak, 
és feladják. Legyőzik őket önző vágyaik, és a vágy, hogy vezető 
pozícióba kerüljenek. Az érett, bölcs emberek azonban mindig úgy 
látják magukat, mint a legutolsó tevét a szolgálat karavánjában. 


37. Haithami, Majma’ al-Zawaid, II, 280 

6. Ismerni azokat, akiket szolgálunk 

A megfelelő szolgálat alapfeltétele az, hogy ismerjük el 
azoknak az embereknek a jó tulajdonságait, akiket szolgálunk. A 
muszlim embernek osztoznia kell Mohammed Próféta (s.a.w.) azon 
jó tulajdonságában, hogy felismerte az intelligenciát, és értékelte, 
ha valaki használja az eszét. Tudnunk kell, hogy hogyan bánjunk az 
emberekkel. Például sokat tanulhatunk abból, ahogy Dzsafar (r.a.) 
beszélt az Iszlámról Abesszínia királyának. Amikor a király, aki 
keresztény volt, megkérte őt, hogy olvasson egy részt a Koránból, 
ő a Mária szúrát olvasta, amely Jézus prófétát (a.s.) és Máriát di¬ 
cséri, és még véletlenül sem egy hitetlenekről szóló részt. A királyt 
mélyen meghatották a szavak, és egy vonalat húzott a földre, és azt 
mondta: a te vallásod és az én vallásom között mindössze ennyi 
különbség van. És hamarosan ő is muszlim lett. 

Ha a szolgálatra a megfelelő embert akarjuk kiválasztani, is¬ 
mernünk kell azoknak a tulajdonságait is, akiket a szolgálni fog. 
Mohammed Próféta (s.a.w.) a katonai tehetségeket nem jelölte ki 
követeknek, és a Pad Népét, akik a vallási tudás megszerzésével 
foglalkoztak, sem nevezte ki hadvezérnek. Mindig figyelembe vet¬ 
te, hogy egy adott ember milyen szerepet fog betölteni, kiknek a 
szolgálatával fog foglalkozni. 

Érdemes itt megemlíteni néhány fontos pontot a tanítással 
kapcsolatban. A tanítás a szolgálat legnehezebb fajtája. Az a lélek, 
amelyet nem megfelelően neveltek, mindig a rosszra csábítja az 
embert. A Mindenható Allah jóra és rosszra való hajlamot is adott 
az embereknek. Ez a kétféle hajlam gyerekkortól kezdve megfi¬ 
gyelhető az emberekben. A valódi boldogság abból származik, ha 
sikerül ellenállnunk a rosszra való hajlamainknak, és megerősíte¬ 
nünk a jóra való hajlamokat. Ezt a megfelelő oktatással és neve¬ 
léssel lehet elérni, ami viszont nagyon nehéz feladat. Olyan em- 

bereket jóra nevelni, akik alsóbb énjük rabszolgái, nehezebb, mint 
megszelídíteni a vadállatokat. 

A nevelés olyan feladat, amelyet a próféták is gyakoroltak. 
Aki ezzel szeretne foglalkozni, annak legyen fejlett értelme és ér¬ 
zelmei, mivel tanítványaival is értelmük és érzelmeik szerint kell 
foglalkoznia. Olyanok, mint az orvos, akinek fel kell ismernie a 
betegséget. Nem szabad elfelejtenünk, hogy csak azok tudnak ér¬ 
zelmileg kötődni hozzánk, akiknek a problémái megoldódtak. 

Ahogy az emberek tehetségei különbözőek, úgy különböznek 
a gyengeségeik is. Ezért a nevelőnek olyan óvatosan kell közeled¬ 
nie tanítványaihoz, mint egy pszichológusnak. Az a szó vagy tett, 
amely hasznos az egyik embernek, kifejezetten ártalmas lehet a 
másiknak. Ezért meg kell ismernünk azokat az embereket, akiket 
tanítani akarunk. 

A nevelőnek ismernie kell tanítványai tulajdonságait és tehet¬ 
ségeit, és ezeknek megfelelően kell munkálkodnia fejlődésükön. 
Például ha valakinek a költészethez van kedve és tehetsége, azzal 
meg kell ismertetni az emberi lélek mélységeit. Ha pedig valaki¬ 
nek az adminisztrációhoz van tehetsége, meg kell tanítani neki az 
adminisztrációs munkát, és azt, hogy hogyan végezze azt becsüle¬ 
tesen és odaadással, és hogy hogyan lehet a megfelelő munkára a 
megfelelő embert kiválasztani. Ugyanígy kell kezelni a többi te¬ 
hetséget is. 

Az oktatásban és nevelésben végzett szolgálatot a test és a lé¬ 
lek, az elme és a szív közötti érzékeny egyensúly figyelembe véte¬ 
lével kell megtervezni. Ha csak az elmével foglalkozunk, akkor az 
evilági haszon és nyereség válik az egyetlen céllá, és elhanyagoljuk 
a lélek fejlődését. Az így nevelt embert leigázza a vagyon, a hírnév 
és az önző vágyak. Az ember természetes hajlamait csak akkor le¬ 
het megfelelő irányba terelni, ha megfelelő intellektuális és érzelmi 

nevelést is kapott. Az a tudás, amely nem ver szilárdan gyökeret a 
szívben, nem alakul bölcsességgé. És a bölcsesség nélküli tudás 
pusztuláshoz vezet. Akinek nincsenek érzései és spirituális világa, 
az rosszra csábító alsóbb énjének rabszolgájává válik. 

A Mindenható Allah adja meg nekünk, hogy jól szolgálhassuk 
az O teremtményeit, különösen a hívők közösségét és az Iszlám 
vallást, teljes szeretetünkkel és lelkesedésünkkel! Amin. 







A szolgálat feltételei és alapelvei - II. 


Az alsóbb én a legnagyobb akadály a szolgálat útjában 

A Mindenható Allah nem csak azt nézi, hogy mennyire jók a 
tetteink, hanem azt, hogy megfelelnek-e az őszinte, tiszta szándék 
alapelvének. Megvizsgálja azt, hogy mit teszünk, de még inkább 
azt, hogy milyen szándékkal tesszük. Ezért azok, akiknek, bár 
anyagi szempontból szegények, gazdag a lelkűk, elnyerhetik a Pa¬ 
radicsomot azzal is, ha csupán egyetlen datolyát adnak adományba. 
Azt pedig, akiben nincs meg a szív igazi gazdagsága, még akkor is 
csalódás érheti, ha eladományozta egész vagyonát. 

Ez azt is jelenti, hogy a Mindenható Allah aszerint értékeli az 
imánkat, hogy mi vele a szándékunk, és mennyire őszinte, tiszta 
hittel végeztük el. Számos látszólag értékes cselekedet van, ame¬ 
lyek értéktelenné válnak, ha nem tiszta szívvel végzik őket, míg 
látszólag jelentéktelen apróságok is sokat számíthatnak, ha a cse¬ 
lekvő tiszta szívű, őszinte szándékú ember. 


A legfontosabb tehát az, hogy mi van a cselekvő szívében, 
lelkében. Azt is mondhatjuk tehát, hogy az emberek szolgálatá¬ 
ban az a legfontosabb, hogy a szolgálatot végző milyen szándék 
és alapelvek alapján cselekszik. Jó példa erre a Koránban emlí¬ 
tett két mecset. A Mindenható Allah azt mondja a muszlimoknak, 
hogy imádkozzanak Quba mecsetében, amelyet tiszta szándékkal 
építettek, de rombolják le Dhrar mecsetét, amelyet a képmutatók 
építettek, romlott szándékkal. Bár külsőleg mind a két épület egy 
mecset, belsőleg a különbség akkora közöttük, mint a Pokol és a 

Paradicsom között. És ugyanekkora a különbség abban, hogy a 
szolgálatot a megfelelő módon végzik, vagy nem. 

Számtalan olyan tényező van, ami szerepet játszik ebben a 
kérdésben. A cikk első részében említetteken kívül még a követke¬ 
zőket emelnénk ki: 


7. A középúton maradni 

Mint minden cselekedetben, az emberek szolgálatában is mér¬ 
tékletesnek kell lennünk. Nem szabad elhanyagolnunk alapvető 
kötelességeinket, munkánkat, családunkat, a szüléinkről való gon¬ 
doskodást a szolgálat miatt. Ugyanakkor mindezek a kötelességek 
sem vonhatnak el minket a szolgálattól. 

A Mindenható Allah a muszlimokat mértékletes embereknek 
írja le a Koránban: „középen álló közösséggé tettünk benneteket” 
(Korán, 2:143). Mohammed Próféta (s.a.w.) pedig azt mondta: „A 
legjobb cselekedetek a mértékletesek” 38 . Ez az az alapelv, amit a 
hívőnek minden cselekedetében szem előtt kell tartania. 

Mohammed Próféta (s.a.w.) azt is mondta: „Ha valaki az imát 
vezeti, ne imádkozzék hosszan, mert a gyülekezetben lehetnek 
gyengék, betegek vagy öregek is. Ha egyedül imádkozik, akkor 
imádkozzék olyan hosszan, amilyen hosszan akar” 39 . 

Mint mindezekből jól láthatjuk, az evilág és a Túlvilág dolgai 
közötti egyensúly fenntartása olyan alapelv, amelynek fontosságát 
a Korán és Mohammed Próféta (s.a.w.) mondásai is hangsúlyoz¬ 
zák. Ha ezt az alapelvet betartják, az biztosítja az egyéni és közös¬ 
ségi békét, jólétet és rendet. Ezért a szolgálatot végző embernek 


38. Bayhaki, Shuab al-Iman, V, 261 

39. Bukhari, Ilm, 28 

kiegyensúlyozottnak és mértékletesnek kell lennie. Például a szó¬ 
noknak azonnal abba kell hagynia a tanítást, ha elhangzik az imára 
hívás, hogy a hallgatóság nyugodtan elvégezhesse az imát. Figye¬ 
lembe kell vennie, hogy hallgatóságában lehetnek öregek vagy be¬ 
tegek is. A szolgálatot végző ember legyen előrelátó, körültekintő 
és széles látókörű. Mindig legyen kiegyensúlyozott, és legyen mér¬ 
tékletes az együttérzésben, dicséretben, kritikában, intésben. Úgy 
kell barátságot kötnie, hogy azért ne kerüljön túl közel a körülötte 
lévő emberekhez. Komolynak kell lennie, de nem arrogánsnak. 

A kiegyensúlyozottság és mértékletesség egyik legnagyobb 
ellensége a harag. A harag egyfajta tehetetlenség, és részben men¬ 
tális probléma. Felszínre hozza az ember tehetetlenségét és gyen¬ 
geségét, és lehetővé teszi, hogy az alsóbb én vegye át az irányítást. 
Ezért a szolgálatot végző embernek mindig uralnia kell haragját. 
Fiaragunkban gyakran hozunk rossz döntéseket. Mohammed Pró¬ 
féta (s.a.w.) így fejezte ki: „Senki ne próbáljon összebékíteni két 
embert, ha ő maga mérges” 40 . 

A személyes hibát vagy kudarcot soha nem nyilvánosan kell 
megbeszélni. Fia szükségessé válik kijavítani valakinek a visel¬ 
kedését, azt mindig finoman és közvetve kell tenni. Mohammed 
Próféta (s.a.w.) a hibákat mindig nagyon tapintatosan javította ki. 
Fia ilyen esettel találkozott, azt mondta: „Mi a baj velem, hogy azt 
látom, hogy így cselekedtek?” 

A kitűnő erkölcsi környezetben nevelődött emberek tömegeket 
irányítottak a történelem során. Seikh Edebali volt Oszmán, az ot- 
tomán birodalom alapítójának nevelője. Amikor Oszmán hatalom¬ 
ra került, tanítója olyan intéssel intette, ami nekünk is jó lecke: 

„Fiam!...” 


40. Muslim, Akida, 16 

Mindezek az intések voltaképpen a mértékletes viselkedés jel¬ 
lemzőinek listáját alkotják. 


8. Különleges fontosságot kell tulajdonítani a Kegyes 
Korán tanításával kapcsolatos szolgálatnak 

Elsődleges fontosságú feladat a Korán továbbadása, amely 
vezetésként küldetett az egész emberiséghez, Allah minden szolgá¬ 
jához. Ezért mondta azt Mohammed Próféta (s.a.w.): „A legjobbak 
közietek azok, akik tanulják és tanítják a Koránt” 41 . 

A legnagyobb szolgálat, amit egy ember tehet a másiknak az, 
ha segít neki elérni az örökkévaló biztonságot és sikert. Ez úgy le¬ 
hetséges, hogy segít neki az igaz úton járó szolgává válni, ez pedig 
csak a Koránban leírt alapelvek követésével megvalósítható. 

A Korán az örök kalauz. Minden muszlimnak, aki hisz abban, 
hogy a Korán az az útmutatás, amelyet követni kell ahhoz, hogy az 
igaz úton járhassunk, ragaszkodnia kell a Korán parancsaihoz, egé¬ 
szen élete végéig. Elüségesnek kell lennie a Korán üzenetéhez, és 
mindent meg kell tennie, hogy a következő generációkat is a Korán 
követésére nevelje - a Korán mindig biztonságba és jólétre fogja 
vezetni az emberiséget. Egy esemény, amely Mohammed Próféta 
(s.a.w.) idején történt, jól példázza, hogy milyen nehéz feladat ez. 

Mohammed Próféta (s.a.w.) 70 Korán-tanárt küldött Medinából 
néhány sivatagi törzshöz azok kérésére. Azonban ezeknek a törzsek¬ 
nek a tagjai elfogták és megölték a tanítókat. Amikor Mohammed 
Próféta (s.a.w.) meghallotta ezt a hírt, megátkozta a törzseket. 

Korábban bármi történt is, Mohammed Próféta (s.a.w.) soha 
nem átkozott meg senkit, még azokat sem, akik kövekkel dobálták 


41. Bukhari, Fadail al-Qur’an, 21 

meg őt Taif városában - mert a kegyelem és megbocsátás prófétá¬ 
ja volt. Az, hogy ekkor mégis megátkozta a tanítók gyilkosait, azt 
bizonyítja, hogy mennyire fontos és tiszteletre méltó feladat volt a 
Korán tanítása Mohammed Próféta (s.a.w.) szemében, és milyen 
bűnös cselekedet a Korán tanításának megakadályozása. 

A történelem során a legfontosabb cselekedetek, amelyek a 
társadalmi problémákból kivezettek, mindig a Korán tanításainak 
megfelelően történtek. Ma olyan időket élünk, amikor az ilyen irá¬ 
nyú erőfeszítések rendkívül fontosak. A muszlimok sikere és meg¬ 
erősödése csak úgy érhető el, ha a Korán felé fordulunk. 

Ezekben az időkben, amikor az emberek elsősorban az anyagi 
haszonnal törődnek, a Korán tanítóinak minden eddiginél inkább 
a tanítványaikkal kell foglalkozniuk. Meg kell hódítaniuk tanítvá¬ 
nyaik szívét. Meg kell szerettetniük tanítványaikkal a Mindenható 
Allahot és Küldöttét (s.a.w.). Lehetővé kell tenniük, hogy az Iszlám 
fensége és szépsége utat találjon tanítványaik ártatlan szívébe. 

Röviden, a Korán szolgálatában lenni a szív munkája, óriási 
figyelem és gondosság szükséges hozzá, és az egyik legnagyobb 
ajándék Allahtól a szolgájának. 


9. Erkölcsileg és tudás terén is folyamatosan fejlődni 

A szolgálatot végző embernek mindig javítania kell magát, 
mindig többre és többre kell vágynia. Aki nem elég tájékozott, ta¬ 
pasztalatlan, vagy erkölcsileg éretlen, az nem végezhet jó szolgá¬ 
latot. 

A változás és a tökéletesedés az isteni törvény része. Bármi¬ 
lyen teremtény, amely nem tud ezzel lépést tartani, pusztulásra van 
ítélve. Ezért azoknak, akik szolgálatot végeznek, állandóan fejlesz- 

teniük kell saját magukat. Értékes generációt csak erkölcsileg és 
tudományosan magas szinten képzett, önmagukban is értékes taní¬ 
tók tudnak nevelni. 


10. Tudni kell, hogy a siker Allahtól származik, 
a kudarc pedig saját hibáinkból 

A szolgálatot végző embernek távol kell tartania alsóbb énjét 
a végzett szolgálattól. A legfontosabb dolog, amit észben kell tarta¬ 
nia az, hogy a siker nem saját érdeme, hanem a Mindenható Allah 
kegyelme. Ha pedig kudarc éri, azt saját hibáinak köszönheti. A 
Mindenható Allah azt mondja a badri csatában aratott győzelemről: 
„és nem ti öltétek meg őket, hanem Allah. Nem te dobtál, amikor 
dobtál, hanem Allah dobott” (Korán, 8:17). 

Itt a Mindenható Allah azt mondja, hogy 0 a valódi Cselekvő. 
A hívőnek nem szabad saját magának tulajdonítania ezeket az érde¬ 
meket, hanem tudnia kell, hogy a siker egyedül Allahtól jön. Ezért 
kétszeresen is hálásnak kell lennie azért, hogy Allah lehetővé tette 
számára, hogy sikeresen szolgálja Őt. 

Ezáltal a szolgálatot végző ember legyőzheti alsóbb énjét, és 
alázatosabbá válhat Allah előtt. Megszabadul az önzéstől és fenn- 
héjázástól — azoktól a tulajdonságoktól, amelyek tévútra vezethet¬ 
nék őt a szolgálatban. A Korán azt mondja: „és ne legyél fennhéjá¬ 
zó — Allah nem szereti a fennhéjázókaf ’ (Korán, 28:76). 



Az alsóbb én a legnagyobb akadály a szolgálat útjában. De 
nem gyógyíthatatlan betegség. Régen a dervisek iskoláiban és talál¬ 
kozóhelyein volt egy kalligráfia, amelyen egyetlen szó állt: „Sem¬ 
mi”. Ez a szó az alsóbb én legyőzését jelképezi, és a ráébredést az 
ember tehetetlenségére. A legfontosabb dolog, hogy felismerjük: 
valamennyien csak Allah szolgái vagyunk. 

A szolgálatot végző ember nem vádolhat másokat azért, ha 
nem sikerül megfelelően végeznie a szolgálatot. Helyette inkább 
azt kell feltételeznie, hogy ő maga a hibás. Szokásává kell tennie, 
hogy türelmes legyen másokkal, de saját magát mindig vonja kér¬ 
dőre. 


11. A vezető szerepe a szolgálat végzésében 

Azoknak, akik vezető szerepet vállalnak a szolgálatban, 
ugyanannyit kell végezniük, mint amennyit munkatársaik tesznek. 
Akik azt gondolják, hogy szolgálatot végezhetnek azzal, hogy csak 
utasításokat osztogatnak, és ők maguk nem végeznek komoly mun¬ 
kát, azok nem értik meg a feladat lényegét. 

A szolgálatot végző csapat vezetőjének aktívan dolgoznia kell, 
többet kell végeznie, mint bárki másnak a csapatban. Ha így visel¬ 
kedik, azzal lelkesíti a többieket, és arra serkenti őket, hogy még 
eredményesebben dolgozzanak. Ez Mohammed Próféta (s.a.w.) 
módszere is, aki együtt dolgozott a társaival, és maga is a köve¬ 
ket hordta a qubai vagy a medinai mecset építésénél, velük dolgo¬ 
zott az árok csatájában, és néha saját maga szolgálta ki társait. Azt 
mondta: „Az az emberek vezetője, aki szolgálja őket” 42 . Vagyis aki 
felelős a szolgálatért, az nem várhatja el, hogy őt kiszolgálják - ő 
csak az lehet, aki ad. 


12. Állhatatosság és lelkesedés 

A lelkesedés és tenni vágyás az, ami a szolgálat végzésére 
készteti az embereket. Aki nem lelkes, az nem fog spirituális élve¬ 
zetet találni a szolgálatban. 


42. Dailami, Musnad, II, 324 

Azok, akik már régen végeznek szolgálatot, úgy érezhetik, 
hogy már eleget tettek. Olyan veszély ez, amely leselkedik min¬ 
denkire a szolgálatban. Az az érzés, hogy mi már megtettük a ma¬ 
gunkét, az alsóbb én suttogása, ami próbálja vonzóbbá tenni az 
evilágot. A következő történet, amelyet Abu Imran beszélt el, jó 
tanítás azzal kapcsolatban, hogy életünk végéig fenn kell tartanunk 
magunkban a lelkesedést és tettvágyat: 

Isztanbul ostromában részt vett Mohammed Próféta (s.a.w.) 
egyik társa, Abu Ajjub al-Anszari (r.a.) is. Előrelovagolt egészen 
a bizánciak soraiig, és ott megállt. A muszlimok közül néhányan 
megdöbbenve mondták: „Nézzétek, mit csinál! Saját kezével pusz¬ 
títja el magát!” Ezzel egy Korán-ájára céloztak, amely megtiltja, 
hogy valaki kárt tegyen saját magában. Ezt hallva azonban Abu 
Ajjub azt mondta: „0, hívők! Ne értsétek félre ezt az áját! Ez az ája 
a medinaiakkal kapcsolatban küldetett le, akik segítették a Prófétát 
a hidzsra elvégzésében. Miután Allah győzelemre segítette az 0 
Küldöttét, mi, Medina népe azt terveztük, hogy mostantól anyagi 
javainkkal és vagyonúnkkal foglalkozunk. A Mindenható Allah ek¬ 
kor kinyilatkoztatta ezt az áját: És költsetek a vagyonotokból Allah 
útján, és ne j áralj átok hozzá a saját kezetekkel a pusztulásotok¬ 
hoz. Figyelmeztetés volt ez számunkra, hogy ne feledkezzünk bele 
áruinkba és vagyonúnkba, és ne feledkezzünk meg az Allah útján 
végzett szolgálatról.” 

Abu Ajjub, aki megfogadta ezt az intést, soha sem hagyott fel 
az Allah útján végzett szolgálattal, és megadatott neki a mártírok 
rangja Isztanbul ostrománál. Isztanbul falai mellett temették el. 43 

Mikor Mohammed Próféta (s.a.w.) Medinába költözött, Abu 
Ajjub házában lakott mintegy fél évig, és később is sok csatában 
vettek részt közösen. Abu Ajjub azonban sosem fáradt bele, és ami- 

43. Abu Dawud, Jihad, 23; Tirmizi, Tafsir, 2 

kor részt vett Isztanbul ostromában, már elmúlt 80 éves. Élete jó 
példa az erős hit, lelkesedés és tettvágy fenntartására, egészen a 
halálunkig. 

A hit, amely a Mindenható Allahhoz köti a hívőt, szenvedély 
is. Az a hívő, akiben megvan ez a szenvedély, sosem fél, és sosem 
veszíti el a reményt. Allah is figyelmeztet minket ezzel kapcsolat¬ 
ban: „Hát ne gyengüljetek el, és ne legyetek szomorúak, mert ti 
lesztek a győztesek, ha valóban hívők vagytok!” (Korán, 3:139) 

Az, ha valaki pesszimista vagy reményvesztett, és ezért meg¬ 
hátrál a felelősség elől, ha nehéz helyzetbe kerül, a tehetetlenség 
jele. A tehetetlenség nem illik egy muszlimhoz. Akik szolgálatot 
akarnak végezni, azoknak mindig fejben kell tartaniuk Mohammed 
Próféta (s.a.w.) következő fohászát: „0, Uram, Nálad keresek me¬ 
nedéket a tehetetlenségtől, gyávaságtól és reményvesztettségtől!” 

Ahhoz, hogy valaki eredményes szolgálatot végezzen, elen¬ 
gedhetetlen a kitartás és állhatatosság. Allah azt mondja a Korán¬ 
ban: „ Ti hívők! Legyetek állhatatosak és türelmesebbek, és erő¬ 
sítsétek meg egymást, és féljétek Allahot, hogy sikeresek lehesse¬ 
tek!” (Korán, 3:200) 


A szolgálatot végző emberek óhatatlanul szembekerülnek 
mindenféle gonddal és problémával. Ha ebben az életben nem 
hátrálnak meg és nem bizonytalanodnak el, akkor isteni segítséget 
kapnak és sikeresek lesznek majd a következő életben. 


Röviden, az a szolgálat elfogadható Allah szemében, amelyet 
szerényen és megfelelő modorral végzünk. Ha nem így teszünk, 
akkor könnyen hiábavalóvá válhatnak a cselekedeteink, és akár 
nemkívánatos eredményük is lehet. Ezért a szolgálatot végzőnek 
fel kell vérteznie magát a szükséges tudással és képességekkel. 
Ezek nélkül nem képes megfelelő szolgálatot végezni, sőt, akár 

a küldetés ellenségévé is válhat. A megfelelően végzett szolgálat 
előbb vagy utóbb jó eredményt hoz. Ezért mondja a Mindenható 
Allah a Koránban: „Bizony, nem hagyjuk elveszni a jót cselekvő 
jutalmát” (Korán, 18:30). 

Mohammed Próféta (s.a.w.) azt mondta: „Allah szereti azokat, 
akik megfelelően elvégzik a munkájukat” 44 . 

Most már tisztán érthetjük, hogy azoknak, akik a szolgálat¬ 
tal szeretnének foglalkozni, meg kell tanulniuk, hogy hogyan te¬ 
hetik ezt a legjobban, hogy áldásokat nyerhessenek. Türelemmel, 
együttérzéssel és szeretettel szolgálni Allah szolgáit olyan feladat, 
amelyhez állhatatosságra és kitartásra van szükség. Az a tökéletes 
a szolgálatban, akiben megvan a szeretetteljesség, tolerancia, elkö¬ 
telezettség és lemondás tulajdonsága. 

Az a megfelelő ember a szolgálatra, aki megtartja lelkesedé¬ 
sét, és szívétől távol állnak az anyagi vágyak. Meghallja a szenve¬ 
dők és magányosok néma kiáltásait is. 

A Mindenható Allah segítsen minket abban, hogy részesed¬ 
hessünk ezekből a tulajdonságokból! A Mindenható Allah segítsen 
minket abban, hogy megértsük a felelősségünket azok iránt, akiket 
nem vagyunk képesek szolgálni! A Mindenható Allah ékesítse fel a 
szívünket a szolgálat iránti lelkesedéssel, és segítsen minket abban, 
hogy munkánkkal elnyerhessük az 0 megelégedését! Amin. 


44. Dailami, Musnad, I, 57 






Ihszan és tudatosság 


A taszavvuf azt jelenti, hogy tökéletesen tudatában vagyunk 
annak, hogy minden pillanatban a Mindenható Allah jelenlétében 
vagyunk. Allahnak csak azok a szolgái teljesíthetik minden köte¬ 
lességüket a Teremtő és teremtményei iránt is, akikben megvan ez 
a tudatosság. Minden lélek annak a valóságnak az árnyékában él, 
amelyről a Kegyes Korán így ír: „...és Mi közelebb vagyunk hoz¬ 
zá, mint a nyaki ütőere” (Korán, 50:16). 

Ezt az állapotot nevezzük ihszannak, vagyis a hit legmagasabb 
fokának, és tudatosságnak (muraqabah). Aki ezt a szintet eléri, az 
soha nem feledkezik meg arról, hogy állandóan Allah jelenlétében 
van, és hogy O ismeri minden cselekedetét, de még a gondolatait 
is. Ez az állapot olyan, mint egy erős pajzs a bűnök ellen — az em¬ 
ber képtelen bűnt elkövetni, mikor Allah jelenlétében van. 

Az ember többnyire azért tartózkodik a bűnöktől a mindenna¬ 
pi életben, mert úgy érzi, hogy az emberek figyelik - még ha meg¬ 
büntetni nem is tudják a bűnökért. Vajon az, akiben a Mindenható 
Allahhal kapcsolatban is megvan ez a tudatosság, hogyan is csele¬ 
kedhetne Vele szemben? Kitűnő példa erre a Mohammed Próféta 
(s.a.w.) társai idejéből való történet: 


A második kalifa, Omár (r.a.), egyszer Medina utcáit járta éj¬ 
jel, amikor az egyik házból véletlenül meghallotta egy anya és a lá¬ 
nya vitáját. A párbeszéd felkeltette a figyelmét. Az anya azt mondta 
a lányának: „Önts vizet a tejhez, amit holnap viszünk a piacra!” 

A lánya így felelt: „De anyám, hát nem megtiltotta a kalifa, 
hogy vizezzük a tejet?”. Az anyja megharagudott, és letorkolta: 
„Honnan tudná meg a kalifa, hogy az éjszaka közepén vizet öntünk 
a tejhez!”. 

A leány azonban, mivel a szíve élt, és félte a Mindenható Al- 
lahot, nem akart közreműködni a csalásban: „Anyám, még ha a 
kalifa nem is látja, vajon a Mindenható Allah nem látja-e? A csalást 
könnyű elrejteni az emberek elől, de hogyan rejthetnénk el Allah 
elől, aki mindent lát?”. 

Omár kalifát megindították az istenfélő leány szavai. Akkora 
hatással voltak rá, hogy később ezt a lányt feleségül kérte a saját fia 
számára. Omár ibn Abdul Aziz, akit az ötödik, igaz úton vezetett 
kalifának tartanak, ennek a nemes lelkű lánynak a fia volt. 

A lényeg, amit a történetből tanulhatunk, hogy az embernek 
tudatosan kell élnie, tisztában kell lennie azzal, hogy Allah min¬ 
denhol vele van. A Korán azt mondja: „...és Ő veletek van, bárhol 
is vagytok, és Allah látja, amit cselekedtek” (Korán, 57:4). 

Omár (r.a.) kalifátusa idején Muadh-t (r.a.) bízta meg azzal, 
hogy a Báni Kilab törzstől begyűjtse az adót, árakat vigyen neki, és 
szétossza a szegények között a gazdagok adományait. 

Muadh minden megbízatást nagy gonddal teljesített, és bíztató 
történetekkel tért haza arról, hogy hogyan sikerült megnyernie az 
emberek szívét. Úgy tért vissza, hogy nem volt egyebe, mint egy 
darab vászon, amit a nyakába terített, hogy a hőségtől és a portól 
védje magát. 

Egy napon a felesége megkérdezte tőle: „Azok, akik ilyen 
feladatokat teljesítenek, fizetést szoktak kapni, és többnyire még 
ajándékokat is adnak nekik a családjuk számára. Hol vannak az 
ajándékok, amiket te kaptál?” 

Muadh azt felelte: „Volt velem egy felügyelő, aki mindenhová 
elkísért, és számon tartotta, hogy mit kapok és mit adok.” 

A felesége igencsak megmérgesedett: „Allah Küldötte (s.a.w.) 
megbízott benned, Abu Bakr (r.a.) megbízott benned, és Omár most 
felügyelőt küld veled? Hát ő nem bízik benned?” 

A szavai eljutottak Omár feleségének fülébe, tőle pedig magá¬ 
hoz Omárhoz is, aki magához hívatta Muadh-t, és szemrehányóan 
kérdezte tőle: „Mit hallok? Miért mondtad azt, hogy felügyelőt ál¬ 
lítottam melléd? Hát azt hiszed, hogy nem bízok benned?” 

Muadh pedig példaértékű válasszal válaszolt neki: „0, hívők 
vezére! Csak a feleségem miatt mondtam ezt. A felügyelőt, aki¬ 
ről beszéltem, nem te küldted velem. A Mindenható Allah volt az. 
Nem akartam bármit is elvenni magamnak a szolgálatért cserébe, 
amit tettem.” 


Omár megértette Muadh szavait, megértette, hogy nem vágyik 
semmi evilági tulajdonra. A saját vagyonából adott neki ajándékot, 
mondván: „Vidd el ezt a feleségednek, hogy elégedett legyen és 
megnyugodjék.” 

Ebből a történetből megtanulhatjuk, hogy tudatosan kell él¬ 
nünk. Tudatában kell lemiünk annak, hogy a Mindenható Allah 
minden pillanatban figyel minket. Természetes dolog az, hogy ha 
valaki egy jótékonysági szervezetnek dolgozik, azért fizetést kap. 
Muadh viselkedése azonban nagy erényekre utal. Azok, akik jóté¬ 
konysági szervezetnél dolgoznak, többet tehetnek, mint amiért a 
fizetésüket kapják, Muadh-ról véve példát. 


Az ilyen embereknek időről időre el kell számoltatni saját ma¬ 
gukat, hogy alsóbb énjüket legyőzzék, és mindig emlékezniük kell 
a figyelmeztetésre: „Számolj el saját magaddal, mielőtt elszámo¬ 
lásra hívnának!” 

Mohammed Próféta (s.a.w.) egyik mondása is figyelmeztet 
minket arra, hogy mennyire fontos egyfolytában emlékezni Allah- 
ra, és folyamatos éber tudatossággal élni: „Ne vesztegessétek az 
időtöket felesleges beszéddel, mert a túl sok beszéd az Allahra való 
emlékezés nélkül megkeményíti a szívet. Allahtól pedig azok van¬ 
nak a legtávolabb, akiknek kemény a szívük” 45 . 

Ezért egész nap ébernek kell lennünk, a hajnal előtti órák sö¬ 
tétjében is, vagy akkor, mikor a hajnali imára felkelünk. A hajnal 
előtti órák legyenek a példa az egész napos tudatosságra. Aki ki¬ 
használja ezeket az órákat és a nappalt is arra, hogy Ura megelé¬ 
gedését elnyerje, az a mardhiyyah (aki elnyerte a megelégedést) 
állapotába kerül. Aki ezt eléri, az megszabadítja szívét minden 
rossz tulajdonságtól. Mintha csak a napfény fókuszálódna egy len¬ 
csén keresztül, és égetné ki a rosszat szívéből, aminek helyébe jó 
tulajdonságok kerülnek az Isteni Nevek megnyilvánulásaként. Az 
ilyen ember szeretettelj ességgel, bőkezűséggel, kedvességgel és 
megbocsátással fordul az egész teremtés felé. Ura felé pedig kellő 
tisztelettel és áhítattal. Az ilyen ember megfelelően őrzi alsóbb én¬ 
jét. Minden egyes lélegzetvétel közben tudatában van annak, hogy 
miért lett erre a világra teremtve, és ügyel arra, hogy ne essen a 
Sátán csapdájába. Szíve mindig Urával van. A Kegyes Korán azt 
mondja: „...és tudd, hogy Allah az ember és a szíve közé áll...” 
(Korán, 8:24). 

Az ilyen szolga valódi bizalommal bízik Allahban. Ura köz¬ 
vetlen tudást ajándékozott neki. És ezzel a tudással képes az uni¬ 
verzum lapjaiból olvasni. Megérti a létezés titkait és bölcsességét. 

A Kegyes Korán azt mondja: „És féljétek Allahot, Allah taní¬ 
tani fog benneteket” (Korán, 2:282). 


45. Dhirmizi, Zuhd, 63 

A tudatosság az, amit megmentette József prófétát (a.s.) attól, 
hogy az őt elcsábítani próbáló gyönyörű asszony csapdájába essen. 
Az ihszan és a tudatosság segítségével menekült meg ettől a csap¬ 
dától. 


Ezért az ihszannak mélyen kell gyökereznie szívünkben, irá¬ 
nyítani kell tetteinket, hogy elérhessük az Urunkkal való találkozás 
állapotát. E nélkül a puszta beszéd az ihszanról és tudatosságról 
nem fog hasznunkra válni. Szeretetünket a halandó lények helyett 
az Örökkévaló felé kell irányítanunk. Ha a szeretet tárgyává sike¬ 
rül kizárólag a Mindenható Allahot megtenni, a szolga képes lesz 
elérni az erényes önmegtartóztatás állapotát. Ebben az állapotban 
az evilági dolgok értéktelenné válnak számára, az egyetlen érté¬ 
kük abból származik, hogy másoknak adhatja őket, mert az olyan, 
mintha Allahnak adná. A szív a jócselekedetek forrásából táplálja 
Allah iránti szeretetét. Ezek a tettek kedvesek Ura szemében, és 
neki magának is öröme származik belőlük. 

A tengerbe ömlő folyó már nem tartja meg saját színét, nem 
marad többé folyó, hanem a tengerhez fog tartozni. Ugyanez igaz 
az ihszanra is: ez az Allahban való megsemmisülés, a Mindenható 
Allah tulajdonságainak saját magunkra való vetítése. 


Ezért mondhatjuk azt, hogy az ihszan a hit magja. Olyan ered¬ 
ményekre vezet, mint az őszinte hit, tiszta szándék, jóravalóság, 
áhítatos alázat az imában, amelyeket másképp nem lehet elérni. 
Mert az istenszolgálat minden cselekedete az őszinte hitből csírá¬ 
zik ki, a jóravalóság által bont virágot, és az áhítatos alázat által 
hoz gyümölcsöt. A helyes úton járni azt jelenti, hogy tudatában va¬ 
gyunk annak, hogy Urunk mindenhol jelen van, és ennek megfe¬ 
lelően is cselekszünk, nemcsak akkor, amikor mások társaságában 
vagyunk, hanem akkor is, ha egyedül, érezzük, hogy a Mindenható 
Allah mindig figyel minket. A taszavvuf minden gyakorlatának és 

formalitásának a célja az, hogy a szív elérje ezt az állapotot. És 
Allah barátai egész életükön keresztül ezt tanulják. 

Egyszer Waisal Qaranit megkérdezte az édesanyja: „Fiam! 
Flogyan vagy te képes egész éjjel imádkozni?” Waisal Qarani azt 
felelte: „0, kedves anyám, a szívemet annyira eltölti az áhítat, hogy 
nem vagyok fáradt, és nem érzek semmilyen fizikai érzést. Nem 
érzem, hogy az éjszaka olyan hosszú lenne”. 

Az anyja megkérdezte: „Fiam, mi az az áhítat, amiről be¬ 
szélsz?” „Azt jelenti, hogy azt sem érezném, ha lándzsát döfnének 
a testembe” - felelte Waisal Qarani. 

Van még egy híres történet az Iszlám történelméből. Egy csata 
során Alinak (r.a.) nyíl fúródott a lábába. A társai megpróbálták ki¬ 
húzni, de nem tudták, annyira fájdalmas volt. Akkor Ali azt mond¬ 
ta: „Eladd kezdjem el az imát, és húzzátok ki akkor”. így is tett, 
és amíg imádkozott, a társai könnyedén kihúzták lábából a nyíl¬ 
vesszőt. Az ima végeztével megkérdezte tőlük: „Mit csináltatok?” 
„Kihúztuk a nyílvesszőt” - válaszolták a társai. 

Ebből a történetből is láthatjuk, hogy Ali fizikailag mit sem ér¬ 
zett ebből a világból ima közben, hanem az áhítatos alázatból faka¬ 
dó boldogság töltötte el. Egyértelmű és eleven példa ez az ihszanra 
és tudatosságra. 

Az is csak az ihszan által lehetséges, hogy valakinek legna¬ 
gyobb öröme az imából származzon, és soha ne fáradjon bele az 
imádkozásba. Akinek a szívében nincs ott az ihszan, annak fárad¬ 
ság az ima. Az ilyen ember, ha gazdag is, nem adakozik, mert nem 
ismeri a hit igazi örömét. 

Levonhatjuk hát a következtetést, hogy az ihszan következmé¬ 
nye az áhítattal végzett ima, a jó szívvel adott adomány, az ö rom¬ 
it mel végzett böjt, a szeretettel végzett zarándoklat. 





IHSZAN ÉS TUDATOSSÁG 


Az ihszan és a tudatosság állapotába kerülni csak a Minden¬ 
ható Allahról való megemlékezéssel lehetséges. Ez az, ami létre¬ 
hozza a kapcsolatot Allah és a szív között, és megerősíti az ember 
bölcsességét. Ezért mondta a Mindenható Allah Mózesnek (a.s.) 
és Áronnak (a.s.), amikor Fáraóhoz küldte őket: „Menjetek te és a 
testvéred az Én jeleimmel, és ne legyetek hanyagok a Rólam való 
megemlékezésben” (Korán, 20:42). 

A Kegyes Korán számtalan áj áj a buzdít az Allahról való meg¬ 
emlékezésre. De ez az áj a egymagában is elegendő lenne ahhoz, 
hogy megértsük a megemlékezés fontosságát. Az Allahra való 
emlékezés a szív fényessége és a lélek nyugalma: „...bizony, az 
Allahra való emlékezésben a szívek nyugalmat találnak” (Korán, 
13:28). 

Az Allahra való emlékezésben nyugalmat talált szív az a hely, 
ahol az isteni tulajdonságok megnyilvánulnak. Az ilyen szív érti 
ennek az ájának a titkát: „Azon a napon, amikor nem használ 
majd sem a vagyon, sem a gyermekek, csak az, ha valaki ép szív¬ 
vel jön Allahhoz” (Korán, 26:88-89). 

Ennek az állapotnak az eléréséhez le kell győznünk az alsóbb 
én akadályát, éretté kell válnunk az Allahra való emlékezés, a bűn¬ 
bánat, az erényes önmegtartóztatás, a türelem és tudatosság által. 

Egy elbeszélés szerint Jézus próféta (a.s.) egyszer találkozott 
egy emberrel, akinek sötét fekélyek voltak a bőrén, és mély sebek a 
homlokán. Az ember így fohászkodott: „0, Uram, köszönet neked, 
hála és dicsőség, amiért megmentettél attól, ami oly sokakat sújt!” 
Jézus próféta (a.s.) megkérdezte a szenvedőt: „0, ember, mi az a 
szenvedés, amitől Allah megkímélt téged?” 

Az ember így válaszolt: „0, Allah Lelke! A legnagyobb szen¬ 
vedés és legsúlyosabb betegség az, ha valaki nem ismeri Terem- 

tőjét. Allahnak legyen hála, én ismerem ezt az örömet, mert a szí¬ 
vemben mindig Allahhal vagyok. Ezért nem is érzem azt, hogy a 
testem beteg és szenved.” 

Tehát a vallás felépítése olyan, hogy a hittételek az oszlopai, 
az alázatos áhítat a támasza, a taszavvuf pedig, ami ezt a kettőt 
összeköti, bölcsességgel magyarázza meg a létezést, és felhívja az 
ember figyelmét arra, hogy cselekedjék felelősséggel. 

A taszavvuf azt jelenti, hogy az Iszlámot őszintén, áhítattal, 
alázattal, alávetettséggel és szeretettel éljük meg. Más szavakkal 
szólva, igyekszünk részesedni Mohammed Próféta (s.a.w.) életéből 
és 23 év alatt felállított példájából. 

A taszavvuf azt is jelenti, hogy Allah parancsainak megfelelő¬ 
en cselekszünk, ahogy a Mindenható Allah parancsolta Mohammed 
Prófétán (s.a.w.) keresztül minden hívőnek: „Tarts ki állhatatosan 
az egyenes úton, ahogy arra parancsot kaptál” (Korán, 11:112) 

Miután ez az áj a ki lett nyilatkoztatva, megjelentek az első 
fehér hajszálak Allah Küldötte (s.a.w.) hajában, ami addig korom¬ 
fekete volt. 

Tudnunk kell, hogy 23 éves küldetése alatt Allah Küldötte 
(s.a.w.) számos csatában vett részt, és sokszor éhezett. Elvesztet¬ 
te a feleségét, Khadidzsát (r.a.), és a nagybátyját, Elamzát (r.a.), 
aki a bálványimádóktól védelmezte őt, és hat gyermekéből öt még 
az ő életében meghalt. Mindezt a szenvedést és fájdalmat alázatos 
alávetettséggel fogadta. És mégis, azt mondta: „A Hód (11.) szúra 
miatt öregedtem meg”. Ez a szúra tartalmazza ezt az áj át: „ Tarts ki 
állhatatosan az egyenes úton, ahogy arra parancsot kaptál”. 46 


46. Tirmidhi, al-Tafsir al-Surah, 56,6 

A találkozáshoz vezető ösvény keskeny és hosszú. Számos 
megpróbáltatás és számos szenvedély rejtőzik rajta. Az úton nagy 
felelősségek várnak, olyan nagyok, hogy még Mohammed Próféta 
(s.a.w.) haja is megőszült tőlük. 0 maga is azt mondta, hogy a vég¬ 
telen isteni megnyilvánuláshoz viszonyítva nem képes Allah töké¬ 
letes szolgája lenni: „0, Uram, nem vagyunk képesek úgy megis¬ 
merni Téged, ahogy az méltó lenne Hozzád.. .” 47 . 

Emiek fényében kell lépteinket Mohammed Próféta (s.a.w.) út¬ 
jára irányítanunk, aki úgy élt, hogy az ihszan és tudatosság példája 
valamennyiünknek. Milyen türelmes volt ő, és milyen türelmesek 
vagyunk mi? Milyen nagylelkű és együttérző volt ő, és milyenek 
vagyunk mi? Milyen elkötelezett volt az imában, böjtben, adako¬ 
zásban és hitben, és milyen elkötelezettek vagyunk mi? Ezeket a 
kérdéseket kell a legnagyobb őszinteséggel feltennünk magunk¬ 
nak. Röviden, ezeknek az összehasonlításoknak a fényében kell az 
életünket megszerveznünk, hogy példát vehessünk Allah Küldötté¬ 
ről (s.a.w.), aki a legjobb példa az emberiségnek, egészen az ítélet 
Napjáig. 0 az, aki a tanúnk és közbenjárónk mindkét világban. 

Ahhoz, hogy elérhessük az ihszant és a tudatosságot, fel kell 
készíteni szívünket az alsóbb én megtisztításával. Azok között kell 
lennünk, akiket ez az ája említ: „Sikeres, aki megtisztítja azt” (Ko¬ 
rán, 91:9). A következő dolgokra kell nagyon odafigyelnünk: 

törvényes (helal) jövedelem 

tiszteletben tartani a Mindenható Allah és a teremtmények 

jogait 

kihasználni a hajnal előtti órákat az istenszolgálatra 


47. Munawi, Fayd al-Qadir, II, 520 

azt tenni, amit Allah parancsol, és tartózkodni attól, amit 
megtilt 

szerepet vállalni a mások érdekében végzett szolgálatban 
adakozni Allah megelégedéséért 
igaz hívő, jóravaló emberek társaságában lenni 
elgondolkodni a Korán szavain, és szolgálni a Koránt, 
teljes szívünkkel fohászkodni 

kerülni az erkölcstelen cselekedeteket, mint a rágalmazás, 
önzés, arrogáns büszkeség, hazugság, féltékenység, kép¬ 
mutatás és hasonlók 

megemlékezni a halálról, és utolsó lélegzetünkig minden 
egyes lélegzetünkkel Allahra emlékezni. 

Kétségtelen, hogy a legjobb példa arra, hogy életünkben ho¬ 
gyan valósulhat meg az ihszan és a tudatosság, Mohammed Próféta 
(s.a.w.) élete. Utána pedig a próféták örököseinek, Allah barátainak 
az élete. Mahmud Sami Ramazanoglu, aki alig több, mint húsz éve 
távozott közülünk, szintén jó példa ebben a tekintetben. Életét az 
ihszan és a tudatosság fénye ragyogta be, és tanítványait is erre 
tanította. Itt is szeretnénk megemlékezni róla, és Allah kegyelméért 
és áldásaiért fohászkodni számára. 

A Mindenható Allah adja meg nekünk, hogy képesek legyünk 
életünket az ihszan és a tudatosság fényében élni. Amin. 








Állhatatosság 


Az „isztiqamah” kifejezés szó szerint azt jelenti: folyamatosan 
haladni a cél felé, kétségek vagy félelem nélkül. A taszavvuf ter¬ 
minológiájában ezt azt jelenti, hogy képesek vagyunk megtartani 
eredendő természetünk ártatlanságát és tisztaságát — azt állapotot, 
amelyben teremtve lettünk - károsodás és romlás nélkül. 

Ha a szív spirituális életét védelmezzük, az alsóbb én fegyel¬ 
met és jó modort tanul, míg a szív eléri a mohammedi erkölcs tö¬ 
kéletességét. A titkok megnyilvánulnak, a Mindenható Allah válik 
a célok céljává, Allahon kívül minden más elveszíti a jelentőségét, 
és a hívő olyan állapotot ér el, amelyben megtapasztalhatja a Min¬ 
denható Allah közelségét. 

Mohammed Prófétának (s.a.w.), aki az erkölcs és jellem töké¬ 
letességének legjobb példája, a Mindenható Allah azt parancsolta, 
hogy állhatatosan járjon az egyenes úton: 

„ Tarts ki állhatatosan az egyenes úton, ahogy arra parancsot 

kaptál” (Korán, 11:112) 


Ez az áj a arra is vonatkozik, hogy mennyire nehéz folyama¬ 
tosan a helyes úton maradni. Allah Küldötte (s.a.w.) azt mondta: 
„A Húd (11.) szúra miatt öregedtem meg”. A társai megkérdezték: 
,„ 0, Allah Küldötte, a próféták történetét hallva öregedtél meg?” 
Mohammed Próféta (s.a.w.) pedig azt válaszolta: „Nem, hanem az 
ilyen áják miatt: Tarts ki állhatatosan az egyenes álon, ahogy arra 
parancsot kaptál”. 

Miután ez az áj a ki lett nyilatkoztatva, megjelentek az első 
fehér hajszálak Allah Küldötte (s.a.w.) hajában, ami addig korom¬ 
fekete volt. A Korán-tudósok így magyarázzák ezt az áját: „0, 
Próféta! Neked kell az állhatatosság példájának lenned azáltal, 
hogy a Korán erkölcsével és szabályaival tökéletes összhangban 
viselkedsz, hogy semmi kétségnek ne maradjon helye veled kap¬ 
csolatban. Ne törődj a hitetlenek és képmutatók szavaival, hagyd 
őket Allahra. Legyél egyenes és állhatatos magánéleti és nyilvános 
ügyeidben, ahogy az parancsoltatott neked, és tarts ki az egyenes 
úton. Bármilyen nehéz is az egyenes úton megmaradni, semmi ne 
tántorítson el ennek a parancsnak a teljesítésétől és alkalmazásától. 
Urad lesz a segítőd.” 

Ezzel kapcsolatban Abdullah ibn Abbasz azt mondta: „Nem 
volt egyetlen parancs sem a Kegyes Koránban, amely súlyosabban 
nehezedett volna Allah Küldötte (s.a.w.) vállára, mint ez az ája.” 

Ez az ája Mohammed Prófétán (s.a.w.) keresztül a muszlimok 
egész közösségét szólítja meg. Tulajdonlcéppen a népéért való ag¬ 
godalom az, ami a Próféta (s.a.w.) haját megőszítette, hiszen tudta, 
hogy ez a parancs rájuk vonatkozik. Allah Küldötte (s.a.w.) igaz¬ 
ságát, és azt, hogy ő a helyes úton járt, biztosan tudjuk a Korán 
ájáiból: „Bizony, te a küldöttek közül való vagy, az egyenes úton” 
(Korán, 36:4). 

Nincs nehezebb parancs annál, mint hogy az egyenes úton ma¬ 
radjunk, hogy elérhessük Allahot. A taszavvuf legmagasabb szintű 
állapota az, ha valaki minden ügyében, minden cselekedetében az 
egyenes úton van. Ezt a parancsot éppen nehézsége miatt ismétel¬ 
jük annyiszor a Fatiha szúrában, a napi öt ima során. 

Az egyenes út, amiről a Kegyes Korán beszél, nem más, mint 
Allah útja, a helyes út, Allah Könyve, a hit, az Iszlám és a saría, 
Mohammed Próféta (s.a.w.) és társai útja, az igazak és vértanúk 

útja, a boldogság útja ezen a világon és a következőn — a Paradi¬ 
csomba vezető út. 

Vagyis az egyenes út a kiválasztottak útja, akikre a Minden¬ 
ható Allah kiárasztotta kegyelmét. Ezek az emberek a próféták, az 
igazak, a mártírok és a jóra valók. Akik őket követik, azok is az 
egyenes úton járnak. Az egyenes út viszi a hívőt Allahhoz. Ez a leg¬ 
jobb út. A Mindenható Allah azt mondja: „Allah útja, Akié mindaz, 
ami az egekben és a földön van. Bizony, Allahhoz tér vissza min¬ 
den ügy.” 

Csak akkor járhatunk az egyenes úton, ha a Mindenható Alla- 
hot imádjuk és Őt szolgáljuk. 

„Bizony, Allah az én Uram és a ti Uralok, szolgáljátok hát őt: 
ez az egyenes út. ” (Korán, 3:51) 

„De aki ragaszkodik Allahhoz, az bizony az egyenes útra ve¬ 
zettetett. ” (Korán, 3:101) 

A Kegyes Korán 6. szúrája így határozza meg az egyenes út 
fogalmát: 

„Mondd: Gyertek, hadd mondjam el nektek, hogy mi az, amit 
Allah megtiltott: ne társítsatok mellé más isteneket, és legye¬ 
tek jók a szüléitekhez, és ne öljétek meg a szegénységtől félve 
a gyermekeiteket - hiszen Mi gondoskodunk rólatok és róluk 
is - és ne közeledjetek a rossztettekhez se nyíltan, se titokban, 
és ne öljetek meg emberi életet, amit Allah tilalmasnak nyil¬ 
vánított, hacsak nem igazsággal. Ezeket parancsolta nektek, 
hogy elgondolkodhassatok. Es ne érjetek az árva tulajdoná¬ 
hoz - kivéve azért, hogy megsokasítsátok - amíg a nagykorú¬ 
ságot el nem éri. Es adjatok teljes mértékkel és teljes súllyal, 
igazsággal. Mi nem terhelünk egyetlen emberi sem többel, 
mint amit képes elviselni, és ha véleményt mondotok, legye- 

tek igazak, még ha közeli rokonról van is szó. Es tartsátok be 
az Allahhal kötött egyezséget, ezt parancsolta nektek, hogy 
emlékezzetek. Es bizony, ez az En egyenes utam, kövessétek 
hát, és ne kövessetek más utakat, nehogy letérjetek az Ő út¬ 
járól. Ezt parancsolta nektek Ö, hogy istenfélők lehessetek. ” 
(Korán, 6:151-153) 

Az ember nem képes kitartani az egyenes úton, ha nem erő¬ 
sebb benne Allah szeretete minden más szereteténél. Ahhoz, hogy 
ezt elérhessük, meg kell ismernünk Allahot úgy, ahogy az Hozzá 
méltó. Ezért azt mondhatjuk, hogy az egyenes úton való megma¬ 
radáshoz Allah ismerete, marifatullah szükséges. Mert aki tudást 
szerez, és a megszerzett tudásnak megfelelően alakítja ki az életét, 
az megmenekül a saját természetében rejlő rossztól és a Sátán csá¬ 
bításaitól is. Aki eléri ezt a szintet, az előtt titkos világokra tekintő 
ablakok nyílnak meg, és olyanná válik, akár egy bölcsességgel teli 
könyv. 

Abu Szaid al-Haraz egy ember azok közül, akik ismerték a 
Mindenható Allahot, beszélte el, hogy látta Iblíszt álmában, és 
megpróbálta megütni egy bottal. Iblísz azt mondta neki: „0, Abu 
Szaid! Nem a botodtól félek, mert az látható. Amitől félek, az a 
spirituális tudás fényes napja, ami az ár// - (Allah ismerője) szívének 
kertjéből sugárzik, és elpusztít minden gonoszt.” 

A taszavvuf szerint a tanítvány erőfeszítései mit sem érnek áll¬ 
hatatosság és az egyenes úthoz való ragaszkodás nélkül. Egyenesen 
járni az egyenes úton a legnagyobb csoda és ajándék Allahtól. 

Egy másik definíció szerint az egyenes út azt jelenti, hogy az 
ember minden cselekedetében a középutat választja, és nem esik 
szélsőségekbe (például nem költ pazarlóan, de nem is zsugori), és 
megmarad a helyes úton, engedelmeskedve az isteni parancsoknak. 

Mohammed Próféta (s.a.w.) azt parancsolta a hívőknek, hogy cse¬ 
lekedeteikben legyenek mértékletesek, és válasszák a középutat. 

Tudnunk kell, hogy Allah Küldötte (s.a.w.) egész életét en¬ 
nek a szabálynak megfelelően élte, az emberi lények képessége¬ 
inek korlátái között, hogy például szolgálhasson számukra. Az ő 
élete a legjobb példa az istenszolgálatra, a családtagok jogainak 
tiszteletben tartására és a társadalmi kapcsolatokra is. Allah Kül¬ 
dötte (s.a.w.) mindezeket a lehető legjobb módon tette, és adta át 
közösségének. Ezért helytelen viselkedésforma az, ha egyes köte¬ 
lességeinket elhanyagoljuk, másokat pedig túlzásba viszünk, mert 
ezzel ellentmondunk Mohammed Próféta (s.a.w.) tanításainak. 
Más szavakkal szólva, életünket azok szerint a normák szerint kell 
berendeznünk, amelyeket Allah Küldötte (s.a.w.) tanított nekünk, 
nem pedig a saját vágyaink alapján. Abdul Khaliq Gujhduvani vilá¬ 
gosan elmagyarázta ezt. Egyszer megkérdezték tőle: „Azt tegyük, 
amit az alsóbb énünk kíván, vagy azt, amit nem kíván?” 0 pedig 
azt felelte: „Nagyon nehéz eldönteni, hogy az ember vágyai vajon 
isteni vagy sátáni eredetűek. Az alsóbb én pedig többnyire félre¬ 
vezeti az embert, legyen szó akár isteni, akár sátáni késztetésről. 
Ezért elegendő az, ha valaki Allah parancsait követi, és tartózkodik 
attól, ami tiltott. Ez az igazi istenszolgálat.” 

A Mindenható Allah azt mondja: 

„Mondd: Ez az én utam. Állatihoz hívok biztos tudás alap¬ 
ján, én és aki engem követ. Dicsőség Allahnak! Es én nem 
tartozom azok közé, akik más isteneket társítanak Mellé. ” 

(Korán, 12:108) 



A Tudatlanság korában, az Iszlám előtti időkben, amikor az 
emberek fizikai erőket és saját vágyaikat imádták, voltak olyan ki¬ 
emelkedően igaz emberek, akik a prófétaság feladatával bízattak 

meg. Ezek az emberek, akik minden tekintetben a népük példaké¬ 
pei voltak, három feladatot kaptak: 

• Olvasniuk és hirdetniük kellett Allah szavait az embereknek. 

• Meg kellett tanítaniuk nekik a Könyvet és a bölcsességet. 

• Meg kellett tisztítaniuk az embereket, vagyis a megfelelő 
vezetést nyújtani nekik, hogy az állhatatosságot, az egye¬ 
nes utat elérhessék. 

Ádám prófétával (a.s.) kezdődően a prófétáknak ez a láncolata 
Mohammed Próféta (s.a.w.) küldetésével teljesedett be. 

Annak, hogy valaki állhatatosan az egyenes úton maradhas¬ 
son, két feltétele van: 

1. Teljesen és alázattal kell engedelmeskednie Allah paran¬ 
csainak. 


2. A Teremtő megelégedését keresve szeretetteljesnek és 
nagylelkűnek kell lennie minden teremtménnyel. 

Más szavakkal szólva, állhatatosan kitartani az egyenes úton 
azt jelenti, hogy szeretjük Allah Küldöttét (s.a.w.), és részesei pró¬ 
bálunk lenni az ő példaértékű jellemének és erkölcsének, a Korán 
és a szunna üzenetének megfelelően élünk, és uralkodunk alsóbb 
énünkön. Az embernek ezért mindig ellenőrzés alatt kell tartania 
külső és belső világát, hogy ne távolodjon el az igazság és állhata¬ 
tosság állapotától. 



Még Omár kalifa (r.a.) is aggódott amiatt, hogy sikerült-e az 
igazságot és állhatatosságot megvalósítania életében. Amikor meg¬ 
választották kalifának, azt mondta: „0, emberek, ha letérnék Allah 
útjáról, és rosszat cselekednék, mit tennétek?” Egy sivatagi arab 
felállt, és így felelt: „0, Omár, ne félj, ha eltévelyednél, a kardunk¬ 
kal igazítunk ki”. Omár kalifa pedig a válasszal elégedetten adott 





ÁLLHATATOSSÁG 


hálát Allahnak: „Hála neked. Uram, amiért olyan néppel áldottál 
meg, akik visszatérítenek az egyenes útra, ha letévednék róla!” 

Allah Küldötte (s.a.w.) a muszlim állam biztonságának érde¬ 
kében elmondta egy Hudhaifa (r.a.) nevű társának, hogy kik azok, 
akiknek a szívében képmutatás rejtőzik. Omár (r.a.) hallott erről, és 
egy nap megkérdezte tőle: „Hudhaifa, Allah nevére, mondd meg 
nekem, hogy bennem van-e képmutatás?” Hudhaifa pedig azt fe¬ 
lelte: „0, kalifa, te nem tartozol a képmutatók közé”. 

Haszan Baszri azt tanácsolta a tanítványának, Tawusznak: „0, 
Tawusz, ha büszke vagy arra, hogy hadísztudományt tanítasz, ak¬ 
kor inkább hagyj fel a tanítással.” 

Imám Ghazali, amikor 300 tanítványa volt, komolyan aggó¬ 
dott maga miatt: „Vajon Allah megelégedése szerint való, hogy 
ezeket a diákokat tanítom, vagy veszélybe sodrom magamat?” 

Miután Imám Ghazali lemondott minden vagyonáról, felha¬ 
gyott a tanítással is, és egy ideig magányos elvonultságban élt. En¬ 
nek eredményeképpen Mohammed Próféta (s.a.w.) spiritualitása 
nyilvánult meg benne, és teljesen átalakította — elérte a taszavvuf 
legmagasabb szintjeit. 

Amikor Yavuz Szelim szultán Isztanbulhoz közeledett egy 
reggel, rájött, hogy ha fényes nappal lép a városba, az emberek él¬ 
tetni és ünnepelni fogják. Ezért amikor a város közelébe ért seregé¬ 
vel, nem vonult be, hanem letáboroztak a Csamlidzsa hegy lábánál. 
A szultán azt mondta a tanácsadójának, Hasszán Dzsannak: 

- Várjunk, míg leszáll az éj, és az emberek aludni térnek. Ak¬ 
kor lépek Isztanbulba, amikor az utcák üresek, hogy le ne győzzön 
a halandó lények ünneplése... 

És titokban, csendben vonult be Isztanbulba, hogy elkerülje az 
emberek ünneplését és éljenzését. 

Mindezek a példák arra tanítanak minket, hogy minden kö¬ 
rülmények között állhatatosan megmaradjunk az egyenes úton, és 
tisztítsuk meg szívünket az evilág minden szennyétől. A szívünk az 
a hely, ahol az isteni jelenlét megnyilvánulhat. 

“Azon a napon, amikor majd nem használ sem a vagyon, 
sem a gyermekek, csak az, ha valaki ép szívvel jön Allahhoz. ” 

(Korán, 26:88-89) 

És hasonlóképpen, Mohammed Próféta (s.a.w.) azt mondta: 
„Bizony, Allah nem a külsőtöket nézi, és nem is a vagyonotokat, 
hanem a szíveteket.” 

A Mindenható Allahhoz fohászkodom: vegyen minket azok 
közé, akiket képessé tesz arra, hogy állhatatosan megmaradjanak 
az egyenes úton. Amin. 







Nemtörődömség 


A világon bármilyen teremtmény csak akkor lehet boldog, ha 
életét valódi természetének megfelelően rendezi el. Az emberi lé¬ 
nyek, mint a világ legmagasabb rendű teremtményei, csak akkor 
érhetik el a végső boldogságot, ha megértik létezésük okát, és Allah 
akaratának megfelelően rendezik be az életüket. Az az élet, amelyet 
a Mindenható Allahtól távol, saját magát és valódi lényegét nem is¬ 
merve tölt el az ember, csupa nyomorúság. Aki így él, az „ghafil”, 
vagyis nemtörődöm, érdektelen, óvatlan ember. A legnagyobb tu¬ 
datlanság az, ha valaki nem ismeri valódi természetét, helyzetét, az 
élete és halála mögött rejlő okot és bölcsességet. Nehéz elképzelni, 
hogy egy intelligens, gondolkodó ember ne akarná tudni, hogy mi 
a valódi bölcsesség és titok abban, hogy erre a világra érkezett egy 
másik, láthatatlan világból, és hogy ebből a világból is távoznia 
kell, miután próbára lett téve. 


Az emberség, az élet és a halál valódi jelentését csak akkor 
érthetjük meg, ha elkerüljük a nemtörődömséget. Ez csak akkor 
lehetséges, ha ép értelemmel és spirituálisán fejlett szívvel bírunk. 
A természetes emberi tulajdonságok, mint a hanyagság, irigység, 
testi vágyak, kevélység, túlzott ambíció vagy harag mind a nemtö¬ 
rődömség pusztító megnyilvánulásai. A legnagyobb tévelygés az, 
ha valaki nem tud szabadulni ezektől az érzésektől, és ezek örvé¬ 
nyébe fullad. Ez a tévelygés és az alsóbb énünk rosszra csábítása 
az, amiből származó bűneink megakadályozzák, hogy felismerjük 
a valóságot. Beszennyezik az ember becsületét, elsötétítik lelkét, és 

oda vezetnek, hogy az ilyen ember végül teljesen figyelmen kívül 
hagyja Teremtőjét. 

A Kegyes Korán így beszél az ilyen emberekről: „Jaj azok¬ 
nak, akiknek a szíve megkeményedett az Allahról való megemlé¬ 
kezéssel szemben!” (Korán, 39:22) 

És valóban, ha egy ember szívében meggyengül az erkölcs, 
akkor azt hamarosan követi a spirituális mélységek és a valódi 
megértés elveszte is. Az ilyen ember nem lesz egyenes ember töb¬ 
bé. Olyan könnyen ragadják el a bűnök, mint a szél a tollpihét, és 
nem lesz képes meglátni saját hibáit. Az ilyen nemtörődöm embe¬ 
rek, akik alsóbb énjük befolyása alatt állnak, nem jönnek zavarba 
és nem is veszik észre az őket ért károsodásokat, hiszen süketek és 
vakok az igazságra. A Mindenható Allah azt mondja az ilyen em¬ 
berekre: „Süketek, némák és vakok...” (Korán, 2:18) 

Dzselaleddin Rúmi beszél el egy történetet a nemtörődöm 
betegről és az őt meglátogató képmutató süketről. A süketnek azt 
mondta egy barátja: „A szomszédod beteg, nem tudtál róla?” 

A süket azt gondolta magában: „Ha meglátogatom a beteg 
szomszédomat, hogyan is érthetném meg a süket fülemmel, amit 
mond? Különösképpen, hogy a betegek hangja amúgy is gyenge. 
Egy szavát sem fogom hallani.” 

Végül mégis úgy döntött, hogy meglátogatja a szomszédját: 
„Akárhogy is, mégiscsak a szomszédom. Mindenképp jobb lenne, 
ha meglátogatnám, különben az emberek majd rosszat mondanak 
rólam, és nem fognak tisztelni.” És ki is dolgozott egy tervet magá¬ 
ban: „Ha majd meglátogatom, megpróbálom leolvasni a szavakat 
az ajkáról. Nem fogom kimutatni, hogy nem hallom, amit mond. 
Úgysem fog feltűnni neki, mert a fájdalmával lesz elfoglalva. Elő¬ 
ször majd megkérdezem, hogy hogy érzi magát. Erre valószínűleg 

azt fogja válaszolni, hogy jól, én pedig hálát adok Allahnak. Aztán 
megkérdezem, hogy mit evett. A betegek többnyire levest és in¬ 
nivalót kapnak, biztos ezt fogja mondani, én pedig majd azt vála¬ 
szolom, hogy remélem, jólesett. Majd megkérdezem, hogy melyik 
orvos kezeli. Erre ő valószínűleg megmondja a doktor nevét, én 
pedig, hogy lelket öntsek belé és felvidítsam, dicsérem majd, hogy 
milyen jó orvos, és milyen jól tette, hogy kihívta, ha megérkezik, 
megoldja majd minden gondját.” 

Ezzel, miután eltervezte az egész párbeszédet, a süket elindult, 
hogy meglátogassa beteg szomszédját. Először, a terv szerint, azt 
kérdezte: „Hogy vagy, kedves szomszédom?” 

„Nagyon rosszul vagyok már. Azt hiszem, nincs nekem sok 
hátra - haldoklóm, és hamarosan meg is halok” - válaszolta súlyos 
fájdalmában nyögve a szomszéd. 

Ám a süket, aki nem hallotta a választ, azonnal rávágta: „Hála 
legyen Allahnak! Micsoda remek hír!” 

A beteget tennészetesen mélyen megbántották ezek a szavak. 
Nem értette, mi áll a látogató viselkedésének hátterében, ezért azt 
gondolta: a szomszéd azt akarja, hogy meghaljon, és örül a halá¬ 
lának. 


A süket ember erről mit sem sejtve tette fel második kérdését: 
„És mit ettél ma?” 


„Mérget!” - vágta oda dühösen a beteg. 

„Remélem, ízlett!” - felelte a süket széles mosollyal. 


A beteg, aki nem volt egy türelmes ember, egyre mérgesebb 
lett, a süket azonban gyanútlanul folytatta: „És melyik orvos kezel 


téged?” 

A beteg dühtől tajtékozva felelte: „Mit gondolsz, ki jönne már 
hozzám? Azráel jön, a halál angyala!” 

A süket azonban ezt sem hallotta, és a szomszéd arckifejezésé¬ 
ből sem tudott olvasni, ezért boldogan mondta: „0, milyen szeren¬ 
cse! Micsoda boldog pillanat lesz, ha megérkezik!” 

És a süket lelke mélyéig elégedetten ment haza, úgy érezve, 
hogy megtette kötelességét. Hazafelé azt mondta magában: „Mi¬ 
lyenjó, hogy meglátogattam a szomszédomat! Nemcsak a jó híre¬ 
met sikerült megőriznem, hanem egy kis könnyebbséget és boldog¬ 
ságot vittem egy beteg ember életébe.” 

Az ostoba süket ember látogatása azonban igencsak káros 
volt, még ha ő tudatlanul hasznosnak gondolta is. A beteg kemény 
szavakkal illette őt távozása után: „Most már tudom, hogy ez a 
szomszéd halálos ellenségem. Milyen kár, hogy nem ismertem meg 
korábban valódi természetét!” És a háta mögött így átkozta szom¬ 
szédját: „Szép cselekedet meglátogatni a betegeket, és a hogylétük 
felől érdeklődni. Ez az ember azonban nem Allah megelégedését 
keresve jött, hanem csak azért, hogy mások jót mondjanak róla. És 
nem az egészségemről akart érdeklődni, hanem ellenségeskedni, 
bántani, és egy tehetetlen betegen tölteni ki a bosszúját. Gonosz 
szívének jól esett, hogy ilyen nyomorúságban lát engem, akit ellen¬ 
ségének tart. Pedig én soha nem ártottam neki semmit, amíg csak 
szomszédok voltunk!” 

Dzselaleddin Rúmi így magyarázza a történetet: 

„A süket megsértett valakit, pedig szándéka az volt, hogy 
örömet okozzon. Szomszédja haragját vonta magára ostoba 
szavaival. Képmutatásból látogatta meg szomszédját, és ez¬ 
zel bűnt követett el. Tette miatt tönkrement jószomszédi vi¬ 
szonyuk és barátságuk. Másrészt viszont a beteget legyőzte 

haragja, és nem tudott türelmes maradni. És mert így cseleke¬ 
dett, megfosztatott az isteni jutalomtól. Rosszat feltételezett, 
ahelyett hogy jó szándékát megtartotta volna, s jót gondolt 
volna látogatójáról. 

Mily sokan vannak ebben a helyzetben! Viselkedésük és isten¬ 
szolgálatuk nem tisztán Allah megelégedéséért való, hanem 
önző érdekekért. Alsóbb énükkel kevert szolgálattal akarják 
elnyerni a Paradicsomot. Istenszolgálatukban bűn és tudat¬ 
lanság rejtőzik. Allahon kívül más kedvéért végezni az imát 
súlyos bűn. Az ilyen ima, bár kívülről nézve tisztának tűnik, 
beszennyezi a szívet. Ahogy a víz elveszíti édes ízét egyetlen 
csepp szennytől, ugyanúgy veszíti el valódi ízét az az ima, 
amelyet beteg és óvatlan szívvel végzünk.” 


A süket ember viselkedése, aki nemtörődöm és figyelmetlen 
módon értelmezte a beteg szavait és viselkedését, a mai kor spiritu¬ 
ális süketségét juttatja eszünkbe. 

Akik lelkiismeretlenül húznak hasznot az evilági előnyökből, 
voltaképpen véges készleteket felhasználva próbálnak boldogok 
lenni. Az evilági életet tekintik Paradicsomnak. De az igazság az, 
hogy akik az isteni szépségen és ajándékokon élősködnek, azokra 
szigorú felelősségre vonás vár a Túlvilágon. 

Dzselaleddin Rúmi a nemtörődömséget, vagyis azt, ha valaki az 
evilági ügyeket és javakat választja a túlvilágiak helyett, így írja le: 


„Amikor az evilági életben töltőd meg gyomrod az ízletes 
étellel és italokkal, az olyan, mintha álmodban ennél - ha fel¬ 
ébredsz, még mindig éhes és szomjas leszel! Az az étel, amit 
álmodban ettél meg, nem vált hasznodra. A világ olyan, mint 
egy rövid álom. Ez a világ és a javai olyan, mint mikor álmod¬ 
ban kérsz valamit, és meg is kapod. Aztán, mikor felébredsz, 

semmi nyoma mindannak az ajándéknak, amit álmodban kap¬ 
tál! Ez a világ a véges örömök hazája, amiket álmodban kérsz, 

és álmodban is kapsz meg.” 

A Mindenható Allah azt mondja: „Nem láttad-e azt, aki a sa¬ 
ját vágyait teszi meg istenének?” (Korán, 45:23) 

A fenti történetben a fül feltételezi magáról, hogy érti a sza¬ 
vakat és a hangokat. A szem feltételezi magáról, hogy lát valamit. 
De mi van akkor, ha a szív füleivel kellene meghallanunk a rejtett 
hangokat és jelentéseket? És ha belső szemeinkkel kellene észre¬ 
vennünk az isteni titkokat? 

A szív süketsége és vaksága az, ami szerencsétlenné teszi a 
nemtörődöm embert ebben a világban és a Túlvilágon is. 

Jónás próféta (a.s.) azt mondta Gábrielnek: „Meg tudnád mu¬ 
tatni nekem azt az embert, aki ezen a világon a legtöbb istenszolgá¬ 
latot végzi?” Gábriel pedig mutatott neki egy embert, akinek a keze 
és a lába már hiányzott a lepra miatt, és elvesztette mindkét szemét 
is. És ez az ember így fohászkodott: „0, Allah! Nem más, mint Te 
adtad meg nekem azt, amit a kezem és a lábam által megadtál. És 
nem más, mint Te mentettél meg attól, amitől megmentettél. 0, 
Uram! Nem hagytál mást a szívemben, mint egyetlen vágyat: hogy 
Téged elérjelek.” 

Ha a szív Allah megelégedéséért dobog, akkor megváltoznak 
az ember szándékai és viselkedése. Ezért, hogy a nemtörődömség 
veszélyeitől megmeneküljünk, meg kell tisztítani szívünket, és le 
kell győzni alsóbb énünket. Mindent ki kell ürítenünk a szívünkből 
az Allahról való megemlékezésen kívül, és meg kell figyelnünk a 
bölcsesség és kegyelem megnyilvánulásait a világmindenségben. 

Aki másképp cselekszik, az nem lesz képes megmenekülni a 
nemtörődömségtől, és élete a veszteség felé halad ezen a világon 

és a Túlvilágon is. Tudatában kell lennünk Teremtőnknek és lé¬ 
tezésünk céljának, és mély elgondolkodással és bölcsességgel teli 
szívvel kell a Kegyes Korán és a szunna felé fordulnunk. 

Az embernek Teremtője közelségében kell élnie. Allahot kell 
szolgálnia. Aki elárasztja őt kegyeivel ebben az életben, megbo¬ 
csátja a bűneit, és ismeri legbelső titkait is. Az ima csak egy rövid 
ideig tart minden nap, de a hitnek és az Allah iránti szolgai elköte¬ 
lezettségnek egész életünkön át folyamatosan kell tartania. 

A Mindenható Allah vegyen minket az 0 barátai közé, akik a 
helyes úton járnak, és adja, hogy szívünk megteljen az isteni igaz¬ 
ság ismeretével! 








Ramadán áldott hónapja és a böjt 


Ramadán áldott hónapja ajándék a Mindenható Allahtól szol¬ 
gáinak. Ebben a hónapban megemlékezünk az ajándékokról, ame¬ 
lyeket Tőle kaptunk - és amelyeket máskor oly biztosnak veszünk, 
és oly kevéssé adunk értük hálát. A böjtölés célja az alsóbb én meg¬ 
fékezése is. Ha meg akarjuk kapni a böjtölés összes jutalmát, akkor 
tudatosan kell böjtölnünk: tudatában kell lennünk annak, hogy ez¬ 
zel istenszolgálatot végzünk. Mert a böjtölés által dicséretes tulaj¬ 
donságokra tehetünk szert, mint a türelem, akaraterő, az alsóbb én 
vágyaitól való eltávolodás. A böjt pajzsként védi a hívő becsületét 
azzal, hogy megszabadítja őt a végtelen vágyaktól, hogy folyton 
egyen és igyon, mint az állatok. 

A böjt egyik előnye az, hogy bátorságot és kitartást ad az 
embernek nehézségek és éhínség idején. Megtanít, hogy hálásak 
legyünk a Mindenható Allah áldásaiért. Amikor böjtölünk, meg¬ 
értjük a szegények nehézségeit, akik azért nem esznek, mert nincs 
mit. Ezáltal együttérzőbbek és segítőkészebbek leszünk velük. Ez 
a fajta megértés megakadályozza a társadalmi ellentétek és osztá¬ 
lyok kialakulását. Általában az Iszlám istenszolgálatáról elmond¬ 
hatjuk, hogy megakadályozza az osztálykülönbségek kialakulását. 
Az imában és a böjtben valamennyien egyenlők vagyunk Allah 
előtt. Ezek alól a feladatok alól érvényes kifogás nélkül senki nem 
mentesülhet. 



A böjt pozitív hatásai miatt nemcsak a muszlimoknak íratott 
elő, hanem az előttük való népeknek is. A Mindenható Allah azt 
mondja: „ Ti hívők! Előíratott nektek a böjt, ahogy előíratott azok- 




RAMADÁN ÁLDOTT HÓNAPJA ÉS A BÖJT 


nak, akik előttetek voltak, hogy istenfélők lehessetek. Meghatáro¬ 
zott számú napig...” (Korán, 2:183-184) 

Az Iszlám különféle istenszolgálatokat ír elő a hívőknek. A 
különböző típusú istenszolgálatok más-más spirituális betegséget 
gyógyítanak. Ezek a betegségek főként akkor erősödnek, mikor a 
hívő jólétben és egészségben van. Az Iszlám történelme során a 
mekkai időszakban a hívőknek nem voltak ilyen betegségei, mert 
annyira kemény küzdelmet kellett folytatniuk magáért a túlélésért. 
Medinában azonban a hívők anyagi helyzete jobb lett. Bizton¬ 
ságban voltak a mekkai hitetlenek zaklatásaitól is. Azért, hogy a 
muszlimokat az evilági gazdagság és kényelem ártalmaitól megóv¬ 
ja, szükség volt az evilági tulajdon élvezetének valamiféle korláto¬ 
zására. Eljött a böjt ideje, a hívők spirituális egészségének megőr¬ 
zése érdekében. 


A böjt gyógyszer a fizikai és spirituális betegségek ellen. Ezért 
az év során egy meghatározott számú napot kell böjtölni, nem pe¬ 
dig az egész év során. Ha egy gyógyszert folyamatosan haszná¬ 
lunk, egy idő után az immunrendszer hozzászokik, és nem lesz töb¬ 
bé gyógyító hatása. Ehhez hasonlóan böjtölni is a meghatározott 
időszakban kell. Ha folyamatosan böjtölünk, az nem fog segíte¬ 
ni a betegség meggyógyításában. Ezért nem engedte Mohammed 
Próféta (s.a.w.) a társainak, hogy egész évben, megszakítás nélkül 
böjtöljenek. 


A világon minden muszlim azonos hónapban böjtöl — 
Ramadánban. Ez megerősíti a testvéri köteléket a muszlimok kö¬ 
zött, és könnyebbé is teszi a böjtölést. Az egység érzése meggaz¬ 
dagítja és elevenebbé teszi spirituális életünket. A másik fontos 
jellemzője a böjtnek az, hogy a böjt hónapja holdhónap. Vagyis a 
napéven alapuló naptárhoz viszonyítva körbejár az egész évben, 
minden évben más időszakra esik. Böjtölünk a hosszú, forró nyári 

napokon és a rövid, fagyos téli napokon is. És mert minden évben 
más időszakban van Ramadán, az év minden napja megáldatik ál¬ 
tala. És a böjt napjainak különbözősége különböző spirituális él¬ 
ményt és ízeket rejt magában. Ez minden egyes böjtöt mássá és 
könnyebbé tesz. Ez a gazdagság tükröződik a böjtöt előíró ájában 
is. Az ája először tájékoztat minket: „Ti hívők! Előíratott nektek 
a böjt”, aztán megnyugtatásképpen közli, hogy nemcsak nekünk, 
hanem a korábbi nemzedékeknek is meg lett parancsolva: „ahogy 
előíratott azoknak, akik előttetek voltak”. Végül pedig az ája azt 
is tisztázza, hogy nem egész évben, hanem bizonyos napokon kell 
böjtölni: „Meghatározott számú napig”. 

Ezután a Mindenható Allah beszél nekünk a böjt előnyeiről és 
feltételeiről: „Ramadán hónapja, amelyben a Korán leküldetett, 
vezetés az embereknek, és egyértelmű bizonyíték a vezetésre, és 
a megkülönböztető alapelvek (jó és rossz között). És aki közü- 
letek jelen van, az böjtölje a hónapot, és aki beteg vagy utazó, 
az ugyanannyi számú napot. Allah könnyebbséget akar nektek, 
nem nehézséget, és hogy kitöltsétek az időszakot, és magasztaljá¬ 
tok Allahot, amiért vezetett benneteket, hogy hálásak lehessetek. ” 
(Korán, 2:185) 

Ebből az ájából azt is megtudhatjuk, hogy a böjt célja a Min¬ 
denható Allah magasztalása, és az, hogy hálát adjunk Neki. Ebben 
az értelemben a böjt pozitív hatással van a többi istenszolgálatra is. 
Shakik Balqi azt mondja: „Nehéz dolog úgy imádni Allahot, ahogy 
azt 0 megérdemli. A magány és a böjt ebben a legjobb segítő”. 

Az elfogyasztott táplálék mennyiségének korlátozása szerepel a 
modem orvostudomány módszerei között is. A böjttel a hívő a lehető 
legjobban használja ki az orvostudomány modem módszereit. 

Az éhség erős fegyver az alsóbb én megfékezésére is. Egy el¬ 
beszélés szerint amikor az alsóbb én meg lett teremtve, tele volt 

büszkeséggel. Azt merészelte mondani a Mindenható Allahnak: 
„Te te vagy, én pedig én vagyok”. Amikor azonban Allah éhséggel 
büntette, megértette hibáját, beismerte gyengeségét és azt, hogy 
Teremtője előtt semmi. Ezért az alsóbb én megfékezésének nincs 
jobb módja, mint az éhség. 

Dzselaleddin Rúmi azt mondja: „Az igazi táplálék az ember 
számára Allah Fénye. Nem tesz hát jót neki a túl sok étel. Az igazi 
étel az isteni szeretet és a gondolkodás. Az ember betegsége abból 
származik, ha elfelejti a lelkét táplálni, és csak teste táplálásával 
foglalkozik. A teste sosem elégedett. Kapzsisága miatt az arca sá¬ 
padt és a lába remeg, a szíve zaklatottan ver. Milyen az evilági 
táplálék, és milyen az örökkévaló táplálék?” 

Allah azt mondja a mártírokról, hogy 0 táplálja őket. Ehhez a 
táplálékhoz nem kell száj, és nem kell test. 

Luqman azt tanácsolta a fiának: ha a gyomrod tele van, az 
elméd tudattalanul alszik, a tested pedig nem képes istenszolgálat¬ 
ra. Allah egy barátja azt mondta: Allahnál keresek menedéket az 
olyan keresőtől, aki a gyomrát mindenféle étellel tömi dugig, és 
megrontja. 

Aisa (r.a.) azt mondta: „Próbáljátok megnyitni Allah jelenlét¬ 
ének kapuját”, és amikor megkérdezték, hogyan, azt felelte: „az 
éhséggel és szomjúsággal”. 

Allah nagy barátja, Mahmud Sami Ramazanoglu a Tökéletes 
ember című könyvében hangsúlyozza, hogy milyen fontos az, hogy 
keveset együnk. Azt írja: megkérdezték az orvosokat, hogy mi a 
legjobb gyógyszer, és ők azt felelték: egyél keveset. Megkérdezték 
a bölcseket, honnan van annyi energiájuk az istenszolgálatra, és ők 
azt felelték: egyél keveset. Megkérdezték az aszkétákat, mi teszi 
erősebbé az ember és Allah közötti köteléket. Azt felelték: egyél 

kevesebbet. Megkérdezték a tudósokat, hogyan lehet a legeredmé¬ 
nyesebben tanulni. Azt felelték: egyél keveset. 

Sok előnye van annak, ha az ember keveset eszik: 

1. A mérsékelt éhségben az elme és a szív tisztasága rejlik. 
Az elme erősebb, ha a test erősebb. A túl sok evés viszont 
feledékenységet és ostobaságot eredményez. 

2. Az éhség meglágyítja a szívet. A szívnek több előnye és 
öröme származik az istenszolgálatból. Tele gyomorral a 
szív kemény és könyörtelen. A tele gyomrú ember arro¬ 
gáns és büszke. 

3. Az éhes ember gondol a szegényekre, a tele gyomrú vi¬ 
szont gyakran elfeledkezik róluk. 

4. Éhségben az alsóbb én vágyai gyengék. Jóllakottan az al¬ 
sóbb én vágyai felerősödnek. 

5. Mérsékelt éhség esetén a test éberebb és mozgékonyabb. 
Tele gyomor esetén viszont nemtörődöm és álmos. 

6. Ha a gyomor tele, a szolga lustább az istenszolgálatban. 
Mérsékelt éhség esetén az ember késznek érzi magát az 
istenszolgálatra. 

7. A túl sok evés gyengévé és beteggé teszi a testet. Keveset 
enni egészséges. 

8. Az éhség érzékenyebbé teszi az embert a szegények hely¬ 
zetére, ezért nagylelkűbb lesz velük. Akik még soha nem 
érezték, hogy mi az az éhség, azok nem értik meg a szegé¬ 
nyek szenvedéseit. 

A teli gyomor arra készteti az alsóbb ént, hogy megpróbálja 
kielégíteni állati vágyait. A böjtölés azonban, ha nem végleteiben 

gyakoroljuk, erősíti a gondolkodásra való képességünket, és ké¬ 
pessé teszi a szívet arra, hogy jobban befogadja az isteni valósá¬ 
got. Mindezt tökéletesen összefoglalja a hadísz: „Böjtölj, és találj 
egészséget”. 

Allah nagy prófétáinak gyakorlata is azt mutatja, hogy meny¬ 
nyire fontos a böjtölés a spirituális tökéletesség elérésében. A böjt 
az egyik leghatékonyabb módszer, amelyet a Mindenható Allah 
használt prófétái tökéletesítésében. A próféták a böjtölés segítsé¬ 
gével készültek fel arra, hogy a kinyilatkoztatást megkapják. Pél¬ 
dául Mózes (a.s.) negyven napot és éjszakát böjtölt a Sínai hegyen, 
miközben a kinyilatkoztatásra várt. Ez után a böjt után küldetett 
le hozzá a Tóra. Hasonlóképpen, Jézus próféta (a.s.) ugyanennyi 
napot böjtölt az Evangélium kinyilatkoztatása előtt. Mohammed 
Próféta (s.a.w.) egy hónapot töltött Mekka közelében, a Híra bar¬ 
langban. Allahhoz imádkozott, és az 0 nagyságán gondolkodott. 
Ez után a felkészülési időszak után kapta meg az isteni üzenetet 
Gábriel angyalon keresztül, és szíve megtelt az isteni megnyilvá¬ 
nulással. 

Mindez azt mutatja, hogy a böjt előnyei elsősorban spirituá¬ 
lisak, nem fizikaiak. Ezért a böjttel az legyen a célunk és szándé¬ 
kunk, hogy a Mindenható Allahot szolgáljuk. Ha evilági célokkal 
vágunk bele a böjtbe, például kevesebbet akarunk költeni élelmi¬ 
szerre vagy le akarunk fogyni néhány kilót, azzal elveszítjük a böjt 
valódi előnyeit. Ilyen önző célokkal nem nyerhetjük el a Minden¬ 
ható Allah megelégedését. Ez érvényes minden más istenszolgálat¬ 
ra is: például ha valaki azért imádkozik, mert egészségesnek tart 
egy kis testmozgást, az vallási szempontból olyan, mintha nem is 
imádkozna, mintha nem teljesítené Allah parancsát. Az ilyen em¬ 
ber inkább alsóbb énje parancsát teljesíti az imádkozás leple alatt. 

Az istenszolgálat cselekedeteit úgy kell végrehajtanunk, hogy 
egy szándékunk van vele: Allah megelégedésének elnyerése. Eh¬ 
hez az embernek megfelelően kell nevelnie szívét, meg kell tisztí¬ 
tania a méltatlan gondolatoktól és vágyaktól. 

Ahhoz, hogy a lehető legtöbb hasznunk származzon Ramadán 
hónapjából Allah Küldötte (s.a.w.) következő tanácsait kell követ¬ 
nünk: 

1. Sokat kell ismételnünk a tanúságtételt. 

2. Allah bocsánatát kell kérnünk. 

3. A lehető legtöbb jótettet kell végrehajtanunk, hogy elnyer¬ 
hessük a Paradicsomot. 

4. Tartózkodnunk kell a tiltott (haram) dolgoktól, hogy véd¬ 
jük magunkat a Pokol füzétől. 

5. Bőkezűen kell adakoznunk, és vigasztalnunk a megtört 
szívüeket. 

6. Iftárral (a böjtöt megtörő étkezéssel, vacsorával) kell kí¬ 
nálnunk a böjtölő hívőket. 

Természetesen nincs határa annak, hogy mennyi és milyen jó¬ 
tettet végezhetünk. Mindenkinek meg kell tennie minden tőle tel¬ 
hetőt, hogy jót tegyen a muszlim közösség érdekében. Ramadán a 
hívő spirituális tökéletesedésének hónapja. Ahogy ügyelünk arra, 
hogy a szánkat az evéstől megtartóztassuk, ugyanúgy meg kell tar¬ 
tóztatnunk a pletykától, rágalmazástól és haszontalan beszédtől. 
Különben nem sikerül elérnünk a böjt átfogó célját - a hívő tökéle¬ 
tesítését az Iszlám erkölcsének megfelelően. 

Ezzel kapcsolatban azt mondta Allah Küldötte (s.a.w.): „A 
böjt védelmező pajzs, amíg a hívő el nem rontja”. És mikor a tár- 





RAMADÁN ÁLDOTT HÓNAPJA ÉS A BÖJT u**<m*L* - 

sai megkérdezték, hogy hogyan ronthatnák el a böjtöt, azt mondta: 
„Hazugsággal és rágalmazással”. 48 

A rágalmazó ugyan tartózkodik az evéstől böjt idején, de a rá¬ 
galmazás olyan, mintha testvérei húsát enné. Ezért mondja az ilyen 
emberekről Szufian Thawri: „A rágalmazás megtöri a böjtöt”. 

Mudzsahid is azon a véleményen van, hogy a rágalmazás és 
hazugság érvényteleníti a böjtöt. Azoknak, akik imájukat és böjtjü¬ 
ket óvatlan és kegyetlen módon rágalmazással, pletykával és má¬ 
sok sértegetésével törik meg, így szól Mohammed Próféta (s.a.w.) 
figyelmeztetése: „Vannak, akik böjtölnek, de nem származik szá¬ 
mukra más a böjtből, csak éhség. Vannak, akik imádkoznak éjjel, 
de nem származik számukra más belőle, csak álmosság.” 

Egy másik hadíszban pedig Allah Küldötte (s.a.w.) azt mond¬ 
ja: „Aki nem mond le a hazugságról és rossztettekről, hát Allabnak 
nincs szüksége rá, hogy lemondjon az ételről és italról”. 

Ezek a hadíszok egyértelműen mutatják, hogy Ramadánban 
különösen fontos ügyelnünk a megfelelő viselkedésre. Szívünket 
és elménket is fel kell készítenünk a böjtre. Ezt pedig nem tehetjük 
gondatlansággal és nemtörődömséggel. Különleges gonddal és áhí¬ 
tattal kell végeznünk az imáinkat, éber szívvel és nyitott elmével 
kell olvasnunk a Koránt, vagyonúnkat meg kell tisztítanunk azzal, 
hogy zakátot vagy adományt adunk belőle. Nem szabad elfeled¬ 
keznünk arról, hogy a Kegyes Korán kinyilatkoztatása Ramadán 
havában kezdődött. Ezért különös gondot kell fordítanunk arra, 
hogy a Korán parancsait életünkben megvalósítsuk. 

Az igazi Korán-olvasást a szív végzi. Külső szemeink csak a 
szív ablakaiként szolgálnak. A Ramadán és a Korán között szoros 
kapcsolat van. A Ramadán az ideje annak, hogy a Korán hangjá- 


48. Nasái, Mu’jam al-awsát 

ra odafigyeljünk - arra a hangra, amely figyelmeztet minket iga¬ 
zi végzetünkre, amelyhez halálunk után érkezünk el. Mohammed 
Próféta (s.a.w.) azt mondta: „A böjt és a Korán közbenjárók lesz¬ 
nek az Utolsó Napon” 49 , és: „A böjt a türelem fele” 50 . 

A böjt jutalma a Túlvilágon majd az ítélet Napján lesz megha¬ 
tározva. Egy hadísz qudsziban Allah Küldötte (s.a.w.) azt mondta: 
„A Mindenható Allah azt mondja: „Adám fiának minden csele¬ 
kedete magáért van, kivéve a böjt, ami Értem van, és Én adom 
a jutalmát is”. A böjt pajzs, amely véd a bűnök elkövetésétől és a 
Pokol tüzétől is. Ezért ha böjtöltök, kerüljétek a testi kapcsolatot 
a feleségetekkel, és kerüljétek a vitatkozást. Ha valaki vitatkozni 
akar veletek, forduljatok el, és mondjátok azt: böjtölök. Rá eskü¬ 
szöm, Aki az életemet a kezében tartja, a böjtölő szájának szaga 
jobb Allah előtt, mint a mósusz illata. A böjtölőnek két öröme van: 
amikor a böjtjét megtöri, és amikor majd Urával találkozik, akkor 
elégedett lesz böjtje miatt.” 51 

A Korán a jutalom jó hírét mondja azoknak, akik Allah 
megelégedéséért böjtölnek: „Bizony, a muszlint férfiaknak és a 
muszlint nőknek, a hívő férfiaknak és a hívő nőknek, az engedel¬ 
mes férfiaknak és az engedelmes nőknek, az igaz férfiaknak és 
az igaz nőknek, a türelmes férfiaknak és a türelmes nőknek, az 
alázatos férfiaknak és az alázatos nőknek, az adakozó férfiaknak 
és az adakozó nőknek, a böjtölő férfiaknak és a böjtölő nőknek, a 
szemérmüket őrző férfiaknak és a szemérmüket őrző nőknek, az 
Allahról sokat megemlékezőférfiaknak és azAllahról sokat meg¬ 
emlékező nőknek Allah megbocsátást és óriási jutalmat készített 
elő. ” (Korán, 33:35) 

49. Ahmad b. Hanbal, Musnad, II, 174 

50. Tirmidhi, Daawat, 86 

51. Bukhari, 3, 31,128 

Mohammed Próféta (s.a.w.) arról is tájékoztatta a hívőket, 
hogy a böjtölökre dupla jutalom vár: ebben a világban és a kö¬ 
vetkezőben is. Ebben a világban, amikor a böjtjüket megtörik, és 
a következőben, mikor Urukkal találkoznak. A böjtölők igen ma¬ 
gas rangot kapnak a Túlvilágon, a jutalmat azonban nem ismerjük 
pontosan, hogy ezáltal is növekedjen a böjt iránti szeretetünk és 
lelkesedésünk. 

A böjt olyan istenszolgálat, amely által megtanulhatjuk érté¬ 
kelni a Mindenható Allah ajándékait. A böjtölő átérzi a szegénység 
és éhezés nehézségeit. A böjt által a hívő megmenekül attól, hogy 
anyagi dolgok rabszolgája legyen, és az egyik legmagasabb rendű 
tulajdonságnak, a türelemnek adja át magát. 

A kötelező böjtön kívül Ramadánban szunna a tarawih imát 
is végezni. Ezt az imát azonban lassan, kellő átéléssel és áhítattal 
kell imádkozni, nem pedig gyorsan és kapkodva. Sajnos egyes me¬ 
csetekben az emberek olyan sietve végzik a tarawih imát, mintha 
csak versenyeznének egymással. Allah Küldötte (s.a.w.) elmondta, 
hogy ha a hívő csak Allahtól várva jutalmát böjtöl Ramadánban, és 
imádkozza a tarawih imát, akkor bűnei megbocsátatnak, és olyan 
büntelen lesz, mint azon a napon, amikor megszületett. 

Ramadán során fontos a szahur, a hajnalhasadás előtti étkezés 
fogyasztása. A szahurt reggel kell enni, mielőtt még a böjt ideje 
elkezdődne. Általában a legtöbb ember időben fogyasztja az iftárt, 
de a szahurt nagyon sokan elhanyagolják, mert nagyon korán kel¬ 
lene fogyasztaniuk. Azonban mindenképpen ragaszkodnunk kell a 
szahurhoz, még ha csak egy pohár vizet iszunk is. Ezzel kapcsolat¬ 
ban Anasz ibn Malik (r.a.) elbeszélése szerint Mohammed Próféta 
(s.a.w.) azt mondta: „Egyetek szahurt, mert abban áldás van” 52 . 


52. Bukhari, 3,31. 146 

Szahl ibn Szád (r.a.) elbeszélése szerint pedig Allah Küldötte 
(s.a.w.) azt mondta: „Az én közösségem a helyes úton marad mind¬ 
addig, amíg siet a böjtjét megtörni” 53 . 

A kötelező böjtökön kívül tanácsos önkéntes böjtöket is vé¬ 
geznünk. Mohammed Próféta (s.a.w.) és a társai még a legnehe¬ 
zebb körülmények között, Arábia tűző napsütésében és hőségében 
is végeztek önkéntes böjtöket. Ilyen módon Ramadán áldásait átvi- 
hetjük a többi hónapra is. Mohammed Próféta (s.a.w.) azt mondta: 
„Ha az emberek ismernék Ramadán valódi értékét, azt kívánnák, 
hogy egész évben tartson” 54 . 

A Ramadán kiemelkedő alkalom a hívőknek arra, hogy a Min¬ 
denható Allah megelégedését elnyerjék. Az áldások, kegyelem és 
megbocsátás hónapja. Ahogy Mohammed Próféta (s.a.w.) mondta: 
„A Ramadán eleje kegyelem, közepe megbocsátás, a vége a meg¬ 
menekülés a Tüztől”. 

Tehát mindent meg kell tennünk, hogy a lehető legjobban ki¬ 
használjuk ezt a lehetőséget, amely Ramadánban adatott nekünk. 
Soha nem tudhatjuk, hogy megérjük-e a Ramadánt a következő 
évben. Azon kívül, hogy böjtölünk, és az imáinkat közösségben 
végezzük, olvassuk a Kegyes Koránt, a Mindenható Allah Sza¬ 
vát. Adakozzunk bőkezűen a szegényeknek és szükséget látóknak. 
Mohammed Próféta (s.a.w.) elmondta, hogy a legjobb adomány az, 
amit Ramadánban adnak. Mindezeket a jótetteket összegyűjtve alá¬ 
zattal és őszinte hittel forduljunk Urunk felé. A Mindenható Allah 
segítsen minket abban, hogy böjtünket a lehető legjobban végez¬ 
zük el. A Mindenható Allah adjon nekünk békét és áldásokat ebben 
az áldott hónapban. 



53. Bukhari, 3. 31,178 

54. Ibn Huzeyma, Sahih, III, 190 






Hagyatkozás és zarándoklat 


Amikor az alávetettség és zarándoklat szavakat halljuk. Ábra¬ 
hám (a.s.) és Iszmail (a.s.) jut eszünkbe, mert a zarándoklat jócse¬ 
lekedete az ő tiszta és őszinte hitükre emlékeztet egészen az idők 
végezetéig. 

A hagyatkozás azt jelenti, hogy Allahra támaszkodunk, Rá 
bízzuk ügyeinket. A szolga, akinek szíve csak a Mindenható Allah 
szeretetével van tele. Nála keres menedéket és Rá bízza magát. 

A Kegyes Korán azt mondja erről: 

„...Allahra hagyatkozzanak a hívők!” (Korán, 9:51) 

„...Allahra hagyatkozzatok, hogyha hívők vagytok!” (Korán, 

5:23) 

„...és aki Allahra hagyatkozik, annak Allah teljesen elegen¬ 
dő. ” (Korán, 65:3) 

Mohammed Próféta (s.a.w.) azt mondta: „Ha igazán bíznátok 
Allahban, 0 gondoskodna rólatok, ahogy gondoskodik a madarak¬ 
ról is, amelyek éhesek reggel, de estére jóllaknak.” 

Az Allahra való hagyatkozás nem azt jelenti, hogy az ember 
elhanyagolja a kötelességeit, hanem azt, hogy miután minden tőle 
telhetőt megtett, Allahnál vesz menedéket, és Allahba veti bizal¬ 
mát. 


A Mindenható Allah azt mondja: „és tanácskozz velük az ügy¬ 
ben, és ha döntöttetek, vesd Allahba a bizalmadat! Bizony, Allah 
szereti azokat, akik Benne bíznak” (Korán, 3:159). 

A Mindenható Allah a másodlagos okok teremtője. Allah tette¬ 
inek nem kell a természeti törvények határain belül maradni. 

Megteremtette Adámot (a.s.) agyagból, Évát pedig Adámból. 

A természeti törvényektől teljesen függetlenül, apa nélkül tette 
várandóssá Máriát. 

Amikor Abrahámot (a.s.) tüzbe dobták, Allah azt parancsolta 
a tűznek: „0, tűz! Légy hűvös és békés Abrahámnak”, és a tűz nem 
égette meg őt. 

Utat nyitott a tengerben Mózesnek (a.s.), miután ő a vízre súj¬ 
tott botjával. Megmentette Mózest és a népét Fáraó zsarnokságá¬ 
tól. 

Elvette Uzair próféta (a.s.) lelkét száz évre, aztán visszaadta 
neki. A száz év alatt frissen tartottam meg Uzair eleségét, és a sza¬ 
marát is feltámasztotta. 

Fíáromszáz évig hagyta aludni a Barlang ifjait, étel vagy ital 
nélkül. 

Allah megadja annak, akinek O akarja, hogy a vízen járjon 
vagy szárnyak nélkül repüljön. Vakká teheti a szemeket, vagy 
olyasmit láttathat a szívvel, amit a szem nem lát. 

Valamit azonban nem szabad elfelejtenünk. Nem várhatjuk el, 
hogy a tűz majd minket sem éget meg, ahogy Abrahám prófétát 
(a.s.). Ismernünk kell a saját korlátáinkat. Dzselaleddin Rúmi azt 
mondja: „Ha Allah útján jársz, képes lehetsz arra, hogy a lángok 
közé lépj. De mielőtt így tennél, vizsgáld meg lelkedet: megvan- 
nak-e benne Ibrahim (a.s.) tulajdonságai, és ezekkel a tulajdonsá¬ 
gokkal összhangban lépj be — mert a tűz nem téged ismer fel, ha¬ 
nem Ibrahim (a.s.) tulajdonságait, és csak ezeket nem égeti el.” 

Ezért tudatlanság és minden alapot nélkülöző feltételezés az, 
ha valaki azokhoz hasonlítja magát, akiket a Mindenható Allah ma- 

gas rangra emelt. Tehát a magunk képességein belül kell megten¬ 
nünk minden tőlünk telhetőt, és utána átadni magunkat Allahnak. 
Mohammed Próféta (s.a.w.) is azt tanácsolta társainak, hogy tegyék 
meg a szükséges és lehetséges intézkedéseket, és utána hagyatkoz¬ 
zanak Allahra. Egyszer egy sivatagi arab azt mondta neki: „0, Al¬ 
lah Küldötte! A sivatagban hagytam a tevémet, mert Allahban bí¬ 
zom”. Allah Küldötte (s.a.w.) azt felelte: „Előbb kösd ki a tevédet, 
aztán hagyatkozz Allahra!” 55 

Egyszer Omár kalifa (r.a.) megtiltotta a seregének, hogy belép¬ 
jenek egy városba, ahol járvány pusztított. A fővezére megkérdezte 
tőle: „0, Elívők Vezére, talán Allah végzetétől próbálsz elmene¬ 
külni?” Omár azt felelte: „Egyik végzetbe menekülök a másiktól”. 
Mohammed Próféta (s.a.w.) is azt javasolta, hogy tartsuk magunkat 
távol a betegség sújtotta helyektől: „A betegek ne járkáljanak az 
egészségesek között!” 56 

A Mindenható Allah a hívők támogatója ezen a világon és a 
következőn is. A Mindenható Allah elegendő azoknak, akik Rá ha¬ 
gyatkoznak. Az egyén és a társadalom békéje és boldogsága abból 
származik, ha a Mindenható Allahtól kér segítséget, és Allahba veti 
bizalmát. 

A hagyatkozás alávetettséget jelent. Azt is jelenti, hogy tilta¬ 
kozás és kifogások nélkül fogadjuk el életünk eseményeit. 

Abrahám prófétának (a.s.) nem volt más a szívében a Min¬ 
denható Allah szeretetén kívül. Egyszer az angyalok azt mondták 
Allahnak: „Urunk, hogyan lehet Abrahám a Te bizalmas barátod, 
amikor lefoglalja a saját élete, a gyermekei és a vagyona?” A Min¬ 
denható Allah pedig háromszor is megmutatta nekik, hogy Abra¬ 
hám tökéletesen alávetette magát Neki. A próbatételek, amelyek 


55. Tirmidhi, Kiyamah, 60 

56. Bukhari, Tib, 53; Muslim, Salam, 104 






- A SZÍV KERTJÉBŐL AZ ISTENI SZERETET TITKA 

elé Allah állította Ábrahám prófétát, például és tanulságul szolgál¬ 
nak a muszlimoknak egészen az ítélet Napjáig. 

Amikor Ábrahám prófétát (a.s.) tűzbe dobták, az angyalok se¬ 
gítségére siettek. 0 azonban azt mondta: „Nincs szükségem rátok. 
Ki parancsolja a tűznek, hogy égjen? Allah a legjobb Védelmező!” 

A Mindenható Allah azzal jutalmazta Ábrahám próféta tökéle¬ 
tes bizalmát és alávetettségét, hogy azt parancsolta a tűznek: „0, tűz! 
Légy hűvös és békés Ábrahámnak”, és a tűz nem égette meg őt. 

Később, amikor Ábrahám feláldozni vitte a fiát, a Sátán meg¬ 
környékezte őket, és próbálta eltéríteni szándékától. Apa és fia 
együtt dobálták meg kövekkel a Sátánt, hogy elkergessék. Ezért 
bizalmuk és alávetettségük csúcsán a Mindenható Allah egy kossal 
ajándékozta meg őket, hogy Iszmail (a.s.) helyett feláldozhassák. 

És amikor a Mindenható Allah a vagyonával kapcsolatban tet¬ 
te próbára Ábrahám prófétát (a.s.), ő gondolkodás nélkül eladomá¬ 
nyozta mindenét Allah nevéért. 

Ruwaim nagyon jól határozza meg a taszavvuf fogalmát: „A 
taszavvuf azt jelenti, hogy az ember átadja magát Allah akaratá¬ 
nak”. Allah szolgájának lenni azt jelenti, hogy Neki vetjük alá ma¬ 
gunkat, mert a Mindenható Allah azt akarja, hogy az 0 szolgái ne 
szolgáljanak senki mást, és ne legyenek saját alsóbb énjük rabszol¬ 
gái sem. 

A Kegyes Korán azt mondja: „Es Urad azt parancsolta, hogy 
ne imádj mást Rajta kívül, és jóságot a szülők iránt. Ha egyi¬ 
kük vagy mindketten megélik veled az öregkort, ne mondj 
nekik lenéző szavakat, és ne űzd el őket, hanem szólj hozzá¬ 
juk tisztelettel. ” (Korán, 17:23) 

„Nem láttad azt, aki saját vágyait tette meg istenének, és Al¬ 
lah ezt tudva tévelygésbe vitte őt, lepecsételte a fülét és a szí- 

vét, és fátylat terített a szemére. Ki vezethetné őt Allah után? 

Hát nem gondolkodtok?” (Korán, 45:23) 

Az alávetettség szereteten alapuló cselekedet. Ábrahám pró¬ 
féta (a.s.) saját élete, fia és vagyona nem távolította el őt Allahtól, 
mert az ő alávetettsége is Allah szeretetén alapult. A zarándokok 
rítusai Mekkában ennek a bizalomnak, szeretetnek és alávetettség¬ 
nek a szimbólumai, és azok lesznek a világ végezetéig. 

Ábrahám próféta (a.s.) nyelve, szíve tolmácsaként azt mondta: 
„Alávetettem magam a Világok Urának!” (Korán, 2:131) 

A zarándoklat, amely Ábrahám (a.s.) és Iszmail (a.s.) szilárd 
hitének és bizalmának szimbóluma, belépés a kegyelem és alávett- 
ség birodalmába, és eltávolodás az emberi vágyaktól. A zarándok¬ 
lat idején a zarándokok ihramot viselnek: két egyszerű, szegetlen 
fehér leplet. Nem viselnek fejfedőt vagy lábbelit. Ez emlékezteti 
a zarándokot az Allahhoz való viszonyára - hogy Teremtőjének 
alázatos szolgája. Arra is emlékeztet, hogy halálunk után egyszerű 
fehér lepelbe csavarnak mindenkit - kedvenc, drága ruháinkat itt 
kell hagynunk, ebben a világban. 

A zarándokoknak nem szabad növényeket letépniük, sőt, még 
bogarakat agyoncsapniuk sem. A becstelenség és büszkélkedés is 
tilos a zarándoklat során. Nem marad más, csak a szeretet és ked¬ 
vesség a teremtés iránt, a Teremtő megelégedését keresve. 

A zarándokok istenszolgálata azt jelképezi, hogy a Mindenha¬ 
tó Allahra való hagyatkozás, a Neki való alávetettség és a Benne 
való bizalom által megbocsátást nyerhetünk bűneinkért. 

A Mindenható Allah adja meg nekünk, hogy életünket Rá ha¬ 
gyatkozva és Neki alávetetten élhessük. Adja meg nekünk, hogy 
0 legyen az egyetlen menedékünk. Adja meg nekünk, hogy érző, 
tudatos szívvel végezhessük el a zarándoklatot. Ámin. 






Mohammed Próféta (s.a.w.) társai 


Az Iszlám fényét, páratlan szépségét, és különösen kedves¬ 
ségét és gyengédségét csak akkor ismerhetjük meg, ha belépünk 
Mohammed Próféta (s.a.w.) társainak világába, akik az ő idejében 
éltek. Ezt az időszakot a Boldogság Korának nevezzük. 

A Boldogság Korát Mohammed Próféta (s.a.w.) tisztelte meg 
jelenlétével. A Mindenható Allah a Világok Kegyelmeként küldte el 
őt, és neki nyilatkoztatta ki a Koránt. A Boldogság Kora a páratlan 
elégedettség napjait jelenti, amelyek során az emberiség teljesen új 
generációja nevelődött. Távoli földekre és korokra vitték az Iszlám 
és a prófétaság zászlaját. A világtörténelemben a szeretteljesség, 
erényesség és erkölcsi érettség csúcsát képviselték. 

Mohammed Próféta (s.a.w.) azt mondta: „A legjobb generá¬ 
ció az emberiségben az, amelyik az én kortársam” 57 . Ezért a hívők 
nagy tisztelettel és vágyakozással tekintenek a Boldogság Korára. 

A társak, akiket Mohammed Próféta (s.a.w.) tanított és nevelt, 
új, tiszta és helyes megértéssel fordultak az emberi lét, az alsóbb 
én, a Mindenható Allah teremtett világának jelentése felé. Ezért 
személyiségük, mindennapjaik részévé vált az, hogy az igazságot 
terjesszék, megbízhatók és becsületesek legyenek, és ha kell, felál¬ 
dozzák vagyonukat és életüket. 

A társak egyik legjellemzőbb és legmeghatározóbb tulajdon¬ 
sága az az erőfeszítés, szeretet és öröm volt, ami a Mohammed 


57. Bukhari, Ashab al-Nabi, 1 

Próféta (s.a.w.) által közvetített szellemiségben gyökerező szilárd 
hitből fakadt. 


Bizony, a társak spirituális világát - amelyből korábban hiány¬ 
zott a hit, igazság és erkölcsi értékek - a kegyelem és áldások esője 
öntözte Allah Küldötte (s.a.w.) tanításainak spirituális légkörében. 
Ezek az áldások, a szeretet és a spiritualitás, amely Mohammed 
Próféta (s.a.w.) szívéből áramlott, olyan kiemelkedő egyéniségeket 
hívott életre, akik az emberiség vezetői maradnak az idők végeze¬ 
téig. Azok az emberek, akik a törvény, szeretet és irgalom nélküli 
sötétségben, a Tudatlanság Korában születtek, és a szívük olyan 
kemény volt, hogy elevenen ásták el saját leány gyermekeiket, hí¬ 
vők közösségévé fejlődtek, akiket a szeretetteljesség, kedvesség és 
gyengéd szív jellemzett. 

Például Omár (r.a.), aki korábban kemény és durva ember 
volt, szinte eltűnt, és egy új Omár született helyette, akinek szíve 
szeretettel és kegyelemmel volt tele, olyannyira, hogy még az úton 
mászó hangyát sem akarta eltaposni. 


Azt mondta: „Ha egy bárány a Tigris folyóba fullad, Allah 
Omárt kérdezi majd meg róla”. A város szegényebb negyedeit jár¬ 
ta, hátán egy zsák élelemmel. Azon igyekezett, hogy minél többet 
tegyen a közjó érdekében. 


Szintén jó példa Abdullah ibn Maszud (r.a.). Az Iszlám előtt 
egyszerű tevehajcsár volt. Ám miután az Iszlámot felvette, a szíve 
a tudás óceánjává változott, és rendkívül kedves és érzékeny ember 
lett belőle. Szíve az isteni sugallatok tükrévé vált. Saját szavaival: 
„Allah Küldöttétől (s.a.w.) olyan spirituális tanítást kaptunk, hogy 
hallottuk, ahogy az étel, amit eszünk, Allahot dicséri”. Allah Kül¬ 
döttének (s.a.w.) ez a kiemelkedő társa alakította a kufai jogi isko¬ 
lát. A világ legnagyobb jogtudósa, Abu Hanifa is ennek az iskolá¬ 
nak a tanítványa volt. Szólón vagy Hamurabi, akiket a jog területén 

oly nagyra tartanak, csak a segédje lehetne Abu Hanifának, akit 
Imám Azam (a legnagyobb imám) néven is emlegetnek. 

Mohammed Próféta (s.a.w.) tanítása és nevelése azokat, akik 
korábban semmik voltak, olyan emberekké változtatta, akik új 
irányt mutattak a világnak. Felélesztette a spirituálisán halott em¬ 
bereket, mintha csak gyémánttá alakította volna a szenet. 

így érték el a társak a Mindenható Allah közelségét - a pró- 
fétaság forrásából ittak. Egyértelműen elkülönült szemükben a jó 
a rossztól: a jó minden szépségével, és a rossz minden rútságával. 
Ezt a spiritualitást adták tovább az utánuk jövő generációknak. 

Ahogy egy apró tükörben tükröződik maga a Nap, úgy hordoz¬ 
ták szívükben a társak Mohammed Próféta (s.a.w.) tükröződését. 
Céljuk az volt, hogy önmegtartóztató életet élve, az evilági javakról 
lemondva az ő példáját kövessék. Ennek az elégedett társadalom¬ 
nak az életében nem volt túlzott fogyasztás, pazarlás, luxus vagy 
kérkedés. Szívükbe bele volt vésve az igazság: a test végállomása a 
sír lesz holnap. Ezért soha nem feledték el, hogy evilági létezésük 
ideiglenes. Védték magukat az alsóbb én gonoszságától, és ked¬ 
ves, érzékeny, önkritikus személyiségű hívők voltak. A korábban 
civilizálatlan sivatagi arabok testileg és lelkileg is tisztákká váltak, 
akár az angyalok, elérve az erények legmagasabb fokát. A Minden¬ 
ható Allah és Küldöttének (s.a.w.) szeretete szilárdan gyökerezett 
szívükben. így tanulta meg egy írástudatlan társadalom a legfonto¬ 
sabb tudást, a Mindenható Allahra vonatkozó valódi tudást. 

A Kegyes Korán azt mondja: „Mondd: vajon egyenlő lenne 
az, aki tud, azzal, aki nem tud? De csak azok emlékeznek meg, 
akiknek tudásuk van ” (Korán, 39:9) 

A társakból tökéletes, elégedett társadalom kovácsolódott, 
amelynek tagjai ismerték Allahot, a tudást és a bölcsességet. Szi- 

lárd meggyőződésükké válik, hogy a Mindenható Allahot meg¬ 
érteni messze túl van az emberi elme határán, hogy O közelebb 
van az emberhez, mint saját maga, és hogy minden pillanatban fi¬ 
gyeli szolgáit. Más szavakkal, elérik a hit legmagasabb fokát, az 
ihszant. 

Az emberiség így ismerte meg a kedvességet, jó modort és 
erkölcsöt. Szívüket állandóan ez a kérdés foglalkoztatta: „Mit vár 
el tőlünk a Mindenható Allah? Hogyan nyerhetnénk el az 0 meg¬ 
elégedését? Mit vár tőlünk Allah Küldötte (s.a.w.)? Milyen visel¬ 
kedést vár el tőlünk? Hogy lenne elégedett velünk?” Ezért a társak 
még a Próféta (s.a.w.) legkisebb kérésére is azt válaszolták: „Apá¬ 
mat és anyámat áldoznám érted, ó, Allah Küldötte (s.a.w.)!” Szám¬ 
talan esetben adták érte vagyonukat és életüket. 

Amikor a Mindenható Allah és Küldötte (s.a.w.) iránti szere¬ 
tet mélyen meggyökerezett a szívekben, a félcivilizált társadalom 
kiemelkedő személyiségeket kezdett kitermelni, akik az emberi 
értékek, kegyelem és erények csúcsát képviselték. A hitbéli test¬ 
vériségből fakadó együttműködés csodálatos példáját mutatták be. 
A nagylelkűség és emberszeretet kiemelkedő eseményeit tapasz¬ 
talták meg. A társak tökéletesen beépítették a személyiségükbe 
Mohammed Próféta (s.a.w.) példáját, ahogy azt a következő törté¬ 
netből is láthatjuk: 

Egyszer Allah Küldötte (s.a.w.) áldozati állatot vágott, a család¬ 
ja pedig szétosztotta a húst a szegények között. Mikor Mohammed 
Próféta (s.a.w.) hazatért, megkérdezte, hogy mi lett a hússal. A csa¬ 
ládja azt mondta: „Mindet elosztogattuk, kivéve ezt a lábat”. „Az 
azt jelenti, hogy mind a mienk maradt, kivéve ez a láb” — felelte 
Allah Küldötte (s.a.w.). 58 



58. Járni at-Tinnidhi. 

A társak kivették részüket a prófétai erkölcsből, és megértet¬ 
ték, hogy az ember valódi vagyona az, amit előreküld a Túlvilágra. 
Ezért kiemelkedő volt áldozatuk és nagylelkűségük Allah útján. 

Egyszer valaki egy birkafejet küldött Mohammed Próféta 
(s.a.w.) egyik szegény társának. A családfő úgy gondolta, hogy a 
szomszédjának nagyobb szüksége van rá, elküldte hát neki. A má¬ 
sik szomszéd ugyanígy gondolkodott, és továbbküldte a harmadik¬ 
nak, és ez így ment tovább, amíg a birkafej vissza nem ért ahhoz, 
aki eredetileg ajándékba kapta. 59 

A jarmuki csata után Hudhaifa (r.a.) az elhagyott csatateret 
járva túlélők után kutatott. 0 maga így mesélte el a történteket: 
„A sebesült muszlimok a tűzforró homokon heverve haldokoltak. 
Láttam az unokatestvéremet, Harith-t, egy vértócsában heverve. 
Odasiettem hozzá, és a vizestömlőt mutatva megkérdeztem, hogy 
kér-e vizet. 

Az ajkai egészen szárazak voltak, és biztos kívánt vizet. De 
amikor kinyitottam a tömlőt, hogy vizet adjak neki, és már éppen 
inni akart volna, meghallottuk Ikrima hangját: „Vizet, adjatok egy 
csepp vizet Allah nevében!” 

Amikor nagybátyám fia meghallotta ezt, csak a szemével in¬ 
tett, hogy vigyem neki a vizet. Amikor odaértem Ikrimához, és már 
az ajkához emeltem volna a vizet, Ijas hangját hallottuk meg: „Vi¬ 
zet, egy kis vizet!” 

Ikrima sem fogadta el a vizet, hanem intett, hogy vigyem to¬ 
vább neki. De mire odaértem hozzá a vízzel, Ij ásnák már csak az 
utolsó szavait hallottam: ’Ó, Allah, nem kíméltük életünket a hit 
útján. Ne tartsd vissza tőlünk a mártírok rangját! Bocsásd meg a 
vétkeinket!” És Ijas, bár már látta kezemben a vizestömlőt, épp 


59. Hakim, II, 526 

csak ki tudta mondani a tanúságtételt, és meghalt, még mielőtt iha¬ 
tott volna. 

Siettem vissza Ikrimához, hogy megitassam. Ahogy mellé tér¬ 
deltem, láttam, hogy már ö sem él. És mire visszaértem Harith mel¬ 
lé a vízzel, már ő is halott volt. Három harcos úgy halt mártírhalált, 
hogy egy csepp vizet sem ittak.” 60 

Hudhaifa (r.a.) azt mondta még a saját lelkiállapotáról: „Sok 
mindent átéltem és sok mindent láttam, de semmi nem volt rám 
akkora hatással, mint ezek az események. Önzetlenségük, lemon¬ 
dásuk, egymás iránti szeretetük, pedig nem is voltak rokonok, a 
csodálat kitörölhetetlen nyomát hagyta az emlékeimben.” 

A Boldogság Korának társadalma elérte a marifatullah szint- 
j ét, vagyis a Mindenható Allah ismeretét. A mély gondolkodás idej e 
volt ez, és a Mindenható Allah és Küldöttének (s.a.w.) ismeretéé. 

A Mindenható Allah legnagyobb mestermüve az ember. És 
ennek a művészetnek a csúcsa Mohammed Próféta (s.a.w.). A tár¬ 
sak voltak azok, akik legjobban értékelték és ismerték a Minden¬ 
ható Allahnak ezt a mestermunkáját. És ők voltak azok, akik ezt az 
örökséget hagyták hátra nekünk. 

A Mindenható Allah azt mondja a Koránban: „Mondd: Ha 
szeretitek Allahot, kövessetek engem, akkor Allah is szeretni fog 
benneteket, és megbocsátja a bűneiteket. Bizony, Allah Megbo¬ 
csátó, Irgalmas.” (Korán, 3:31). Kétségtelen, hogy ebben a társak 
jártak élen - követték őt, ismerték, és nagyon jól értették üzenetét. 
Különösen érdemes figyelmünkre Abdullah ibn Omár (r.a.) szere- 
tete Allah Küldötte (s.a.w.) iránt. 

Mohammed Próféta (s.a.w.) halála után Abdullah megkereste 
azokat a helyeket, ahol ő imádkozott, és saját maga is ott végezte az 


60. Hakim, III, 270 






- A SZÍV KERTJÉBŐL AZ ISTENI SZERETET TITKA 

imáit. Azokon az utakon járt, ahol korábban Allah Küldötte (s.a.w.), 
és olyan fák alá ült le pihenni, ahová ő is leült. Rendszeresen ön¬ 
tözte ezeket a fákat, hogy ki ne száradjanak. Mindezt a Mohammed 
Próféta (s.a.w.) iránti szeretetből tette. Ha ment valahová, mindig 
azon az útvonalon ment, ahol Allah Küldötte (s.a.w.) is, és mindig 
ugyanott fordította meg a lovát, ahol ő. Különösen nagy figyelmet 
fordított arra, hogy kövesse Mohammed Próféta (s.a.w.) szokásait 
az üdvözlés terén. Még ha nem is volt semmi különös dolga, akkor 
is elment otthonról, hogy muszlimokkal találkozhasson és üdvö¬ 
zölhesse őket. Mindenkinek köszönt, akár gyerekek voltak, akár 
felnőttek. 61 

Mohammed Próféta (s.a.w.) Allahról emlékezett meg még a 
hátasállatán ülve is, és önkéntes imákat végzett, bármerre is tartott 
az állat, a meghajlást és lebomlást fejbólintással jelezve. Abdullah 
ibn Omár is szokásává tette ezt utazásai során - olyan volt, mint az 
az ember, aki lépteit pontosan a hóban talált lábnyomokba akarja 
igazítani. 62 

Mohammed Próféta (s.a.w.) minden szombaton elment a 
szomszédos város, Quba mecsetébe. Ezt látva Abdullah amíg csak 
élt, soha nem hagyta el ezt a szokást. 63 

Egyszer Abdullah ibn Omár levágott egy kost. Megkérdezte a 
családját: „Ktildtetek-e a húsból a zsidó szomszédunknak?” Ami¬ 
kor nemmel válaszoltak, meghagyta, hogy mindenképp küldjenek 
neki is egy darab húst: „Vigyétek át nekik ezt a darab húst, mert 
hallottam, hogy Allah Küldötte (s.a.w.) azt mondta: Gábriel addig 

61. Ibn Sa’d, IV, 156; Ibn Hacer, al-Isaba, II, 349; Ibn al-Athir, Üsd al-Gha- 
ba, III, 341 

62. Bukhari, Taqsir al-Salah, 7, 8, 11, 12; Witr, 5, 6; Muslim, Musafimn, 39 

kötötte a lelkemre a szomszédok jogait, hogy már azt hittem, ré¬ 
szük lesz az örökségben is”. 64 

A társak életében központi szerepet töltött be Allah és 
Mohammed Próféta (s.a.w.) elégedettségének elnyerése. Életüket 
és vagyonukat áldozták ezért a célért. 

Az iránta érzett szeretetből a fiatal társak versengtek a meg¬ 
tiszteltetésért, hogy Allah Küldöttének (s.a.w.) követei legyenek, 
és elvihessék leveleit, amelyekben az Iszlámot magyarázta. Azzal 
a szándékkal, hogy akárcsak egyetlen kívánságát is teljesíthessék, 
felajánlották szolgálataikat, még ha ez komoly erőfeszítést követelt 
is tőlük. Egyértelmű jele volt a Mohammed Próféta (s.a.w.) iránt 
érzett végtelen szeretetüknek, hogy miután átkeltek a végtelen si¬ 
vatagokon és magas hegycsúcsokon, bátran olvasták fel a leveleit 
idegen királyok előtt, akik mellett ott álltak a katonáik és hóhéraik. 
Nem haboztak életüket adni ennek az áldott kötelességnek a telje¬ 
sítéséért. Ez az áldott generáció vég nélkül gyakorolta a szeretet¬ 
te lj ességet és nagylelkűséget, hogy a hit valódi örömét megérez- 
zék. Ezért a medinai anszárok, akik nehéz időkben is befogadták 
a mekkai menekülteket, a muhadzsireket, nem találtak lelki békét 
anélkül, hogy mindent meg ne tegyenek értük. 

Allah Küldötte (s.a.w.) példaértékű testvéri kapcsolatot alakí¬ 
tott ki társai között, amit hívők generációi fognak követni, egészen 
az Utolsó Napig. Az anszárok és muhadzsirek testvérisége olyan 
jelenetekhez vezetett, amelyek soha nem fognak megismétlődni 
az emberi történelem során. Az anszárok listát készítettek minden¬ 
ről, amijük volt, és meg akarták felezni mekkai testvéreikkel. A 
muhadzsirek azonban, akiknek a szíve az elégedettség kincsestára 
volt, nem mutattak érdeklődést a tulajdonuk iránt, csak azt mond- 

ták: „Allah áldjon meg téged és a vagyonodat. Nekem elegendő, ha 
megmutatod a piachoz vezető utat” 65 . 

Ez az áldott generáció Allahnak és Küldöttének (s.a.w.) szen¬ 
telte életét. Számukra az volt a legnagyobb boldogság, ha erőfe¬ 
szítéseket tehettek Allah útján. A Boldogság Korában igazi hívő 
generáció nevelődött. A generáció tagjai igazi muszlim személyi¬ 
séget építettek fel magukban. Szavaikkal és példájukkal egyaránt 
tanítottak 

Például a khaibari győzelem után Mohammed Próféta (s.a.w.) 
megbízta Abdullah ibn Rawahát (r.a.), hogy gyűjtse be az adót 
Khaibarból. Abdullah minden évben el is ment Khaibarba, felmérte 
a vagyonukat, és begyűjtötte utána az adót. A Khaibar földjeit mű¬ 
velő zsidóknak nem tetszett, hogy milyen pontosan veti ki az adót. 
Még megvesztegetni is próbálták, hogy legyen velük kicsit elné¬ 
zőbb. Abdullah azonban azt mondta nekik: „Allahra, az irántatok 
érzett haragom nem fog megakadályozni abban, hogy igazságosan 
bánjak veletek. Meg akartok vesztegetni, ami tilos — sohasem fo¬ 
gadnám el.” 

A zsidók csodálták Abdullah-t, mondván: „Az ilyen elköte¬ 
lezettség az igazság iránt tartja meg sértetlenül az egeket és a föl¬ 
det”. 66 

A társak elkötelezettségének tükröződését láthatjuk az utá¬ 
nuk következő generáció, a tabiun tagjaiban is. Egy elbeszé¬ 
lés szerint Imám Abu Hanifa egyszer pénzt adott kölcsön egy 
zoroasztriánusnak. Amikor elment, hogy a pénzt visszakérje, a ci¬ 
pője sáros lett, ezért a ház előtt megpróbálta letisztítani. A cipőről 
azonban a ház falára freccsent némi sár. Abu Hanifa nem tudta, 
mint csináljon. Azt mondta magában: „Ha otthagyom, felelős le- 

szék azért, hogy bepiszkoltam az ember házfalát. Ha viszont meg¬ 
próbálom leszedni, lekaparom a sárral együtt a vakolatot”. Aztán 
bekopogott. Egy rabszolgalány nyitott ajtót. „Szólj a gazdádnak, 
hogy Abu Hanifa várja az ajtó előtt” — mondta neki. Hamarosan 
kijött a gazda, és mentegetőzni kezdett azért, hogy még nem adta 
meg a kölcsönkért pénzt. Abu Hanifa azonban így szólt: „Nem fon¬ 
tos most az adósságod. Hanem nézd meg, mi történt a faladdal. 
Hogyan tisztíthatnám meg?” A zoroasztriánus azt mondta: „Azt 
hiszem, előbb nekem kell megtisztítanom a szívemet!”, és azonnal 
felvette az Iszlámot. 


Ebből azt a fontos tanulságot vonhatjuk le, hogy a zoroasztriánus 
azért lett muszlim, mert Abu Hanifa még egy apró dologban sem 
volt vele tiszteletlen, és még a saját jogait is feláldozta azért, hogy 
ne okozzon neki kárt. Ez a történet remek példa Abu Hanifa kiemel¬ 
kedő erkölcsére, de arra is felhívja a figyelmünket, hogy mennyire 
fontos és eredményes a saját példánkkal tanítani. 

Az áldott társak így töltöttek be kulcsszerepet a tabiun nevelé¬ 
sében. Ok személyesen tanulták meg Mohammed Próféta (s.a.w.) 
csodálatos életéből, hogy a Túlvilágon az válik a legnagyobb 
hasznunkra, ha jóravaló örökösöket hagyunk magunk után. Azt is 
megértették, mennyire értékes, folyamatos jutalmat hozó adomány 
olyan embereket nevelni, akik sikeresek lesznek a Túlvilágon. 
Ezért ők a haláluk után elnyerték helyüket és tovább élnek a hívők 
szívében, akik fohászaikban emlékeznek meg róluk. 


Ezt a kiemelkedő generációt követve a hit öröme beborította 
az egész világot, olyan eredményeket hozva, mint például Tariq ibn 
Ziyad győzelme ötezer fős seregével a spanyolok kilencvenezer fős 
serege felett. Győzelme után elment a palotába, ahol a legyőzött 
király kincstára is volt. Azt mondta magának: „Légy óvatos, Tariq! 
Tegnap még láncra vert rabszolga voltál. Allah felszabadított, és 

mára győzedelmes hadvezérré tett. Holnap viszont nem leszel más, 
mint a föld alatt porladó hús. És elfog jönni az a nap, mikor Allah 
elé kell állnod.” 

Figyeljük meg ezt a neveltetést, amely felépítette egy rabszol¬ 
ga személyiségét, és az erények csúcsára emelte! És később, en¬ 
nek hatására győzedelmes hadvezérként is szüntelenül felelősségre 
vonta saját magát, és ellenőrzése alatt tartotta vágyait. 

Az áldott társak, akik Mohammed Próféta (s.a.w.) nevelése 
alatt váltak spirituálisán éretté, minden energiájukat annak szen¬ 
telték, hogy lelkesedéssel és a hit örömével terjesszék Allah Sza¬ 
vát. Életük legjobb pillanatai azok voltak, amikor a Mindenható 
Allah Egyedülvalóságára vonatkozó üzenetet átadhatták az embe¬ 
riségnek. Allah megelégedését akarták elnyerni azzal, hogy jó hírt 
mondtak az embereknek, és tanították őket. 

Ha tudjuk, hogy Mohammed Próféta (s.a.w.) utolsó beszédét 
körülbelül 120 ezer társa hallgatta, akik közül csak húszezren van¬ 
nak Mekkában és Medinában eltemetve, megérthetjük, hogy az 
Iszlám terjesztésének feladata milyen, az országhatárokon is átíve¬ 
lő lelkesedést váltott ki belőlük. így utaztak az áldott társak Kínától 
Isztanbulig, Afrikától a Kaukázusig, hogy az igaz vallás szeretetét 
és vezetését elvigyék az embereknek. így jutott el az igazság üze¬ 
nete minden helyre, minden időben. 

Ezeknek a kiemelkedő embereknek a jó szívvel végzett erő¬ 
feszítései fonnálták az utánuk következő korokat. így nyerte el 
az emberiség a Boldogság Korát... A hitből fakadó lelkesedésük 
eredményeképpen Medina városállama, amely kezdetben alig egy 
négyzetkilométer volt, tíz év múlva Palesztináig és Irakig terjedt. 
Tíz év alatt Medina lakossága ezerötszázról százötvenezerre növe¬ 
kedett. 

Napjainkban, annak ellenére, hogy csaknem másfél milliárd 
muszlim van a világon, a Tudatlanság Korából visszamaradt vad¬ 
ságnak és embertelenségnek köszönhetően a hívők száma nem nö¬ 
vekszik olyan gyorsan, mint a Boldogság Korában - sőt, inkább 
veszteséget tapasztalhatunk a hit terén. Ez azt jelenti, hogy minden 
eddiginél inkább szükségünk van Mohammed Próféta (s.a.w.) tár¬ 
sainak lelkesedésére... 

A társak akár egy egész hónapot utaztak azért, hogy egyetlen 
hadíszt megtanuljanak vagy megtanítsanak, nem bánva a kor rend¬ 
kívül nehéz utazási körülményeit. És még egyhónapnyi fárasztó 
utazás után is inkább visszautasították, hogy meghallgassanak va¬ 
lakit, akit nem tartottak elég megbízhatónak - például ha azt látták, 
hogy úgy tett, mintha abrak lenne a vödrében, és próbálta csalogat¬ 
ni a lovát. A társak úgy gondolták, hogy az ilyen viselkedés, ha va¬ 
laki megpróbál megtéveszteni akár csak egy állatot is, jellemhiba, 
és hogy a hibás jellemű ember által közvetített tudást nem lehet 
elfogadni. 

Az áldott társak mindent megtettek, hogy helyesen tanulják 
meg és tanítsák az Iszlámot. Vajon manapság bennünk mennyire 
van meg ez az Iszlám személyiség? Mennyire vagyunk hálásak az 
áldott társaknak a közvetítő szerepért, amit az Iszlám isteni ajándé¬ 
kának átadásában töltöttek be? A hit öröme és lelkesedése, amit ők 
éreztek, mennyire tükröződik a mi életünkben? Vajon elég kritiká¬ 
val szemléljük-e helyzetünket ebben a kérdésben? 

A Mindenható Allah segítsen meg minket, hogy életünket az 
egyenes úton kitartva élhessük, az áldott társak kiemelkedő gene¬ 
rációjának példáját véve alapul, akik olyanok, mint a csillagok az 
Iszlám és a hit egén. Amin. 






Musa Efendi 

A szívek szultánja, tanítónk és apánk 


Minden civilizáció kitermeli a maga embertípusát. Ez az em¬ 
bertípus megfelel az adott civilizáció jellemzőinek és tulajdonsá¬ 
gainak. 

Az Iszlám civilizációja a koronája mindannak, amit valaha is 
elértek az emberiség történelmében. Ennek a sikernek az az oka, 
hogy a romlatlan emberi természet az isteni tudással, ismerettel és 
bölcsességgel párosult. Ez a kiváló, megismételhetetlen generáció 
azért keletkezett, mert e muszlim nép természetes tulajdonságai er¬ 
kölcsi felvilágosodással párosult. Ennek a kiemelkedő társadalom¬ 
nak a történelmi megnevezése az ottomán birodalom. 

Ahogy egy építészeti remekmű minden egyes motívuma ma¬ 
gán hordozza az egész tökéletességének jelét, ugyanúgy igaz ez 
minden civilizációra is. Ezért civilizációnk központja az ember, és 
legfőbb értéke az az embertípus, amelyet létrehozott. 

Ez a tökéletes civilizáció azonban nem tűnt el egyik napról 
a másikra. Ahogy az ottomán civilizáció palotáiban támadó fűz¬ 
ből kimentették a felbecsülhetetlen értékeket, amelyek túlélték a 
civilizáció letűntét, úgy mindig maradtak olyan emberek is, akik 
fenntartották ennek a civilizációnak a frissességét és életerejét is. 
Közéjük tartozott a Topbas családból Hadzsi Ahmed Efendi. Egész 
életét és vagyonát arra áldozta, hogy kioltsa a szörnyű lángokat, 
amelyek az ottomán civilizáció épületét elborították. Amikor pedig 
minden út bezárult előtte, és egyetlen lehetősége az isteni rende¬ 
lés elfogadása volt, továbbra is azon fáradozott, hogy a tökéletes 

életstílust népszerűsítse: mintha egy tökéletes és nemes civilizáció 
fennmaradt kincse és öröksége lenne. 

Nekünk is megadatott az a megtiszteltetés, hogy együtt élhet¬ 
tünk egy ilyen nemes lélekkel, aki a tökéletes Iszlám civilizáció ki¬ 
finomultságát képviselte. Ez a nemes lélek tiszteletre méltó apánk 
és tanítónk, Allah barátja, Musa Efendi volt. Ma a Mindenható 
Allah megadta neki a Találkozás Éjszakáját. Ez a kegy régen várt 
találkozás neki, és fájdalmas búcsúzás nekünk. 

84 évnyi, erkölcsösen, elegánsan és nemesen élt élete tele van 
olyan példákkal, amelyek sohasem avulnak el, és mindig megtart¬ 
ják frissességüket. 

A spirituális égbolt csillaga volt, ezért nem is vagyok képes 
megfelelően leírni spirituális szépségét és szerénységét. A végtelen 
alázat, nemesség, érzékenység és tökéletes modor páratlan szimbó¬ 
luma volt. Szívében megértette a valódi szépség fogalmát, és nem 
tévesztette meg az evilági gazdagság és csillogás. 

Amikor a Korán tanítását betiltották Törökországban, ő egyi¬ 
ke volt azoknak a keveseknek, akik óriási bátorságot és eltökéltsé¬ 
get mutattak az elnyomás ellen, és a Korán tanítását támogatták. A 
szívéből fújó szellővel nyitotta fel a Kegyes Korán lapjait. 


Szeretetteljességgel és nagylelkűséggel telt szíve állandóan 
szenvedett az Iszlám világ fájdalmaitól. Ha valami katasztrófa tör¬ 
tént bármilyen távoli helyen, ahol muszlimok éltek, mély szomo¬ 
rúság töltötte el. Igazi tiszta szándékkal ragadta meg a lehetőséget, 
hogy segítsen rajtuk: senki nem tudott erőfeszítéseiről. Megszer¬ 
vezte, hogy segítsenek szenvedő muszlim testvérein, de még ez¬ 
zel sem volt elégedett, hanem állandóan fohászkodott értük. Afga¬ 
nisztán, Palesztina, Azerbajdzsán, Bosznia és Koszovó szenvedő 
muszlimjainak kiáltása vérkönnyeket fakasztott szívéből. De, bár 

szíve telve volt szomorúsággal a muszlimokat sújtó csapások mi¬ 
att, telve volt az isteni rendelésnek való behódolással is. 


Ez a hadísz jól tükrözi életének utolsó napjait: „A legnehezebb 
megpróbáltatások a prófétákat sújtják, aztán az igazakat, aztán a 
többi szolgát, spirituális szintjük szerint”. 

Ez a hadísz nyilvánult meg élete végén. Egészsége megrom¬ 
lott, és sokat szenvedett élete utolsó három évében, különösen az 
utolsó hónapokban. Először elvesztette a veséit. Aztán elvesztette 
a beszéd képességét. Halála előtt egy nappal mindkét lábát am¬ 
putálni kellett üszkösödés miatt. Az elviselhetetlen körülmények 
ellenére folyamatosan a Mindenható Allah nevét ismételte - Al¬ 
lah, Allah, Allah... Végül pedig eltávozott ahhoz, Akit legjobban 
szeretett, a pénteki imára szólító imára hívás hangjaira, a szeretet 
mártírjaként. 

Halálával nemcsak én vesztettem el apámat, hanem minden 
más ember is, akit szerető gondoskodása elért — még a macskák is, 
amelyek mindig körülvették, ahányszor kilépett háza kertjébe, és 
egészen a kapuig kísérték, menedéket találtak nagylelkűségében és 
együttérzésében. Szeretetteljesen hajolt le hozzájuk, ha megbete¬ 
gedtek, orvost hívott, és bekötözte sebeiket. Madáretetőt állított fel 
a kertben. Ha rájuk pillantott, még a rózsák is másként mosolyog¬ 
tak, mintha csak eltöltötte volna őket a Próféta (s.a.w.) spirituális 
megnyilvánulásának öröme. 



A zaklatott, megtört vagy fáradt szívek vigaszt találtak nála. 
Az óriási tömeg a temetésén a szívek egységének félreérthetetlen 
szimbóluma volt. Nem hajolnak-e össze az árnyékok, együttérzést, 
önzetlenséget és egységet keresve? Akik temetési menetét követ¬ 
ték, elérték a megfelelő lelkiállapotot arra, hogy remegő szívvel 
szolgálják Allahot, és megszabaduljanak az evilági élet jelenték- 

telenségeitől. A lassan mozgó, óriási tömeg felett pedig számtalan 
angyal kísérte őt sírjáig. 

így segíti a tökéletes tanító azokat, akik őszintén követik az 
ő vezetését. Minden adandó alkalommal megvédelmezi őket az 
alantas dolgoktól. Az isteni megnyilvánulások felé vezeti őket. A 
boldogság forrásaivá alakítja őket. Tanítványai megízlelhették az 
isteni szeretet ízét. 

Sejkh Szádi a Gülisztán című könyvében a következő történet¬ 
tel szemlélteti, hogyan alakítják át a lelki vezetők tanítványaikat: 

Egy napon a fürdőházban voltam, és különleges szappant ad¬ 
tak nekem. Megkérdeztem a szappant: 

- Mósuszból készültél, vagy ámbrából? Csodás illatod lenyű¬ 
göz. 

A szappan azt felelte: 

- Föld voltam egy rózsatő alatt. Fíajnalonként a rózsa szirmait 
harmatcseppek borították, és lehullottak rám, akár a könny¬ 
cseppek. Ezekkel a cseppekkel gyúrtak agyaggá. Valójában 
nem vagyok más, mint közönséges föld, melynek különleges 
illata a rózsától származik. 


Ehhez hasonlóan, lelki apánk spirituális gazdagsága az isteni 
illatok forrása volt, amelyek mint harmatcseppek egy rózsáról, lel¬ 
künk talajára hullottak. Mindaz a szépség és erény, amit a szívek¬ 
ben megtapasztalhatunk, ott virágzott az ő lelkének kertjében. És 
a virágok mind gyümölcsöt teremtek, és tökéletesen be is érlelték. 
Azok az emberek, akiknek hitük olyan hatalmas, mint az óceán, az 
isteni tudás szétszórt cseppjeinek áldásai. Válogatott parfümjeik a 
dicséretre méltó erkölcsi tulajdonságok. Ebből az illatból származ¬ 
nak az emberiségnek boldogságot hozó hősök. 

Az egyik legfontosabb alapelv, amelyet hangoztatott az volt, 
hogy mennyire fontos a hívőknek magányos elvonulás helyett egy¬ 
más társaságában időzni. Sokszor említette, mennyire hasznos a 
saját magunkkal való elszámolásban az a kérdés, amit Mohammed 
Próféta (s.a.w.) tett fel társainak: „Megsimogattad ma egy árva fe¬ 
jét? Meglátogattál valakit, aki beteg?” 

Minden évben finanszírozta fiatal párok esküvőjét, hogy segít¬ 
sen nekik elindulni egy boldog, új életben. Ramadán hónapjában 
Medina fényes városában ezreknek adott iftárt, a böjtöt megtörő 
étkezést. Az asztalnál érződött a Küldött (s.a.w.) idejéből fújó szel¬ 
lő lélegzete. 

Jó tulajdonságai között volt az is, hogy szépen bánt a gyere¬ 
kekkel, kedvesen és megértőén beszélt velük. Rendszeresen jutta¬ 
tott anyagi támogatást árváknak. 

A természete azonosult a bőkezűséggel. A Hudayi klinikán, 
amelyet kifejezetten a szegények és rászorulók kezelésére nyitot¬ 
tak, nagyon elszomorodott azok láttán, akiket nem tudtak megfele¬ 
lően kezelni. Gyakran mondogatta vágyakozva: „Ha lenne elegen¬ 
dő erőm szolgálni ezeket a szegényeket, biztosan megtenném”. 

Nagylelkűségétől és mély együttérzéstől hajtva közeli bará¬ 
taival alapította a Hudayi öregek otthonát. Azt mondta: „Ha nem 
szolgáljuk az otthontalanokat, felelősségre leszünk vonva érte”. 

Az alázat legjobb példája volt. Mindig félt, sőt, reszketett, és 
kerülte a hivalkodást. Számára a taszavvuf egyik célja az volt, hogy 
ráébresszen az ember tehetetlenségére és semmi voltára a Minden¬ 
ható Allah előtt, hogy meglássa Allah végtelen hatalmát, isteni fen¬ 
ségét és uralmát. Amikor mi, az örökösei felnyitottuk Musa Efendi 
végakaratát, ismét tanúi lehettünk végtelen alázatának: 

„Mindenki a következő világra távozik, ha a számára elrendelt 
lélegzetvételek száma betelik. Milyen szerencsés is az az em¬ 
ber, aki Allah útján áldozza életét, és igaz hívőként hal meg. 

Bár tudtam, hogy ez az igazság, mégis úgy érzem, hogy nem 
szolgáltam úgy Allahot, ahogy O megérdemli, hogy szolgál¬ 
ják. Megöregedtem, de úgy érzem, nem éltem úgy az életemet, 
ahogy élnem kellett volna. Olvastam a tiszteletre méltó tudó¬ 
sok, Allah barátainak életét, de úgy érzem, nem követtem őket 
úgy, ahogy követnem kellett volna. Egy hibákkal teli élet után 
most távozom ebből a világból, és úgy találkozom Urammal, 
hogy nem reménykedem másban, csak a megbocsátásában, 
mert 0 a Megbocsátó, az Irgalmas.” 

Egész élete a hadísz modellje volt: „Aki ismeri magát, az is¬ 
meri Urát is”. Ha ő ennyire aggódott élete végén, akkor milyen 
lehet a mi helyzetünk? A Mindenható Allah irgalmazzon nekünk! 

Bőkezűségének egyik tapintatos megnyilvánulása volt, hogy 
borítékban pénzt küldött az Iszlám tudósainak, akik szerénységük 
miatt még a legnagyobb nehézségben sem kértek nyíltan segítsé¬ 
get. A borítékra kedves, dicsérő szavakat írt, kérte, hogy fogadják 
el az ajándékot, és megköszönte az elfogadást. Nagyon ügyelt arra, 
hogy a hadísz szerint cselekedjen: „Aki adományt ad, az Allah ke¬ 
zébe adja. Allah kezén keresztüljut el azokhoz, akiknek szükségük 
van rá.” 

Az Iszlám alapítványok sarokköve volt. A jótékonyság és ked¬ 
vesség cselekedeteinek szentelte magát. Minden muszlim problé¬ 
mája az ő problémája volt, örömük pedig az ő öröme. 


Gyerekkorom idején a tüdőbetegek kezelése még rendkívül 
nehéz feladat volt. Apám, néhai édesanyám segítségével, ételt vitt 
a tuberkulózistól szenvedő hontalanoknak. Néha engem kért meg, 

hogy vigyem el nekik az ételt. Ramadánban iftárt szervezett a sze¬ 
gényeknek, szükséget látóknak és vallási intézmények alkalma¬ 
zottainak. Személyesen szolgálta ki őket, és iftár után ajándékot 
is adott nekik. A minden teremtmény iránti szeretet, kegyelem és 
együttérzés legjobb példája volt. És mindezt nem evilági ambíci¬ 
óktól hajtva tette, hanem a Mindenható Allah megelégedését ke¬ 
resve. 

Kitűnő apa volt, aki gondosan követte a hadíszban említett 
alapelvet: „Egy apa nem adhat jobb ajándékot a gyermekének, 
mint a jó nevelés, és hogy jó modorra tanítja”. 

Gyermekkoromban a nagybátyámat és engem elvitt, hogy 
ottomán tudósokat és más j óravaló embereket látogassunk. Pró¬ 
bált nekünk ablakot nyitni az ottomán idők hitére és fenségére, 
így teremtve meg köztünk a szeretet kötelékét. A tudás, erkölcs és 
jó modor e korszakából származó lelki táplálékkal nevelt minket. 
Körbevezetett minket a mecsetekben, ottomán épületekben, beszélt 
nemességükről és szépségükről, és arról, hogy milyen fontos Allah 
útján adakoznunk. Olyan volt, mint egy ötvösművész, aki tanítvá¬ 
nyai érzékeny szívébe vési az üzenetet. 

Valóban olyan apa volt, akire érvényes a hadísz: „Az apa meg¬ 
elégedése Allah megelégedése”. 

Tiszteletre méltó életet élt. Az erényesség, udvariasság, és az 
emberek és állatok iránti szeretetteljesség tökéletes példája volt. 

Van egy emlékem gyerekkoromból, ami szeretettelj ességének 
egyik mércéje számomra. Vasárnaponként finom ételeket ettünk. 
Tiszteletre méltó apám az étel legjobb részét azoknak adta, akik 
felszolgálták, ezáltal is betöltve jogukat az ételre, amit láttak és 
amelynek illatát érezték. Apám mindig az örökkévaló, túlvilági 
hasznot és kereskedést részesítette előnyben. 






MUSA EFENDI J 


Számtalan spirituális gyermekének fény és vezetés volt ebben 
a korban, amelyben oly sokan az alsóbb én vágyainak rabszolgái. 
Gondolkodásával és érzékenységével az egyik legutolsó példa 
azoknak az áldott embereknek a láncolatában, akik már csaknem 
eltűntek napjainkra. 

Eltávozott isteni parancsra, ahogy minden lélek megízleli a 
halált. Ez az áldott, csillaghoz hasonló ember fizikailag és spiritu¬ 
álisán is apám volt. És sokunknak volt spirituálisán apja, támoga¬ 
tója, védelmezője. 

Halála olyan, mint ennek a hadísznak a tükröződése: „Egy tu¬ 
dós halála olyan, mint egy egész világ halála”. 

Valóban, halála mély szomorúság mindannyiunknak. 

Mi és mindenki, aki szerette őt, árvák lettünk, ahogy árvák 
lettek a macskák, a madarak és a virágok, amelyek mindig körül¬ 
vették. Mindenki elvesztette a kegyelem és együttérzés szárnyát. 

Milyen jól is mondja Aziz Mahmud Hudayi: 

Ki várhatna hűséget tőled? 

Nem vagy-e hazug, te világ? 

Nem te vagy-e az a föld, 

Mely elvette Mohammed Musztafát? 


Igen, ez a hazug világ elvette őt, ahogy elvette Mohammed 
Musztafát (s.a.w.) is. 1999. július 16-án, pénteken, a pénteki imára 
szólító hívás hangjai között távozott, mintha csak csillagként emel¬ 
kedett volna a másik világba. Szívünkben azonban tovább ragyog 
és örökké él majd. Elérte Allahot. Teste ebben a múlandó világ¬ 
ban maradt, lelke távozott, mintha a sok tízezer ember szereteté- 
nek trónján vitték volna. Nem a kezükkel vitték testét, hanem a 
szívükkel. 






A SZÍV KERTJÉBŐL AZ ISTENI SZERETET TITKA 


A Mindenható Allah kegyelme legyen vele. 

A Mindenható Allah adja, hogy részesedhessünk a közbenjá¬ 


rásából. 


Tiszteletre méltó apám, aki egész életében arra vágyott, hogy 
találkozhasson azzal. Akit szeret, mindig megemlékezett a halálról. 
Ezzel kapcsolatban gyakran emlegette Yahya Kemal versét: 

Mikor eljön a távozás napja, 

Hajó indul kikötőnkből az ismeretlenbe. 

Akik a kikötőben maradnak, szomorúak a távozás miatt. 
Szegény szívek! Nem ez az utolsó hajó, 


És nem ez az utolsó gyász és utolsó fájdalom. 


Urunk! Adj nekünk részt tanítónk és vezetőnk tulajdonsága¬ 
iból és viselkedéséből, aki az Iszlámot szolgálta, ennek áldozva 
csaknem évszázados életét. Ebben az életben sosem tért le a Korán 
és a Szunna útjáról. 0, Allah! Add meg nekünk, hogy folytathassuk 
értékes szolgálatát az Iszlámnak. Add, hogy ideiglenes elválásunk 
a Paradicsom kertjében végződjön találkozásunkkal, a Te Küldöt¬ 
ted, Mohammed Musztafa (s.a.w.) közelségében. Amin. 

Kedves testvéreim! Kérlek benneteket, olvassatok három 
Ikhlasz és egy Fatiha szúrát néhai apánk emlékére! 






Utolsó lélegzet 

Életünk utolsó pillanata 


A Mindenható Allah az egész teremtésben csak saját magának 
tartotta meg az Örökkévalóság tulajdonságát. Ő az egyetlen halha¬ 
tatlan, örökkévaló lény. A Mindenható Allahon kívül minden el fog 
múlni, ahogy Ő mondja a Koránban: „Minden, ami a földön van, 
el fog múlni” (Korán, 55:26). Egy másik ája pedig megerősíti ezt a 
tényt: „Minden lélek megízleli a halált. ” (Korán, 21:5). A halandóság 
valóságát látva az embernek mindig emlékeznie kell arra, hogy egy 
napon meg fog halni. A Korán ebben az ájában figyelmeztet minket 
a közelítő halál valóságára: „Es a haláltusa elhozza az igazságot: 
ez az, amitől próbáltál elmenekülni” (Korán, 50:19). 

Az ember próbatételként lett megteremtve és erre a világra 
küldve. Ezért legfontosabb céljának azt kell tartania, hogy elnyer¬ 
je a Mindenható Allah megelégedését, kegyelmét és áldásait, és a 
Paradicsom kertjébe léphessen. Még az ítélet Napja előtt kell azon 
fáradoznia, hogy ezt elérhesse, különben azon a Napon nem lesz 
senki és semmi a segítségére, ahogy ez az ája is mondja: „Azon a 
napon, amikor nem használ majd sem a vagyon, sem a gyerme¬ 
kek, csak az, ha valaki ép szívvel jön Allah hoz” (Korán, 26:88-89). 


Ezt az áját akkor érthetjük meg igazán, és akkor cseleked¬ 
hetünk a jelentése szerint, ha megfelelően neveljük alsóbb énün¬ 
ket. Ennek a nevelésnek a középpontjában a Mohammed Próféta 
(s.a.w.) iránti hűség, elkötelezettség és engedelmesség áll. Vagyis 
tanulunk 23 éven át felhalmozott prófétai tudásából, tapasztalatá¬ 
ból, és megismerjük spirituális gazdagságát. Azt sem szabad elfe- 

lejtenünk, hogy a Mindenható Allah az ő szívébe küldte le a Ke¬ 
gyes Koránt Gábriel angyalon keresztül. Ezért Mohammed Próféta 
(s.a.w.) minden fohászát, szavát, cselekedetét és szokását a Korán 
magyarázatának tekinthetjük. Annak érdekében, hogy megfelelően 
tanulhassunk tőle, és kihasználhassuk spirituális örökségét, jobban 
kell szeretnünk őt, mint saját magunkat, a családunkat, a vagyonún¬ 
kat vagy bármi mást. Ez a szeretet a Mindenható Allah szeretetével 
alakítja át az embert, és lehetővé teszi, hogy magasabb szintet érjen 
el. Mohammed Prófétát (s.a.w.) szeretni azt jelenti, hogy Allahot 
szeretjük, és fordítva. 

Az alsóbb énünk nevelése és Mohammed Próféta (s.a.w.) pél¬ 
dájának követése a legjobb és leghasznosabb lépések abban, hogy 
felkészüljünk életünk utolsó pillanataira. Ha egy pohár teljesen 
tele van, egyetlen csepptől is túlcsordul. Hasonlóképpen, ha min¬ 
den egyes lélegzetünket egy bizonyos módon és állapotban vet¬ 
tük, akkor az utolsó lélegzetünk betölti azt a szerepet, hogy ezt 
a folyamatot befejezze. Ezért a halál utáni utolsó lélegzetvételre 
való felkészülés attól függ, hogy addigi lélegzetvételeinket hogyan 
használtuk ki. Akik egész életükben jócselekedeteket végeztek, 
akik megtöltötték szívüket a Mindenható Allah és Küldöttének 
(s.a.w.) szeretetével, és ennek megfelelően cselekszenek, azok ké¬ 
pesek lesznek hittel és békével távozni. Az ilyeneknek egy hadísz 
a Paradicsomot ígéri: „Aki tanúsítja Allah egyedülvalóságát, mikor 
meghal, bejut a Paradicsomba” 67 . 

Akik az Iszlám alapelvei szerint élik az életüket, azok képe¬ 
sek lesznek hittel meghalni. Visszatérnek a Mindenható Allahhoz, 
megtisztították szívüket a hamis bálványoktól, az evilági, múlandó 
vágyaktól, és helyette Allah szeretetével töltötték meg. 


67. Hakim, Mustadrak I, 503 

Nem szabad elfelednünk, hogy bár ezt a világmindenséget 
az isteni hatalom teremtette, rendezte be és díszítette fel, csak egy 
ideiglenes állomás. Ebben a világban mindennek célja van. Sem¬ 
mi nem teremtetett cél nélkül. Az emberi lények életének célja az, 
hogy a Mindenható Allah szolgálatával kiérdemeljék a túlvilági 
boldogságot. Ezért figyelmeztet minket Allah a Koránban: „ Ti hí¬ 
vők! Féljétek Allahot az Őt megillető félelemmel, és ne haljatok 
meg, csak úgy, hogy muszlimok vagytok!” (Korán,3:l02) 

Minden élőlény megtapasztalja majd a halált. Ez a pillanat, 
amikor az ideiglenes élettől elbúcsúzunk, különleges élmény min¬ 
den élőlény számára. 

Emlékeznünk kell arra, hogy az ember, akár tud róla, akár 
nem, folyton számos lehetséges halálokkal szembesül. A halál rej¬ 
tőzve, de állandóan várakozik az emberre. Dzselaleddin Rúmi így 
írja le a halál valóságát és elkerülhetetlenségét: “Az emberi lélek 
egy része mindig a távozás állapotában van. Minden pillanat a tá¬ 
vozás pillanata, és minden pillanat az élet elmúlása.” 

Rúmi arra is figyelmeztet minket, hogy ne essünk a vakság 
hibájába, amikor nem ismerjük fel ezt a valóságot: 


Nézd, ó, tanítvány, a szépséget a tükörben! 
De ne tévesszen meg a hazugság. 

Mert az ifjúság szépsége eltűnik, 
Megroskad az egykor szilárd ház. 


Életünk utolsó pillanatát, utolsó lélegzetünket isteni titoknak 
kell tekintenünk, amely mély bölcsességben gyökerezik. Ez azt je¬ 
lenti, hogy a halálélmény nem közönséges ismeret. Azt tudjuk a 
jövőnkről, hogy meg fogunk halni, de azt nem, hogy mikor. Éle¬ 
tünk hossza kizárólag a Mindenható Allah akaratától függ. Az em¬ 
ber számtalanszor néz szembe a halállal élete során. Betegségek, 

katasztrófák, balesetek, halálosan veszélyes helyzetek ezrei, ame¬ 
ly elcnek nem is mindig vagyunk tudatában mutatják, hogy mennyi¬ 
re vékony a határvonal élet és halál között. Oly sokszor menekü¬ 
lünk meg ilyen helyzetekből, mintha csak egy második esélyt kap¬ 
tunk volna, hogy jobban felkészüljünk a Túlvilágra. E kegyelem 
ellenére az ember közömbös marad azzal szemben, hogy minden 
egyes elmúló nap az életét rövidíti meg, ahelyett, hogy tudatosan 
és gondosabban próbálná meg kihasználni fennmaradó idejét. Szü¬ 
letésünktől fogva minden egyes nap meghalunk egy kicsit, még ha 
nem is vagyunk tudatában. A halál felé tartó utazás a születéssel 
kezdődik, és minden elmúló pillanat a halálhoz visz közelebb. Ez 
az áj a megdöbbentő erővel magyarázza ezt a tényt: „És ha vala¬ 
kinek hosszú életet adunk, azt visszafordítjuk a teremtésben. Hát 
nem gondolkodtok?” (Korán, 36:68) 

Kus ibn Said, aki még Mohammed Próféta (s.a.w.) születése 
előtt megjósolta az eljövetelét, bár jóval korábban élt nála, mondott 
néhány tanítást az Ukaz piacán összegyűlt embereknek. Tanításai 
egyértelműen tisztázták a múlandó élet tennészetét. Azt mondta 
hallgatóságának: 

„0, emberek! Gyűljetek körém, figyeljetek, és tanuljatok né¬ 
hány tanítást. Az élőlények mind meghalnak, a halál elszakítja 
az együtt lévőket. Az eső hull, és kinő a fu. A gyermekek he¬ 
lyettesítik szüleik generációját, aztán elpusztulnak ők is. Ez 
a körfogás folyamatos. Minden egyes ciklus követi az előtte 
levőt...” 

Mindannyian fel fogjuk használni az összes napot, amit a 
Mindenható Allah nekünk rendelt, és egy nap utolsó lélegzetün¬ 
ket lélegezzük. Abban a pillanatban mindent hátrahagyunk ebből a 
világból. Vannak, akik el tudnak majd búcsúzni szeretteiktől, van¬ 
nak, akiknek még ez a lehetőségük sem lesz meg, mikor halálukkal 

találkoznak. Azoknak azonban, akik teljesen elmerültek a Minden¬ 
ható Allah szeretetében, a halál nem elválás lesz, hanem inkább 
találkozás, egy új életre születés. A halált tekinthetjük úgy, mint az 
esküvő éjszakáját, ami a találkozás azzal, akit szeretünk. Ezért még 
fizikai halálunk előtt meg kell értenünk a halál jelentését. Meg kell 
halnunk még a halálunk előtt. 

A nagy költő, Dzselaleddin Rúmi így fejezi ki ezt a misztériu¬ 
mot: „Meg kell halnod, hogy új életre születhess!” 

Ali (r.a.), Mohammed Próféta (s.a.w.) egyik legnagyobb tár¬ 
sa, azt mondta: „Az emberek alszanak. Akkor ébrednek fel, mikor 
meghalnak”. 

Ezért nem szabad engednünk evilági vágyainknak és állati 
ösztöneinknek, hanem meg kell értenünk, hogy a valódi élet nem 
az önző alsóbb énen alapul, hanem azon a magasabb rendű lelken, 
amelyet a Mindenható Allahtól kaptunk. 

A legrosszabb és legfájdalmasabb annak a halála, aki nem is¬ 
meri Allahot, és nem sikerült kiérdemelnie az 0 áldásait. Ezért az 
igaz hívőnek szilárd tudással kell rendelkeznie arról, hogy hogyan 
élje az életét, és hogyan találkozzon halálával. Állandóan fejlődnie 
kell, és jobbá tennie magát, hogy a hitről az ihszanra, a hit legma¬ 
gasabb fokára emelkedhessen. A prófétákon kívül senkinek nincs 
garanciája arra, hogy milyen állapotban fog meghalni, és hogyan 
fog feltámadni. Ezért keresett menedéket József próféta (a.s.) a 
Mindenható Allahnál - fohászában számunkra is fontos üzenet és 
tanulság rejlik: „Egek és föld Teremlője, Te vagy az ért Védelme¬ 
zőm az evilágon és a Túlvilágon. Add, hogy muszlimként haljak 
meg, és az igazakhoz csatlakozzam!” (Korán, 12:101). 



Mivel a hívő tudatában van a halál eljövetelének, a remény és 
a félelem között ingadoznak érzelmei, ami hozzájárni ahhoz, hogy 

folyamatosan a felkészülés állapotában legyen. Az ilyen lelkiálla¬ 
pot arra motiválja a hívőt, hogy Allah kegyelmének elnyeréséért 
munkálkodjék, és hittel és jótettekkel készüljön a halálra. A hívő¬ 
nek úgy kell élnie, hogy mindig gondoljon saját halálára. 

Túlvilági rangunk első jele az, hogy hogyan halunk meg. A 
halál pillanata ad némi tájékoztatást további sorsunkról. A Korán 
végtelen jutalmat ígér annak, aki jócselekedeteken munkálkodik, 
és töretlen hittel hal meg. 

A következő történet jól érzékelteti, hogy milyen jutalom vár a 
hívőkre erőfeszítéseikért és szenvedéseikért, ha kitartanak a helyes 
úton. 

Amikor Fáraó mágusai látták, hogy Mózes próféta (a.s.) el¬ 
dobja a botját, és az kígyóvá változik, földre borulva mondták: 
„Hiszünk a Világok Urában, Mózes és Áron Urában!” Elfogadták 
az üzenetet, amit Mózes hozott nekik. Fáraó azonban megfenyeget¬ 
te őket, mert azt hitte, hogy uralhatja az emberek tudatát és lelkiis¬ 
meretét. Azt mondta a mágusoknak, akik felismerték az igazságot, 
és követték Mózes prófétát: „Hisztek benne, mielőtt én engedélyt 
adnék nektek? Bizony, le fogom vágatni a kezeteket és a lábatokat 
ellentétes oldalon, és keresztre feszíttetlek!” 

A mágusok azonban nem törtek meg a fenyegetéstől. Ahe¬ 
lyett, hogy Fáraó haragját próbálták volna meg kikerülni, hitükben 
bizonyosan és tökéletes hagyatkozással válaszolták: „Csak azért 
állsz bosszút rajiunk, mert hittünk Urunk jeleiben, mikor elju¬ 
tottak hozzánk. Urunk! Árassz ki ránk türelmet, és add, hogy 
muszlimokként haljunk meg!” (Korán, 7:126) 

Allahnál kerestek menedéket. Kegyetlenül lemészárolták őket, 
levágták a kezüket és a lábukat. De mikor meghaltak Allahhal ta¬ 
lálkoztak. 

A történelem során számos esetben estek a hívők erőszakos, 
kegyetlen zsarnokok áldozatául. Uhdud népét például tüzvermekbe 
dobták, mert elnyomóik szerint bűn volt az, hogy hittek Allahban 
és a küldöttében. A nehézségek és kegyetlen kínzások ellenére a 
hívők nem fordultak el hitüktől, és félelem nélkül áldozták életüket 
az általuk választott isteni ügyért. Választásukért életükkel fizet¬ 
tek. De nem féltek senkitől, mert azoknak a szívében, akik igazán 
félik a Mindenható Allahot, nem fér meg semmilyen más félelem. 

Egy másik esetben Habib ibn Nadzsart, a Karya törzs tagját 
ölték meg hitéért és meggyőződéséért. Halála pillanatában az egek 
megnyíltak szeme előtt, és látta a jutalmat, ami a Túlvilágon várja. 
Ezért szánalmat érzett népe iránt, és azt mondta: „Bárcsak a né¬ 
pem tudná, hogy Uram megbocsátott nekem, és azok közé vett, 
akik megtiszteltetésben részesültek!” (Korán, 36:26-27) 

Szenvedéseiért cserébe az örök béke és boldogság jutalmában 
részesült. 

A hívők mindig szenvedtek az emberi történelem során. Pél¬ 
dául a kereszténység kezdeti időszakában a rómaiak és a görögök 
oroszlánok elé vetették Jézus próféta (a.s.) üzenetének követőit. 
Azok a hívők azonban nem rettentek meg és nem hátráltak még 
az erőszakos halál fenyegetésének árnyékában sem. Nem az volt 
az első gondolatuk, hogy az életüket megmentsék, hanem a hit. 
Jobban vágytak Allah jutalmára, ezért türelemmel viselték a fáj¬ 
dalmat. 


Egyszer egy imám beszédet tartott a mecsetben. A halálról és a 
halál után következő dolgokról beszélt. Elmondta, milyen kérdése¬ 
ket fognak feltenni az elhunytnak a temetés után. Hogyan töltötted 
az életed? Hogyan használtad fel a vagyonodat és az egészségedet? 
Hogyan valósítottad meg a gyakorlatban is azt, amit megtanultál? 
Megtartottad azt, amit az Iszlám parancsol? Tartózkodtál attól, ami 

tilos? Minden apró részletet érintett, de a lényegről megfeledkezett. 
A hallgatóság soraiban ott volt a nagy szufi tanító, Abu Bakr as- 
Sibli (a Mindenható Allah legyen vele kegyelmes), aki felállt, és 
így szólt a beszélőhöz: 

„0, tanító! Elfelejtetted a legfontosabb kérdést, amit a Min¬ 
denható Allah a szolgáitól fog kérdezni a Túlvilágon. Amikor 
Urunkkal találkozunk, 0 azt fogja kérdezni: ó, szolgám! Én veled 
voltam mindig. Te kikkel voltál?” 

Ebből a történetből is megérthetjük, hogy a legfontosabb dol¬ 
gunk az, hogy közel maradjuk Allahhoz, és ne vesztegessük el 
életünk egyetlen pillanatát sem. Egy napon Mohammed Próféta 
(s.a.w.) átfogta Abdullah ibn Omár (r.a.) vállát, és azt mondta neki: 
„Olyan legyél ebben a világban, mint az utazó”, ezzel is jelezve, 
hogy ez a világ csak ideiglenes tartózkodási hely, ahol emberek 
jönnek-mennek. Miután ezt a prófétai tanácsot megkapta, Ibn 
Omár gyakorta mondogatta: „Ha megéled az estét, ne várd, hogy 
meglátod a reggelt, és ha megéled a hajnalt, ne várd, hogy meg¬ 
éled a napnyugtát is. Előzd meg a betegséget, amíg még egészséges 
vagy, és amíg még életben vagy, készülj fel a halálra” 68 . 

Ezek a szavak arra emlékeztetnek minket, hogy az élet eltűnik, 
mint az esőcseppek, és az örökkévaló élet felé fordítja figyelmün¬ 
ket. Mohammed Próféta (s.a.w.) gyakran mondta: „O, Uram! Az 
igazi élet a túlvilági élet” 69 . 

Mohammed Próféta (s.a.w.) társai bárki másnál jobban értet¬ 
ték ezt az üzenetet, és elkötelezettségük sosem ingott meg. Életük 
története tele van szebbnél szebb példákkal. 


68. Bukhari, Riqaq, 3 

69. Bukhari, Riqaq, 1 

Például mikor a hitetlenek ki akarták végezni egyik társát, 
Hubaibot, neki egyetlen kívánsága volt halála előtt: szerette volna 
üdvözletét küldeni Mohammed Prófétának (s.a.w.)- De ki is adhatta 
volna át az üzenetet? Tehetetlenül hunyta le szemét, és teljes szí¬ 
véből fohászkodott: „0, Uram, nincs senki, akivel elküldhetném az 
üdvözletemet a Te Küldöttednek, add hát át neki Te a nevemben!” 


Ebben a percben Mohammed Próféta (s.a.w.) a medinai me¬ 
csetben ült társai körében. Egyszer csak megszólalt: „Béke legyen 
veled is, és Allah kegyelme, és az 0 áldásai”. A társai megkérdez¬ 
ték, hogy kinek az üdvözlésére válaszolt. „A testvéretek, Eíubaib 
köszöntésére” - felelte, és még hozzátette: “Nemes mártír, szom¬ 
szédom a Paradicsomban”. Jó példa ez a történet arra, hogy a társai 
mennyire szerették Allah Küldöttét (s.a.w.). 


Egy másik történet, ami a társak elkötelezettségét példázza, 
az uhudi csata után esett meg. Mohammed Próféta (s.a.w.) megpa¬ 
rancsolta társainak, hogy számolják meg a halottakat és vizsgálják 
meg a sebesülteket. Különösen az iránt érdeklődött, hogy mi tör¬ 
tént az egyik társával, Szád ibn Rabival (r.a.). De a társai nem talál¬ 
ták Szádot, és nem felelt a kiáltozásukra sem. Mielőtt az őt kereső 
ember visszatért volna a többiekhez, még utoljára így kiáltott: „0, 
Szád! A Próféta küldött engem. Azt mondta, találjalak meg, akár 
élsz, akár a mártírok között vagy.” Szád éppen haldoklott, mikor 
ezt a kiáltást hallotta, de még képes volt kimondani: „A halottak 
közt vagyok”. A hangját hallva a társa odasietett hozzá, és látta, 
hogy súlyosan megsebesült egy kardtól. Odament hozzá, és Szád 
azt súgta neki: „Ha nem védelmezitek Allah Küldöttét (s.a.w.), és 
hagyjátok, hogy megsebesüljön, míg ti még éltek, nem lesz kifo¬ 
gásotok Allah előtt”. Ezek voltak Szád utolsó szavai. Ez a történet 
emlékeztet minket arra, hogy milyen fontossági sorrendet állítot¬ 
tak fel életükben Mohammed Próféta (s.a.w.) társai, még a haláluk 

pillanatában is: a legfontosabb az volt, hogy kifejezzék az Allah 
Küldötte (s.a.w.) iránti szeretetüket. 

Az a történet, amelyet Hudhaifa (r.a.) beszélt élt, szintén jól 
szemlélteti a társak elkötelezettségét és szeretetét, még haláluk pil¬ 
lanatában is: 

A jarmuki csata után Hudhaifa (r.a.) az elhagyott csatateret 
járva túlélők után kutatott. 0 maga így mesélte el a történteket: 
„A sebesült muszlimok a tűzforró homokon heverve haldokoltak. 
Láttam az unokatestvéremet, Harith-t, egy vértócsában heverve. 
Odasiettem hozzá, és a vizestömlőt mutatva megkérdeztem, hogy 
kér-e vizet. 

Az ajkai egészen szárazak voltak, és biztos kívánt vizet. De 
amikor kinyitottam a tömlőt, hogy vizet adjak neki, és már éppen 
inni akart volna, meghallottuk Ikrima hangját: „Vizet, adjatok egy 
csepp vizet Allah nevében!” 

Amikor nagybátyám fia meghallotta ezt, csak a szemével in¬ 
tett, hogy vigyem neki a vizet. Amikor odaértem Ikrimához, és már 
az ajkához emeltem volna a vizet, Ijas hangját hallottuk meg: „Vi¬ 
zet, egy kis vizet!” 

Ikrima sem fogadta el a vizet, hanem intett, hogy vigyem to¬ 
vább neki. De mire odaértem hozzá a vízzel, Ij ásnák már csak az 
utolsó szavait hallottam: ’Ó, Allah, nem kíméltük életünket a hit 
útján. Ne tartsd vissza tőlünk a mártírok rangját! Bocsásd meg a 
vétkeinket!” És Ijas, bár már látta kezemben a vizestömlőt, épp 
csak ki tudta mondani a tanúságtételt, és meghalt, még mielőtt iha¬ 
tott volna. 

Siettem vissza Ikrimához, hogy megitassam. Ahogy mellé tér¬ 
deltem, láttam, hogy már ő sem él. És mire visszaértem Harith mel- 

lé a vízzel, már ő is halott volt. Három harcos úgy halt mártírhalált, 
hogy egy csepp vizet sem ittak.” 70 

Hudhaifa (r.a.) azt mondta még a saját lelkiállapotáról: „Sok 
mindent átéltem és sok mindent láttam, de semmi nem volt rám 
akkora hatással, mint ezek az események. Önzetlenségük, lemon¬ 
dásuk, egymás iránti szeretetük, pedig nem is voltak rokonok, a 
csodálat kitörölhetetlen nyomát hagyta az emlékeimben.” 


A 


70. Hakim, III, 270 






A taszavvuf módszere 


Egyszer Mohammed Próféta (s.a.w.) egyik társát, Abu Dárdát 
(r.a.) Damaszkusz bírójának nevezték ki. Egy nap azt látta, hogy 
néhányan egy bűnöst átkoznak. Megkérdezte tőlük: 

- Mit tennétek, ha látnátok egy embert, aki kútba esett? 

Azt felelték: 

- Keresnénk egy kötelet, és kihúznánk vele a kútból. 

Abu Darda azt mondta: 

- Akkor miért nem vagytok irgalmasak ezzel az emberrel, aki 
a bűnök kútjába esett? Miért nem keresitek meg a jó hír kötelét, és 
mentitek meg szerencsétlenségéből? 

Valaki megkérdezte: 

- Hát te nem vagy ellenséges ezzel a bűnössel, amikor pedig 
Allah a Pokol tüzének büntetésével fenyegeti? 

A Próféta (s.a.w.) kiváló társa, aki Allah Küldötte (s.a.w.) taní¬ 
tásából tanult, így felelt a kérdésre: 

- Ellensége vagyok a szörnyű bűnnek, amit elkövetett, de neki 
nem vagyok ellensége. 

Abu Darda (r.a.) leckét akart adni a hívők szívének. Bölcses¬ 
sége Mohammed Próféta (s.a.w.) moralitását tükrözi, és ezek a tük¬ 
röződések, amelyek mind megvannak a taszavvuf erkölcsiségében, 
a bölcsesség magjainak legtermékenyebb talaját adják. 

Ez az erkölcsiség nem engedi, hogy a bűnös belefulladjon bű¬ 
neibe. Inkább lehetőséget kínál neki arra, hogy megbánja bűneit, 
és megtisztuljon a kegyelem, szeretet és megbocsátás tengerében. 
Mohammed Próféta (s.a.w.) így közeledett még Abu Dzsahl felé is, 
aki pedig a bálványimádók legrosszabbika volt Mekkában. Ahe¬ 
lyett, hogy megbüntette volna azzal, hogy mindenki előtt felfedi 
bűneit, inkább újra és újra kedves szavakkal hívta az Iszlámra, a 
megtisztulásra az isteni kegyelem óceánjában. A Mindenható Allah 
kimutatja hatalmas kegyelmét és mély szeretetét a bűnösök felé: ha 
a bűnös megbánja bűneit, akkor 0 megtisztítja, sőt, őszinteségé¬ 
től függően még rossztetteit jókra cseréli. A Mindenható Allah azt 
mondja a bűnösökről: „Kivéve, aki megbánja bűneit, és hisz, és jót 
cselekszik. Ők azok, akiknek rossztetteit Allah jótettekre cseréli. 
Allah Megbocsátó, Irgalmas. ” (Korán, 25:71) 

Akik nem veszik ki részüket az isteni szeretetből és kegyelemből, 
azok az emberiség és saját lelkűk ellenségei is. Ezek a könyörtelen 
emberek saját magukat vágták el a spirituális tápláléktól. Allah barátai, 
akik elérték a kegyelem forrásait, mint Dzselaleddin Rúmi vagy Yunus 
Emre, teljesen mások. Ők a Paradicsom rózsái, akiket mindenki szeret. 
Még a legnehezebb helyzetekben is reményt és gyógyulást kínálnak a 
társadalom sebeire. Fontos jellemző ez, amellyel minden muszlimnak 
rendelkeznie kellene: a rózsa természete, amely a tüskék között illatot 
terjeszt mindenfelé. Ahelyett, hogy a tüskék jellemzőit tennék magu¬ 
kévá, a hívőnek olyannak kell lennie, mint a rózsának, amely illatos 
virágokat hoz a hosszú téli hónapok után. 

Abdullah Rumi Asraf Oghlu azt mondta erről: „Egy barát ked¬ 
véért úgy kell lenyelned a mérget, mintha cukor lenne.” 



Mahmud Sami is jó példával járt elöl abban, hogy szeretetet 
és irgalmat mutasson a bűnös muszlimok iránt. Egy este egy tanít¬ 
ványa, aki személyes problémái miatt teljesen el volt keseredve, 

eljött a házához, és kopogtatott az ajtaján. Az ifjú azonban telje¬ 
sen részeg volt- semmiképpen sem olyan állapotban, hogy tanítója 
ajtaján kopogtathasson. Az ajtót kinyitó ember megharagudott rá, 
és megvetően mondta: „Mit csinálsz? Hát nem tudod, hogy kihez 
jöttél látogatóba?” A szerencsétlen ember azt felelte: „Hát van-e 
más hely, ahol olyan szívesen fogadnának engem, ahogy ebben a 
házban fogadnak?” 

Mahmud Sami meghallotta a beszélgetést, és odajött az ajtó¬ 
hoz. Beengedte a tanítványt, megnyugtatta, és segített megoldani 
problémáját. Szeretettel és együttérzéssel gyógyította meg fájó szí¬ 
vét. Kedvessége segített a tanítványnak, hogy legyőzze életében a 
nehézségeket, és megbánja bűneit. Később tapasztaltuk, hogy eré¬ 
nyes és erkölcsös emberré vált. 

A taszavvuf emberei pozitívan és barátságosan közelednek 
másokhoz. Ahelyett, hogy bűneiket néznék, és rossz tulajdonsága¬ 
ikat hangsúlyoznák, az eredendő jóságot veszik észre az ember¬ 
ben, és azon fáradoznak, hogy ezt fejlesszék. Ez a megközelítés 
azonban ne vezessen félre senkit: nem arról van szó, hogy a szúfik 
azt gondolnák, hogy nem baj, ha az ember követ el bűnöket. Egy¬ 
általán nem tolerálják a bűnök meglétét. De együttérzéssel és ked¬ 
vességgel közelednek a bűnösökhöz, és így próbálják megnyerni 
a szívüket. Számukra a bűnös ember olyan, mint a törött szárnyú 
madár - szánalmukat és együttérzésüket vonja magára. Fő céljuk 
az, hogy segítsenek a bűnösnek sérült szíve és lelke meggyógyítá- 
sában. Ezt kizárólag a Mindenható Allah megelégedéséért teszik, 
és nem szabad elfelejtenünk, hogy az Allah megelégedéséért gya¬ 
korolt szeretetteljesség és gondoskodás az egyik legjobb útja a spi¬ 
rituális tökéletesedésnek. 

Omár ibn al-Khattab (r.a.) elbeszélése szerint Allah Küldöt¬ 
te (s.a.w.) idején élt egy Abdullah nevű ember, akinek a csúfneve 

Szamár volt, és aki gyakran megnevettette Allah Küldöttét (s.a.w.). 
Allah Küldötte (s.a.w.) sokszor megbüntette azért, mert alkoholt 
ivott. Egy napon megint ugyanazzal a váddal hozták Mohammed 
Próféta (s.a.w.) elé, aki megparancsolta, hogy verjék meg. Az ösz- 
szegyült emberek közül valaki azt mondta: „Allah verjen meg 
téged! Milyen gyakran hoznak elő, ugyanazzal a bűnnel!” Allah 
Küldötte (s.a.w.) azonban így szólt: „Ne átkozzátok, mert Allahra 
mondom, szereti ő Allahot és a Küldöttét” 71 . 

Az embernek ember volta miatt magas a rangja a teremtmé¬ 
nyek között. Rossztettei vagy tulajdonságai nem változtatják meg 
azt a helyzetet, mert minden emberben ott van a lélek, amit Allah 
lehelt bele. Az isteni lényeg mindig az emberrel marad, még akkor 
is, ha a legtöbb bűnös nincs tisztában az isteni rendszerben elfoglalt 
helyével és értékével. Hogy egy példát mondjunk, olyan ez, mintha 
a Fekete Kő a sárba esne. Nincs is olyan muszlim, akinek szíve ne 
szorulna össze, és sietne, hogy a Követ visszategye az őt megillető, 
áldott helyére. Könnyeikkel tisztítatnák meg, köntösükkel fényesí¬ 
tenék. Tiszteletet mutatnának még akkor is, ha a Kő a sárban lenne. 
Emlékeznének eredetére és értékére, hiszen a Kő a Paradicsomból 
jött. Ez azonban igaz az emberre is. A Paradicsomból származik, és 
bármilyen bűnt kövessen is el, isteni lényege mindig megmarad. 

Hasonlóképpen, a jó orvos sem dühödik fel betege hiányossá¬ 
gain. A betegségek nagy része az ember lustasága, nemtörődömsé¬ 
ge és egyéb rossz tulajdonságai miatt alakul ki. Ajó orvos azonban 
betege fájdalmát és szenvedését nézi, nem pedig a hibáit. Igyekszik 
azonnal kezelni a betegséget, és nem vesztegeti az időt azzal, hogy 
a beteget szidja. Hasonlóképpen, a szúfik olyanok, mint egy spi¬ 
rituális orvos, és ha spirituális betegséget látnak az emberekben, 
nem szemrehányást tesznek nekik, hanem igyekeznek meggyógyí- 



71. Bukhari , 8 , 81,771 

tani őket. Mentőövek ők a spirituális viharban. Kötelesség és bol¬ 
dogság is mentőövet dobni a fuldoklónak, még akkor is, ha saját 
hibájából kerül helyzetébe. Mohammed Próféta (s.a.w.) azt mondta 
Khaibar csatája után: „0, Ali! Ha csak egyetlen embert is az Isz¬ 
lámra vezetsz, az jobb neked, mint minden, amire a Nap felkel és 
lenyugszik”. 

A Mindenható Allah ebben az ájában fejezi ki annak a jelentő¬ 
ségét, ha csak egyetlen embert is megmentünk a pusztulástól: 

„Ezért előírtuk Izrail népének: ha valaki megöl egy lelket, 
hacsak nem emberölésért vagy azért, mert romlást terjesztett 
a földön, az olyan, min tha az egész emberiséget megölte vol¬ 
na. És aki életben tart egy embert, az olyan, mintha az egész 
emberiséget életben tartaná. És bizonnyal eljöttek hozzájuk 
a küldötteink nyilvánvaló bizonyítékokkal, de még ezután is 
sokan áthágják a határokat. ” (Korán, 5:32) 

A legnagyobb bűn, amit ember elkövethet, az az, ha társít Allah 
mellé, és ha tagadja Allah létezését. Ennek a bűnnek a gyógyítása 
is a türelmes és kedves hozzáállásban rejlik. Amikor a Mindenha¬ 
tó Allah elküldte Mózes prófétát (a.s.) Fáraóhoz, azt parancsolta 
neki, hogy kedves szavakkal beszéljen vele. Az Iszlámra vezetni 
valakit a legnagyobb siker egy hívőnek, és a Paradicsomba vezető 
híd. A Mindenható Allah nagyon is jól tudta, mennyire hitetlen, 
bűnös és lázadó Fáraó, mégis azt parancsolta Mózesnek, hogy bán¬ 
jon vele kedvesen. Miért? Mert Allah meg akarta nekünk tanítani, 
hogy milyen modorral magyarázzuk az Iszlámot másoknak. Min¬ 
dig kedvesnek és türelmesnek kell lennünk, ha az Iszlámot tanítjuk, 
még ha a hallgató annyira ellenséges is az Iszlámmal, mint Fáraó 
volt. Nem szabad hagyni, hogy legyőzzenek az érzelmeink, és nem 
szabad keményen bánnunk a nem muszlimokkal. A fenyegetés, 
átkozódás és hasonló viselkedés nem méltók az Iszlámhoz és az 

Iszlám üzenetének hirdetéséhez. Rúmi erre az igazságra hívja fel 
figyelmünket a Meszneviben: „Értsd meg jól Allah szavait Mózes¬ 
hez: „Beszélj kedvesen Fáraóval, és bánj vele barátságosan! Mert 
ha vizet öntesz a forró olajra, csak a tüzet növeled, és elpusztítod a 
serpenyőt és az olajat is.” 

Ez a Korán-ája Mohammed Prófétán (s.a.w.) keresztül a hívők 
egész közösségét szólítja meg: : „Allah kegyeleme miatt voltál ké¬ 
pes kedvesen bánni velük. Ha durva, kemény szívű lettél volna, 
ntár rég szétszóródtak volna körülötted. Ezért bocsáss meg nekik 
és kérj bocsánatot számukra, és tanácskozz velük az ügyben, és 
ha döntöttetek, vesd Allahba a bizalmadat! Bizony, Allah szereti 
azokat, akik Benne bíznak. ” (Korán, 3:159). 


A sok áj a között, amelyek arra tanítanak, hogy hogyan be¬ 
széljünk az Iszlámról, kiemelkedő fontossággal bír ez: „Hívj Urad 
útjára, bölcsességgel és szép beszéddel, és úgy vitatkozz velük, 
ahogy jobb, bizony, Urad tudja legjobban, hogy ki az, aki letévedt 
az Ő útjáról, és kik a vezetettek. ” (Korán, 16:125) 


Ezt a türelmet és kedvességet nemcsak a bűnösök és a hitet 
elutasítók, hanem a hívők iránt is tanúsítanunk kell. Mind emberek 
vagyunk, és még azok is követhetnek el néha hibákat, akik a lehető 
legjobban gyakorolják az Iszlámot. Ha durva módszereket hasz¬ 
nálunk mások hibáinak kijavításában, azzal épp az ellenkező ha¬ 
tást érjük el. Ahelyett, hogy javítanánk rajta, azt érhetjük el, hogy 
rosszabb lesz udvariatlan és durva bánásmódunk miatt. Az emberi 
természet nem szereti a durvaságot. A gyermekek sem tűrik el a 
durvaságot szüleiktől, és a legjobb tanácsnak sincs semmi hasz¬ 
na, ha durván adják. Dzselaleddin Rúmi azt mondja: „Nem sza¬ 
bad elfelednünk az ember lelkének érzékenységét, és nem szabad 
durván bánni a bűnösökkel. Bánásmódunk emlékeztesse őt saját 
értékére, és segítsen visszanyerni Allahtól kapott spirituális erejét. 

Mohammed Próféta (s.a.w.) figyelmeztet minket, hogy ne nézzük 
le a bűnöst sem, és ne nézzünk le senkit azért, mert rossz állapotban 
van. Azt mondta: Elegendő bűn egy hívőnek, ha lenézi testvérét.” 

Egy ottomán szultánnő, Bezmialem a szolgák lelki egyensú¬ 
lyának és integritásának védelme érdekében, alapítványt hozott 
létre, hogy megtérítse azokat a károkat, amelyeket a munkahely¬ 
ükön okoztak. (Az alapítvány damaszkuszi székhelyű volt.) így a 
szolgáknak nem kellett annyira aggódniuk, ha valamit összetörtek 
munkájuk során. 

Az Iszlám tanításában gyengédséget és együttérzést kell mu¬ 
tatnunk mások iránt. Másrészt viszont tudatában kell lennünk saját 
hibáinknak. A Mindenható Allah azt mondja: „és elegendő O szol¬ 
gái hibáinak ismerőjeként” (Korán, 25:58) 

„Ti hívők! Kerüljétek a gyanakvást! Bizony, van olyan gya¬ 
nakvás, amely bűn. És ne kémkedjetek, és ne rágalmazzátok egy¬ 
mást a másik háta mögött! Vajon van-e olyan közietek, aki halott 
testvére húsából enne? Bizony, gyűlölnétek azt! És féljétek Alla- 
hot! Bizony, Allah a bünbánat Elfogadója, a Kegyelmes.” (Korán, 
49:12) 

Azok, akik ezeket az ájákat gyakorolják életükben, az erkölcs 
és erény mintaképei. Az ilyen emebrek megértik, hogy ez a világ 
nem független a Túlvilágtól, mert valamennyien oda fogunk távoz¬ 
ni. Osman Gazi, az ottomán birodalom alapítója, azok közé tarto¬ 
zott, akik ezeket az ájákat követték. Tanítója, Sejkh Edebali, ezt a 
tanácsot adta neki: 

“Ó, fiam! 

Te vagy az uralkodó. Mi az alattvalóid vagyunk. A harag a mi 
jogunk, a türelem a tiéd... a mi szívünk összetörik, és te majd 
meggyógyítod, de fordítva nem lesz így. Mi vádolni fogunk. 





A TASZAVVUF MÓDSZERE >wi«> 


te pedig elviseled. Miénk a tehetetlenség és a hibák, a tiéd 
ezek elviselése. Miénk a vita, a félreértés, az ellenségeskedés, 
tiéd az igazság kötelessége. Miénk a rossz szavak, az alaptalan 
gyanúsítgatás és a félreértelmezés, tiéd a megbocsátás... 

Ó, fiam! 

Mostantól miénk a széthúzás, és a te feladatod az egyesítés. 
Miénk a lustaság, tiéd az intés, serkentés és megváltoztatás 
feladata.” 

Nagyon értékes tanács az minden vezetőnek, hogy ha rosszul 
bánnak velük, bocsássanak meg másolóiak a Mindenható Allah 
megelégedéséért. Mindig kegyelmet és szeretetet kell mutatniuk 
alárendeltjeik iránt, minden körülmények között. 

Amikor Mohammed Próféta (s.a.w.) rá akart mutatni egy bi¬ 
zonyos hibára, mindig csak a hibáról beszélt, és nem az emberről, 
aki elkövette. Megtanította a közösségnek, hogy az adott cseleke¬ 
det nem helyes, de nem bántott meg senkit. Azt kérdezte: mi van 
velem, hogy azt látom, hogy így cselekedtek - mintha csak saját 
magát tartotta volna hibásnak azért, hogy rosszul lát valamit. 

Ez általános szabály a taszavvufban: nem szabad megbántani 
azt, aki a bűnt elkövette. Miért? Mert Allah módszere az, hogy a 
szíveket kell megnyerni, és jobbá kell tenni őket, nem pedig össze¬ 
törni. A híres török költő, Yunus Emre így fejezi ki versében: 

A szív Allah lakhelye, 

Ahova a Mindenható naponta néz, 

Vesztes lesz mindkét világon 
Ki összetöri mások szívét. 



Továbbá a jó hívő egyik legfontosabb jellemzője az, hogy 
megbocsát a bűnös muszlimoknak, és jóval válaszol annak, akik 





- A SZÍV KERTJÉBŐL AZ ISTENI SZERETET TITKA 

bántották vagy megsértették. A jó hívő még a bűnösökért is fo¬ 
hászkodik, hogy sikeresek legyenek ezen a világon és a követ¬ 
kezőn, a bünbánat által. Mohammed Próféta (s.a.w.) mutatta ne¬ 
künk a megbocsátás és irgalom legszebb példáját. Amikor Taif 
városának lakói kövekkel dobálták meg, ő nem a büntetésükért 
fohászkodott, hanem megbocsátást kért számukra. Soha nem 
kérte Allah büntetését azokra, akik üldözték és bántották. Még 
azoknak is megbocsátásért fohászkodott, akik Mekkában a leg¬ 
többet ártottak neki. Fohászai által számos igazságtalan elnyomó 
lett jó muszlim. A Kegyes Korán azt mondja: „Nem egyenlő a 
jólett és a rossztett. Tartsd távol a rossztettet jóval, és íme, az, 
akivel ellenségesség volt közietek, olyan lesz, mint a legjobb 
barát. ” (Korán, 41:34) 

Allah Küldötte (s.a.w.) azt is elmagyarázta, hogy nem az a jó¬ 
ság, ha valaki jót cselekszik a jóért cserébe, és rosszat a rosszért 
cserébe, hanem az, hajót cselekszik azért cserébe is, ha valaki rosz- 
szat tett vele 72 . 

Fia úgy viselkedünk, ahogy a hadísz leírja, ellenségünkből 
barát lesz. Fia az illető a barátunk volt, akkor pedig tovább erősö¬ 
dik a barátság. Manapság Nyugaton az emberek azért fordulnak 
a miszticizmus felé, hogy megmeneküljenek a materialista filo¬ 
zófiák kegyetlen támadásaitól, mert a materialista életstílus tönk¬ 
reteszi az emberiség valódi emberi tulajdonságait. Ezért haszno¬ 
sabb és eredményesebb lehet a taszavvuf módszereivel hívni a 
nyugati világot az Iszlámra. Számtalan ember lett muszlim úgy, 
hogy Rumi vagy Ibn Arabi szavait olvasta spirituális igényeinek 
kielégítésére. Az is tény, hogy a taszavvufról szóló könyvek a 
legnépszerűbbek a nyugati világban. Ezért van szükségünk Rúmi 
hívására: 


72. Jami, Tirmidhi, Kitáb al-Birr ve’silah, p.323 

Jöjj hát, jöjj, bárki is legyél, 

Pogány, tűzimádó, bálványok szerelmese, 

Nem számít 

A mi utunk nem a kétségbeesés 
Jöjj, ha esküdet megszegted 
Ezerszer is 

Jöjj hát, kelj útra, bárki is legyél. 

Erre van szükségünk - Rúmi mindenre kiterjedő szeretetére és 
irgalmára. Rúmi türelmes hívásának célja az, hogy megismertesse 
az embert isteni természetével, és hogy Allah kegyelme és irgalma 
által az Iszlámra vezesse. Rúmi nem azt érti ezekkel a szavakkal, 
hogy el kell fogadni az emberek minden hibáját, és a hibák kijaví¬ 
tása nélkül hagyni kell, hogy ugyanabban az állapotban maradja¬ 
nak. Célja az, hogy az emberek spirituális világát meggyógyítsa. A 
nagy szúfik szíve olyan, mint egy műhely, ahol megtört szíveket 
javítanak. Ezért a hívás nem a tökéletes muszlimoknak szól, hanem 
a bűnös és hibázó muszlimoknak. Főleg ebben a korban, amikor a 
vallási élet gyenge, és az emberek tudatlanok, nagy szükségünk 
van a taszavvuf módszerére, arra, hogy szeretettel, kedvességgel és 
türelemmel hívjunk az Iszlámra. Ez az egyetlen eredményes mód¬ 
szer, hogy megmentsük azokat, akik mindenféle spirituális beteg¬ 
séggel vannak körülvéve, és az Allah elleni lázadás mocsarában 
fuldokolnak. 


Másrészt viszont mindenképpen szeretnénk hangsúlyozni, 
hogy a bűnös emberek iránti tolerancia csak a személyes esetekre 
korlátozódik. A bűnöket a legkisebb mértékig sem szabad tolerálni, 
ha azok a társadalomnak ártanak, és felborítják a társadalmi rendet. 
Akik igazságtalanok, zsarnokok és személyes érdekektől vezetve 
tönkreteszik a társadalmi rendet, azok nem érdemelnek szeretetet 
és elfogadást. És az sem baj, ha az egyszerű emberek nem szeretik 

a bűnösöket. Ezzel a viselkedéssel a bűntől akarnak megmenekül¬ 
ni, és ez valóban szükséges is ahhoz, hogy a bűntől meg tudják 
tartóztatni magukat. Az óvatlan emberek számára a bűn olyan, mint 
egy gyönyörű dallam, ami vonzza őket, és ez nagyon könnyűvé 
teszi az elkövetését. Ezért annak, ha valaki nem tartja súlyos dolog¬ 
nak a bűnöket, két káros hatása is van. Az egyik az, hogy könnyen 
bűnbe fog esni, a másik, hogy a bűnök lekicsinylése magára von¬ 
ja a Mindenható Allah haragját. Más szavakkal szólva, a bűnössel 
kell toleránsnak lennünk, és nem magával a bűnnel. A következő 
hadísz jól megmagyarázza ezt. Anasz ibn Malik (r.a.) elbeszélése 
szerint Allah Küldötte (s.a.w.) azt mondta: „Tegyétek könnyűvé a 
dolgokat az embereknek, ne pedig nehézzé, és jó híreket mondja¬ 
tok nekik, ne riasszátok el őket” 73 . 

Természetesen mindezt úgy kell tennünk, hogy ne mondjunk 
ellent a vallás követelményeinek, és úgy, hogy közben egy pillanat¬ 
ra se térjünk le a helyes útról. 

Urunk! Add meg nekünk, hogy azok közé tartozzunk, akiknek 
része van a bölcsességben és isteni szeretetben. Add, hogy szívünk 
a szeretet és kegyelem forrása legyen a teremtményeknek, Allah 
megelégedéséért. Bűneinket és rossz tulajdonságainkat cseréld fel 
szépséggel és isteni jutalommal. Add, hogy békében és kölcsönös 
szeretetben éljünk, és védelmezz meg minket a bűntől és a hitet¬ 
lenségtől. Amin. 



73. Bukhari, 1 , 3 , 69 






Az Altinoluk magazin interjúja 
Osman Nuri Topba§-sal a taszavvufról 


Altinoluk: Az „Imandan ihasana” (A hittől a hit tökéletese¬ 
déséig) című könyvében azt írja, hogy a taszavvuf útja rendkívül 
fontos a muszlim életében. Mik az előnyei a taszavvufnak az Iszlám 
megismertetésében, és az emberi lélek igazságra és tökéletességre 
vezetésében? Mik a sikerének titkai? 

A taszavvuf sajátos módszerrel neveli az embereket az Isz¬ 
lám gyakorlásában. Az Iszlám külső aspektusa, a saría a jutalmazás 
és büntetés módszerével vezeti az embert az erkölcsös életre. Más 
szavakkal szólva, a Paradicsom és a Pokol azok az alapfogalmak, 
amelyek segítségével a saría a muszlim ember életét alakítja. A 
taszavvuf, ami az Iszlám belső aspektusa, a szeretetet és irgalmat fő 
módszereként a Paradicsom jutalma és a Pokol büntetése mellett. 
Manapság az emberek szenvednek a bűneiktől, és a vallás védel¬ 
mező körén kívülre tévedtek. Ez annak az eredménye, hogy saját 
alsóbb énjük rabszolgáivá váltak. A szabadulást csak a szeretet és 
irgalom által kínálhatjuk a bűnösöknek. Ezért váltak ma különösen 
jelentőssé a taszavvuf módszerei, mert a bűnösöknek a taszavvuf 
együttérzésére és kedvességére van szükségük. Nemcsak itthon, 
hanem a nyugati országokban is megfigyelhetjük, hogy a taszavvuf 
módszerei számos embert fordítottak az Iszlám felé. Eletet adó lé¬ 
legzetként kínálja az iszlámot mindazoknak, akik alsóbb énjük és a 
kizárólag logikán alapuló elméletek fullasztó szorításában vergőd¬ 
nek. A bűnösökhöz nem gyűlölettel és bosszúvággyal kell közeled- 

nünk, hanem reménnyel, a szeretettelj esség és együttérzés által. A 
bűnös ember olyan, mint a fuldokló, és a kötelességünk az, hogy 
segítő kezet nyújtsunk neki. Ha elítéljük és leszóljuk őket, az ke¬ 
vés ahhoz, hogy megmentsük rettenetes helyzetükből. Az emberi 
lények még akkor is, ha messzire tévedtek életük valódi céljától, 
rendkívül értékesek és tiszteletre méltóak, magánál az ember vol¬ 
tuknál fogva. A bűnös példája olyan, mintha az áldott Fekete Kő a 
sárba esett volna. Egyetlen muszlimot sem hagyna hidegen a Kő 
ilyen helyzete. Azon igyekeznének, hogy felemeljék, letisztogas¬ 
sák, és visszategyék eredeti helyére, hiszen a Paradicsom kertjé¬ 
ből érkezett, és értékes a muszlimok szemében. Hasonlóképpen, 
ha egy emberi lényt látunk, nem maradhatunk közömbösek iránta. 
Azon kell igyekeznünk, hogy segítsünk rajta, akár anyagi, akár spi¬ 
rituális értelemben. 


A Mindenható Allah elmondja nekünk, hogy saját Magától 
származó lelket adott az embernek, amikor megteremtette őt. Ezért 
minden egyes emberben isteni titkok rejlenek. Nem számít, hogy 
mennyi bűnt követ el, van egy olyan önmagából fakadó értéke, 
amit semmi nem pusztíthat el. 

Ahogy Rúmi mondja, az ember a tiszta vízhez hasonló, ame¬ 
lyen könnyedén át lehet látni. Ha azonban a víz sáros lesz, és be¬ 
szennyeződik, nem láthatunk át rajta. 



Hasonlóképpen, ha valaki az isteni fényt akarja látni, meg kell 
tisztítania ezt a vizet a szennyeződéstől. A taszavvuf annak az útja, 
hogy az ember megtisztítsa a szívét az evilági vágyaktól. Nem zár 
ki senkit eleve ebből a megtisztulásból, még akkor sem, ha az illető 
az adott pillanatban teljesen alámerül a bűnben. A taszavvuf min¬ 
dig ad esélyt annak, aki hajlandó elfogadni azt. Számtalan példát 
találhatunk Allah Küldötte (s.a.w.) életében a bűnösök iránti meg¬ 
bocsátásra és irgalomra. 

Például Allah Küldötte (s.a.w.) nem zárta ki Wahsít a megbo¬ 
csátásából, bár ő volt az, aki szeretett nagybátyját, Hamzát (r.a.) 
megölte. Allah Küldötte (s.a.w.) nagyon szomorú volt, amikor 
Wahsí megölte Hamzát (r.a.) az uhudi csatában, mégis küldött hoz¬ 
zá egy hírnököt, hogy vegye fel az Iszlámot, hogy az örök bol¬ 
dogságot elnyerhesse. Wahsí azt üzente vissza: „0, Mohammed! 
Hogyan is létezhetne számomra megbocsátás, mikor Allah azt 
mondja a Koránban: „És akik nem fohászkodnak Allah mellett más 
istenekhez, és nem ölnek meg egyetlen lelket sem, amit Allah meg¬ 
tiltott, kivéve jogosan, és nem követnek el paráznaságot. És aki azt 
teszi, az büntetéssel fog találkozni. A büntetés meg lesz duplázva 
neki az Feltámadás Napján, és abban fog lakozni örökké, megaláz¬ 
va.” (Korán, 25:68-69). Én elkövettem minden bűnt, amit ez az ája 
említ, lehetséges-e hát számomra a megbocsátás?” 

A Mindenható Allah pedig, hogy a bűneiket megbánó bűnö¬ 
söket megnyugtassa, kinyilatkoztatta: „Mondd: „ Ti szolgáim, akik 
vétkeztetek saját magatok ellen! Ne mondjatok le Allah kegyelmé¬ 
ről. Bizony, Allah megbocsát minden bűnt. Bizony, 0 megbocsátó, 
Irgalmas.” (Korán, 39:53) 

Amikor Wahsí ezt meghallotta, nagyon boldog lett, és azt 
mondta: „Uram! Milyen hatalmas a Te kegyelmed!” Megbánta 
minden bűnét, és elhatározta, hogy többé nem követ el ilyesmit, és 
barátaival együtt felvette az Iszlámot. 

A taszavvuf Allah Küldötte (s.a.w.) életének ilyen példáiból 
nyerte fényét. A taszavvuf szerint az ember áll a legmagasabb fo¬ 
kon a teremtésben, mivel megvan benne a lehetőség, hogy Allah 
helytartója legyen a földön. A teremtés többi részéhez viszonyítva 
olyan, mint a szem pupillája. Ezt az önmagában hordozott értékét 
semmilyen bűn nem törölheti ki. A taszavvuf rendkívül kiegyen¬ 
súlyozottan tekint erre. Elnéző a bűnössel, de soha nem elnéző a 

bűnnel szemben. A bűnt gyűlöljük, de a bűnös iránt irgalmat mu¬ 
tatunk, hogy megmentsük őt a veremből, amelybe zuhant. Ezáltal 
a taszavvuf a leggyümölcsözőbb módszert kínálja az emberek Isz¬ 
lámra hívásához. Az ember természetének része, hogy vágyakozik 
azok iránt, akik szeretettel és együttérzéssel fordulnak felé - olyan 
emberek iránt, mint Abdul Kadir Geilani, Yunus Emre, Bahauddin 
Naqsband, Rúmi, vagy Allah többi Barátja. 


Altinoluk: Bemutatta nekünk, hogy a taszavvuf hogyan tisztít¬ 
ja meg és vezeti a tökéletességre az embert. Milyen szerepet tölt be 
a taszavvuf egy muszlim életében? Lehetséges-e erényes életet élni 
taszavvuf nélkül? 

Ez rendkívül fontos kérdés. A következő történettel szeretném 
megválaszolni, amit apám, Musa Efendi beszélt el nekem: 

„Volt egy szomszédunk, aki felvette az Iszlámot (eredetileg 
keresztény volt). Egyszer megkérdeztem, hogy mi volt az oka an¬ 
nak, hogy muszlim lett. Azt felelte: „A szomszédom, Rabi Móllá 
erkölcsössége miatt lettem muszlim, aki olyan tökéletes tisztesség¬ 
gel viselkedett üzleti ügyeiben. Tehenei voltak, és a tej eladásával 
kereste kenyerét. Egy nap átjött hozzám, és egy nagy korsó tejet 
hozott. „Ez a tej a tied” - mondta nekem. „Én nem rendeltem tejet” 
- mondta, attól tartva, hogy tévedésből hozta nekem. 

Ez a kedves és nemes ember azonban a következőképpen ma¬ 
gyarázta el, hogy miért hozta nekem a tejet: „Sajnos nem figyeltem 
eléggé, és az egyik tehenek a te kertedben lévő fűből legelt. Ezért 
a teje a tied, és mindaddig el fogom neked hozni, amíg a fü ki nem 
tisztul a gyomrából.” 

Azt mondtam: „Szóra sem érdemes, a fü a kertemben nem bír 
semmiféle értékkel! Nem kérek semmit cserébe!” 0 azonban ra- 

gaszkodott hozzá, hogy a tej engem illet. Mindaddig áthozta nekem 
a tehene tejét, amíg a fü ki nem tisztult a gyomrából. 

Rabi Móllá viselkedése mélyen megérintett, és a tudatlanság 
fátyla lehullott a szememről. A vezetés fénye ragyogott fel a szí¬ 
vemben. Felvettem az Iszlámot, és azt mondtam: „Egy ilyen egye¬ 
nes és tisztességes ember vallása csak a helyes út lehet! Senki nem 
vonhatja kétségbe egy olyan vallás igazságát, amely ilyen kedves, 
igazságos és a vallásukat tökéletesen követő embereket nevel, mint 
ő.” Ezért mondtam hát ki a tanúságtételt.” 

Mint ez a történet, és számtalan más példa is bizonyítja, a 
taszavvuf és módszere, amellyel a hívő jellemét tökéletesíti, fontos 
oka az Iszlám terjedésének. A taszavvuf kétszeresen is működik: 
tökéletesíti a hívő jellemét, és terjeszti az Iszlámot a hívők tökéle¬ 
tes viselkedésének köszönhetően. Megmutatja az Iszlám szeretet¬ 
teljes arcát a nem muszlimoknak, és segít abban, hogy az Iszlám 
megfelelő formáját képviseljük. 

Az Iszlám törvény is és istentudatosság is — fatva és taqva. 

Az iszlám vallásjogi előírásai, a fatva szolgáltatják az épület alap¬ 
jait, az istenfélelem, a taqva pedig megerősíti és felékesíti azt. A 
taszavvuf segít a muszlimoknak, hogy ezt a két aspektust ötvözzék. 

A taszavvuf segít az embernek megérteni a Kegyes Koránt és a 
világmindenséget, és megismerni helyét és feladatát a világban. A 
taszavvuf alapelveivel, amelyek Allah szeretete és Allah megisme¬ 
rése, olyan, mint a Miradzs — a felmenetel Allah színe elé. Röviden, 
a taszavvufra a szív és a lélek neveléséhez minden muszlimnak 
szüksége van. 

A kérdés, hogy meglehetünk-e taszavvuf nélkül, olyan, mint¬ 
ha azt kérdeznénk, hogy meglehetünk-e hadísztudomány, Korán¬ 
magyarázat, vallásjog, vagy bármilyen más Iszlám tudományág 
nélkül. Azt mondani, hogy a taszavvuf nem szükséges az Iszlám- 

bán, olyan, mint azt mondani, hogy az őszinteség, Allah megis¬ 
merése, a szív megtisztítása nem szükséges dolgok. A taszavvuf 
kifejezés mindezen tulajdonságok megszerzésére vonatkozik. Még 
azok is gyakorolják ezeket a tulajdonságokat, akik elutasítják ma¬ 
gát a taszavvuf szót - tehát maguk is gyakorolják a taszawufot. A 
név nem fontos, amennyiben valaki az alapelveket megvalósítja. 
Taszavvuf helyett használhatjuk az önmegtartóztatás (zuhd), az 
istentudatosság (taqva) vagy a hit tökéletesítése (ihszan) kifejezé¬ 
seket is, hisz mind ugyanarra a valóságra utalnak, és ugyanazt a 
célt szolgálják. Mindezek a kifejezések a legtökéletesebb tanító, 
Mohammed Próféta (s.a.w.) gyakorlatára utalnak, és a Társaiéra, 
akiket ő maga nevelt és tanított. 

A szívnek is szüksége van nevelésre ahhoz, hogy elérhesse 
békét és nyugalmat. Még Allah Küldötte (s.a.w.) is, aki megálda- 
tott az isteni kinyilatkoztatással, különleges nevelésben részesült, 
mielőtt a prófétaságot megkapta. A Híra barlangjába ment, ahol 
istenszolgálattal és gondolkodással töltötte idejét. Ezt az elvonu¬ 
lást, amikor valaki kizárólag istenszolgálattal foglakozik, arabul 
itikaf néven ismerjük. Allah Küldötte (s.a.w.) a prófétaság után 
is fenntartotta ezt a gyakorlatot, és Ramadán utolsó tíz napjában 
mindig elvonult a mecsetbe, csak az istenszolgálatnak szentelve 
idejét. Hasonlóképpen, Mózes próféta (a.s.) negyven napot töltött 
elvonulásban és önmegtartóztatásban, mielőtt megáldatott volna 
azzal, hogy Allahhal beszélt a Sínai-hegyen. József próféta (a.s.) 
tizenkét évet töltött börtönben, mielőtt Egyiptom kormányzója lett 
volna. Számtalan nehézségen kellett keresztülmennie, ezek és az 
istenszolgálat által fejlődött jelleme. így a szíve megtisztult attól, 
hogy halandó lényekbe vesse bizalmát, és kizárólag a Mindenható 
Allahnak szentelte magát. 

A Miradzs, a Mindenható Allah színe elé való felmenetel előtt 
Allah Küldötte (s.a.w.) megértette az insirah, a spirituális megnyi¬ 
tás jelentését. Szíve megnyittatott és megtisztíttatott. A Mindenha¬ 
tó Allah tudással és isteni fénnyel töltötte meg szívét. Ilyen módon 
felkészült arra, hogy lássa mindazt a különleges dolgot, amit útja 
során Allah mutatott neki. Megtisztult az anyagi világtól, és felké¬ 
szült a spirituális világra. 

Ha még Allah prófétái is spirituális nevelésen és a szív meg¬ 
tisztításán mentek keresztül, akkor hogyan lehetnének meg nélküle 
a hozzánk hasonló közönséges emberek? Ha az ablak piszkos, nem 
láthatunk át rajta tökéletesen. A szennytől eldugult orr nem érez¬ 
heti a rózsák illatát. Egy csipetnyi tisztátalan dolog beszennyezhet 
egy egész korsó vizet. A spirituális szennyeződés ugyanígy akadá¬ 
lyozza meg, hogy az isteni megvilágosodás és a spirituális áldások 
elérjék a szívet. 

A Mindenható Allah így hangsúlyozza annak jelentőségét, 
hogy a szív megtisztuljon mindenféle evilági szennyeződéstől: „A 
Napon, amikor nem használ majd sem vagyon, sem a gyermekek, 
kivéve, aki ép szívet hoz Allahhoz.” (Korán, 26:88-89) 

Csak a spirituális nevelés segítségével tehetünk szert olyan 
szívre, amely ép, és mentes mindenféle gonosz gondolattól. A ne¬ 
velés előtt a szív olyan, mint egy darab nyers vasérc. Először fel 
kell hevíteni, és meg kell tisztítani minden szennyezősétől. Aztán 
pedig a kívánt formára kell kalapálni és olvasztani. Ha a szív tö¬ 
kéletesedik a spirituális nevelés során, látja és megérti azt, amit a 
fizikai szem nem képes látni, és az elme nem képes megérteni. 

Rúmi a saját állapotát nyersnek írta le, mielőtt spirituális uta¬ 
zása elkezdődött volna, pedig magas posztot töltött be egy szel- 
dzsuk vallási iskolában. Azonban, mikor a spirituális nevelésen 

keresztül a világmindenség titkai feltárultak számára, új állapotát 
így írta le: megfőztek. 

Allah Küldötte (s.a.w.) Társai ennek a spirituális tökéletese¬ 
désnek a legjobb példáját állítják elénk. Mielőtt az Iszlám eljött 
volna, egyeseknek közülük olyan kemény szívük volt, hogy élve 
eltemették saját lányaikat. Ám az Iszlám felvétele után a szeretet- 
telj esség és lágyszívűség mintaképeivé váltak. 

Röviden, az Iszlámot lehet gyakorolni taszavvuf nélkül, de 
úgy soha nem lennénk képesek elérni a saját tökéletességünket. 
Ha a taszavvuf módszereit kizárjuk az Iszlám gyakorlásából, akkor 
soha nem érhetjük el a hit legmagasabb fokát, az ihszant. 


Altinoluk: Mi mást tanácsolna méz az olvasóknak? Kik a 
spirituális barátai a taszavvuf útján? Bizonnyal nagyon várják az 
„Imandan ihasana” (A hittől a hit tökéletesedéséig) című könyvé¬ 
nek angol nyelvű kiadását, amelyben részletesen elmagyarázza a 
taszavvuf mibenlétét. 

Azon túl, amit eddig elmondtam, hadd tegyek hozzá még né¬ 
hány tanácsot, amit a szúfí tanítók különösen hangsúlyoztak. A 
taszavvuf az erkölcsi nevelésnek a Mohammed Próféta (s.a.w.) 
életéből és tanításaiból vett módszere. Lényege, hogy az ember 
szeretettel és tisztelettel fordítsa arcát Allah és a Küldötte (s.a.w.) 
felé. Allahnak azon barátai, akik Allahot és a Küldöttét (s.a.w.) he¬ 
lyezték a szívük közepébe, mint szeretetük kizárólagos tárgyát, az 
egész emberiség barátaivá is váltak. 

A jóravaló muszlimok társaságában való tartózkodás, és az ő 
beszédük hallgatása segít megtisztítani a jellemet a nemkívánatos 
vonásoktól. Akik magas szintű spirituális energiával rendelkeznek, 
azok kisugározzák ezt az energiát másokra is. Mivel saját lelkűket 

megtisztították az alsóbb én gonoszságaitól, a spirituális tisztaság 
hasonló állapotát segítenek elérni azoknak is, akik körülöttük van¬ 
nak. Aki az ilyen emberek társaságában tartózkodik, az minden 
szempontból hasznos tagja lesz a közösségnek. 

A taszavvuf a szeretet által spirituális köteléket alakít ki a ta¬ 
nítvány (murid) és a tanító (sejk) között. Ha a tanítvány tiszteli és 
szereti a tanítót, az ő tetteit kezdi el utánozni, és a jelleme tökélete¬ 
sedik. Ezért mi muszlimok többet használjuk a szeretet módszerét, 
mint bármilyen más módszert. Az Iszlám erkölcsének alapja az, 
hogy őszinte hittel és szeretettel szolgáljuk Allahot. És a szeretet és 
őszinte hit bizonyítéka éppen az, ha valaki Allahot és az 0 teremt¬ 
ményeit szolgálja. 

A szeretet által nehéz feladatokat vihetünk véghez könnyedén 
és elégedetten. 

A szolgálat nagyságát azzal mérhetjük le, hogy milyen mérté¬ 
kű áldozatot követelt a beteljesítése. Az őszinte szándékú szolgálat 
a spirituális tökéletesség jele. Az ilyen embere szíve a Mindenható 
Allah megnyilvánulásának helye. 

Minél közelebb kerül valaki Allahhoz, annál inkább felfogja 
a szíve a spirituális valóságot. És minél inkább a saját alsóbb én¬ 
jének a szolgája valaki, annál nagyobb mértékben veszíti el valódi 
emberségét. 

A Mindenható Allah nevei között ott van a Szép és a Fenséges. 

A Kegyelmes és Irgalmas neveit azonban gyakrabban említi a Ko¬ 
rán, mint bármelyik másikat. Ezért, arra törekedve, hogy Urának 
tulajdonságit tükrözze, a muszlim embernek minden más jellemvo¬ 
násnál inkább természetévé kel tennie a szeretettelj ességet és irgal¬ 
masságot. Az igazságtalanság oka a világban a szeretet és irgalom 
hiánya. Akik nem képesek szeretni, azok könnyen elnyomókká és 

zsarnokokká válnak. Félelem és gyűlölet által irányítanak másokat, 
nem tudva, hogy nincs egyetlen szív sem, amelyet ne lehetne meg¬ 
hódítani szeretettel. A Nap nem képes arra, hogy visszatartsa fényét 
és melegét, hasonlóképpen nem képesek a jóravaló emberek arra, 
hogy ne legyenek szeretetteljesek és irgalmasak másokkal. 

Fíalladzs, akinek különleges helye van azAllahot szeretők szí¬ 
vében, azokért fohászkodott, akik halálra kövezték őt: „Uram, kér¬ 
lek, bocsáss meg azoknak, akik megölnek, mielőtt megbocsátanál 
nekem!” 

Fia meg akarjuk ismemi saját spirituális állapotunkat, folya¬ 
matosan elemeznünk kell tetteinket és érzéseinket. Különösen az 
alsóbb énünk alaptalan vágyait kell kordában tartanunk. Különben 
Iblísz hibájába eshetünk, aki fennhéjázása és hiúsága miatt vesztet¬ 
te el az isteni áldásokat. 0 az angyalok tanítója volt a Paradicsom 
kertjében, de nem volt képes uralni érzelmeit és vágyait. Felsőbb- 
rendűnek gondolta magát az embernél, és ezért átokkal sújtatott. 

Rúmi az emberi természetet negatív vonásaival a tüskék a ró¬ 
zsabokorhoz hasonlítja. Azt tanácsolja, hogy természetünk alapjául 
az édes illatü rózsát tegyük, ne pedig a töviseket. A világ kertjében 
megsértenek minket a tüskék, de nem szabad engednünk, hogy a 
saját lelkünk is ilyenné váljon. Inkább azon kell fáradoznunk, hogy 
a megműveletlen vadont rózsakertté változtassuk. 






